
Alexandru ZUB 


| Basarabia — 200 


AZ. — istoric, membru al 
Academiei Române. 


Bicentenarul unui rapt teritorial, cu urmări ne- 
spus de dramatice pentru locuitorii în cauză, 
constituie oricum un „eveniment” ce trebuie con- 
semnat. Mai întâi, fiindcă o asemenea durată, în 
contextul unui dinamism geopolitic atât de febril, 
e în stare să nască mereu alte probleme. În al doi- 
lea rând, fiindcă cele vechi, motivate cronotopic şi 
etnocultural, au căpătat nuanţe insolite, de natură 
să întrețină confuzia, deruta, lipsa de orizont. 


Basarabia, după cum se ştie, e numită astfel din 
1812, anul tragicei anexiuni de către Rusia lui 
Alexandru I, imperiu atunci în plină extensie, cu 
veleitati asimilatoare ce nu s-au stins până în zilele 
noastre. Anterior, Basarabia definea numai o mică 
fâşie, de-a lungul Dunării de Jos, până la vărsare, 
numită așa spre a o deosebi de restul Moldovei 
istorice. Mai apoi, numele respectiv a fost extins 
asupra zonei dintre Prut și Nistru, pe care Rusia 
şi-a adjudecat-o, abuziv, prin tratatul de la Bucu- 
resti (1812), în cadrul unei strategii expansioniste 
demarată încă de Petru cel Mare. 


Moldova mai suferise totuşi un rapt, în cadrul cri- 
zei orientale, la 1775, când Imperiul Habsburgic 
i-a răpit partea nordică, pe care a gi numit-o Bu- 
covina, Tara Fagilor, ca să se distingă de Tara Mol- 
dovei. Sunt anexiuni care au nutrit, în spaţiul est- 
carpatin, un spirit resurectional și revendicativ ce 
avea să marcheze generaţii în sir, de la Vartolomei 
Măzăreanu la Gh. Asachi, de la Ionică Tăutul la 
M. Kogălniceanu, V. Alecsandri, frații Hurmu- 
zachi, C. Negri şi alți „căuzași” care au militat, pe 
la jumătatea secolului XIX, pentru Unirea Princi- 

patelor, reforme modernizatoare, creaţii autohtone comparabile cu valorile 
apusene. 


Dintre „căuzașii” de peste Prut, îndeosebi Alexandru Hasdeu și fiul său Bog- 
dan-Petriceicu se cuvin amintiți pentru fervoarea lor civică, pe linia aceleiași 
nevoi de solidaritate panromânească. În pofida subminării lor sistematice, 
şcolile gi bisericile de acolo au izbutit totuși să menţină un „duh naţional”, 
sesizat ca atare de adepți, ca gi de adversarii unionismului. La 1848, Kogălni- 
ceanu redacta un „proiect de constituţie pentru România unită”, însă a trebuit 
să-l restrângă la spațiul moldav, cu gândul la un moment geopolitic mai favo- 
rabil cauzei naționale. 


Războiul Crimeei și Convenţia de la Paris au adus recuperarea câtorva judeţe, 
Cahul, Bolgrad și Ismail, pe liziera Dunării, astfel ca negotul european să nu 
mai fie tulburat de imixtiuni ruseşti. Ele vor fi reanexate de imperiul țarilor 
după războiul din 1877/78, cu toate că statul român luase parte la acea con- 
fruntare, cu garanția că integritatea sa teritorială nu va avea de suferit. 


Presa timpului a dezbătut pe larg chestiunea, cu argumente istorico-juridice gi 
morale. Într-o suită de articole, M. Eminescu a făcut poate cel mai sever rechi- 
zitoriu la adresa politicii rusești de anexiune, comparând-o anume cu politica 
habsburgică din secolul anterior şi relevand justetea cauzei românești, apărată 
atunci diplomatic de M. Kogălniceanu, iar en historien de A. D. Xenopol, mai 
ales în Războaiele dintre ruși şi turci, două volume de mare impact până în 
zilele noastre, din care s-a gi tradus esentialul pentru lumea savantă din afară. 


Simbolul stefanian era invocat în sprijin, aga cum fusese si la Putna, în 1871, 
sau cum va fi în 1883, cu ocazia dezvelirii statuii ecvestre din lagi, moment co- 
incident, se ştie, cu punerea în circulaţie a Doinei eminesciene, în care poetul 
evoca suferința românilor „de la Nistru pân; la Tisa” gi chema tara la o salutară 
insurgență. Regele Carol era somat, într-un discurs public, să-şi aducă aminte 
că din coroana sa, forjată anume din tunul capturat la Plevna, lipseau două 
nestemate și că era timpul să le revendice. 


S-a optat atunci pentru un acord cu puterile centrale, acord rămas secret până 
în 1914, când izbucnirea Marelui Război a silit România să-și reconsidere ali- 
antele. Trebuia să opteze (dilemă insolubilă) pentru puterile Antantei, dacă 
voia să integreze Transilvania, sau pentru vechea alianță, dacă prefera Basa- 
rabia. 


Războiul nu i-a fost, mult timp, favorabil. Abia în ultimul moment, dacă se 
poate spune așa, soarta armelor s-a schimbat pozitiv, tara s-a întregit substan- 
tial, mai întâi prin votul basarabenilor (27 martie), apoi prin decizia buco- 

vineană (28 noiembrie) și finalmente prin actul ardelean de la 1 decembrie 
1918. 


În România Mare, Basarabia a deţinut, firesc, un loc special, graţie refuzului 
Rusiei sovietice de a recunoaște noua stare de lucruri și unui context inter- 
naţional la fel de confuz pe cât de aporetic. Negocierile româno-ruse n-au 
dus la rezultatul dorit. Din contra, Uniunea Sovietică a menţinut anume o 
stare de neliniște, creând chiar, în Transnistria, o mică republică moldavă, ca 
un avant-post al vechii politici de expansiune. Abia prin pactul Briand-Kellog 
(1929) s-a ajuns la o anume relaxare pacifistă, de care România (reprezentată 
la Externe de N. Titulescu) va căuta să profite, dar nu s-a ajuns nicicând la o 
reală stare de pace. 


Dimpotrivă, pactul ruso-german de la Moscova, din 23 august 1939, a spo- 
rit nelinistea gi a condus finalmente la anexarea Basarabiei și a Bucovinei de 
Nord de către sovietici (28 iunie 1940), în condiţii de nespus dramatism pen- 
tru românii din zonă gi pentru ţară în ansamblu. 


Urmările se cunosc. Un război de reîntregire (22 iunie 1941), purtat gi din- 
colo de Nistru, cu sacrificii umane și materiale inestimabile, apoi ocupaţia 
sovietică din 1944, care a însemnat și începutul unui nou regim, impus de 
ocupanti gi durând până la fatidicul „Decembrie 1989”. 


Pentru Basarabia, o schimbare semnificativă de statut nu s-a produs însă de- 
cât in 1991, prin disoluția imperiului sovietic gi redefinirea acestuia în anii ce 
au urmat. Republica Moldova, în noua alcătuire, ezitând mereu între Fede- 
ratia Rusă şi reintegrarea în statul roman, a ajuns până la urmă să-şi croiască 
o cale „autonomă” spre Uniunea Europeană, alături de România și aspirând 
pesemne la o soluţie integrativă å la longue. 


Două state gi o naţiune, aga s-a definit noua situaţie, caracterizată prin lipsa 
unei voințe politice limpezitoare gi a unui proiect comun, comparabil cu cel 
pe seama căruia s-a ajuns la Unirea Principatelor, apoi la România interbelică. 


Trebuie spus totuși că în pofida situaţiei de criză, de instabilitate gi de lipsă 
a unui orizont liniștitor, schimbările produse după 1989 au depășit sensibil 
așteptările anterioare. Destinul românesc al provinciei dintre Prut gi Nistru a 
dobândit in mod sigur noi valenţe, justificând optimismul. 

Alexandru BANTOŞ 


în dialog cu Petre GURAN 
Basarabia mai așteaptă 
să fie descoperită, cu dragoste, 
în complexitatea ei istorică 


A.B. — editor şi publicist, 
redactor-şef al revistei 
„Limba Română” directorul 
Casei Limbii Române 
„Nichita Stănescu” 


PG. — director al Institutului 
Cultural Român 

„Mihai Eminescu’ 

din Chişinău. 

— Stimate domnule director Petre Guran, in 
decursul mai multor ani la Chisinau si Bucu- 
rești s-a tot discutat despre oportunitatea in- 
augurării în Republica Moldova a unei „Case a 
culturii române”, care iată că este un fapt deja 
împlinit — s-a deschis la 29 septembrie 2010, 
Dumneavoastră fiind director. Ce misiune are 
instituţia pe care o conduceţi si cum își înde- 
plineste programul, având în vedere conditii- 
le de lucru, oarecum specifice, atmosfera din 
societate, colaborarea cu diverse instituţii și 
organizații din Republica Moldova? 


— Am definit misiunea Institutului Cultural Ro- 
mân la Chișinău chiar în discursul meu inaugu- 
ral cu termenul „regăsire” și adăugam imediat 
că e vorba de o regăsire pe două axe, cea orizon- 
tală, care reprezintă cele două spaţii geografice, 
de-a dreapta gi de-a stânga Prutului, dar și cea 
verticală, ceea ce înseamnă regăsirea trecutului 
într-o privire eliberată de ochelarii ideologici. 
Astăzi aş mai adăuga o a treia dimensiune a re- 
găsirii, una psihologică, pe care aş numi-o re- 
găsirea de sine. Precizez însă că nu există nicio 
rețetă a acestei regăsiri gi că ea trebuie să fie un 
fenomen autentic şi personal. Cât priveşte for- 
mula „Casă a culturii române”, eu sper că fieca- 
re cămin din Republica Moldova are vocaţia de 
a fi o casă a culturii române, fie ca sensibilitate 

culturală proprie, identitară, fie ca varietate a unei palete largi de culturi 
europene. 


— Să enumerăm cele mai importante acţiuni culturale desfășurate cu par- 
ticiparea ICR „Mihai Eminescu” de la deschidere încoace. Care dintre 
ele v-au produs satisfacția, bucuria gândului împlinit? Vă rog să vă refe- 
riti la natura dificultăților, obstacolelor pe care le-aţi întâlnit în procesul 
de organizare a activităţii. 


— Aş menţiona în primul rând acțiunea cea mai dificilă din punctul de vedere al 
infrastructurii, este vorba de Expoziţia Stindardului liturgic al lui Ştefan cel Mare, 
o broderie de la sfârșitul sec. XV (evaluată la șapte milioane de euro) pe care este 
reprezentată o icoană a Sf. Gheorghe așezat pe tron, ţinând sub picioare balaurul 
învins. Acesta a fost expus la Muzeul de Istorie din Chişinău timp de două săp- 
tămâni, din 27 august până pe 12 septembrie 2011. Apoi, dintre proiectele care 
m-au animat cel mai tare au fost cele legate de covorul basarabean (o expoziție 
temporară a colecţiei de covoare a Muzeului de Etnografie inaugurată printr-o 
sărbătoare de Drăgaica, Albumul covoarelor basarabene din aceeași colecţie, care 
va apărea anul acesta, în cele din urmă, atelierul de tesatorie prin care am încercat 
să reînviem acest mestesug), cele privitoare la formarea specialiştilor in restau- 
rare şi cele de creare a unor centre de excelență în domeniul universitar. Progra- 
mul de Studii Avansate „Alexandru Sturdza” a început cu o sesiune de burse de 
cercetare în ştiinţele sociale și cu o serie de conferinţe și colocvii organizate în 
mediul universitar, iar anul acesta se va îmbogăți cu un masterat dedicat studiu- 
lui marilor cărți ale civilizaţiei europene. Mă opresc aici deocamdată cu enume- 
rarea, ca să nu transformăm interviul într-o dare de seamă. 


1 | m 
REVISTA "LIMBA ROMANA” 
i =" DOVA DECENII ÎN SERVICIUL CULTURI NATIONALE 


Chişinău, 13 mai 2011. Petre Guran (al patrulea din dreapta) 

la aniversarea a douăzecea de la fondarea revistei „Limba Română 

— Vorbiti-ne, vă rog, despre echipa antrenată la derularea proiectelor ICR. 
Ce suport vă acordă partea moldovenească la organizarea manifestatiilor? 


— Suntem o echipă mică dar devotată unui proiect mare. Ecaterina Dimancea- 
Dumbrăveanu și Andrei Nicolescu, colaboratorii mei apropiați, vă sunt deja 
cunoscuți. Toate proiectele noastre au fost realizate în colaborare cu actori 
culturali din Republica Moldova. Acesta a fost un principiu de acţiune, de a 
coopta sistematic un partener local sau de a răspunde unei iniţiative locale. 
Aceşti actori culturali sunt deopotrivă cei publici (Ministerul Culturii, muze- 
ele din Chișinău, Bălţi, Soroca, săli de orchestră, universități), cât şi cei privaţi 
(ONG-uri sau persoane fizice). 


— Lumea largă, în diversitatea gi complexitatea ei, ne poate fi adusă acasă 
prin intermediul unor acţiuni culturale de anvergură, de reală valoare 
culturală si profesională, cu mesaj clar pentru societate. Un asemenea 
prilej l-a constituit Festivalul internaţional al școlilor de teatru, Biena- 
la 2011 ș.a., organizate anul trecut la Chișinău cu sprijinul ICR „Mihai 
Eminescu”. În ce măsură aceste acţiuni și-au atins scopul propus? 


— Evaluarea mea a fost la superlativ, în sensul că m-am întâlnit cu bucuria oa- 
menilor, le-am văzut chipurile luminoase, dar mai important este faptul că 
ea coincide cu evaluarea mediatică si a publicului. Cooperările în domeniul 
teatrului, Classfest, dar și FINT (Festivalul Ideilor Noi în Teatru), Poduri de 
Teatru (Festivalul One Man Show), Le soufleur de la peur de Matei Vişniec au 
avut un mare succes. Dar dacă adăugăm evenimentele muzicale, cinematogra- 
fice, filmul documentar (Cronograf) şi filmul de animaţie (Anim'est), atunci 
marele public a avut de unde să-și aleagă pe pofta inimii. Ca performanță însă 
pe primul loc a fost tot Expoziţia Stindardului liturgic al lui Ștefan cel Mare 
(cu icoana brodată a Sfântului Mare Mucenic Gheorghe) cu cei peste 20.000 
de vizitatori ai săi. Însumate toate proiectele cu un public de peste câteva sute 
de mii de persoane, cele pomenite și altele încă, ne îngăduie să credem că o 
atât de puternică interacțiune culturală între România și Republica Moldova 
încă nu a avut loc. 


— Guvernul Republicii Moldova a decis, pe 8 februarie, în sfârșit, să 
transmită în folosinţă, prin concesiune, ICR „Mihai Eminescu” o parte 
din fostul sediu al Zemstvei guberniale basarabene. Este un pas impor- 
tant pentru instituţie şi acum, desigur, contează ce cheltuieli va implica 
restaurarea edificiului. Ce urmează să intreprindeti pentru a pune în cir- 
cuit vechiul ansamblu arhitectonic? 


— Acesta este proiectul meu de suflet. M-am plimbat din nou zilele acestea 
în perimetrul străzilor Moara Roşie, Pruncul, Colina Puşkin, Anton Pann, 
B.-P. Hasdeu și împrejurimi, analizând potenţialul cultural-turistic şi de dez- 

voltare durabilă al acestei zone, care prezervă trama stradală a Chișinăului din 
secolul al XVIII-lea. Din primele zile ale şederii mele la Chișinău m-am luptat 
cu sentimentul că asist la dispariţia definitivă a memoriei de piatră a oragu- 
lui. Mi-am propus însă să nu asist melancolic, ca un poet romantic pe ruinele 
antichităţii, ci să trezesc o conștiință culturală că aceste „ziduri vechi” sunt 
un patrimoniu de suflet, dar și economic. Chișinăul este parte a civilizației 
europene gi igi are vocaţia de a dialoga cu aceasta și prin intermediul turis- 
mului cultural. Or, trebuie să fie limpede că nimeni nu are să vină la Chigi- 
nau să vadă un pseudoManhattan din alucobond (material sintetic din care 
se fac fațadele clădirilor moderne) sau o masivă structură de beton cu perete 
de sticlă gi nici reconstructii Disneyland mai kitsch decât originalul. În mod 
paradoxal, orice efort de sincronizare tehnologică condamnă zonele noastre 
la anacronism. Cea mai inspirată pastișă dintr-un univers arhitectural globali- 
zat este mai puţin valoroasă din punctul de vedere al vizitatorului străin decât 
jumătate de zid ruinat din piatră de Chişinău si mortar de pământ. Moder- 
nizarea urbanistică nu poate să însemne înlocuirea orașului vechi cu un oraș 
contemporan. Cele două trebuie să înveţe să convietuiasca, mai ales în sensul 
că cel din urmă nu trebuie să-l strivească pe cel dintâi. Revin acum la întreba- 
re. Văzând ruinarea orașului istoric şi tristețea din ochii celor câţiva iubitori 
ai acestuia (aici trebuie să-i pomenesc pe Lică Sainciuc gi grupul de tineri ini- 
mogi de la Agenţia pentru inspec- 
tare si restaurare a monumentelor), 
cunoscând lipsa acută de resurse 
financiare pentru restaurare, am 
propus Ministerului Culturii din 
Republica Moldova ca ICR Chiși- 
nău să preia în grijă un monument | 
istoric in stare de abandon si pro- 
ces de ruinare — există câteva zeci |. 
în Chişinău — si să-l restaureze 
după rigorile meseriei de restaura- 
re. Mai mult de atât, am propus ca 
această restaurare să se transforme 
într-un şantier-școală, astfel încât 
să formăm oameni (elevi şi ucenici 
ai şcolilor profesionale, meşteri, 
arhitecți, ingineri constructori) în 
specializarea de restaurare. Despre 
costuri vom vorbi mai târziu, vreau 
să spun doar că restaurarea nu este 
ieftină, dar nici aşa scumpă cum o 

prezintă îndeobşte firmele de construcţii sau de restaurare, care au interesul 
să-şi mărească veniturile. 


— Preluarea sediului fostei Zemstve a guberniei Basarabia și transforma- 
rea ei într-o „şcoală de practică pentru tinerii formatori, meșteri popu- 
lari gi elevi din şcolile profesionale” este o idee excepţională prin ele- 
mentul de noutate ce-l comportă restaurarea unui obiectiv istoric, dar gi 
prin perspectivele aplicative de rezonanţă pe care le poate avea în final o 
asemenea acţiune temerară, în special pentru Chișinăul de azi. Așadar, 
stimate domnule director Petre Guran, cum va arăta școala de restaura- 
tori şi cum evaluati impactul instituţiei asupra procesului de reconsti- 
tuire gi de valorificare a patrimoniului cultural din Republica Moldova? 


— Aş vrea să profit de această întrebare și să introduc în dezbaterea publică 
câteva concepte noi. Deoarece oamenii de ştiinţă au propagat credinţa că pro- 
gresul tehnologic este infailibil şi în mod necesar pozitiv (credință pe care 
oamenii mai clarvăzători o denunţă azi ca fiind mincinoasă și duşmănoasă 
omului), în domeniul restaurării monumentelor istorice de multe ori „spe- 
cialigtii” au optat pentru înlocuirea clădirii vechi cu una nouă, păstrând doar 
imaginea clădirii vechi. Cu un vers din La steaua lui Eminescu, putem spune 
despre câte o clădire „azi o vedem şi nu e”, fiindcă într-adevăr materialitatea 
ei a fost înlocuită de ziduri noi sau, cum se spune în limbaj tehnic, „cămăși de 
beton”, Această metodă a predominat încă din secolul al XIX-lea (sunt mai 
cunoscute cazurile tragice ale Mânăstirii Argeşului și ale Bisericii Trei Ierarhi 
din lagi, „restaurate” prin demolare și reconstrucție de arhitectul francez 
Andre Lecomte du Noiiy) şi a rămas preponderentă ca filozofie de restaurare. 
De aceea propun să folosim concepte mai prudente, mai puţin încrezătoare în 
atotputernicia gi omnistiinta omului contemporan. Acestea sunt conservare, 
reabilitare şi ca pandant social al lor refunctionalizarea. Clădirile vechi au fost 
construite de oameni care locuiau altfel decât noi, aveau alte nevoi, percepeau 
altfel lumea. În prezent în regiunile noastre ne aflăm în situaţia de a reorganiza 
o civilizație distrusă de un imens cataclism social. Acesta a fost totalitarismul 
comunist. Distrugând oamenii care locuiau în case vechi, casele vechi nu nu- 
mai că au rămas fără stăpân, dar au fost grevate de oprobiul căruia i-au fost 
supuși oamenii vechi. De aceea o casă veche, cum ar fi un palat, dar și o du- 
gheană de negustor, o casă țărănească, trebuie reabilitată moral, social și abia 
în al treilea rând fizic. Dacă ne apropiem de ea cu disprețul progresismului, 
ura proletcultismului și amnezia postcomunismului, restaurarea se va trans- 
forma în distrugere definitivă și irevocabilă. Unealta-simbol a combinației 
celor trei atitudini o reprezintă consolidarea cu beton armat. Stâlpi, centuri, 
cămășuiri, plangee de beton armat sunt figura unei îmbrățișări strangulante. 
Efortul reabilitării trebuie să pornească de la întrebarea ce este bine și frumos 


NOTA BENE MA 


într-o casă veche, ce putem învăța de la ea? În paralel trebuie identificate acele 
cerinţe ale societăţii contemporane, acele contexte care să permită o atitudine 
deschisă, receptivă față de acea clădire. Acesta e procesul de refunctionalizare. 
Din această abordare se degajă câteva reguli de natură tehnică. Regula nr. 1: 
acțiunea noastră asupra clădirii să fie reversibilă. Regula nr. 2: intervenţia să 
fie făcută cu materialele şi tehnicile epocii în care a fost construită clădirea. 
Regula nr. 3: criteriul de durabilitate şi rezistență a unei clădiri vechi este dat 
de felul cum s-a comportat la provocările timpului, uzurii gi mișcărilor seismice. 
Dacă o astfel de clădire s-a avariat foarte tare, în repetate rânduri şi nejustificat, 
sigur că se ridică semne de întrebare asupra durabilitśtii ei. Îndeobşte, în ase- 
menea cazuri, clădirea este demult dispărută. Abandonul si avarierea intenti- 
onată a unei clădiri însă nu pot fi luate în considerare evaluând durabilitatea gi 
rezistența ei. Regula nr. 4: Normativele antiseismice contemporane nu se aplică 
unei clădiri existente. Regula nr. $: orice intervenţie de consolidare a structurii 
de rezistenţă trebuie să fie minimală, discretă gi neinvazivă. Şantierul-școală de 
la Casa Zemstvei va încerca să ilustreze un astfel de demers. 


Casa Zemstvei 
(începutul secolului 
XX) 


Casa Zemstvei 
(ianuarie 2012) 

- Aţi fost (mai sunteți?) coordonatorul Şcolii de la Buneşti. Ce premise 
au favorizat apariţia acestei instituţii, menită să ofere, afirmă presa, un 
altfel de învăţământ? Ce experienţă s-a acumulat în cadrul ei gi care este 
destinul școlii? 


— Sunt inițiatorul Şcolii de la Buneşti în concepţia ei generală, ca o îmbina- 
re dintre toate cunoștințele, atitudinile, simtirile de care este nevoie pentru 
formarea unui om. Şcoala de la Bunesti este o şcoală despre a fi, nu despre a 
avea (inevitabil în această formulare se ascunde puţin din titlul inspirat al dia- 
logului filozofic al lui Mihai $ora, A fi, a face, a avea). Gândul meu călăuzitor a 
fost acela ca la Şcoala de la Bunești să nu capeti ceva, chiar dacă este vorba de 
cunoştinţe sau îndeletniciri, ci să devii cineva. Dintre toate manifestările lui 
a fi, am început cu a fi într-un loc, aceasta este arhitectura. Or, Şcoala de arhi- 
tectură de la Bunesti este coordonată de arh. Ana-Maria Goilav. De patru ani 
se desfășoară acolo Școli de vară de arhitectură, în care studenţi de la facultăți 
de arhitectură sau de la alte discipline învaţă pe un șantier real să clădească 
cu materialele de construcţii naturale: lemn, pământ, piatră, cărămidă. Dar 
este mai mult decât o şcoală despre arhitectura vernaculară sau arhitectura 
primitivă, şi aici citez din Ana-Maria Goilav, este o şcoală despre arhitectul și 
arhitectura secolului XXI, despre cum este cu putinţă ceva nou în arhitectură 
atunci când foloseşti aceleași materiale ca cele ale arhitecturii clasice. 


Mai în glumă, mai în serios, am avut și eu o contribuţie la demersul arhitec- 
tural, în anul al doilea al Școlii am stabilit centrul celei de-a doua clădiri în vi- 
zuina ariciului. Ceea ce vreau să spun prin această metaforă este că revendic o 
competenţă în vecinătatea arhitecturii, aceea de a închipui cu ochii minţii lo- 
cul, de a formula o viziune de ansamblu, de a redacta o temă de proiectare sau, 
cu un cuvânt foarte sofisticat, mă socotesc hierotopist. Hierotopia (termen 
inventat de istoricul de artă rus Alexei Lidov) este cunoașterea, capacitatea 
de a concepe și proiecta spaţii sacre. Extrapoland eliadesc, un spaţiu care nu e 
sacru nu există, deci în mod necesar o Şcoala despre a fi este un spaţiu sacru. 


Şcoala de la Bunești este în al treilea rând un program de studiu al canonului 
cultural european construit pe lectura și analiza marilor cărţi ale civilizației 
europene. După cum am spus deja, încerc să introduc acest tip de învățământ 
practicat mai ales în spaţiul universitar anglo-saxon gi la Chișinău, însă aici cu 
o notă francofonă. 


— Ce calități fundamentale ar trebui să educe tinerei generaţii școala mo- 
dernă naţională și de ce învăţământul actual are atâtea restanţe la capitolul 
„formarea unor oameni inteligenţi, cu identitate și caractere distincte”, 
trăsături indispensabile promovării intereselor comunitare, dar și perso- 
nale, într-o lume debusolată din punct de vedere material și moral? 

— Când vorbim de învățământul de masă, punctul de plecare greșit este chiar 
acela al pedagogiei iluministe şi anume ipoteza că performanța intelectuală de 
vârf poate fi generalizată, că studiul este accesibil tuturor dacă asigurăm condiții 
materiale adecvate, că progresul material este acompaniat de progresul intelec- 
tual. Crezul acesta, la fel de fals și perfid ca patul lui Procust, a fost transformat 
într-un obiectiv administrativ de-a lungul a mai multe generaţii de deformare 
a procesului de învățământ. Astfel, nivelul general al performanţei intelectuale 
a fost scăzut, pentru ca tot mai mulţi indivizi să poată atinge un obiectiv admi- 
nistrativ, până când s-a ajuns la contraperformanta de a avea titulari de docto- 
rate semianalfabeti. Dincolo de această butadă, evaluarea mea este că nivelul de 
pregătire şi maturitate a gândirii pe care îl oferea bacalaureatul în secolul XIX 
este astăzi atins abia după o formaţie doctorală serioasă, ceea ce înseamnă în 
sistem Bologna, adică minimal, opt ani în plus de studiu. Dacă mergeam numai 
pe mâna optimismului iluminist, evidenţele s-ar fi impus, măcar cât lui Candide 
al lui Voltaire. Dar când optimismul filozofic s-a aliat cu egalitarismul, trans- 
formând prestigiul studiului într-un mijloc de distribuţie egalitară a statutului 
social și a bogățiilor, atunci menirea inițială a educaţiei a dispărut. În explicarea 
fenomenului trebuie să mai adăugăm disprețul atroce al civilizaţiilor scrisului 
față de civilizațiile orale. De aceea noi socotim că a fi un țăran analfabet este o 
stare inferioară de umanitate. Și am introdus binefacerile „progresului” în toa- 
te civilizațiile „inapoiate”, evident distrugându-le pe acestea. Din cauza acestei 
viziuni progresiste, nu avem nicio explicaţie pentru fenomene artistice și cultu- 
rale de un extrem rafinament și de un imens conţinut cognitiv, produse de soci- 
etati analfabete după criteriile noastre. Și vă dau doar două exemple dintre cele 
care m-au frapat recent: civilizația Cucuteni, cu incredibila estetică a ceramicii 
sale și covorul țărănesc, a cărui variantă basarabeană face o carieră fantastică pe 
piata artistică internaţională. 


— În Republica Moldova se poartă o lungă, controversată și virulentă dis- 
cutie privind concepţia disciplinei gi a manualului de istorie. Cum trebuie 
abordată această problemă, foarte importantă pentru învăţământul din 
Republica Moldova, așa încât istoria să înceteze a mai fi un măr al discor- 
diei, ci să devină un element important în educaţie gi în formarea conști- 
intei istorice a tinerei generaţii, oferind concomitent premise pentru inte- 
legerea și asumarea traseului istoric traversat de către românii basarabeni. 


— Problematica predării istoriei trebuie rezolvată la pachet cu cea a limbii gi a 
literaturii. Dacă numesti limba vorbită în Republica Moldova limbă română, 
atunci și istoria celor care vorbesc limba română este în mod logic o istorie 
a românilor. Deriva moldovenistă este o formulă istoriografică artificială si 
prezintă pericolul de a închide mintea copilului într-un univers prea îngust. 
Deriva universalistă, cea in care i se propune tânărului să se integreze direct în 

istoria întregii omeniri, nu-i creează elevului sentimentul apartenenţei la o co- 
munitate istorică. Care este comunitatea de limbă, civilizaţie și destin cea mai 
apropiată basarabenilor? Rolul predării istoriei în școală este de a oferi un răs- 
puns argumentat la această întrebare. Ar fi și o a treia derivă, unilateralismul 
etnicist, care dacă este aplicat istoriei românilor deformează deopotrivă reali- 
tatea convietuirilor diverse gi a interacțiunilor culturale succesive din spaţiul 
carpato-danubiano-pontic. Există astăzi un curent de gândire istoriografică 
care subliniază natura subiectivă a naraţiunii istorice. Istoria ar fi, în mod ine- 
vitabil, povestea despre trecut a celui care o scrie și fiecare ar avea dreptul să-și 
spună povestea pe care o crede adevărată. Cu toate acestea, când ajungi cu po- 
vestea ta subiectivă în fața unui judecător, trebuie să-l determini pe acesta să 
te creadă. De asemenea, din două naratiuni subiective gi contradictorii un ju- 
decător va da câştig de cauză numai uneia. Adică atunci când două povești se 
contrazic în mod necesar una este mai adevărată decât cealaltă. Dacă pe dea- 
supra narațiunea subiectivă apelează la şiretenie, minciună sau orice formă de 
violenţă simbolică sau reală, atunci cu siguranţă că relativismul metodologic 
nu mai este legitim. Există informaţii certe, evenimente, fapte care nu pot fi 
tăgăduite. Abia dincolo de această structură factologică a istoriei intervine su- 
biectivitatea povestitorului. În cele din urmă, relaţia dintre afirmarea identi- 
tară şi narațiunea istorică proprie poate fi dezbătută, dacă mizele rămân strict 
ştiinţifice. Dincolo de denumirea manualului și a materiei mai este necesară 
şi o reconsiderare a felului în care e predată istoria prin evidenţierea virtuţilor 
stilistice şi logice ale gândirii istorice. În ceea ce priveşte importanţa stilului în 
narațiunea istorică, avem exemplul cărților lui Neagu Djuvara, pline de o su- 
biectivitate care face parte din însăși ființa autorului, dezvăluită cu ingenuitate 
de el însuși, însă atât de bine scrise, încât au devenit cele mai vândute cărți din 
istoriografia românească contemporană. Subiectivitatea lui Neagu Djuvara 
nu este deranjantă, fiindcă nu se impune decât cu talentul literar al autorului. 
Însă mai presus de orice, probitatea morală a lui Neagu Djuvara, faptul că s-a 
aflat o viaţă întreagă în slujba unei cauze drepte dau întreaga valoare poveștii 
spuse de el. Dacă ne plasăm în contextul post-totalitar și al istoriei recente, ce 
autoritate morală ar putea invoca un fost profesor de marxism? Cât de credi- 
bil mai poate fi el astăzi, dacă ieri a minţit? Credibilitatea sa ar putea renaşte 
însă din felul în care își judecă propriul trecut, din intensitatea și autenticitatea 
dezbaterii sale interioare asupra naturii angajamentului ideologic, din coeren- 
ta discursului metanoic. În cele din urmă, eu mă tem de efectul nociv asupra 
minţii tânărului al surogatului istoriografic, fără personalitate și fără cauţiune 
morală. Un curs de istorie poate fi construit din cronologie gi o culegere de 
mărturii istorice (documente, memorii, imagini şi elemente de numismatică, 
genealogie, heraldică, toponimie şi antroponimie). Pe deasupra trebuie citită 
marea literatură istoriografică ca instrument de formare a minţii tânărului. 

— Studiile, articolele, prelegerile Dumneavoastră denotă o largă și diversă 
arie de interese gi preocupări — arhitectură, educaţie, religie, limbă, litera- 
tură , ca să numesc doar câteva — gi, lucru pe care as dori neapărat să-l sub- 
liniez, -- mai denotă și un mod original, competent, complex, argumentat, 
exhaustiv, punctual de abordare a subiectelor tratate, indiferent de temă, 
lucru admirabil, firesc si explicabil pentru un autentic om al cărții. Ce îm- 
prejurări au fost determinante pentru formarea Dumneavoastră ca inte- 
lectual și, desigur, pentru alegerea destinului de cercetător familiarizat cu 
mai multe domenii ale ştiinţei și creaţiei clasice si moderne. 


— Îmi daţi ocazia să spun o enormitate pe care n-am afirmat-o încă public, dar 
o gândesc demult, anume că eu m-am format în pofida faptului că a trebuit 
să merg la școală. În anii mei de şcoală factorul ideologic era obsesiv, iar cum 
eu inclinam către științe umane, l-am perceput și mai puternic. Am avut câți- 
va dascăli de excepţie si în școală, cum a fost profesorul de istorie Alexandru 
Avram. Mi-ar fi putut fi dascăl Constantin Ottescu, care preda matematica, dar 
n-am avut parte de el în liceu, ci m-am împrietenit cu el privat ceva mai târziu, 
pornind de la pasiunea comună pentru cai. În plimbările noastre ecvestre, am 
învăţat atât matematică, cât gi literatură și istorie, profesorul Ottescu având o 
formaţie intelectuală universală de tip renascentist. Educaţia mea a reiegit dintr-o 
combinaţie de lecturi individuale, începute la îndemnul şi sugestia părinților, 
gi de întâlniri cu adulți generogi, care mi-au acordat câte puţin din timpul și cu- 
noasterea lor: germana împreună cu fascinația universului magic al copilăriei cu 
Johnny Sturdza (tatăl celebrului arhitect Şerban Sturdza), franceza cu Micaela 
Slăvescu, un excelent profesor de literatură franceză, latina cu clasicistul și bi- 
zantinistul Nicolae-Serban Tanagoca. Apoi au fost întâlniri unice, dar cu mare 
impact, spre exemplu, Modest Morariu mi-a pus în mână Anatol France, Thais, 
iar Sorin Dumitrescu mi-a pus în mână Vladimir Lossky, Teologia mistică a bi- 
sericii de răsărit, lecturi ce au trezit în mine interesul pentru marea spiritualitate 
răsăriteană. Alexandru Paleologu de asemenea a fost o figură luminoasă a ado- 
lescentei mele, de a cărui bunăvoință m-am bucurat grație unei prietenii strânse 
cu fiul său. În toate aceste întâlniri este vorba de ceea ce învață un adolescent 
observând și ascultând. N-am încheiat lista, dar mai povestim și altă dată. 


— Care este rolul limbii române, al limbilor de circulaţie universală în 
formarea Dumneavoastră ca specialist? 


— Înainte de a avea un rol în formarea mea ca cercetător, cunoașterea limbilor 
străine m-a înzestrat cu un orizont spiritual mai bogat. Limba română îmi este, 
in mod firesc, limbă maternă, dar nu vă ascund că părinţii m-au fericit cu învăța- 
rea limbilor străine încă de la vârsta preşcolară. Iar marea lor inspiraţie a fost să 
mă indrume către Şcoala germană din Bucureşti, școală a minorității germano- 
fone, cu toate că se numea la acea vreme deja liceul de matematică-fizică nr. 6, 

Grinăuţi, Râşcani, 25 martie 2012. La întâlnirea cu Simion Plămădeală, 
singurul poet român din Kazahstan, decorat de preşedintele României 

iar mai apoi chiar liceul industrial 34. Vă dau aceste detalii pentru a sublinia 
intenţia regimului de a desființa liceul, ceea ce a avut drept consecință reducerea 
materiilor predate în limba germană. Totuși îmi aduc aminte de chimia din clasa 
a IX-a cu Gerhard Schullerus, de o dirigintă din gimnaziu Schuster, profesoară 
de muzică, şi încă câţiva germanofoni autentici, dar mult mai puțini decât ar 
fi trebuit. Resimt ca pe un imens câștig lecţiile de literatură germană, deși se 
trecea repede peste perioada medievală și clasică, pentru a ne împuia capul cu 
stangistii si comuniștii secolului XX, de la Bertolt Brecht, care era partial lizibil, 
până la Alfred Margul Sperber, notoriu proletcultist roman de limbă germană. 
Rezultatul acestei frecventări asidue a literaturii germane a fost prima mea lu- 
crare de cercetare la vârsta adolescenţei, o compunere de câteva zeci de pagini 
despre originile şi evoluţia temei faustice în literatura universală. 


— Sunteţi discipolul lui Gilbert Dagron, cel mai important bizantinolog 
al Franţei, care, în timpul aflării Dvs. la College de France, v-a incredin- 
tat cheia de la biblioteca de studii bizantine a acestei instituţii. Cum ati 
câștigat încrederea ilustrului dascăl? 


— Chestiunea cu cheia arată mai degrabă cum funcționează Occidentul, decât 
aprecierea lui Gilbert Dagron pentru mine. La vremea când am ajuns eu la Cen- 
trul de istorie și civilizaţie a Bizanțului de pe rue Cardinal Lemoine nimănui 
nu-i trecea prin cap că un doctorand în istorie ar intra într-o bibliotecă cu un 
alt scop decât acela de a citi. Nu exista niciun motiv să nu mi se dea cheia. A 
fost o decizie administrativă, deși e adevărat că peste câțiva ani, când au năvălit 
studenții est-europeni, s-au mai redus aceste facilităţi, iar recent am aflat chiar 
că a existat un scandal de furt de cărți din acea bibliotecă. Odinioară bizantinis- 
tica era un domeniu de erudiție rezervat câtorva curiogi, azi sunt câteva zeci de 
doctoranzi simultan. Vedeţi același fenomen de industrializare a învățământu- 
lui. Retrospectiv normalitatea de care am beneficiat eu pare un privilegiu. La 
Gilbert Dagron am ajuns prin două scrisori de recomandare, de la Alexandru 
Duţu şi de la Alain Boureau. M-a primit initial ca pe un experiment, apoi a de- 
venit o relaţie profesională cu accente de relaţie personală. Am găsit în persoana 
lui maximum de exigenţă științifică pe care mi-o puteam dori. Am împrumutat 
mult din scepticismul lui metodic si din stilul lui lapidar, foarte literar, de altfel, 
în care formulările reușite sau jocul de cuvinte prevalează asupra amplorii ar- 
gumentative sau a cantităţii detaliilor, cu toate acestea, la susținerea tezei m-a 
acuzat că sunt palamit, vroia să spună că îl luasem prea în serios pe Grigore 
Palama și grupul lui de discipoli, că imbratigasem în analiza mea felul acestui 
personaj istoric de a vedea lumea, și el se referea la universul politico-religios 
al secolului al XIV-lea. Deși eu cred în continuare, deopotrivă cu multi dintre 
cititorii mei ulteriori, că am evitat să fiu părtinitor în analiza mea istorică, totuși 
Gilbert Dagron avea oarecum dreptate. Înțelegerea operei și acţiunii istorice a 

lui Grigore Palama e o bună hârtie de turnesol pentru abordările stângiste. Isto- 
ricii marxizanti sunt iritati de Palama. Pe mine nu m-a iritat! 


— Vorbiţi-ne si despre alte distinse personalităţi pe care le-aţi cunoscut 
în timpul studiilor efectuate în Germania, S.U.A. și care au lăsat o am- 
prentă adâncă în viaţa Dvs. 


— Ultimele două întâlniri determinante au fost cu Peter Brown, cel care a scris 
Lumea antichităţii târzii sau Cultul Sfinţilor: apariţia si rolul său în creştinismul 
latin sau Trupul si societatea în antichitatea târzie. Am publicat un interviu cu 
Peter Brown în revista „Tabor” la întoarcerea mea in țară despre parcursul său 
intelectual, felul în care grație ancorării în spiritul studiilor liberale anglo-sa- 
xone, deși s-a lăsat atras de modele intelectuale ale perioadei lui de formare, 
nu s-a lăsat subjugat de ele, un fel de marxism zen, al cărui mare preot a fost 
Michel Foucault. În plină eră a eliberării sexuale, Peter Brown a scris despre 
înfrânare și stăpânire a pulsiunilor în creștinismul timpuriu. A doua întâlnire, 
tot la Princeton, a fost cu Slobodan Čurčić, un istoric al arhitecturii, care a 
publicat recent o monumentală Istorie a arhitecturii în Balcani de la Dioclețian 
la Soliman Magnificul. Ambii sunt cărturari de o dimensiune ieșită din comun, 
oameni transformați de pasiunea pentru cercetarea geniului uman, a manifes- 
tărilor celor mai frumoase si bune din om. 


— În acest context, vă rog să invocati calitățile, însușirile, virtuțile unui 
cadru didactic exemplar apt să răspundă provocărilor sistemului de în- 
vatamant de azi aflat în perpetuă înnoire și reformare. 


— Un dascăl trebuie în primul rând să fascineze. Studentul dă tot ce poate din 
el când este obsedat de profesor, când este provocat să-l imite și să-l depă- 
şească. Profesorul trebuie să fie autentic, iar pentru a obține această auten- 
ticitate are nevoie de virtuţi: de cinste, de constanţă, de abnegatie, de curaj, 
de dreptate, de generozitate, de moderație. Virtutile acestea sunt şi garantul 
competenţei profesionale. 


— Pledati pentru intelectualul preocupat sincer de cetate gi de cetăţeni și 
sunteţi un aprig si documentat apărător al onoarei si profesionalismu- 
lui, indiferent de domeniul de referință — politică, învățământ, cultură, 
istorie, știință etc., dovadă concludentă în acest sens sunt numeroase- 
le luări de atitudine din presă. Cum, când, credeţi, ne vom debarasa de 
demagogi, birocrati, corupți, fitarnici, de cei care, vorba lui Eminescu, 
„vânează doar câștigul fără muncă”? 


— Aici e vorba de altă dimensiune a existenței mele. Implicarea mea pasionată în 
renașterea societății românești, în depășirea sechelelor totalitarismului decurge 
din trauma propriei mele experienţe din anii '80 şi '90. Am fost pe rând un mili- 

tant în mișcările studențești din anii 1990, având rolul de delegat al Facultății de 
Ştiinţe Politice în Senatul Universităţii București și în această calitate am votat 
pentru Emil Constantinescu la rectoratul Universităţii București, apoi ca mem- 
bru în grupările studenților români la Paris, care au cerut de acum președintelui 
Emil Constantinescu deschiderea unei Ecole Normale Supérieure la București, 
apoi, împreună cu Toader Paleologu, inițiator al Institutului de Studii Liberale, 
în cele din urmă publicist. Chiar decizia de a primi funcţia mea de azi tine tot 
de vocaţia de intelectual public, care igi recunoaște o datorie față de comunita- 
tea din care face parte. În ceea ce priveşte întrebarea Dumneavoastră, care pare 
mai degrabă retorică, eu aș îndrăzni să propun o soluţie de ordin politico-ad- 
ministrativ, şi anume o liberalizare drastică, o cură Balcerowicz asumată până 
la introducerea statului minimal (un stat care igi rezervă apărarea comunității, 
protejarea individului față de violența aleatorie, apărarea proprietăţii, distribu- 
irea dreptăţii, garantarea libertăților politice gi a formelor de asociere). Eşecul 
reformelor liberale s-a datorat caracterului lor parțial și amestecului între public 
şi privat. Din această cură de liberalizare ar face parte și retragerea statului din 
organizarea învățământului universitar, ceea ce înseamnă autonomie universi- 
tară totală, renunțarea la finanţarea directă a învățământului universitar de către 
stat (indirect se poate face printr-un program naţional de burse pentru studenții 
eminenti fără resurse familiale). Finanţarea publică a învățământului în condi- 
tiile circulației persoanelor în Uniunea Europeană trebuie reevaluată, gândită la 
nivel european. Cui îi revine datoria de a forma specialiști? Iau ca exemplu stu- 
diile de medicină. De ce ar trebui ca cetățeanul est-european să plătească prin 
impozitele lui formarea medicilor pentru țările occidentale, știut fiind cât de 
mare este procentajul de medici care pleacă să practice medicina în Occident. 
Mai general: de ce ar trebui ca statul din banii contribuabilului să formeze oa- 
meni care vor lucra în privat, mai cu seamă în mari companii internaţionale? E 
adevărat că orice stat are interese strategice, dar acelea pot fi rezolvate punctual 
şi mai ieftin decât cu imense universități de masă cu performanţe universitare 
foarte scăzute, dar aici intrăm deja într-o discuţie foarte tehnică. 


— Sunteţi reprezentantul tinerei generaţii de cercetători români $coliti 
în Occident, care, după un traseu de excepţie în străinătate, au avut cura- 
jul să revină in Ţară. Dumneavoastră ati mers și mai departe, pentru că, 
după un itinerar biografic de succes la București, ati ajuns la Chișinău, 
spaţiu nu tocmai atractiv pentru multi dintre confrații din dreapta Pru- 
tului. Ce motive au stat la baza deciziei de a deveni mesagerul culturii 
române într-un spaţiu... românesc cu un viitor încă ambiguu? 


— Tocmai ca să spulber mitul că la Chișinău cultura românească are un viitor 
ambiguu. Pentru mine este unul cert, viitorul culturii române în concertul 
cultural european. Să nu vă pară că glumesc, dar o să vă spun, încălcând regre- 

Chişinău, 2011. Petre Guran la Bienala Internaţională de Pictură 


tabil regula modestiei academice, că România nu trimite la Chişinău oameni 
de mâna a doua. 


— Cum percepeti Dvs. Basarabia din trecut si din prezent? 


— Pentru a ne plasa într-o zonă de neutralitate absolută, ar trebui să vorbim de 
spaţiul cuprins între Prut, Nistru şi Marea Neagră, pe care o putem descrie însă 
şi ca jumătatea răsăriteană a Principatului medieval Moldova. Pe de altă parte, 
mă fascinează ipoteza lui Ion Ţurcanu cu completarea lui Dan loan Mureșan, 
anume că Basarabia ar fi un nume derivat dintr-o funcţie de conducere medie- 
vală, adică Basarab n-ar fi nume propriu, ci numele unei funcţii de conducere în 
Imperiul Cumanilor, iar Basarabia ar fi unitatea administrativ-teritorială pe care 
o conduce un basarab, aga cum voievodatul este teritoriul pe care îl conduce un 
voievod. Astfel Basarabia medievală ar fi o ţară a cumanilor sau mai degrabă o 
ţară condusă de un principe cu titlu politic cuman. Recent Neagu Djuvara a lan- 
sat în istoriografia românească moda cumanofiliei, adică identificarea cumani- 
lor ca factor de constituire al statului medieval Tara Românească și al unei parti 
din boierimea țării. Nu este exclus ca basarabii să fi existat gi pe teritoriul de mai 
târziu al Moldovei. Dincolo însă de acest avatar medieval, care necesită o dis- 
cutie a istoricilor, Basarabia este o invenţie administrativă a Imperiului Rus, ac- 
ceptată ca toponim în istoria modernă, iar România interbelică a adoptat acest 
nume, inclusiv la nivel de organizare bisericească, fără să revină la realitățile 
geografico-politice ale Principatului Moldovei. Republica Moldova, în cele din 
urmă, este numele unui stat contemporan, care acoperă parțial noțiunea geopo- 
litică Basarabia. După efortul istoricului de a-și defini obiectul de studiu, apare 
însă Basarabia ca un imens și tragic palimpsest al istoriei, un tărâm pe care noii 

„scriitori ai istoriei” — în dublul sens de cei care o scriu prin deciziile si acțiunile 
lor şi cei care o povestesc apoi — au încercat de fiecare dată să şteargă scrisul isto- 
ric precedent. Aşa cum pergamentul este răzuit până se îndepărtează un strat de 
piele cu scrisul de pe el, tot astfel identitățile noi s-au impus încercând să şteargă 
memoria trecutului. Cu cât ne-am apropiat de prezent, cu atât operaţiunea de 
răzuire a devenit mai violentă. A doua jumătate a secolului XX a excelat sinistru 
în operaţiuni de inginerie socială, folosind cruzimea extremă ca instrument al 
acestor lucrări. Întregi categorii de populaţie din punct de vedere etnic gi social 
au fost lichidate. Rezultatul a fost ștergerea în foarte mare proporţie a memo- 
riei naturale a trecutului, aceea care se păstrează în familie, prin conviețuire cu 
părinţii şi bunicii într-un context în care memoria fixa ansamblul de informaţii 
necesare vieții, cum ar fi răspunsurile la întrebările: de unde ești? al cui ești? 
care sau unde iti este proprietatea (faimoasele hotare pe care le învățau băieții 
printr-o chelfăneală de la tatăl lor)? ce limbă vorbeşti? Or, din mărturia unor bă- 
trâni, înţelegem că în perioada sovietică simpla cunoaștere a răspunsului corect 
la aceste întrebări reprezenta o amenințare pentru supraviețuirea individului. 
De aceea părinții alegeau să nu le mai spună nimic copiilor. Cu cât ştiau mai 
puţin, cu atât erau mai în siguranță, gândeau părinții. „Omul nou” pe care l-a 
proiectat comunismul trebuia să fie prin excelenţă un orfan și un amnezic. Din 
acest experiment îngrozitor ne-am trezit însă cu o veste bună, anume că puterea 
spiritului uman este de asemenea natură, încât aceste experimente ideologice 
au eșuat. Nevoia de memorie face ca astăzi să existe o exigenta publică pentru 
descoperirea trecutului, deschiderea arhivelor, asumarea responsabilităților, cel 
puţin la nivel simbolic, prin cunoașterea adevărului. 


Noua generaţie este astăzi în situaţia de a învăța răspunsul la întrebările de mai 
sus de la școală, este vorba de recuperarea memoriei prin intermediul celor care 
se consideră specialiști în memorie, adică istoricii. Răspunderea istoricului este 
foarte mare în acest context, fiindcă orice exagerare a sa, orice deviere pătimașă 
discreditează efortul însuși de regăsire a memoriei. În această privință, povestea 
vremurilor mai vechi se contaminează de spiritul militant gi polemic al istoriei 
recente. Tot ceea ce rămâne încă sub tăcere despre secolul XX se răsfrânge prin- 
tr-un surplus de patimă retorică asupra secolelor anterioare. 


Mai mult de atât, în cazul secolului XX ne aflăm în faţa unui trecut cu vino- 
vatii active gi suferințe nealinate. Victimele igi proclamă trecutul cu durere. 
Călăii îl ascund cu cinism. Istoricii, a căror viaţă se confundă cu acest trecut 
recent, împrumută tonurile acute ale secolului XX și le aplică gi epocilor mai 
îndepărtate. Uneori trecutul mai îndepărtat este încărcat cu păcatele trecutu- 
lui recent, iar istoricii intră, unii poate chiar fără să-şi dea seama, în jocul de 
a acoperi trecutul recent printr-un transfer de tonalitate și emotivitate asupra 
istoriei mai îndepărtate. Din acest motiv Basarabia încă mai așteaptă să fie 
descoperită, cu dragoste, în complexitatea ei istorică. 

— Vorbiţi-ne, vă rog, despre familia, dinastia Guran. Ştiu, o mărturisește 
un bun prieten al Dvs., că proveniţi „din Bucureştiul adevărat, boieresc 
şi neadulterat de comunism”. Cum ati reușit să scapati de tăvălugul ne- 
crutator si atotdistrugător al fostului regim? 


— Mai aveţi răbdare încă să mă ascultați? Norocul de a fi scăpat de tăvălugul 
regimului il datorez părinţilor mei si anului nașterii mele. Nu numai părinții, 
dar nimeni din rudele mele apropiate nu a fost membru al Partidului Comu- 
nist. Într-o istorie dominată de persecuție politică în ultimele trei generații au 
existat momente de grație, prietenii, generozitati, fidelitati gi întâlniri miracu- 
loase. Astfel s-au salvat părinţii mei. De mic am știut că există două lumi, cea 
din casă și cea de la școală, că ne aflăm într-un război necruţător gi că singura 
alegere posibilă este necompromiterea cu regimul comunist. Prin fiecare din 
cei opt străbunici ai mei aveam garantate „origini nesănătoase'. Apoi părinţii 
mei au aplicat una dintre soluţiile spirituale descrise de Nicu Steinhardt în in- 
troducerea la Jurnalul fericirii, totala neadaptare la sistem, pe care eu am inte- 
les-o astfel: în comunism să nu-ți dorești nimic, să nu păstrezi niciun orizont 
de speranţă terestru. Am pentru tatăl meu o nesfârșită admirație: un medic 
de excepţie, care şi-a sacrificat potenţialul ştiinţific şi intelectual pentru a-şi 
păstra onoarea nepătată. Exemplul lui mi-a fost suficient. În ceea ce privește 
istoria mai veche a familiilor paternă şi maternă și a ascendentelor feminine 
pe fiecare bransń în parte mi-ar lua o carte să povestesc ceea ce s-a transmis în 
familie, dar las acest privilegiu unor genealogiști răbdători, care mă vor ascul- 
ta vreodată. Pentru a răspunde partial întrebării Dumneavoastră, iată câteva 
aspecte genealogice. Foarte pe scurt, între transmisiunile istorice ale fami- 
liei Guran, formulate în secolul XIX de Petre S. Guran, se înscrie pretenția 
descendentei dintr-o ramură a boierilor din Olăneşti, având între strămoși 
pe Goran logofătul din Olăneşti, autorul cronicii Țării Românești din ultimii 
ani ai lui Matei Basarab, gi cu ascendente diverse până în secolul al XV-lea. 
De altfel, numele actual Guran este o românizare a numelui de origine sla- 
vonească Goran, operată când s-a trecut la alfabetul latin. În secolul XVIII 
ctitorul Bisericii Mântuleasa din Craiova se chema Matei Goran. Registrele 
fiscale austriece din perioada ocupării Olteniei înregistrează familia ca fiind 
boieri de rangul trei, după nivelul impozitului pe care aveau să-l plătească. 
Mai aproape de noi s-a ilustrat Nicolae P. Guran ca politician conservator, 
deputat și prefect de Dolj şi primar al Craiovei. Fiul lui cel mare, Barbu, s-a 
stabilit în Franţa gi a creat o descendență acolo, din care s-a distins doctorul 
Philippe Guran ca membru al Academiei de Medicină a Franţei, cel de-al doi- 
lea fiu al lui N. P. Guran, Radu, născut mai la batranetea tatălui său, după un 
debut strălucit în avocatură, a intrat sub tăvălugul comunist, cu toate conse- 
cintele funeste: expropriere, expulzare din barou, arest politic gi deces cardiac 
în urma unui interogatoriu brutal. Acesta din urmă e bunicul meu. Tatăl meu 

a tras toate consecinţele acestei origini „nesănătoase” în limbajul epocii (ex- 
cluderea din facultate, repartizarea într-o zonă rurală nedezvoltată, blocarea 
unei cariere ştiinţifice pe măsura inteligenței lui) şi eu mă pregăteam pentru 
așa ceva. Profesorul responsabil de UTC din liceu m-a avertizat încă în 1989 
să nu mă îndrept către clasa de filologie-istorie, fiindcă nu am dosar destul de 
„bun” ca să intru la facultăţile de drept sau istorie. Atitudinea mea constantă a 
fost să-mi creez din acest handicap un titlu de nobleţe. 


— Stimate Domnule Director, vă rog să adresati un mesaj cititorilor re- 
vistei „Limba Română” 


— Non solum fortuna ipsa est caeca sed etiam eos caecos facit quos semper adiuvat*. 


* Nu numai că soarta este oarbă, ci chiar pe aceia pe care fi ajută îi orbeste (Cicero). 


Dr. Petre Guran — născut la $ martie 1972, Bucureşti; doctor în istorie a civilizaţiilor 
(2003), cu o teză intitulată Sfintenie regală si putere universală în lumea ortodoxă, sus- 
ţinută la Ecole des Hautes Etudes en Sciences Sociales, Paris; absolvent al Facultăţii 
de Ştiinţe Politice a Universităţii Bucureşti, studii de masterat şi doctorat la EHESS, 
Paris, şi la Universitatea Ludwig Maximilian din Minchen; autor a peste 20 de studii 
de specialitate în franceză și engleză dedicate antropologiei faptului religios și istoriei 
intelectuale a formelor de putere în lumea bizantină, numeroase studii, articole și re- 
cenzii în română, pe teme de actualitate politică și religioasă; coordonator și editor al 
culegerii de studii L'empereur hagiographe. Culte des saints et monarchie byzantine et post- 
byzantine (Împăratul hagiograf. Cultul sfinţilor şi monarhia bizantină si post-bizantină), 
New Europe College, 2001. 

Poziţii științifice: 

— cercetător ştiinţific III la Institutul de Studii Sud-Est Europene al Academiei Române; 
— membru al Centrului de studii elenice al Universităţii Princeton, SUA; 

— conferenţiar invitat în departamentele de istorie şi istorie a artei ale Universităţii 
Princeton, SUA (2004-2006); 

— membru al World Academy of Art and Sciences; 

— alumnus al Colegiului Noua Europă. 

Poziţii de conducere anterioare: 

— coordonator al sesiunii românești a Programului Consiliului Europei „Mânăstiri și 
identitate europeană. Primul Colegiu de cetăţenie europeană”; 

— unul dintre iniţiatorii şi primul director al Institutului de Studii Liberale; 

— coordonator al proiectului cultural și educational „Școala de la Bunesti” www.bunesti.ro/ 
scoala/ 

— director executiv al Uniunii Arhitecţilor din România. 

Limbi străine: franceză, engleză, germană, rusă, italiană, greacă modernă. 

Limbi vechi: greacă veche, latină, slavonă. 

loan MILICĂ 
| Basarabia, orizont eminescian 


Deci Basarabia s-a dus de unde nu se va mai întoarce, in sâ- 
nul negrei străinătăți. În zadar moldovanul va mai privi în 
zile senine din vârful Ceahlăului în zarea depărtată Ismai- 

lul, Cahulul, Bolgradul si tórmii Mării Negre, în zadar va 
vedea departe, ca margine a orizontului său, Cetatea Albă 
şi Chilia; ceea ce se vedea din punctul din care Alexandru 
Voevod cel Bun va fi rotit ochii pentru a-și măsura tara cu 
agerimea lor, ceea ce va vedea va fi pământ înstrăinat. 
(Mihai Eminescu | „Pe arborul tăcerii..”], 


IM. ~ lect. univ. dr, 6 octombrie 1878) 
Catedra de limba română 


şi lingvistică generală, 
Facultatea de Litere, 
Universitatea „Al. |. Cuza”, laşi. 


Considerată din zorii Evului Mediu până în apu- 
Domenii de competenţă: sul veacului al XIX-lea, de la vechile insule de 
stilistica limbii române  romanitate risipite In marea multietnică a popu- 
actuale, lingvistică generală,  latiilor din Balcani la românii din Moravia, de la 
poetica imaginarului. românii neatarnati la cei aflaţi sub stăpânirea Por- 
Membru în colectivul de ţii, a monarhiei austro-ungare sau a Imperiului 
redacţie al volumelor Studii Rus, soarta românilor este materia primă a gaze- 
eminesciene, nr. 1-3 (2004-  tăriei lui Mihai Eminescu. Poetul valorifică un in- 
2006), si Limba română ventar bogat de specii in care informaţia si opinia 
azi (lucrăr SAO se împletesc: ştiri, notițe gi corespondențe, rela- 
| Naţionale > Flo OIIE tări, tablete gi reportaje, recenzii, cronici, anchete, 
„Limba română azi" ediţia A . e e ii f : 
, 1 articole de fond, cicluri editoriale, sinteze și texte 
a X-a, lagi — Chişinău (3-6 . A Š í 
A publicate în foileton. Dacă repertoriul de texte 
noiembrie 2006). i A m i i 
elaborate din necesități cotidiene și extraordina- 
re dovedește că Eminescu a fost un ziarist deplin, 
care a stăpânit în chip iscusit şi eficient spectrul 
de genuri publicistice ale vremii, fiind chiar înte- 
meietor al unor tipuri de scriere jurnalistică, teh- 
nicile gi strategiile argumentative, angajate pentru 
a da formă și substanţă articolelor, oglindesc atât 
profilul moral gi intelectual al autorului, cât gi vi- 
ziunea sa asupra domeniilor predilecte, contopite 
în organicitatea scrisului gazetăresc: istorie gi filo- 

zofie, filologie si literatură, logică, drept, economie, științele naturii și ştiinţe 
sociale. D. Vatamaniuc (1985, 1988, 1996) observă, cu indreptatire, că publi- 
cistica lui Eminescu reflectă dinamica valorilor culturale ale epocii, reliefează 
conștiința profesională a gazetarului și întinderea orizontului său cărturăresc, 
evidenţiază complexitatea și unicitatea discursului jurnalistic asumat de poet 
şi pune în lumină legăturile cu „celelalte domenii ale scrisului său’. 


Eminescu practică o gazetărie de idei și de atitudini, pe care o înscrie cu vervă 
şi condei în două cadre de cuprinderi diferite, dar observate permanent din 
perspectiva corespondentelor, viața publică românească și scena internatio- 
nală. Modalitatea elementară de creare gi de corelare a cadrelor este dramati- 
zarea, adică procesul de prelucrare și de reprezentare a faptelor în așa fel, încât 
ele să poată fi înfățișate în devenirea lor. Asemenea creatorilor de reprezen- 
taţii teatrale, gazetarul desface în secvenţe fluxul caleidoscopic al întâmplă- 
rilor, pregăteşte scena pe care urmează a se desfășura spectacolul, dezvăluie 
elementele de decor și cheamă personajele în lumina rampei. Publicistul igi 
adună informaţiile necesare din diverse surse documentare, pe care le indi- 
că mai mereu cu onestitate, își organizează materialul probant în funcție de 
tipurile și de modurile de argumentare pe care scrierea le presupune sau le 
solicită, apoi edifică o lume textuală spectaculară, făurită ca reprezentare și ca 
reprezentaţie a datelor de real care alcătuiesc spectacolul viu și mereu schim- 
bător al lumii, o zidire de gândire și de limbaj a cărei arhitectură decurge din 
înțelegerea pe care Eminescu o are asupra istoriei ca devenire!. După cum 
sâmburele de ghindă cuprinde în sine ideea stejarului întreg, geneza și exis- 
tenta unui neam sunt cuprinse în latentele germinative ale istoriei”. A face 
istorie înseamnă a urmări ideea internă, lanţul de cauze care prefac sâmburele 
în vlăstar, legile conform cărora germenele și întregul se cuprind, înseamnă, 
notează Eminescu, a căuta „punctul de purcedere, de ajungere, si apoi seria 
terminelor intermediare prin cari se află unite aceste două termine estreme”. 


Precum un tablou cu imagini mişcătoare prins în rama timpului, istoria infati- 
şează trecerea prin lume a neamurilor. Proiectată pe pânza veche a istoriei, fi- 
intarea roiurilor de popoare ia formele unor desene peste care mâna nevăzută 
a vremii întinde straturi peste straturi de linii gi de culori. În întinderea mereu 
alta a desenelor aflăm viețile semintiilor omenești, iar nodurile si ochiurile 
tesaturii formează împletitura adâncă și neștiută peste care se aștern lumini- 
le şi umbrele desenelor schimbătoare. Istoria este textura în care se imprimă 
creşterile și descresterile popoarelor. 


Pentru conştiinţa scrutătoare a celui ce caută să afle natura forțelor care asi- 
gură verigilor unitatea și tăria întregului, tabloul mișcător prins in „lantuirea 
timpilor” capătă aura unei naratiuni exemplare în care adevărul gi legenda nu 
se despart, ci se îngemănează: „Va veni o vreme când alte neamuri, ce dorm 

în sânul viitorului, vor înlocui în lumea vecinicei schimbări și pe învingător 
şi pe învins, când vremea ce curge acum va fi o depărtată poveste, când nu va 
mai fi rămas nici urmă din toate câte ne mișcă acum, din toate câte dorim”*. 
Imaginile zugrăvite pe pânza istoriei se dizolvă, stiutul se preschimbă in ne- 
ştiut, undele licăritoare ale trecutului prevestesc volburile viitorului iar lumile 
de altădată trec dincolo de porţile realului. „Istoria — un necrolog”*, notează, 
lacunar, poetul, într-unul dintre manuscrisele sale. Acest tip de lectură în Car- 
tea Lumii invită, fără îndoială, la meditaţie. Ce este necrologul, dacă nu un 
desen al vieţii și al morţii cuprins în țesătura cuvintelor, o stilizare idealizată a 
ceea ce s-a petrecut, o esentializare al cărei nimb etic luminează timpul? 


Prins în pasta unei poveşti moralizatoare, faptul istoric dezvăluie un adevăr 
gi fixează valoarea simbolică a unui model. Lectura critică a naratiunilor eti- 
ce pe care istoria le oferă ar trebui, dacă se urmează matca rationamentului 
eminescian, să conducă spre aflarea „terminelor” prin care se face cunoscut 
firul ce uneşte capetele. Expresia poetică a acestei idei poate fi descoperită în 
versurile poemului Glossă: „Viitorul gi trecutul / Sunt a filei două feţe / Vede-n 
capăt începutul / Cine ştie să le-nveţe”. 


Priceperea de a reface şirul de cauze din care se torc firele istoriei demonstrea- 
ză că Eminescu înfăţişează trecutul cu pregătirea și cu talentul unui istoric 
dublat de un filozof (cf. Vatamaniuc, 1985: 144). O privire generală asupra 
publicisticii sale scoate în evidenţă atenția cu care omul de cultură înțelege să 
unească privirea întrebătoare asupra istoriei cu gestul de a scrie. Limba ivită 
de sub condeiul gazetarului este tot atât de organică ca gi faptul istoric pe care 
mintea reflexivă a publicistului îl parcurge pentru a-i deslugi însemnătatea. Nu 
miră pe nimeni această unitate. Ca gi istoria, limba este un tezaur de imagini 
şi de poveşti asupra lumii. Examinarea izvoarelor care animă energia și fluidi- 
tatea limbii literare din gazetăria eminesciană ne situează în fața următoarelor 
filoane cultural-lingvistice (cf. Iorga, 1981: 192-193): a) limba vie a români- 
lor din regiunile istorice de la Nord de Dunăre, b) monumentele vechiului 
scris românesc şi c) limba de cultură a vremii (a doua jumătate a veacului al 
XIX-lea), îndeosebi cea a creaţiilor apreciate de poet pentru calitatea lor de a 
se deosebi de „păsăreasca” unor gazete. Aceste izvoare pun în lumină concep- 
tia poetului despre unitatea românilor, interpretată ca unitate de conștiință 
etnică, unitate de limbă şi unitate de teritoriu locuit cu statornicie. 


Caracterul organic al unității de limbă, de neam și de loc reprezintă una din- 
tre tezele apărate cu strășnicie de gazetar. Acesta judecă sever şi demite cu 
patos motivele invocate pentru a justifica luarea în stăpânire a unor teritorii 
românești. În unele scrieri, el desface, cântărește gi respinge tezele pe care se 
bazează anexările teritoriale de la sfârșitul veacului al XVIII-lea și începutul 
secolului al XIX-lea*, în altele comentează asupra efectelor pe care le-au avut 

încorporările de provincii” sau denunţă, persiflează ori satirizează şubrezimea 
argumentelor pe care se sprijină cazuistica puterilor interesate de anexarea de 
teritorii româneştit. „Vocea” gazetarului este, după caz, rece, lucidă, solemnă, 
ori, dimpotrivă, de o vehemenţă superlativă. Pe cat de scrupuloase sunt pro- 
bările ad rem şi ad verecundiam, pe atât de lipsită de inhibitii este invectiva. 
Tiparul de recurs la forța patosului îl aflăm în rânduri precum: „La anul 1774 
au intrat ostirile austrieceşti, cu disprețul oricărui drept al ginţilor, in pace 
fiind cu Poarta gi cu Moldova, în partea cea mai veche gi mai frumoasă a țării 
noastre; la 1777 această răpire fără samăn s-a încheiet prin vărsarea sângelui 
lui Grigorie Ghica V. Vod. Fără de lege nemaipomenită, uneltire mișelească, 
afacere dintre o muiere desfrânată și între pașii din Bizanţ, vânzarea Bucovi- 
nei va fi o vecinică pată pentru împărăţia vecină, deapururea o durere pentru 
noi. (...) Poporul cel mai liber si mai îngăduitor și-au plecat capul sub jugul 
celei mai mizerabile şi mai slugarnice rase omeneşti. Pământul cel mai înflorit 
încape palmă cu palmă în mânile cele mai murdare, raiul Moldovii se împle 
de neamul cel mai abject”. 


Ce impresie va fi făcut asupra cititorilor tirada publicată în „Curierul de Iași” 
din 30 septembrie 1877? Şi astăzi, la 135 de ani de la tipărirea lor, cuvintele 
otelite ale mâniei răscolesc imaginaţia şi dezmortesc emoții. În viziunea gaze- 
tarului, nimic nu este mai grav decât distrugerea unității românilor, iar infamia 
de a smulge bucăţi din trupul românității primește ripostă verbală pe măsură. 
De altfel, raționamentul si figura retorică dominată de patos concentrat re- 
prezintă extremele unui lanţ bogat de elemente persuasive de care Eminescu 
se foloseşte pentru a practica cu îndemânare o gazetărie etică, de angajament. 
Parcurgând publicistica eminesciană, înțelegem că, dacă istoria se prezintă 
conştiinţei ca imagine curgătoare a lumii încifrate în hieroglifa unei poveşti 
moralizatoare, una dintre îndatoririle ziaristului este de a aduce în atenţia 
contemporaneităţii trecutul care dă substanţă etosului. Raționamentul gi fi- 
gura devin, așadar, elemente constitutive ale unui model în care binele și răul 
sunt valori înscrise într-un model adecvat temei tratate și lipsit de echivoc. 
Având ca reper narațiunea etică pe care o presupune desfășurarea istoriei în 
rama timpului, cumpăna gândirii ziaristului trece binele gi răul când prin sita 
obiectivă a rationamentului, când prin filtrul subiectiv al garjei, ceea ce face ca 
operaţiile primare de evaluare a fenomenelor, creditarea și declinul, să ia când 
formele fine ale recursului la logos, când aspectul năvalnic al revărsărilor de 
patos. În acord cu această serie de observaţii ar fi, deci, greșit să se presupună 
că binele si răul sunt categorii imuabile, a căror polarizare poate conduce in 
mod invariabil la interpretarea identității de neam din perspectiva pozitivului 
şi a alteritatii din perspectiva negativului. Desi partizan declarat al unor teme 
şi idei, Eminescu nu este un spirit dogmatic. Gazetarul examinează vorbele 
şi faptele, le observă implicaţiile, le teoretizează potenţialul valoric, dar nu le 

îmbracă în veșmintele de fier ale unei dogme. Din acest punct de vedere, tex- 
tul publicistic poate fi interpretat ca produs al unui simţ critic remarcabil atât 
prin puterea de pătrundere a rationamentului, cât si prin forţa de reliefare a 
patosului. Publicistica lui Eminescu a fost mai degrabă dogmatizată, prin ido- 
latrizare, răstălmăcire, cenzurare, condamnare sau scoatere din context, decât 
văzută, ca atare, rezultând din irizările unor dogme. În sprijinul caracterului 
antidogmatic al ziaristicii eminesciene vin chiar textele în care diagnosticul 
cusururilor nationale este tot atât de aspru ca gi tonul răstit, ridicat împotriva 
străinilor care au pus stăpânire samovolnică pe vechi teritorii românești: „Ne- 
statornicia noastră, iubirea de schimbări, deasa răsturnare a tuturor temeliilor 
statului gi rivalitatea copilărească de a întrece pe toată lumea a făcut, atât in 
trecut, cât gi în prezent, ca să irosim o mulțime de puteri vii, care se puteau 
utiliza pe un teren folositor, pe lucruri de nimic sau de-a dreptul stricăcioa- 
se. Aceste defecte mari ale caracterului nostru naţional sunt, pe lângă împre- 
jurările de dinafară, cauza pentru care un element etnic atât de răspândit ca 
al nostru să nu ajungă la nici o însemnătate în lume, ci, bucăţit între zeci de 
stăpâniri, să reziste ici și colo, să fie absorbit însă în multe locuri". În acord 
cu asemenea exemple, se observă că binele și răul, pozitivul si negativul sunt 
puse în chip adecvat în contrast, astfel încât între materia tratată și discursul 
critic care o înveșmântează să nu existe discordante. 


Mai departe, dacă se observă că atitudinea virulentă și judecata desfăcută de 
patimă sunt fețe retorice ale aceleiași personalități și că punerea lor în acțiune 
nu este altceva decât rodul libertăţii de gândire si de limbaj, se înțelege, poate, 
că miza este de a convinge, nu de a impune. Una din esentele ziaristicii lui 
Eminescu este condiţia vie a problematizării, nu natura moartă a mimetis- 
mului gratuit, determinat de situarea în umbra dogmei. Gazetarul nu imită, ci 
dezbate, nu face abuz de prefabricate ideatice, ci se declară împotriva lor, şi, 
mai presus de acestea, nu practică o dialectică a servitutidinii, deşi îi devoa- 
lează ascunzișurile. 


Pentru a cerceta cu măsura echilibrului impletitura de patos, etos gi logos din 
articolele lui Eminescu, se cuvine să arătăm că, atât în epocă, cât și în poste- 
ritate, personalitatea gazetarului prinde, ca în artele plastice, contururile pe 
care vrea să le reliefeze artizanul portretului. Fără a ști foarte precis cum era, 
de fapt, Eminescu, există foarte multe informaţii despre cum a fost el consi- 
derat de ceilalți și acest dosar cultural, „cazul Eminescu”, este departe de a 
fi închis. Parcurgându-i corespondenţa, îl vedem mai întâi istovit de lucru, 
dezamăgit de vorbele și de faptele care fac obiectul demersului gazetăresc, 
sceptic față de finalitatea scrierilor de presă, iar mai apoi avid de himera odih- 
nei și a lucrului binefăcător minţii si sufletului, neguros, suspicios, insingurat, 
măcinat de boală, înstrăinat de lume. Amintirile contemporanilor săi sunt la 
fel de relevante în a surprinde relativitatea socioculturală a imaginii pe care 

cineva o capătă sau și-o face, la un moment dat, despre ceilalți gi despre sine 
în raport cu ceilalți (Costache, 2008). Ce dovadă mai bună poate fi adusă în 
sprijinul acestei afirmaţii decât calendarul simbolic al reprezentărilor referi- 
toare la Eminescu și la opera sa, cu toate variantele permise de distanța dintre 
polii formaţi din adulatori gi detractori? Mai mult decât atât, Eminescu însuși 
a creat portrete memorabile prin dimensiunea lor etică, care însă nu vor fi 
fost aidoma ființelor istorice ce le-au servit de modele. Amintind doar două 
dintre portretizările lui Ştefan cel Mare, prima creionată în articolul [„La anul 
1774..”]!!, din 30 septembrie 1877, şi cea de-a doua, în diatriba [„Serbarea 
guvernamentală..”]!?, din 18 iunie 1883, constatăm că personajul eroic, pro- 
iectie a imaginarului individual si colectiv, ajunge să domine persoana istori- 
că, iar acest fenomen de supracodificare culturală oglindește înscrierea unui 
fapt istoric într-o reţea fertilă de imagini și / sau de povești cu miez etic. 


Dacă se acceptă că discursul gazetarului Eminescu este un discurs a cărui în- 
telegere reclamă raportarea la o epocă pe care, de altfel, o sublimează, nu este 
lipsit de importanţă să observăm că, în publicistica românească din a doua 
jumătate a secolului al XIX-lea, discursul polemic, ca manifestare a spiritului 
combativ, servea concomitent mai multor finalităţi, cele mai importante fiind 
formarea unei conștiințe critice și revizuirea valorilor trecutului prin prisma 
provocărilor prezentului. În Istoria presei româneşti „dela primele începuturi 
până la 1916, Nicolae Iorga pune militantismul publicaţiilor românești din 
perioada 1866 — 1884 pe seama constituirii celor mai importante partide, în 
speţă liberalii (roşii) gi conservatorii (albii), formaţiuni care, între mijloacele 
de acțiune publică gi de propagandă, considerau ziarul un instrument eficient 
de cucerire a spaţiului public și o platformă potrivită de gestionare a contro- 
verselor cu o cuprindere mai largă decât cea a confruntărilor ideologice. Prin 
urmare, presa luptătoare stă ca tip firesc în epocă, iar obiectivitatea gi subiecti- 
vitatea sunt mai mult atribute etice ale ofertelor de discurs decât principii care 
reglează tensiunile între libertăţile și constrângerile implicate în mecanismele 
de institutionalizare gi de funcționare ale mijloacelor de informare in masă. 
Puterea brută a crudităţii de limbaj gi subtirimea șlefuită a rationamentului nu 
se suprapun cu opoziţia subiectiv — obiectiv, întrucât o asemenea disjunctie 
nu face parte din retetarul curent al vremii. Mai apropiată de realitatea scrisu- 
lui gazetăresc al epocii este corelarea binomului judecată — atitudine cu o pa- 
radigmă etică dezvoltată prin contraste de tipul bine — rău, corect — incorect, 
recomandat — nerecomandat, potrivit — nepotrivit, oportun — inoportun. 
Eminescu, subliniază Al. Oprea (1983: 99), în continuitatea observaţiilor lui 
D. Murărașu, „ştia să îmbine cugetarea şi pasiunea, argumentarea logică gi in- 

dignarea morală”. 


Modelul retoric pe care gazetarul il impune este aidoma unui basorelief. Ra- 
tiunea si emoția au fundament comun, dar, in funcţie de necesităţi, iese in 

relief una dintre cele două laturi ale constructorului de discurs. Dacă o la- 
tură câştigă prim-planul, cealaltă conferă amploare fundalului. Judecata si 
atitudinea rămân astfel nedespărțite. Unitatea de viziune asupra continuității 
istorice, considerată ca unitate de neam, de limbă și de teritoriu este astfel 
transpusă într-un discurs gazetăresc care nu se lasă lipsit de unul sau altul din 
atributele sale esenţiale. Una dintre ilustrările cele mai importante ale acestei 
concepții este campania de presă declanșată împotriva anexării Basarabiei la 
Imperiul Rus. 


Eminescu a scris în multe rânduri și cu diverse prilejuri despre Basarabia, însă 
perioada de vârf a interesului său poate fi fixată, fără a greşi prea mult, în peri- 
oada ianuarie — octombrie 1878, adică înainte si după semnarea Tratatului de 
la Berlin, prin care se încheia conflictul armat care a zguduit Balcanii gi în urma 
căruia României i-a fost recunoscută independenţa. După cum se știe, în urma 
respectivului tratat internațional, România a cedat Imperiului Rus Basarabia, în 
schimbul Dobrogei, cu gurile Dunării. Articolele publicate de poet în intervalul 
menţionat reflectă strategia campaniei sale de presă. Gazetarul devine un crea- 
tor de mozaic. El „igi taie din sticlă și din marmură ţinte de grosimea indicată, 
acopere o placă de metal cu-n fel de aluat (care uscat devine vârtos ca piatra) și, 
pe când e moale încă, el schițează desemnul său și apoi înfige ţintele de colori 
una lângă alta, des și într-un amestec hotărât de mai nainte. O pictură în puncte 
de marmură, un fel de broderie în piatră; ci pe când la broderia comună colorile 
deosebite sunt reprezintate printr-un fir deosebit, la mozaic fiecare împunsătură 
cere un alt ac. După ce placa era pe deplin lucrată și uscată, suprafaţa se netezea 
şi i se da o poleitură care te face să crezi că întregul tablou a crescut în piatră şi nu 
ar fi fost făcut de mani omeneşti”. Am citat acest fragment prin care Eminescu 
descrie compoziţia lucrării lui Al. Odobescu, Pseudo-kynegetikos, pentru a arăta 
că tehnica mozaicului îi era binecunoscută autorului Scrisorilor, atât ca teorie, 
cât şi ca exercițiu gazetăresc. 


Nucleul campaniei de presă duse de redactorul ziarului „Timpul” este repre- 
zentat de studiul intitulat „Basarabia”, publicat între 3 si 14 martie 1878 şi 
întocmit cu scopul de a servi diplomaţiei române la Congresul de la Berlin 
( iunie — 1 iulie 1878), eveniment la care reprezentanţii intereselor româ- 
nești nu au fost admiși!*. Celelalte articole formează bucăţile prin care ia ființă 
desenul mozaicului. Unele bucăţi, mai cu seamă cele în care sunt judecate 
şi demontate argumentele invocate de diplomaţia țaristă pentru a pretinde 
stăpânirea asupra Basarabiei, au duritatea rece a marmurei'$. Altele, în special 
cele în care se persiflează reacţiile organelor de presă apărătoare ale interese- 
lor imperiale, au contururile tăioase ale bucăţelelor de sticlă colorată!“ iar încă 
altele, adică cele în care sunt cântărite raporturile între marile puteri!”, demer- 
surile taberelor politice’ sau atitudinea Casei Regale”? împrumută, parcă, din 
focul aprig în care se întărește lutul. 

Mozaicul eminescian este fixat în aluatul de piatră al unui adevăr, exprimat 
în mai multe articole premergătoare seriei publicate în intervalul 3-14 martie 
1878: „Basarabia în 1812 făcea parte integrantă din Moldova, de care fusese 
alipită în curs de mai bine de patru sute de ani. Ea a urmat până la 1812 soarta 
acestui principat a cărui a const[it]uit aproape jumătatea. (...). Orișicum, în 
1812, ca în tot cursul istoriei sale, Moldova cu Basarabia împreună formau 
un stat deosebit, cu legile și prințul său, gi se aflau supuse numai la ceea ce 
diplomaţia a numit impropriu suzeranitatea Porții Otomane. Basarabia fiind în 
această situatiune în 1812 a fost, în actul oficial de cesiune, dobândită de către 
Rusia de la Poarta Otomană, dar în realitate răpită de la legitimul gi adevăratul 
său proprietar, care era Moldova, și transmisă de către acel ce nu avea drept 
s-o ia. În nici un caz n-a fost cucerită, căci Rusia, atuncea chemată îndărăt de 
invaziunea napoleoniană, se retrăgea în grabă, şi încă și mai puţin cucerită de 
la populatiunea musulmană-tătărască locuind sub corturi”*. 


Argumentele invocate și probele aduse în sprijinul demonstraţiei sugerează că 
Eminescu analizează situaţia istorică a Basarabiei, atât in 1812, cât și în 1878, 
din perspectiva abuzurilor produse de negocierile dintre marile puteri ale Eu- 
ropei, ale căror interese expansioniste au schimbat de mai multe ori cursul 
istoric al populațiilor din Balcani. Astfel, în articolul „Tendente de cucerire”, 
publicat la 7 aprilie 1878, gazetarul „Timpului” judecă politica de domina- 
re dusă de Imperiul Rus ca efect compensatoriu al nevoii de umplere a unui 
„deşert sufletesc” pe care, în mod obişnuit, nu l-ar fi câștigat prin cuceriri, ci 
prin așezare pașnică în lume și prin înflorire culturală. Prezentarea tendinței 
de dominare prin sărăcia forței, nu prin bogăţia spiritului, împrumută, parcă, 
din coloritul sapiential al aforismelor, deși discursul igi trage sevele din psi- 
hologia popoarelor: „Răsărită din rase mongolice, de natura lor cuceritoare, 
aşezate pe stepe întinse a căror mon[o]tonie are înrâurire asupra inteligenței 
omenești, lipsind-o de mlădioșie gi dându-i instincte fanatice pentru idei de-o 
vagă măreție, Rusia e in mod egal muma mândriei și a lipsei de cultură, a fa- 
natismului și a despotiei. Frumosul e înlocuit prin măreț, precum colinele un- 
doiate și munţii cu dumbrăvi a țărilor apusene sunt acolo înlocuite prin șesuri 
Ara de capăt. În tendentele de cucerire, în aşa-numitele misiuni istorice cari-gi 
caută marginile naturale nu e nimic dedesupt decât pur gi simplu nestiinta si 
gustul de spoliare.”!. Cugetarea de rezistenţă din aceste consideraţii își trage 
puterea din înțelepciunea populară, însă problematizarea vizează inconstien- 
tul colectiv. Dacă teza e că locul îl face pe om, în sensul că spiritul unui popor 
poartă cu sine expresia pulsiunilor date de locuirea unui spațiu de viață, tot 
la fel de important e că omul face locul, în sensul că același spirit colectiv va 
proiecta într-un teritoriu anexat o fantasmă care mimează matricea spațiului 
originar. Considerată în curgerea istoriei, politica de expansiune teritorială 
a Imperiului Rus nu este decât reflexul malefic al confundării fantasmei cu 

matricea spaţiului originar: „În loc de-a desfășura activitatea înlăuntru, ochii 
vecinului nostru sunt pironiți cu flămângiune asupra Apusului, cercurile culte 
umplu golul sufletesc cu fantasmagoria unui imperiu care ar ajunge de la Sibir 
până sub zidurile Veneţiei și apoi mai departe... tot mai departe””. 


Urmând calea de interpretare deschisă de poet, dezmembrarea țării Moldovei 
apare ca simptom ce dă la iveală conflictul între „flămângiunea” cu care roiul 
de popoare al Răsăritului amenință Apusul şi „mreaja de fier” a cosmopolitis- 
mului egoist” cu care lumea tehnologizată a Soarelui-Apune întâmpină revăr- 
sările barbare. De altfel, în concepţia lui Eminescu, barbaria și civilizația sunt 
capetele firului tors al istoriei unui popor”*. În devenirea sa organică, și remar- 
cam că metafora conceptuală a organicitatii este cheia de boltă a concepţiei 
lui Eminescu despre popor si despre stat, un popor face saltul de la barbarie 
la civilizație dacă sâmburii primitivi, dar benefici ai nașterii sale nu sunt atingi 
de boala insugirii gi practicării fără discernământ a unor forme și conținuturi 
alogene, străine de posibilităţile interne ale unui neam. Simţul istoric al unui 
popor gi versanţii săi etici, binele gi răul, formează un întreg. Trecerea de la 
barbarie la civilizație este evaluată pozitiv (o dezvoltare, o creștere naturală 
a ceva ce este în chip fundamental bun), trecerea de la barbarie la alte forme 
posibile de existenţă istorică, precum semibarbaria, este evaluată negativ (un 
regres, o degenerare a ceea ce este în chip fundamental bun). Pringi în măci- 
narea lumilor, românii nu au atins încă stadiul superior al unei civilizaţii, ci 
formează un popor tânăr, cu simț istoric fundamental bun, deși „totdeauna 
dezbinat înlăuntru, dezbinat în politica sa față cu vecinii” %. Considerată din 
unghiul tensiunii între ceea ce un popor poate deveni dacă îi este permis să se 
dezvolte nestingherit şi ceea ce el ajunge să (nu mai) fie într-un moment isto- 
ric dat, sub presiunea altor forte naturale ale altor popoare, soarta românității 
cunoaşte (şi merită să cugetăm cât adevăr există într-o astfel de constatare) 
tot atâtea momente de cumpănă câte furtuni au tulburat apele relaţiilor dintre 
marile puteri interesate de controlul, sub o formă sau alta, asupra coltului de 
lume locuit de români. Anul 1812, pare a arăta gazetarul Eminescu, nu este 
doar anul in care s-a destrămat vechea Moldovă, știrbită, mai întâi, in 1775, 
prin cedarea Bucovinei către Imperiul Habsburgic, apoi ruptă în două, prin 
pactul ruso-turc semnat la București în 16/28 mai, ci unul din punctele de 
cotitură ale istoriei prin care soarta românilor trăitori în ţinutul dintre Hotin 
şi Cetatea Albă, dintre Prut și Nistru se leagă de odiseea amară a dezlipirilor 
de vatră, adică a impunerii de influenţe fără rost și fără rod, al căror ultim 
efect este de a impiedica evoluţia unui popor de la barbarie la civilizaţie, de la 
ghindă la stejar. Eminescu practică, e limpede, o istorie naturală a popoarelor, 
considerate ca forme colective de viață, clasificate în genuri gi specii, conform 
condiţiilor proprii de dezvoltare. „Naturalismul” vederilor sale istorice nu tre- 
buie să surprindă pe nimeni dacă se are în vedere că secolul al XIX-lea a fost 

veacul de aur al ştiinţelor naturale gi al psihologiei. Pentru gazetarul „Timpu- 
lui”, biologia și psihismul unui popor sunt evidențe ale fiintarii sale istorice. 


În 1878, pretențiile Rusiei asupra Basarabiei, bucată de pământ locuită sta- 
tornic de români, urmau să fie decise de marile puteri ale Europei, aga cum, 
de altfel, se petrecuse și în anul 1812. Între cele două momente de răscruce, 
primăvara anului 1812 gi vara anului 1878, prin Tratatul de la Paris din 1856, 
Basarabia propriu-zisă, cuprinsă, după cum arată Eminescu, între cinci laturi, 
de la Bender la vârful lacului Ialpug din ţinutul Bolgradului, de acolo la Reni, 
şi, mai departe, pe braţul de Nord al Dunării, până la Chilia, iar apoi de-a lun- 
gul țărmului Mării Negre până la gura de vărsare a Nistrului, urcând în cele 
din urmă către Bender — fusese restituită proprietarului de drept, Principatul 
Moldovei. 


În preajma Congresului de la Berlin, adică în primăvara și în toamna anului 
1878, precum si după aceea, Eminescu dă glas concepţiei sale organiciste asu- 
pra devenirii unui popor şi condamnă cu fermitate desprinderea Basarabiei 
de România, cu atât mai mult cu cât el considera că ruperea teritorială nu era 
motivată de voinţa populaţiei, ci de efectele nefaste ale negocierilor între ma- 
rile puteri. Gazetarul atrage atenţia mai ales asupra cauzelor care au înlesnit 
abuzul anexărilor: „Cu sabia n-a fost luată însă nici Bucovina de austriaci, nici 
Basarabia de ruși, ci prin fraudă. Pentru Bucovina s-a cumpărat delegaţii turci 
şi un general rus, pentru Basarabia asemenea; căci delegaţii Rusiei primise 
ordin din San-Petersburg să-ncheie pace cu orice preţ, de vreme ce intrase 
Napoleon I în Rusia. Dragomanul Porții, fanariotul Moruzi, cumpărat și spe- 
rând a veni la domnie prin ajutorul Rusiei, a-ncheiat pacea de la Bucureşti. 
Moldova întreagă n-o putea ceda rușilor, că atunci n-ar fi avut unde domni, 
cedă deci jumătatea ei dintre Prut şi Nistru. O flotă engleză stătea în Bosfor 
şi sili pe sultan să încheie pacea de la Bucureşti. Sultanul ridică mucul conde- 
iului de pe tratat şi trecu pe o altă hârtie: sentința de moarte a lui Moruzi”. 


Examinarea cauzelor care determină actul de forță al anexării teritoriale im- 
pune meditații despre efectele unui asemenea act de periclitare a evoluţiei 
prin care un popor atinge stadiul superior barbariei, civilizația. Cel mai mare 
pericol al înstrăinării este alterarea, chiar moartea conștiinței unui neam, sau, 
cu alte cuvinte, distrugerea temeliilor „de existență socială”” ale unui popor. 
Dezbinările politice, atât cele provocate de condiţii interne, cât gi cele prici- 
nuite de cauze externe, nu au consecinţe durabile decât dacă şubrezesc ba- 
zele conştiinţei colective: „Nenorocirea cea mare ce ni se poate întâmpla nu 
este că vom pierde si rămășița unei prețioase provincii pierdute; putem să 
pierdem chiar mai mult decât atâta, încrederea în trăinicia poporului român. 
Nu întinderea teritoriilor ocupate este măsurariul trăiniciei unui neam, ci sta- 
tornicia valorilor care stau la temelia conştiinţei sale istorice. Acest gând dă 

seamă despre credinţa publicistului că a aparține unui neam înseamnă, înain- 
te de toate, a fi parte a unui organism social care nu asimilează, ci renunţă la 
ceea ce nu este prielnic dezvoltării sale. Dacă igi tine nestirbit simţul istoric, 
ansamblul de elemente spirituale nucleare care îi determină alcătuirea gi evo- 
lutia, un neam își conservă identitatea, chiar gi în condiţiile în care este supus 
altui popor. Dimpotrivă, mutilarea temeliilor grăbeşte pieirea organismului 
colectiv care a contractat boala renunțării la sine. 


Conjugată cu acţiunile stăpânitorilor străini, întotdeauna agenți ai propriilor 
interese în dauna nevoilor celor aflați sub stăpânire, destrămarea conștiinței 
nationale este, la Eminescu, un fapt asemănător extinctiei unei specii. Scena- 
riul creionat are, ca stil, intensitatea funestă a unei scrieri apocaliptice gi, ca 
idee, gravitatea superlativă a acuzelor împotriva unei reţete verificate de dis- 
trugere în masă: „Sub forma monarhiei absolute domnește cel mai mare arbi- 
trariu administrativ; se rusifică cu sila tot ce nu e moscovit; biserica a devenit 
o poliție a conștiinței care închide in temniti mii de oameni de altă religie; 
pentru o vorbă liberă sau un șir liber tribunalele dictează pedepse neome- 
noase, condamnă la muncă silnică în minele de plumb fete în vârstă aproape 
copilărească și băietani de pe băncile școlii, pentru nimicuri, pentru credințe 
cari au trebuit să se nască ca idealuri nerealizabile în întunericul acelor inter- 
nate în care semicultura și pospăiala e un mijloc pentru o mai adâncă barbarie 
decât aceea a unui popor primitiv. (...) Şi dacă o asemenea soartă așteaptă pe 
slavi chiar în împărăţia Moscului, ce soartă va aştepta oare pe bietii români 
din Basarabia !"%. 


Cenzură, intoleranță, deculturalizare, teroare, exil, genocid. Acestea sunt, 
în linii generale, aspectele distinctive ale unui regim despotic orientat spre 
distrugerea simțului istoric al unui popor subjugat. Aceste mecanisme ca- 
pitale de „imblânzire” a conștiinței unui neam prin întoarcere sistematică 
şi forțată la barbarie îi apar lui Eminescu ca fapte ce marchează prăbuși- 
rea unui popor. În faţa amenințărilor expuse sub forma unui inventar de 
măsuri aducătoare de pieire, renunțarea la ființa naţională echivalează cu o 
întoarcere în haos. Numai conştiinţele colective care își înțeleg devenirea se 
fixează trainic, ca modele, pe pânza mișcătoare a istoriei. Proiectul istoric 
eminescian are, în aspectul său cel mai cuprinzător, multe elemente comu- 
ne cu viziunea cosmogonică din poezie, aceea că lumile se nasc din haos 
spre a se întoarce în haos. Istoria naturală a roiurilor de popoare se desfă- 
şoară în cicluri caracterizate de creştere gi descreştere, facere și desfacere, 
viață şi moarte. În istoria acestor organisme colective, „alături de germenii 
de discompunere generală se vor fi aflând și germenii unei noi vieţi fecunde 
de un caracter într-adevăr uman””. În „momentul de față”, scrie gazetarul, 
în încercarea de a surprinde pe care dintre versanţii etici ai istoriei stă con- 
temporaneitatea sa, „ideile bune se află în linie coborâtoare și aparțin toate 

fără esceptie trecutului, iar cele rele se află în linie suitoare”. Oare noi, oa- 
menii de astăzi, să dăm crezare respectivei judecăţi? Origicum, în gândirea 
lui Eminescu binele, creşterea, tendința ascendentă aparțin trecutului, răul, 
descreşterea, tendința descendentă stau în realizările prezentului gi in po- 
sibilititile viitorului. Întrezărim aici, ca în Scrisoarea III, ideea contrastului 
între lumea veche, a eroilor civilizatori gi lumea nouă, a (re)căderii în bar- 
barie, iar o astfel de convergenţă între gazetărie și poezie sprijină afirmaţia 
că istoria, pânză prinsă în rama vremii, țesătură mișcătoare peste care se 
aştern desenele trecătoare ale popoarelor, poate face obiectul unei lecturi 
grave care, aidoma reflectiilor filozofice și poetice, interoghează esentialul și 
accesoriul, particularul și generalul, ceea ce este sau poate fi dovedit gi ceea 
ce stă în orizontul dovezii. Păienjenișul lumii se preschimbă într-un mozaic 
de idei, iar acestea, la rându-le, se încheagă într-un basorelief de cuvinte. 


Note | ! Vatamaniuc, 1985, p. 66. 
2 [Domnului Dumitru Brătianu], Opere, IX, 1980, p. 99. 
3 [O problemă a istoricului], Opere, XV, 1993, p. 87. 
* [Din veacul al zecelea], Opere, X, 1989, p. 40. 
5 [„lstoria...'], Opere, XV, 1993, p. 97. 
é [În numărul nostru de vineri..: ], [„Argumentul de 
căpetenie...” ], „Basarabia”, Opere, X, 1989. 
7 „Influenţa austriacă asupra românilor din Principate”, 
Opere, IX, 1980; „Românii din Ungaria”, „Bukovinskaia 
Zaria”, Opere, X, 1989. 

1 „Românii Peninsulei Balcanice”, Opere, X, 1989, p. 123. 
1 Eminescu, M., Opere, X, 1989, p. 431. 
Eminescu, M., Opere, XIII, 1985, p. 317. 
'5 Eminescu, M., Opere, IX, 1980, p. 106. 
11 Cf. Cronologia din Eminescu, M., Opere, XVI, 1989, 
p. XXVII. 
'5 [În sfârșit vedem limpede..”]; [ „Fără a prejudeca ho- 

Moto: A rosti numele Basarabia e totuna cu a protesta 
contra dominatiunii ruseşti. Numele Basarab si Basara- 
beni exista cu mult înaintea vremii în care acest pământ 
devenise românesc; acest nume singur este o istorie întreagă. 
Eminescu 


1. Un număr nefast 


Se pare că numărul 28 a fost nefast Basarabiei și 
lui Eminescu, deopotrivă. Cu siguranţă, între toți 
marii intelectuali români Eminescu a fost acela 
care a iubit și a înţeles cel mai profund Basarabia, 
pentru că poetul a iubit deopotrivă toate provinci- 
ile locuite de români, pe care le-a cunoscut nu nu- 
mai la nivel livresc, ci gi străbătându-le cu piciorul 
şi cu alte mijloace, cum n-a mai făcut-o altcineva. 
Într-un concept de articol (mss. 2264, p. 282r), 
poetul vorbește de „pierderea iubitei Besarabia”, 
în împrejurările negocierilor de la Berlin din vara 
lui 1878. Pe bună dreptate, in 1932, D. Murărașu, 
care a realizat prima sinteză de sine stătătoare pri- 
vitor la naționalismul lui Eminescu, putea conchide 
că autorul Luceafărului a fost „cel mai îndrăgostit 
scriitor al nostru de tot ce-i românesc”!. Nimic 
fals, nimic demagogic în cuvintele de pe fila 65r a 
mss. 2257: „Ce să va spun? Iubesc acest popor bun, 
blând, omenos, pe spatele căruia diplomaţii croiesc 
carte gi rezbele, zugrăvesc împărăţii despre cari lui 
neci prin gând nu-i trece, iubesc acest popor care 
nu servește decât de catalici tuturor acelora ce 
se-nalță la putere, popor nenorocit care geme sub 
măreţia tuturor palatelor de gheaţă ce i le agezam 
pe umeri.. Firesc, de vreme ce Eminescu a întrupat 
arheul românității în toată plenitudinea lui, dându-i 

contur conceptual ontologic, pornind, deopotrivă, din filozofia greacă a lui Pla- 
ton și Aristotel, din Johann Baptista van Helmont si Dimitrie Cantemir, dar și 
din imaginarul poporului român așa cum s-a cristalizat el în cel mai enigmatic 
basm popular, Tinerețe fără bătrânețe si viață fără de moarte, basm pe care l-a co- 
mentat în două articole, conchizând că în protagonistul Făt-Frumos s-a întrupat 
arheul / memoria românităţii, eroul-arhetip fiind singurul care-și amintește, în 
ultima sa călătorie spre casă și părinţi, de tot ce-a fost, timp de secole, pe melea- 
gurile străbătute. Or, la nivel cărturăresc, e chiar rostul istoricului și al istoriei. 
De aceea, Nicolae Iorga, in 1934, era uimit de profunzimea cu care Eminescu 
a recitit istoria românilor si istoria europeană, în genere, depășindu-i pe con- 
temporani: „Eminescu stăpânea cu desăvârșire cunoștința trecutului românesc 
şi era perfect inițiat în istoria universală; nimeni din generaţia lui n-a avut în 
acest grad instinctul adevăratului înțeles al istoriei, la nimeni el nu s-a prefăcut ca 
la dânsul într-un element permanent și determinant al întregii lui judecăți. E uimit 
cineva astăzi, după adăugirea unui imens material de informaţie și atâtor sfortari 
ale criticii, când constată cât știa, cât înțelegea acest om, și gânditorul politic tre- 
buie să admire ce mare era puterea lui de a integra faptele mărunte și trecătoare ale 
vieții publice contemporane în maiestuoasa curgere a dezvoltărilor istorice. Nu 
e de mirare că un asemenea limbagiu care ar fi onorat orice țară de veche cultură 
n-a fost priceput de contemporani cu o pregătire așa de slabă, a căror minte nu 
se ridică la recunoaşterea acelorași adevăruri eterne” Şi nu e de mirare, deoarece 
Eminescu îmbina maiestuos faptul istoric cu intuiţia ontologică întru Archaeus. 


lar acum se cuvine să mă întorc la nefastul număr 28 care-l leagă, indescifrabil 
„cabalistic”, de destinul Basarabiei. Joseph de Maistre (1753-1821), una din- 
tre mințile strălucite ale Franţei antimoderne”, se afla, în 1810, la Petersburg. 
Cu intuiţia lui politică, iată ce nota: „Je suis tente de croire que tout finira 
par un morcellement de la Moldavie, pour satisfaire I honneur ou ruiner une 
province-5. Așadar, cu doi ani înainte de a doua sfârtecare a Moldovei (prima 
se produsese în 1775, prin raptul Bucovinei de către Imperiul Habsburgic), 
ţarul Alexandru I pregătea intens terenul pentru o nouă rupere din trupul 
Moldovei lui Ştefan cel Mare, jinduind a pune granița pe Siret, dacă nu să 
cucerească toate „proprietatile” din zonă ale Imperiului Otoman, spre a re- 
face, chipurile, vechiul Bizanţ sub sceptrul ortodoxiei pravoslavnice. Joseph 
de Maistre pricepuse limpede că, sub pretextul „onoarei” (ce fel de onoare?), 
Rusia ruina o provincie a Moldovei. Iar începutul ruinei s-a declanșat, după 
câţiva ani de „diplomatie”, la 28 mai 1812, ţarul renunțând la granița pe Siret, 
dar, prin trădare şi corupție (cu ajutorul Dragomanului Porții Otomane), şi-a 
extins conceptul geografic de Basarabia (partea sudică a Moldovei dintre Gu- 
rile Dunării şi ţărmul Mării Negre) până în nord, la Hotin şi marginea estică 
a Bucovinei căzute sub habsburgi. Şi, ca un făcut, tot într-o zi de 28, dar în 

iunie 1940, Basarabia va fi din nou invadată de către moștenitoarea Rusiei 
ţariste, Uniunea Sovietică. Iar între aceste date nefaste, tot pe un 28 iunie, dar 
1883, s-a produs începutul ruinei/ruinării geniului eminescian la „Caritatea” 
lui Al. Şuţu. Paradoxal, era totuși prea târziu, fiindcă ziaristul de la „Timpul” 
spusese ce era de spus: adevărul despre Basarabia și despre ruinătorii ei interni 
si externi. El, acest adevăr, arde astăzi mai mult decât vreodată, chiar în pofida 
indiferentei multor politicieni gi intelectuali de pe ambele maluri ale Prutului. 


2. Cinismul imperial 


Napoleon își afirma astfel cinismul politic al cuceririlor: „Voi cuceri pămân- 
turi, că istorici care să dovedească ale cui sunt avem.” Dar dacă în cazul său 
istoricii măsluitori n-au prea avut de lucru, din pricina efemeritatii imperiului 
napoleonian, principiul, chiar neformulat ca atare, a funcționat perfect în ca- 
zul cuceririlor ruseşti, fiind preluat, cu succes, de către Ucraina de după des- 
trămarea Uniunii Sovietice. Ceea ce s-a produs printr-un act fraudulos a deve- 
nit garanție a apartenenţei „dintotdeauna” a Basarabiei la imperiul rusesc, apoi 
sovietic. Poate că nu este lipsit de interes să evocăm, pe scurt, povestea răpirii 
Basarabiei, în contextul războiului ruso-turc dintre 1806-1812. Sankt Peters- 
burgul a ocupat vremelnic Principatele Moldova gi Valahia, având „acoperire” 
în Congresul de la Tilsit, 1807, când Alexandru I se intelesese cu Napoleon 
I pentru o împărţire a Imperiului Otoman, Rusiei revenindu-i Moldova gi 
Tara Românească. (Nu era o prefigurare a Pactului Ribbentrop-Molotov?) 
Dar Moscova a renunțat, momentan, la a-și statornici puterea în Principate 
din pricina pregătirilor lui Napoleon de a ataca Rusia. Într-o carte a lui Leon 
Casso$, tradusă în românește abia in 1940 de Şt. Gr. Berechet și folosită de 
Gh. I. Brătianu în invocata lucrare despre Basarabia, se preciza în legătură cu 
planurile țarului: „În 1806, am crezut că vom cuceri cele două Principate fără 
lupte şi că vom organiza din ele patru guvernăminte ruse. Împrejurările ne- 
au silit, până la sfârșit, să ne mulțumim cu un câștig mai modest. Din ceea ce 
am dobândit, am alcătuit provincia (oblasti) Rusiei”€. Într-adevăr, la 15 aprilie 
1810, Rusia anunţa că vrea ambele Principate, Projuranschi detaliind un pro- 
iect administrativ în patru gubernii: Basarabia, Moldova, Oltenia și Muntenia. 
Când Kutuzov ieşea victorios la Slobozia, 2 octombrie 1811, el iniția tratative 
cu Poarta la Giurgiu, restrângând dorita graniță de vest a Rusiei pe Siret, apoi, 
în anul următor, tratativele s-au mutat la București, având loc în Hanul lui 
Manuc, unde Kutuzov a micșorat pretenţiile doar la Basarabia. Amiralul Pavel 
Vasilievici Cicagov, trimis de tar să încheie pacea cu orice pret, chiar renun- 
tand la orice pretenţii teritoriale, a ajuns, se spune, prea târziu, preluând ceea 
ce realizaseră ceilalți delegați. „Constrângerile” veneau, în speță, de la ame- 

nintśrile invaziei napoleoniene. Rusia, deși gata să renunţe la orice pretenții, 
s-a folosit totuşi de presiunile Angliei, care postase în Bosfor o flotă, Poarta 
fiind silită de a încheia pacea cu Petersburgul. Or, tocmai această ciudată Pace 
de la Bucureşti va fi folosită de Rusia pentru a recurge la coruperea diploma- 
tilor care negociau: între alții, dragomanul Dimitrie Moruzi, Panaiot, fratele 
său, Manuc-bei (proprietarul celebrului Han), toți în cârdăşie cu Capudan 
pasa Ramiz. Panaiot Moruzi nu a dat Porții o scrisoare de la Napoleon prin 
care acesta cerea imperativ „să nu facă pace cu nici un pret” (Alexandru Bol- 
dur). Între timp, Kutuzov a pus pe masa tratativelor nişte hărți măsluite care 
ar fi venit, chipurile, de la Napoleon. Delegaţia rusă cumpărase mai demult 
pe dragomanul Porții, Dimitrie Moruzi. Preţul trădării marelui dragoman, in 
context, a fost promisiunea unei moșii în Basarabia, în valoare de 100.000 
de lei aur și a unui inel de aur încrustat cu briliante, foarte valoros, de 15.000 
de piastri. Delegaţia, cu toate că avea si din partea sultanului Mahomed II 
sarcina „să nu accepte cedări teritoriale”, tocmai vânzare a făcut. Rareori s-a 
întâmplat ca o delegaţie oficială, în tratative de anvergură, să fie cumpărată 
de adversari „la grămadă”. Diplomaţia rusă a reușit, fiindcă atât Mustafa IV, 
cât şi succesorul său Mahmud / Mahomed II au avut încredere în armeni şi 
greci. Amiralul Cicagov, devenit conducătorul delegaţiei rusești, a confirmat, 
ulterior, coruperea lui Dimitrie Moruzi. Manuc-bei (și el armean) era atât de 
abil, încât, numit de sultan domn al Moldovei, a refuzat în favoarea anteceso- 
rului Scarlat Callimachi. Şi asta fiindcă juca, simultan, si în favoarea Rusiei în 
timp ce negocia cu partea rusească, din însărcinarea lui Mustafa Pașa. Nu e 
de mirare că Alexandru I îl decorase, in 1810, cu ordinul „Sfântul Vladimir”, 
gradul III. 


Cât priveşte viclenia asimilării partii de sud a celor trei judeţe, cunoscute ca Ba- 
sarabia, cu întreaga jumătate estică a Moldovei, aceasta a fost ideea lui Gaspard 
Loius Andrault, conte de Langeron, pus gi el în slujba ţarului Alexandru I. Dra- 
gomanul Moruzi a „confirmat” și validat, contra cost, în documente, minciuna 
lui Andrault. Încât Poarta s-a văzut de două ori înşelată, iar Moldova grav pă- 
gubită. Sultanul s-a indignat, fireşte, împotriva trădătorilor, atitudinea lui fiind 
susținută și de diplomaţii francezi la Istanbul, dar faptele erau consumate. 


Prin Tratatul de la Bucureşti, semnat la 28 mai 1812, se „consfintea” ocuparea 
Basarabiei, în noua ei înfăţişare extinsă abuziv, de către ruși. Dimitrie Moruzi 
va fi decapitat, pentru înaltă trădare, lângă Şumula, pe 26 octombrie 1812, iar 
şase zile mai târziu — Panaiot, fratele său, la Istanbul, urmandu-le Capudan 
paşa Ramiz, la 25 noiembrie 1813, lângă Bucureşti, la Colentina. În schimb, 
Manuc-bei, mai prevăzător, a avut noroc, fugind în Transilvania, iar de acolo 
la Viena, unde a stat până la încheierea Congresului (1814-1815), după care 

s-a retras la moșia de la Hancestii căzuţi sub ruși, bucurându-se de privilegii 
şi onoruri, primind vizite de la înalți demnitari, precum contele Benijsen și 
prietenii săi Rusievici gi Bahmutov. Alexandru Moraru citează din scrisoarea 
arhiepiscopului armean Grigor Zacarean, din 23 iunie / 5 iulie 1817, în care 
se evocă moartea lui Manuc-bei, provocată de un infarct, tocmai în timpul 
vizitei celor amintiți mai sus (20 iunie 1817). Manuc-bei a fost înmormântat 
la Hâncești. Infarctul se produsese după ce a vrut să arate musafirilor cum se 
călăresc armăsarii arăbești pe care îi avea, mandrindu-se nevoie-mare cu ei. 


Astfel s-a pecetluit vânzarea Basarabiei. Zadarnic au protestat boierii moldo- 
veni (reuniți în Adunarea de pe 26 octombrie 1812) pe lângă domnitorul fa- 
nariot Scarlat Callimachi, despre care se spunea că ar fi fost filofrancez. Rușii 
deja tratau provincia ca pe o gubernie care li se cuvenea. Se pregătiseră și „spi- 
ritualiceste”, prin biserică. Încă din 1808 restauraseră dioceza de la Cetatea 
Albă, impunând la conducere pe viitorul mitropolit Gavril Bănulescu-Bodoni, 
originar din Transilvania (Bistriţa), dar şcolit la Kiev. Deși intrat în proiectul 
rusesc, Gavril Bănulescu-Bodoni va încerca să conserve, o perioadă, spiritua- 
litatea creștină românească a Basarabiei până în 1821, când a murit. 


3. Răul dinlăuntru 


Eminescu nu se mulțumește doar cu explicația unor asemenea acte de trădare, 
care au pricinuit nenorociri peste nenorociri teritoriilor româneşti de-a lungul 
secolelor. El încearcă să facă lumină de ce o etnie atât de numeroasă, compa- 
rabilă, după Herodot, cu „inzii”, traco-dacii, din care se trag românii, au stat 
în istorie sub Zodia Racului (vezi Doină) şi n-au preluat de la romani spiritul 
imperial, precum au făcut alte natii din Europa si Asia, deși înzestrarea nativă 
a indivizilor compunători o recomanda cu asupra de măsură la un alt destin 
istoric. În fața realității, Eminescu a comparat latinitatea orientală cu o insulă 
mereu roasă pe margini de slavi şi de alte etnii. De ce a nimerit românitatea 
într-un veritabil „triunghi imperial al Bermudelor”, „în calea tuturor răutăților”, 
după spusa cronicarului? Fiindcă, într-un fel, moştenirea tracică a fost mai pu- 
ternică decât cea romană. Herodot a subliniat principala meteahnă a tracilor: 
dezbinarea. El profetiza că nu vor fi niciodată puternici, fiindcă nu sunt uniţi. 
Pe acest fond arhemioritic s-au născut și structurile statale românești, încât, de 
la bun început, triunghiul imperial extern s-a „interiorizat”, iar lipsa de unitate 
a dus la crearea a trei state româneşti. Spre deosebire de statele puternice din 
Europa şi Asia, românii şi-au croit organizarea statală după un soi de „demo- 
cratie” medievală concretizată în monarhiile elective. Monarhia electivă seamănă 
izbitor cu matricea dezbinării mioritice a fraţilor care se ridică împotriva fra- 

telui, moștenind păcatul fratricidului biblic al lui Cain si Abel. Balada Miorița 
încifrează rezolvarea crizei sacrificiale*, mitul devenind de o rară complexitate 
prin soluţia creștină a nunţii cosmice, specifică spiritului creștinismului cosmic 
răsăritean, despre care a scris pagini esenţiale Mircea Eliade (Mioara năzdră- 
vana)”. Numai că elitele politice gi culturale n-au avut, decât arareori, apetenta 
înțelegerii mitului naţional. Deşi nu s-a ocupat special de Mioriţa, Eminescu a 
pus în concept ceea ce balada punea în imagine artistică. Gândirea lui politică 
pleacă chiar de la realitatea dezbinării mioritice translatată în domniile elective. 
Textul fundamental este exceptionala conferinţă din 1876, Influența austriacă 
asupra românilor din Principate. Acolo şi în alte texte, poetul elaborează teoria 
golului etnic (prefigurată încă de Dimitrie Bolintineanu), despre care am scris şi 
în Modelul ontologic eminescian (1988-1992)". 


Celor care au văzut sau mai văd în Eminescu un „naţionalist fanatic”, trebuie să 
li se răspundă că poetul a fost atât de profund în problemele nationale fiindcă 
a judecat deopotrivă cu inima şi cu mintea, normă pe care el o formulează în 
varii contexte, după principiul, devenit și maiorescian, al naționalități în mar- 
ginile adevărului". Iată ce spune chiar în amintita conferință din 1876: „Dar 
tocmai fiindcă influenţa austriacă se prezintă ca o țesătură foarte complicată 
de cauze şi efecte, încât fiecare individ din tara noastră trăieşte sub presiunea 
ei, de aceea cu cât ne iubim mai mult patria si poporul, cu atâta vom trebui 
să ne înarmăm mintea cu o rece nepărtinire gi să surescităm cugetarea, căci 
ușor s-ar putea să falsificăm vederea acestei călăuze destul de credincioase și 
să [ne] agităm cu vehemenţă prin întuneric, în luptă cu fantasme. Inimă foarte 
caldă si minte foarte rece (s. — Th.C.) se cer de la un patriot chemat să indrepte- 
ze poporul său, şi fanatismul iubirei patriei, cel mai aprig fanatism, nu opreşte 
defel ca creierul să rămâie rece si să-și îndrepteze activitatea cu siguranță, să 
nimicească adevărata cauză a răului şi să o stârpească cu statornicie de fier”. 
Înarmat cu asemenea concepție, Eminescu procedează ca un chirurg dăruit 
integral sănătăţii pacientului. Și el pornește de la răul dinăuntru, văzând că 
acela din afară este nutrit și augmentat de primul. Iar acest rău, ecou ontolo- 
gic al antitezelor monstruoase (sau dublul monstruos, cum îl va numi Girard), a 
fost, de la întemeierea statelor românești, domnia electivă, lăudată de publi- 
ciştii superficiali, observă poetul, ca pe un fel de „democraţie” a boierilor”. 
Ţările în care a dominat monarhia electivă au fost mereu în primejdie de a fi 
inghitite de monarhiile ereditare din vecinătate, cum s-a întâmplat cu Polonia 
gi cu Țările Române. Ele au fost condamnate la mediocritate gi la subistorie. 
Perioadele de stabilitate și de înflorire ale Principatelor s-au produs când mo- 
dul electiv al domnilor a fost înlocuit, pasager sau bune perioade de timp, 
cu principiul eredității, cum s-a petrecut sub Basarabi şi Muşatini. Miracolul 

domniei lui Ştefan cel Mare (echivalentul domniei lui Mircea cel Bătrân, în 
Tara Românească) pe acest fond s-a produs: „De la 1459-1504 se văd din nou 
efectele stabilităţii. A fost domnia cea mai glorioasă a Moldovei. El nimiceste 
influintele străine de dinafară cu sabia și cu istetia. Și cu toate aceste se știe 
din relațiile medicului venețian că, cu toată gloria și lunga sa domnie, Ştefan 
a trebuit să asigure prin călău urmarea fiului său pe tron. Cu venirea lui Şte- 
fan cel Tânăr pare a fi prins oarecare slabe rădăcini legitimismul luminatei 
roade de Mușatin. Însă acesta moare otrăvit de chiar Doamna sa, înțeleasă 
cu boierii."'*. Discordia dintre boieri a produs necurmate lupte pentru tron, 
meteahnă care va fi moștenită în pseudodemocratia din secolul al XIX-lea si 
din cele următoare. Lipsind legitimismul domnesc în stare să menţină echi- 
librul între antitezele din sânul aristocrației, discordia a produs un gol etnic 
pe care s-au grăbit totdeauna să-l umple străinii. Boieri ambitiogi veneau să 
cucerească tronul cu ajutor străin, meteahnă exploatată magistral de Imperiul 
Otoman sute de ani. Când Dimitrie Cantemir a crezut că se poate îndrepta 
către alt stăpân, în 1711, iluzionându-se că tarismul este un imperiu civiliza- 
tor (ca ortodox ce era), el a produs schimbarea domniilor pământene cu cele 
fanariote: „Discordia dinlăuntru, lipsa unor dinastii constante au transformat 
tara aproape in pagaląc. "5, Cantemir a căzut în capcana propriei teorii a ce- 
lor două tipuri de imperii, teorie definitivată în studiul Monarchiarum physica 
examinatio (1714). Cărturarul împărțea imperiile în civilizatoare şi în impe- 
rii-avorton. Din prima categorie — Imperiul Roman, din a doua — Imperiul 
Otoman. Monarhiile civilizatoare compensează opresiunea prin beneficii ale 
civilizaţiei şi culturii. În schimb, monarhiile-avorton sunt parazitare, fără să 
producă niciun beneficiu pentru cucerifi. Teoria lui Cantemir nu era lipsită de 
adevăr, numai că el a considerat că imperiul țarist, aflat în expansiune sub stin- 
dard creştin, este un imperiu la antipodul celui turcesc, adică unul civilizator. 
Mai mult de-atât, trăind multi ani la Istanbul, a priceput că imperiul este in 
decădere, imagine pe care o va contura și în capodopera lui Incrementa atque 
decrementa aulae othomanicae. Acestea au fost şi pricinile pentru care el s-a 
grăbit, în 1711, să facă nechibzuita alianță cu Petru cel Mare. N-a avut răbdare 
să-și întărească economic, politic gi militar tara şi s-a bazat pe ajutor străin. 
Armata cu care s-a prezentat în bătălia de la Stănilești, lângă Huși, a fost una 
improvizată, neinstruită, alcătuită din lefegii adunaţi de pe toate drumurile, 
căci Rusia promisese suportarea cheltuielilor militare. Iar tratatul încheiat cu 
ţarul avea capcane, deși, textual, părea să-i garanteze granițele și independen- 
ta. Eminescu a fost uimit că o minte atât de strălucită ca a lui Dimitrie Cante- 
mir a putut fi atât de mioapă în plan politic, încălcând până gi ultima poruncă 
a lui Ștefan cel Mare că, în caz de nenorocire, e de preferat ca tara să fie in- 
chinată turcilor, mai cinstiți decât rușii, polonezii, austriecii sau ungurii. Şi 

iată consecinţele, culminânde cu cele două rapturi din trupul Moldovei: „Sub 
domnii fanarioți, care erau trimiși pe un timp anumit și care aveau numai ti- 
tlul de domn si pomenirea în biserici, nicidecum însă consistenţa monarhică, 
puterea centrală a statului e curat nominală. Chiar dacă unul dintre ei cerca 
a fi altceva decât ceea ce era în împrejurările date, viaţa și averea îi erau în pe- 
ricol. Dările grele, pentru care nu se da naţiunii nici o compensare, erau dări 
pentru îmbogățirea personală si armata nu mai exista de fel. Moldova pierde 
două provincii. Pierde vatra aşezării ei, stupul de unde au pornit roiurile care 
au impoporat Tara de Jos, mormintele domnilor, vechea sa capitală, Mitropo- 
lia sa veche. Moldovenii au avut nenorocirea de a vedea înstrăinat pământul 
lor cel mai scump, şi nu prin război — prin vânzare. Într-adevăr, se împărţise 
Polonia, gi o tara care trăise în atâtea asemănări cu ea trebuia să aibă si soarta 
ei. Totuşi trebuie să constatăm că nici un moldovan n-a putut fi mituit de 
influența morală a Austriei şi că domnul a plătit cu capul protestatarea sa". 
Eminescu se referă la răpirea Bucovinei gi la protestul lui Grigorie Ghica al 
III-lea, care a fost decapitat. 


Tot prin vânzare va fi pierdută, cum am văzut, şi Basarabia, rolul jucându-l şi de 
astă dată străinii de neam, în frunte cu dragomanul Moruzi. Numai că acum au 
protestat doar boierii, domnul fanariot Scarlat Callimachi neavând niciun mo- 
tiv de rezistență, deci neriscând a-și pierde capul precum domnitorul Grigorie 
Ghica al III-lea la 1775. „Cu căderea Poloniei și luarea Bucovinei — continuă 
Eminescu — se începe o nouă epocă a influenţei austriace: cea care atingea po- 
litica esterioară a statelor românești se schimbase întru atât, întrucât aceste țări 
nu mai însemnau nimic politicește și erau susținute de Rusia și Turcia. Ca să 
revenim la vorba pronunţată de mai multe ori în acest studiu: statele dempreju- 
rul nostru care aveau monarhie stabilă s-au cristalizat împrejurul acesteia și au 
devenit uriașe; țările române, în care acest punct central lipsește, se inchircesc, 
pierd puterea lor fizică, armata, pierd guvernul lor național. Cum se schimbase 
fața lucrurilor împrejurul României! Polonia căzuse, în locul ei venise Rusia; 
Transilvania, cu domnia electivă, căzuse în mâinile Austriei, ungurii erau su- 
puşi, Turcia începuse a slăbi, România, care mostenise de la poloni nestabilita- 
tea, nu mai avea nimic de pierdut decât doar ficțiunea unei espresii geografice, 
o schemă pentru însemnarea unei adunături de oameni fără legi și fără cultură. 
În Moldova [în] special boierimea nu mai semăna de fel cu Nistor și Grigore 
Urechi, cu Miron Costin, limba naţională e într-o vădită decadenţă alăturată cu 
frumoasa gi spornica limbă a cronicarilor”. 


Iar toate acestea au fost urmările dezbinării dinăuntru, starea reținută de po- 
por în zicala: Vodă da și Hâncu ba. De la 1812, Rusia va simula (ca „protectoare” a 
creştinătăţii) că îi apără pe patriotii moldo-valahi persecutați de Poartă, dar prețul 

era obținerea hegemoniei în treburile interne în contra intereselor autohtone gi 
otomane în Principate. „Mijloacele de dominație ale Rusiei — scrie Catherine 
Durandin, comentând evenimentele de la 1812 — sunt multiple, în măsura in 
care aceasta reprezintă un refugiu pentru patriotii Moldo-Valahiei apropiaţi ai 
grecilor gi ai sârbilor, iar pentru conservatori — fidelitatea față de ordine gi tra- 
ditie, flacăra luptei împotriva revoluțiilor. Însă practica politică, abandonarea 
patriotilor de către ruși clarifică situaţiile confuze şi prea marile speranţe ale 
epocii napoleoniene şi post-napoleoniene. Patriotii igi descoperă fragilitatea 
în fața unei politici ruse care folosește neînțelegerile pentru a-și stabili hege- 
monia”! Desigur, neînțelegerile intraetnice românești. 


4. „Cestiunea Orientului” 


Vremelnic, între 1856-1877, în urma Tratatului de la Paris din 18 martie 
1856, decidentii europeni au făcut o mică reparație Moldovei, judeţele sudice 
ale Basarabiei retrecând sub jurisdicția patriei de drept. E o ironie a istoriei că 
tocmai partea sudică, numită Basarabia, a fost retrocedată. Dar numai și pen- 
tru atât Moscova a pretins că i s-a rănit grav „onoarea, care va fi invocată ca 
un laitmotiv şi despre care am luat cunoștință prin Joseph de Maistre încă de 
la 1810. Vorba prozatorului basarabean Ion Iachim: „Rusia se simţea jignită 
că pământurile românești aparţin romanilor!”". 


Din păcate, răul din afară va continua să se solidarizeze cu cel din interior. 
După Unirea de la 1859, metehnele boieriei degradate au supravieţuit în så- 
nul partidelor politice, în ceea ce Eminescu va numi „pătură superpusă”. O 
analiză a acestei degradări a instituţiei boieriei a făcut Ion Heliade Rădulescu 
în Echilibrul între antiteze (1869). Eminescu o va adânci, observând că par- 
tidele politice din România nu reușesc să devină partide în sensul european 
al cuvântului, rămânând fracțiuni care-și urmăresc interesele personale și de 
grup („partide personale si nu de principii”): „Toate puterile sufletești ale ge- 
neratiunii sunt absorbite de lupte de partide și la rândul lor toate partidele nu 
sunt decât amploiati, pe de o parte cei activi, pe de altă parte cei destituiti. 
Aceștia se ceartă pe tara cea de jaf. Modul cum se ceartă îl numesc cu toții 
presă” (Meteahnă conservată şi renăscută, cu o nouă vigoare, după ieşirea 
din comunism!). 


Antiteza monstruoasă dintre partide — spune Eminescu — mărește golul et- 
nic pe care se grăbesc să-l umple străinii, spre propriile lor foloase. În demo- 
cratiile autentice, partidele lasă disputele ideologice deoparte atunci când se 
ivește o ameninţare din afară. La noi, un partid igi ia ca aliat o putere străină 
pentru a birui împotriva adversarilor interni, aga cum domnii ambitiogi de al- 

tădată se plângeau la Înalta Poartă și veneau cu trupe turcești ca să-și înlăture 
contracandidatii la tron. Costache Negruzzi a surprins această boală in capo- 
dopera Alexandru Lăpuşneanul. Dar exemplele sunt numeroase. Nu altfel au 
început să procedeze partidele politice din epoca modernă. Ceea ce e și mai 
îngrijorător e că primii care au sesizat această carenta etnică au fost străinii. 
Dimitrie Bolintineanu, în 1858, îl cita pe Saint-Marc Girardin (1801-1873), 
care, într-un articol din Les Debats, observa: „Toate acele certe și divizii între 
români serva să compromită viitorul acestei naționalități înaintea Europei. 
Faptul, zice eminescian avant la lettre Bolintineanu, vine din domniile electi- 
ve: „Modul electif a fost în toate epocele fatal acestor ţări, încă de la începutul 
epocelor de decădere, căci ambitiogii ce visau la tron, uniți cu cei nemulțumiți 
după timpuri, au avut recurs la streini. Istoria ne arată un tablou destul de 
trist. Armiile de invazie streine, în principate, erau mai totdeauna călăuzite de 
români ambiţioși. Unii alergau la poloni, alții la unguri, alții la turci, alții la ha- 
nul de tătari, cărora le promitea felurite avantage, toate cu perderea dreptului 
de autonomie al țărei.”* 


Bolintineanu făcea aceste observaţii tocmai în momentul când intelighentia 
din Principate se străduia să realizeze o minimă coeziune între combatanții 
pentru Unire, ceea ce Eminescu va numi împăcarea antitezelor. Semnalul de 
alarmă suna astfel la pașoptist: „La toate natiile există partide de principii sau 
de dinastii; sunt certe, divizii, pe cât timp aceste certe nu au a da nici o soco- 
teală altei puteri străine; dar din momentul când neamicul strein caută să pro- 
fite din aceste discordii sau să se apropie de hotarul unei asemenea țări, urile 
se uită, pentru un timp, certele amutesc și toate partidele, ca un singur corp, 
se rădică, merge a-și face datoria; la noi însă, părțile certande, în asemenea 
cazuri, rămân divizate, devin instrumentul celor ce lovesc în drepturile tarei, 
numai ca să poată lovi partea ce urăște și dă astfel lumei cel mai trist exemplu 
ce ne atrage ura și disprețul popolilor. Aceste divizii răvarsă veninul lor în toa- 
te faptele noastre politice”. 


Unirea s-a făcut, în cele din urmă, în pofida restricțiilor impuse, prin Trata- 
tul de la Paris, de către puterile europene, caz fericit de depăşire a discordiei 
tradiționale. Situaţie tonică, în care forțele politice n-au mai făcut jocul inte- 
reselor străine, ci au urmat „instinctul național”, dovadă că discordia nu este 
o maladie incurabilă la români. Dar aceasta va reveni curând între partide şi 
a fost rândul lui Eminescu s-o fulgere chirurgical. Iar următoarea încercare a fost 
prilejuită de Războiul de Independenţă, soldat cu pierderea celor trei județe sudi- 
ce ale Basarabiei. Politica externă se contura sub problema general-europeană a 
chestiunii Orientului. Se profilau trei soluţii: austriacă, rusească și grecească”. 
Pe toate Eminescu le scrutează. Un articol din „Curierul de Iași”, din 15 iulie 

1876, se intitula chiar Cestiunea Orientului. Imperiul Austro-Ungar preconiza 
„o confederație dunăreană, sub protecția Austriei”, după cum suna propune- 
rea oficiosului „Post” din Viena, sperând că Rusia va renunţa la supremație 
în această zonă geopolitică. Eminescu reacționează imediat, argumentând 
că hegemonia Austriei într-o asemenea confederație ar fi ruinătoare pentru 
țările balcanice: „Robia economică a noastră și a Orientului întreg, suprema- 
tia culturii extrafine din Budapesta și Viena, poate fi visul diplomaților de la 
«Post», dar exemplul României ar trebui întipărit în mintea popoarelor de 
peste Dunăre, ar trebui să li se spună că protectoratul Austriei este echivalent 
cu sărăcia, cu stoarcerea populatiunilor prin agenți economici fără patrie gi că 
acelea n-ar forma decât terenul de nutritiune al dezvoltatelor sisteme intesti- 
nale de la bursa din Viena” (Planul unei confederatiuni balcanice). Eminescu 
nu neagă beneficiile unei confederatiuni balcanice, dar aceasta să nu atârne de 
nicio putere imperială. 


Soluţia grecească era ideea amiralului francez Jurien de la Graviere, care credea 
că elenismul se poate opune în zonă expansiunii rusești. Eminescu respinge şi 
această utopie, în articolul Elenismul, cunoscând bine ce pot grecii care au do- 
minat în Principate în secolul fanariot: „În faptă, predominarea intrigantului 
şi răutăciosului element grecesc în Orient ar fi o nenorocire şi mai mare decât 
supremaţia turcească. Demosul grecesc din Antichitate și până astăzi s-a ară- 
tat incapabil de-a construi un stat ca oamenii. În lumea antică, caractere nobi- 
le și mari erau răsplătite de acest demos descult și palavragiu cu ostracismul; 
imperiul bizantin, venit în urmă, e cuibul vicleniei, degertaciunii și corupției 
în toate; noul regat grecesc e o jertfă a celei mai obraznice și mai ignorante 
demagogii... Că Eminescu avea dreptate în privinţa incapacității elenismului 
modern de a se mai ridica la înălțimea grecităţii antice stă dovadă şi mediocri- 
tatea statului de astăzi, ajuns în pragul falimentului financiar. 


Panslavismul venea, la rându-i, cu geopoliticienii lui, între care N. I. Dani- 
levski, autorul unei cărți de răsunet Rusia și Europa, tipărită la Petersburg, 
în 1871. Danilevski se dovedea un filozof al geopoliticii pătrunzător, având 
o teorie proprie despre mesianismul rusesc în contrapondere cu lumea ger- 
mană. Îi vedea pe germani moştenitorii Romei, iar pe slavi — moştenitorii Bi- 
zantului, aflaţi în rivalitate seculară decisivă pentru destinul Europei. În faţa 
expansiunii noului imperiu romano-german, Rusia n-ar fi putut rezista „dacă 
providenta însăși n-ar fi pus o stavilă puternică și neînlăturabilă agresiunei 
germanismului spre Orient”. Această stavilă a fost Islamul, „chemat să puie un 
veto curentului germanic spre Răsărit, spre a scăpa pe celelalte rase slavice de 
soarta Poloniei catolizate și atrase în sistemul Europei apusene cu pierderea 
puterei dinlăuntru a vietei sale”*. 

Aşadar, Danilevski vedea slăbiciunea Poloniei în faptul că s-a lăsat catoliciza- 
tă, iar nu în sistemul monarhiei elective, cum considera Eminescu. Explica- 
tia poetului nostru este însă cu mult mai validabilă. Danilevski considera că 
există trei variante de rezolvare a chestiunii orientale: fie împărţirea Imperiului 
Otoman între Rusia gi Austria, fie anexarea integrală a Turciei la Rusia, fie 
refacerea imperiului greco-bizantin sub hegemonie rusească. Altfel spus, cam 
toate soluțiile trăgeau spuza pe turta imperiului țarist. Opţiunea lui Dani- 
levski era pentru ultima variantă, prin care Rusia ar fi trebuit să conducă, din 
Constantinopol, Cehia, Sârbo-Croaţia, Albania, Banatul, Bulgaria, România 
(inclusiv cu Bucovina și Transilvania, plus Basarabia, în locul lor Rusia ofe- 
rindu-şi Delta Dunării şi Dobrogea), Grecia, cu insulele aferente, Ungaria, 
Ţarigradul, cu Rumelia, țărmurile asiatice ale Bosforului, ale Mării Marmara 
gi Dardanelelor, peninsula Galipoli, insula Tenedos. „Constatat este — zice po- 
etul — că această carte a d-lui Danilevski este o copie îndestul de credincioasă 
a opiniunii publice din Rusia și că ideile dezvoltate în ea nu sunt visurile unui 


filozof, ci idealul istoric al uriașei puteri de la nord.** 


Eminescu atrage atenția românilor gi Occidentului, în 1876, că nazuintele ex- 
pansioniste ruseşti nu sunt simple visuri, ci voinţa de a face istorie, voință pe 
care Occidentul începe s-o piardă, dând dovadă de oboseală, cufundat în dul- 
ceața civilizaţiei, bunăstării şi culturii. Întrevedea el ceea ce, la începutul seco- 
lului al XX-lea, un Spengler va numi „declinul Occidentului”? „Teoriile aceste — 
continuă Eminescu — nu sunt lipsite de oarecare măreție gi de o manieră de a 
privi istoria universală într-un mod specific slav. În orice caz ni se pare ciudat 
cum noi, românii, care trăim lângă Dunăre, suntem cu totul cufundafi în ideile 
Occidentului, pe când din toate părțile imprejuru-ne pulsează o viață istorică 
care în dispoziţia ei generală se deosebește atât de mult de istoria Occidentului. 
Câteodată ar trebui cel puţin să ni se pară că suntem o muchie de despărțire 
între două lumi cu totul deosebite și că este în interesul nostru de a cunoaș- 
te amândouă lumile acestea. Occidentul îl cunoaștem îndestul. Misiunea sa în 
Orient este cucerirea economică, proletarizarea raselor orientale prin industria 
străină, prin robirea sub capitalul străin. Cealaltă parte a lumii o vedem din con- 
tra mișcată nu de un curent economic, ci de unul istoric și religios, care nu poa- 
te lipsi de a exercita de o mare atragere asupra popoarelor economiceste puțin 
dezvoltate din Peninsula Balcanică, pentru cari credinţele bisericești și idealele 
istorice sunt încă sfinte, nefiind pătate de materialismul modern.” 


Jurnalistul de la „Timpul” regreta că teoreticienii occidentali nu răspund pe 
măsură provocării panslaviste. Marile popoare ale Europei au început să slă- 
bească din pricina luptelor interne stimulate de democrația modernă: „Oricât 
de însemnate ar fi succesele lor în afară, înlăuntru reapare după încheierea 

oricărei păci sămânţa vecinic vie a dezbinarii”%. Mai mult de atât, după fie- 
care înfrângere, statele occidentale igi schimbă „curentul lor istoric” şi modul 
de a vedea lucrurile, spre deosebire de consecventa politicii rusești: „C-un 
cuvânt statele Europei lucrează în mod cazuistic, se schimbă în afară cu orice 
schimbare dinlăuntru, nu au acea fixitate energică pe care-o manifestează Ru- 
sia. Această din urmă putere este poate unica care, bătând, s-au lśtit, bătută, 
n-au pierdut nimic, sau aproape nimic, căci înlăuntrul ei toate s-au făcut pe 
încetul, fără nici un fel de săritură; nici o bătălie pierdută n-a făcut-o să piardă 
ţinta fixată înainte de-o mie de ani încă, ea nu vede cu alți ochi decât cu aceiași 
pe care-i avea la întemeierea uriaşei sale puteri” O vreme, Austria a ţinut 
piept înaintării spre Orient, contracarând panslavismul: „Austria câștigase pe 
acest teren mult. Cu toate acestea videm și aici că influenţa austriacă în Orient 
cedează încet-încet celei ruseşti, cum Rusia câștigă provintie după provintie, 
cum le liberează cel puţin de sub domnia turcească, cum în această liberare e 
secundată de puterile Europei, de engleji, de frantuji ş.a. *. 


Note | ! D. Murărașu, Naționalismul lui Eminescu, ediţie realizată 
de Stancu Ilin, Editura ATOS, Bucureşti, 1999, p 169. 
+ Cf. Antoine Compagnon, Les Antimodernes. De Joseph 
de Maistre ă Roland Barthes, Gallimard, Paris, 2005. 
* Apud G.I. Brătianu, La Bessarabie. Droits nationaux et 
historiques, Bucarest, Institute d'Histoire Universelle 
„N. Iorga”, 1943, p. 33. 
* Vezi G.I. Brătianu, op. cit.; Alexandru Boldur, Istoria 
Basarabiei, vol. 1-2, Chişinău, 1938-1940; Nicolae Iorga, 
Luarea Basarabiei şi Moruzestii, 1910; Ion Nistor, Istoria 
Basarabiei, Bucureşti, 1922; C. C. Giurescu, Istoria Ro- 
mânilor, vol. III etc. 
$ Leon Cassa, Rosiia na Dunaie i obrazovanie bessarabscoi 
oblasti, Moscova, 1913. Leon Casso a fost un jurist basa- 
rabean, profesor de drept la Universitatea din Moscova 
şi ministru al Instructiei publice în două cabinete ţariste. 
Versiunea românească a cărții sale s-a realizat de către 
Stefan Berechet sub titlul Rusia și bazinul dunărean, lagi, 
1940. 
é Apud lon Agrigoroaiei, Basarabia în acte diplomatice. 
1711-1947, Casa Editorială Demiurg, lagi, 2012, p. 37. 
7 Vezi şi Alexandru Moraru, Subteranele istoriei. Rolul lui 
Manuc-bei în vânzarea Basarabiei către Rusia, www.tribu- 
na-basarabia.ro. 
8 Cf. René Girard, La Violence et le Sacre, Paris, Grasset, 
1972; Je vois Satan tomber comme lóclair, Paris, Grasset, 

1999, în versiunea românească a lui Ion Doru Branea, 
Prăbuşirea Satanei, Editura Nemira, Bucureşti, 2006. 

? Vezi Mircea Eliade, De la Zamolxis la Genghis-Han, trad. 
de Maria şi Cezar Ivănescu, prefaţă, de Emil Condurachi, 
București, 1980. 

19 Cf. Theodor Codreanu, Modelul ontologic eminescian, 
Editura Porto-Franco, Galaţi, 1992. 

1 În mss. 2257, se află conceptul de articol Din ședințele 
Societăţii „România Jună”. Nationalii si cosmopolitii, din 
care citez: „Principiul fundamental al tuturor lucrărilor 
d-lui Maiorescu este după câte ştim noi naționalitatea în 
marginile adevărului. Mai concret: Ceea ce-i neadevărat 
nu devine adevărat prin împrejurarea că-i național, ceea 
ce-i injust nu devine just prin aceea că-i național, ceea ce-i 
urât nu devine frumos prin aceea că-i naţional; ceea ce-i 
rău nu devine bun prin aceea că-i national.” (p. 233v). 

2 M. Eminescu, Opere, vol. IX, Publicistică 1870-1877, 
studiu introductiv, de Al. Oprea, Editura Academiei, Bu- 
cureşti, 1980, p. 165. 

13 Ibidem, p. 168. 

14 Ibidem. 

15 Ibidem, p. 169. 

16 Ibidem. 

17 Ibidem. 

18 Catherine Durandin, Istoria romdnilor, Editura Institu- 
tul European, lagi, 1998, p. 80. 

'9 Ion Iachim, O istorie a expansiunilor rusești, Editura 
Pontos, Chişinău, 2009, p. 105. 

% Dimitrie Bolintineanu, Opere, X. Publicistică, ediţie, 
note gi comentarii de Teodor Vârgolici, Editura Minerva, 
Bucureşti, 1988, p. 62. 

” Ibidem, p. 63. 

” Pentru amănunte privind analiza chestiunii orientale la 
Eminescu, a se vedea gi exegeza inedită a lui A. C. Cuza, 
Mihail Eminescu ca reprezentant al romantismului, vol. I, 
II, ediţie critică de I. Oprişan, în colecția „Corpusul re- 
ceptării critice a lui M. Eminescu”, vol. 23-24, Editura 
SAECULUM LO., Bucureşti, 2010, cap. Politica lui Emi- 
nescu, vol. II, p. 348-358. 

23 Apud M. Eminescu, Opere, IX, p. 240. 

” M. Eminescu, Opere, IX, p. 241. 

*5 Ibidem, p. 241-242. 

26 Ibidem, p. 239. 

27 Ibidem, p. 240. 

28 Ibidem. 

XVIII = înc. sec. XIX), gene- 
alogie (fanarioți), vexilologie 
heraldică, raporturi istorice 
moldo-elene (în special cu 
Sf. Munte Athos). Distins 

cu medalia „Meritul Civic” 
Diplomă de gradul al doilea 
al Guvernului Republicii 
Moldova, premiul „Gheorghe 
Bezviconi” al Societăţii de 
Genealogie, Heraldică şi 
Arhivistică „Paul Gore” din 
Chişinău. 


Deși nu s-a născut încă rusul care să fie în stare a ne insufla 
frică, grijă tot ne inspiră, ba putem zice siguranța că ne 
așteaptă vremi grele. 

Mihai Eminescu 


Anexarea Moldovei dintre Prut şi Nistru din 
1812, urmată de o ocupaţie țaristă seculară 
(1812-1917), a fost oare o eliberare de sub tur- 
ci, un gest uman și progresist al Rusiei, un act de 
dezrobire a poporului, aga precum pretinde is- 
toriografia sovietică şi cea rusă? Sau Pacea de la 
Bucureşti semnifică un act de acaparare militară a 
unor noi teritorii şi de împărţire a Europei în sfere 
de influenţă în urma unor războaie imperialiste? 


Un răspuns parțial îl putem găsi deja în Manifes- 
tul lui Alexandru I, din 12(24) decembrie 1806, 
adresat locuitorilor Principatelor Române la în- 
ceputul acelui ordinar război ruso-turc, în care se 
menţiona că „trimiterea ostirilor noastre nu nu- 
mai că nu este întovărăşită cu nicio necuviinţă de 
războiu străin, dar încă are temeiu a întâmpina şi 
a apăra interesurile noastre şi ale voastre... Ori si 
cum vor fi întâmplările, noi făgăduim a vă prici- 
nui desfătare în toate privilejiurile înaltei noastre 
ocrotiri, ...vă veţi arăta vrednici întru toate soartei 
ce vă găsim”. 


Iar „soarta i-a găsit”, în acea epocă, pe români în 
calea acțiunilor militare și diplomatice ale Rusi- 
ei pravoslavnice, care a invadat Moldova si Tara 
Românească în vederea rezolvării problemei ori- 
entale. Ca apoi, în cadrul tratativelor diplomati- 

ce franco-ruse la Tilsit gi Erfurt, să fim plasați în „sfera de influență” a Rusiei, 
aceasta din urmă dobandindu-gi „dreptul” de a acapara ceea ce era deja în mâi- 
nile proprii — Principatele Române. La 15 aprilie 1810, prin nota cancelarului 
rus către ambasadorul francez, se aducea la cunoștința Franţei că „Majestatea sa 
imperială (Alexandru I. — V.M.) consideră Moldova si Valahia ca niște provincii 
ce fac parte din imperiul său”, care trebuiau să se conducă de legile Rusiei...” 


Acest război (1806-1812) a fost cel mai lung conflict militar dintre cele două 
mari imperii, însă trăsătura lui principală au constituit-o nu atât operaţiile mi- 
litare, cât, în mod deosebit, contactele diplomatice. Numeroasele negocieri 
purtate de diplomaţii ruși și otomani, influențate de intervenţiile politice ale 
marilor puteri europene ce-şi promovau propriile interese, s-au soldat, în fi- 
nal, cu semnarea, la 16 (28) mai 1812, a tratatului de pace ruso-turc de la 
Bucureşti. 


Soarta celor două Principate în timpul războiului ruso-turc din anii 1806- 
1812 a fost permanent unul dintre factorii importanţi ai raporturilor interna- 
tionale vizând alianțele politice gi militare ale Rusiei, Austriei, Franţei și altor 
state. Războiul, declanșat în toamna anului 1806, dezastruos pentru Principa- 
te, poate fi împărțit în patru perioade: 


I perioadă — cea a domniei lui Constantin Ypsilanti sub ruși: de la trecerea Nis- 
trului, la 11 (23) noiembrie 1806, a armatei ruse a lui I. I. Michelson şi până 
la încheierea armistițiului de la Slobozia (12 august 1807). În această peri- 
oadă armata rusă, ce număra un efectiv de 33.000 de oameni, a ocupat fără 
lupte cetățile Hotin, Bender, Akkerman, adică tot teritoriul dintre Nistru și 
Dunăre, cu excepţia unor puternice cetăți de pe Dunăre (Ismail, Brăila ş.a.). 
C. Ypsilanti, venind la 15 (27) decembrie 1806, împreună cu trupele țariste la 
București, a adresat o circulară către ispravnici, vestindu-i că a sosit ca „Domn 
amândorora Țărilor Moldova și Valahia”. Domnul Moldovei Al. Moruzi ră- 
mase fidel Porții şi se retrase peste Dunăre, astfel încât autoritatea lui C. Ypsi- 
lanti se răsfrângea asupra ambelor Principate, însă acest principe fanariot nu 
se bucura de susținerea boierimii locale și intrase în conflict cu generalul rus 
Miloradovici. 


a II-a perioadă — a armistițiului de la Slobozia (august 1807 — primăvara 
1809). Reiesind din stipulatiile Tratatului de la Tilsit (1807), prin medierea 
diplomaţiei franceze, la 12 (24) august 1807 s-a încheiat armistițiul de la Slo- 
bozia, conform căruia armatele părților beligerante urmau să fie evacuate din 
Principate. Alexandru I fiind hotărât să-şi stabilească frontiera imperiului pe 
linia Dunării, nu şi-a retras trupele, iar la 17 februarie 1808 l-a destituit defini- 
tiv pe C. Ypsilanti din scaunul Principatelor. 

a III-a perioadă — a bătăliilor decisive: de la reînceperea ostilităților militare 
(inclusiv în Caucaz) în primăvara anului 1809 si până când Kutuzov a reușit 
să schimbe raportul de forte în favoarea Rusiei — repurtand cu forte numeric 
inferioare victoria de la Rusciuk (22 iunie / 4 iulie 1811), ulterior încercuind 
trupele otomane în lagărul lor de la Slobozia, de pe malul stâng al Dunării (la 
23 noiembrie 1811 acestea au capitulat). 


a IV-a perioadă — a celui de-al doilea armistițiu şi a tocmelilor diplomatice: de 
la începerea negocierilor de pace de la Giurgiu (19 (31) octombrie — 21 no- 
iembrie (3 decembrie) 1811) și până la semnarea Păcii de la București, la 16 
(28) mai 1812. Pe parcursul acestei perioade pretențiile teritoriale ale Rusi- 
ei, care cerea Dunărea drept hotar, se confruntau cu rezistența diplomatică 
a otomanilor. Până la urmă, a fost acceptată formula de compromis, pe care 
marele vizir i-a declarat-o lui M. I. Kutuzov, încă la sfârșitul anului 1811: „VA 
dau Prutul gi nimic mai mult! Prutul sau razboiul!”*. 


Important este că pentru acest conflict ruso-otoman au fost caracteristice și 
acțiunile militare de amploare purtate pe câmpul de luptă, dar mai ales due- 
lurile diplomatice declanșate la masa tratativelor. Un rol deosebit l-a jucat ac- 
tivitatea diplomaţiei secrete desfăşurate în culisele evenimentelor politice din 
acea perioadă. În decursul a șase ani de război (când s-au purtat numeroase 
negocieri de pace, fiind încheiate armistitii temporare) în armata țaristă s-au 
succedat șapte comandanti-sefi ai Armatei Dunărene („Moldavskaia armiia”), 
dintre care doi au fost comandanţi interimari (cel de-al optulea — amiralul 
P. V. Ciceagov — a preluat postul de comandant-sef de la M. I. Kutuzov, deja 
după semnarea tratatului de pace). 


Comandantii-gefi ai armatei ruse din Principate („Armata Dunăreană” sau 
„Moldavskaia”) au fost: 1) Michelson I. I. <Muxeascon MBan Hsanosuu> 
(1740-1807), general de cavalerie, comandant-sef al Armatei Dunăre- 
ne: 1806 — 5 august 1807; 2) Meyendorf K. I. <Meăenaopg Kasumup 
Hanosuu> (1749-1813), baron, general de cavalerie, in 1807 — după moar- 
tea lui Michelson I. I., temporar a fost numit în funcția de comandant-sef 
al Armatei Dunărene; 3) Prozorovski A. A. <IIposopoBckuń AAekcaHAp 
AnekcaHapoBuu> (1732-1809), cneaz, general-feldmaregal. Coman- 
dant-şef al Armatei Dunărene: 1807-1809; 4) Bagration P. I. <Barparnon 
Ilerp Hsanosuu> (1765-1812), cneaz, general de infanterie. Comandant-şef 
al Armatei Dunărene: 1809-1810; 5) Kamenski al 2-lea, N. M. <Kamencruă 
Huxoaaă MuxainoBud> (1776-1811), conte, general de infanterie. Coman- 
dant-şef al Armatei Dunărene: februarie 1810 — martie 1811; 6) Langeron 
A. F. <Aanxepon Anekcanap PeaopoBua> (1763-1831), conte, emigrant 
francez în serviciul Rusiei. La începutul anului 1811, în timpul bolii lui 

N. M. Kamenski al 2-lea, temporar a ocupat funcţia de comandant-șef al Ar- 
matei Dunărene; 7) Golenişcev-Kutuzov M. I. <Toaenumes-KyrysoB Muxana 
HnapuoHoBuu> (1745-1813). Comandant-gef al Armatei Dunărene: 15 
martie 1811 (a sosit la 1.04.1811) — mai 1812; 8) Ciceagov P. V. <HuuaroB 
Ilagea BacuabeBuu> (1767-1849), amiral, în anii 1807-1811 ministru mari- 
tim. La sfârșitul lunii aprilie 1812 pleacă spre București (sosește pe data de 
18 mai / stil nou), fiind numit oficial comandant-șef al Armatei Dunărene, 
amiral al Flotei Mării Negre și guvernator al Principatelor. 


La 16 (28) mai 1812, în incinta Hanului lui Manuc, a avut loc procedura ofici- 
ala a semnării Tratatului de pace ruso-turc de către imputernicitii celor două 
imperii. El includea 16 articole de bază și, separat, încă două secrete, dintre 
care articolele 4 şi S vizau în modul cel mai direct soarta Principatului Mol- 
dovei. 


În contextul celor expuse, ţinem să menționăm o „legitate” a extinderii terito- 
riale a Imperiului Rus în Sud-Estul Europei. Este vorba despre un principiu ce 
a stat la baza definitivării tratatelor marcând anumite cuceriri noi și care a fost 
promovat destul de abil de către diplomaţia rusă în timpul lărgirii hotarelor 
imperiului — al stabilirii granițelor pe cursul fluviilor. Astfel, etape ale unei 
„faimoase” expansiuni din secolele XVIII-XIX au devenit râurile: Nipru — 
Bug — Nistru — Prut şi Dunărea. 


Încă în planul secret al lui Z. G. Cernigev, adresat Ecaterinei a II-a de la 1763 
(plan ce preconiza prima împărțire a Poloniei), s-a enunțat teza conform 
căreia „imperiul are nevoie să fie înconjurat la hotare de râuri”, criteriu ce a 
stat, practic, şi la baza stabilirii granițelor în urma războiului ruso-turc din 
1806-1812, conform Păcii de la București, când s-a acceptat din capul locului 
înțelegerea „principială” de a se desemna noul hotar în modul cel mai arbi- 
trar — pe „un fluviu care să merite să fie hotar între cele două părți”. 


În timpul negocierilor finale ruso-otomane de la Giurgiu (19.X.1811-21. 
XIL1811) şi București (31.XII.1811-16.V.1812) diplomaţia ţaristă continua 
să considere că „pretenţiile Rusiei nu sunt în afara bunăvoinţei”, deoarece 
dacă la început s-a cerut hotarul pe Dunăre, ulterior s-a renunțat și s-a accep- 
tat hotarul pe Siret. Astfel, soarta poporului si Țării Moldovei, fiind decisă 
la Petersburg și Istanbul, s-a pecetluit la masa negocierilor ruso-otomane, în 
cadrul celor 19 conferinţe oficiale, de la Giurgiu și București‘, încălcându-se 
drepturile românilor şi obligaţiile atât din partea puterii „suzerane” (Turcia), 
cât şi din partea celei „protectoare” (Rusia). 


Guvernul țarist, fiind presat de pericolul iminent al unui nou război cu Franţa, 
de opunerea marilor puteri occidentale realizării planurilor sale expansionis- 

te în Sud-Estul Europei gi de rezistența diplomaţiei otomane, şi-a redus sub- 
stantial pretențiile teritoriale: de la ambele Principate la cel al Moldovei, apoi 
la Moldova până la Milcov sau Siret și, în cele din urmă, la Moldova dintre 
Prut gi Nistru. 


Starea de spirit a ruşilor creată în urma Păcii de la București a fost surprinsă 
de generalul rus Alexandru Langeron, care consemnase: „Niciodată un război 
n-a fost mai prost condus şi, totuşi, nu s-a încheiat într-un chip mai fericit şi 
mai neașteptat”S. Așadar, semnarea Tratatului de pace de la Bucureşti a fost 
o „surpriză neașteptată” şi extrem de neplăcută pentru diplomaţia franceză, 
rămânând în amintirea românilor drept o tocmeală ruso-otomană, săvârșită 
la Hanul lui Manuc — unde „Înalta împărăție a cedat statului Rusiei, pământul 


situat în stânga Prutului... 


Conchidem că soarta Principatelor Române în acea perioadă hotărâtoare a 
fost totalmente pusă la discretia marilor puteri care disputau spinoasa chesti- 
une orientală. În acest context, menționăm că, netăgăduind spiritul imperial 
al Franţei, Austriei şi Marii Britanii față de cel al otomanilor și al statelor vasa- 
le acestuia, nu putem trece cu vederea rezultatele practice ale expansiunii ta- 
riste în bazinul pontic din a doua jumătate a secolului al XVIII-lea — începutul 
secolului al XIX-lea, care au fost destul de concludente: Crimeea, Caucazul, 
Moldova răsăriteană (cu gurile Dunării, braţul Chiliei). 


Dar, în pofida statutului său international și a declaraţiilor din Manifestul ta- 
rului rus de la începutul războiului — „de a vă păzi de toate relele”, Principatul 
Moldovei a fost exclus din procesul soluționării litigiului ruso-otoman, plă- 
tind, pe nedrept, prin rapturi teritoriale (45630 km”; vezi: Diagramele) pen- 
tru disputele internaţionale, generându-se, astfel, la 1812, în cadrul chestiunii 
orientale, o nouă problemă — cea a „Basarabiei”. 


Bucovina 
11% 


Pr. Moldova 
41% 


Basarabia 
48% 


Diagrama A. Teritoriul (în %) Principatului Moldovei în urma anexărilor 
din 1775 şi 1812 

Bucovina — 1775 


A 10442 


Pr. Moldova — 1812 
38230 


Basarabia — 1812 
45630 


Diagrama B. Teritoriul (în km?) Principatului Moldovei în urma anexărilor 
din 1775 şi 1812 


Efectele imediate ale anexării 


— Scindarea Țării Moldovei în jumătate, deoarece teritoriul anexat (48%) 
era cu 7.400 km? mai mare decât ceea ce rămăsese sub oblăduirea domnului 
Moldovei (41%). Bucovina anexată de habsburgi la 1775 alcătuia 11% din 
suprafaţa Principatului. Autocraţia țaristă a „deosebit... din trupul Moldovei — 
precum deplângeau boierii pământeni înstrăinarea patrimoniului național în 
acel an tragic — partea cea mai bună, și insufletirea hranei, și împuternicirea, 
„îndemânarea şi adăpostirea pământenilor, în inlesnirea vietuirii lor și întru 
a hranei îndestulare și a vitelor pășune... poate... mai mult decât jumătate de 
tara, într-un cuvânt, tot câmpul și inima țării”. Această parte a Moldovei nu- 
măra cinci cetăți întărite: Hotin, Bender (Tighina), Ismail, Chilia, Akkerman 
(Cetatea Albă), la care se mai adaugă gi vechea cetate a Sorocii, 17 oraşe gi 
târguri, 683 de sate. Referitor la numărul populaţiei Moldovei pruto-nistrene 
la timpul anexării acesta rămâne a fi o problemă discutată în istoriografie, deși 
datele statisticii ruse indică cifra de cca 300-340 de mii de oameni. 


— Principatele Române au ieșit din războiul ruso-turc din 1806-1812 econo- 
mic ruinate, cu o populaţie total sărăcită. Prestatiile gi abuzurile n-au conte- 
nit până la plecarea definitivă a trupelor ţariste, astfel încât înseși oficialități- 
le ruse urmau să recunoască, la 1813, că „această ţară... jefuită şi pustiită de 
operaţiile militare... prezintă un pustiu vast gi nepopulat”. De aceea, scutirea 
de impozite a populaţiei din ţinut pe o perioadă de trei ani a fost acordată 
nu numai în virtutea respectării clauzelor tratatului de pace, ci și „...în scopul 
de a aduce locuitorilor Basarabiei o ușurare, destul de necesară la terminarea 
războiului de şase ani, pe parcursul căruia ei au suportat multe greutăţi fără 
murmur gi cu sârguinţă în folosul Rusiei.” 

— Moldovenii au avut de suferit drama familiilor despărțite gi a averii pierdu- 
te prin stabilirea hotarului pe Prut. „Sosind ziua fatală, după cum o descrie 
martorul ocular Manolache Drăghici, a expirării convenției, după tractat ce 
trebuieste fieste care să trăiască unde să rămâie definitiv, ceasurile acelea au 
fost de plângeri un timp de neuitat, pentru că poporul cu cârdul, ca turmile 
de oi, încinsese toată marginea Prutului, de la un capăt până la altul, mergând 
şi viind de prin sate și de prin târguri săptămâni încheiate, cu luarea de ziua 
bună de la părinţi cu care crescuse gi vietuise dimpreună, până în vremea ace- 
ea când se despărți unii de alţii pentru totdeauna...” 


— Ca o reacţie directă la actul de la 1812 a fost exodul populaţiei românești 
peste Prut. Astfel, din Basarabia au emigrat doar până la 1815 mai mult de $ 
mii de familii băștinașe, aceasta fiind o formă firească de protest față de poli- 
tica anexionistă a Rusiei. 


Efectele de lungă durată ale anexării 


— Timp de 105 ani românii din Moldova din partea stângă a Prutului, trans- 
formată ulterior într-o unitate administrativă ordinară rusească — gubernia 
Basarabia, s-au aflat sub ocupaţia străină a regimului autocratic țarist, al cărui 
impact s-a răsfrânt asupra vieţii politice, economice, sociale, spirituale etc. 


— Din punct de vedere economic, teritoriul dintre Prut gi Nistru a fost izolat 
de piaţa economică unică românească, internă, constituită pe măsura afir- 
mării epocii moderne. Au fost întrerupte până la sfârșitul anilor '20, prin in- 
stalarea cordoanelor vamale pe Prut gi Nistru, nu numai relaţiile traditiona- 
le cu centrele economice românești de peste Prut, ci gi cu piata europeană 
şi, în primul rând, cu Austria. Tarismul a creat condiţii favorabile populaţiei 
urbane alogene pentru acapararea de către ei a industriei gi comerțului ba- 
sarabean. 


— Din punct de vedere politic, pe teritoriul anexat, deşi temporar (1813-1828) 
păstrându-i-se o anumită autonomie, treptat au fost introduse instituțiile ad- 
ministrative şi judiciare străine tradiţiei istorice acestui pământ, dar specifice 
imperiului rus gi conduse de funcţionari tarięti. Populaţia băștinașă era pri- 
vată de dreptul de a participa la crearea unor instituţii, organizații şi mişcări 
politice împreună cu întregul neam românesc. Tarismul a reținut pentru un 
anumit timp includerea românilor basarabeni în opera de edificare a națiunii 
moderne și a statului modern român. Numai Marea Unire din 1918 a lichi- 
dat barierele artificiale ale procesului firesc de dezvoltare istorică şi politică a 
românilor. 

— Sistemul social promovat de tarism a schimbat în mod arbitrar structura 
populaţiei din ţinut: s-a strămutat intensiv populaţia alogenă, care a format o 
categorie privilegiată, cea a coloniștilor; în proprietatea nemijlocită a statului 
rus au fost acaparate imense teritorii din Sudul Basarabiei, transmise ulterior 
în posesia unor înalți funcționari țariști sau populate cu așa-numiții „țărani ai 
statului” (in mare parte strămutați din guberniile Rusiei). Nobilimea locală a 
fost divizată după principiile si gradatiile existente în imperiul Rusiei. Astfel, 
în viaţa socială au fost introduse principii străine, menite să asigure constitui- 
rea unei baze sociale a dominaţiei ţariste în regiune. 


— Cultura si spiritualitatea basarabenilor a avut, poate, cel mai mult de suferit 
din partea politicii țariste, din cauza procesului intens de rusificare a populafi- 
ei băștinașe, în special după lichidarea autonomiei Basarabiei (1828). Limba 
română a fost interzisă în instituţiile de stat, inclusiv în şcoală. Ca și în întreg 
imperiul, guvernul rus promova în Basarabia o politică reacționară, inabugind 
orice încercare de afirmare a culturii și spiritualităţii nationale. Biserica basa- 
rabeană a fost ruptă de biserica Principatului Moldovei și supusă Patriarhiei 
ruse. Cu timpul, cărțile bisericești în limba română au fost înlocuite cu cele în 
limba rusă. Către sfârșitul sec. XIX, biblioteca publică din Chișinău, deținând 
în fondurile sale cca 15.000 de volume, nu poseda nici măcar o carte în limba 
română. În aceeași perioadă doar 10,5% din bărbaţi şi 1,4% dintre femeile de 
origine română ştiau să scrie gi să citească, în vreme ce în rândul coloniștilor 
străini (germani, polonezi, evrei) procentul stiutorilor de carte era mult mai 
mare (aprox. 50-63%). 


— De rând cu anexarea teritorială a Moldovei din stânga Prutului, Rusia și-a 
anexat ilegal gi o parte a Mitropoliei Moldovei gi Sucevei. Conform canonului 
al optulea al Soborului al III-lea ecumenic din secolul V d. Hr., Basarabia nu 
putea fi „dezlipită” de la Mitropolia sa istorică, Sinodul rus formând însă abu- 
ziv Eparhia Chișinăului gi Hotinului, cu rang de mitropolie și exarhat, având 
centrul de reşedinţă la Chișinău (în componenţa eparhiei au fost incluse 789 
de biserici din Basarabia și circa 100 de biserici din Transnistria). Biserica 
rusă a fost un instrument abil al rusificării și promovării politicii autocrației. 


— Începând încă din perioada războiului ruso-turc din 1806-1812, Basara- 
bia a fost supusă unei colonizări intense pe tot parcursul dominaţiei țariste. 
Astfel, situația demografică a ținutului a suferit mari schimbări. Dacă la 1817 
populaţia Basarabiei includea cca 500 de mii de cetățeni, dintre care 420 de 
mii erau români (86%), restul — ucraineni (6,5%), evrei (4,2%), lipoveni sau 
ruşi (1,5%), greci (0,7%), armeni (0,6%), bulgari si găgăuzi (0,4%). Către 
anul 1856 în Basarabia locuiau peste 990 de mii de persoane, dintre care 738 

de mii erau români (74%). Pentru intervalul 1837-1857 statisticile oficiale 
reflectă faptul că în Basarabia au fost aduși anual peste 21.000 de coloniști 
străini. La 1819 erau 57 de sate cu peste 5.000 de familii de bulgari, iar în 1835 
trăiau peste 56.000 de bulgari. Chișinăul la 1860 avea 87.500 de locuitori 
(50% români, 20% evrei, 10% ruși $.a.). Astfel, politica demografică a Rusiei 
în Basarabia a înlesnit o penetratie masivă de elemente alogene, determinând 
schimbări semnificative în plan etnocultural. Datele statistice din 1862 arătau 
că moldovenii reprezentau încă 68,5% din populaţie, procent ce se va dimi- 
nua, însă fără să schimbe notabil raportul dintre majoritatea românească si 
minoritarii de diverse etnii. 


— Urmărind scopul să transforme Basarabia într-un model de administrare 
ţaristă pentru popoarele din Sud-Estul Europei, aflate sub dominație otoma- 
nă, metodele și mijloacele guvernării acesteia în secolul al XIX-lea, suferind 
o evoluţie lentă, subminau din ce în ce mai mult caracterul ei românesc sub 
toate aspectele. 


În pofida acestei politici imperiale, constantă a rămas, mai ales în mediul ru- 
ral, conservarea caracterului general românesc al Basarabiei, a cărei expresie a 
culminat la 1918 prin Actul Unirii. 


Note | ' „Manifestul împăratului Alexandru I.. de la 12/24 
decembrie 1806. (Poccua u oceoóo0umenvuaa Gopv6a 
Mondaeckoeo napoda npomue ocmanckozo uza. 1769-1812. 
C6. AOKYMEHTOB. Kumunes, 1984, c. 198). 

? Hurmuzaki, XVI, p. 853. 

3 Hurmuzaki, vol. III-supl. 1 (1709-1812). Bucureşti, 
1887, p. 368. 

+ ABIIPH. ©. Kanneaapna (1812). Onucs 468. Aeao 
1994, ma. 1-221; O. MHA KaHreaapna. Aeao 1982, 
AA. 200-266. 

$ G. Penelea, Țările române în timpul războiului din 

1806-1812 văzute de ofițeri superiori ruşi A. de Langeron 

şi P. V. Ciceagov, în „Revista de istorie”, t. 41, 1988, nr. 7, 

p. 680. 

é Mustafa Aii Mehmet, Documente turceşti privind istoria 

României, vol. III, 1791-1812, Bucureşti, 1986, p. 363. 

Valentin TOMULET 
Etapele și specificul incorporării 
Basarabiei în sistemul economic 
și politic al Imperiului Rus 

(anii 1812-1868/1873) 


Raptul Basarabiei! de la 16/28 mai 1812 a fost o 
consecință directă a politicii expansioniste pro- 
movată consecvent, în a doua jumătate a sec. al 
XVIII-lea — începutul sec. al XIX-lea, în Balcani 
de către cercurile imperiale ale celor două puteri. 
Şi deşi au trecut anii, nedreptatea săvârşită la 1812, 
prin care Imperiul Otoman nu și-a respectat obli- 
gatiunile asumate prin capitulatii de a apăra integri- 
tatea teritorială a Principatelor Românești, cedând 
fără niciun drept un teritoriu ce nu-i aparținea, iar 
Imperiul Rus anexând un teritoriu la care nu avea 
niciun drept”, este resimțită şi astăzi. 


ô 
TJ 

V.T. — dr. hab., prof. univ., 
Catedra istorie universală, 
U.S.M. Autor a peste 150 de 
lucrări științifice, inclusiv 3 
monografii, 2 culegeri de 
documente (reflectând as- 


A > În determinarea direcțiilor prioritare ale politicii 
pecte ale istoriei Basarabiei 


A rusești în Basarabia tarismul era nevoit să ţină 
în sec. al XIX-lea), un manual d i l kad aolidcai Ă l 
universitar (coautor). Lucrări Cont de interesele economice şi politice imperiale 
recente: Cronica protestelor . Faţă de teritoriile nou-anexate. Ocupând la 1812 
si revendicărilor populației un teritoriu ce nu-i aparținuse şi la care nu avea 
din Basarabia (1812-1828) niciun drept, tarismul nu l-a inclus imediat în sis- 
(2 volume, 2007), Basarabia  temul economic si politic al imperiului, dar l-a 
În epoca modernă (1812- separat de pieţele tradiționale europene prin cor- 
1918) Instituţii regulamente donul sanitaro-vamal de pe Prut şi Dunăre, iar de 
termeni) (3 volume, 2012). Aga ? : 
cele ruse — până în 1831 — prin cel de pe Nistru. 


Politica imperială rusă în Basarabia era generată, în 
fond, atât de interesele clasei dominante — ale dvo- 
renimii agricole, cât şi de interesele cercurilor co- 
mercial-industriale în dezvoltare din Rusia, ce tin- 
deau să-și extindă sferele de dominație economică 

şi politică. Această politică fiind determinată, din start, de cercurile guvernante 
din Sankt Petersburg, conţinea, îndeosebi la început, elemente contradictorii gi 
era promovată cu deosebită precauţie, folosindu-se pe larg demagogia socială 
de tipul „grijă” față de popor, politică ce a cunoscut în evoluţia sa câteva etape. 
În cercurile guvernante din Sankt Petersburg nu s-a format o unitate de păreri 
şi acțiuni asupra problemei vizate, acestea erau dictate de interesele curente 
diverse ale diferitor grupări, departamente gi instituţii de stat din imperiu. O 
parte a demnitarilor de stat insistau pentru includerea cât mai grabnică a Ba- 
sarabiei în sistemul economic și politic al imperiului, inclusiv pentru lichidarea 
autonomiei provinciei, a particularitatilor în legislaţie, justiție și administrație. 
Cealaltă parte se orienta spre realizarea lentă, cât mai succesivă a acestui proces, 
cu păstrarea pentru o perioadă mai îndelungată a particularitatilor locale. Lupta 
în cadrul cercurilor guvernante pentru includerea Basarabiei în sistemul econo- 
mic şi politic al Imperiului Rus a continuat pe întreg parcursul sec. al XIX-lea gi 
s-a reflectat în mod direct asupra tuturor aspectelor vieţii economice, sociale, 
politice si spirituale din Basarabia. 


Politica promovată de administraţia imperială în Basarabia urma să contri- 
buie la valorificarea economică cât mai rapidă a teritoriului nou-anexat, la 
crearea sprijinului ţarismului atât din partea aristocrației gi cercurilor comer- 
cial-industriale locale, cât și din partea țărănimii privilegiate, asigurându-le o 
piaţă relativ avantajoasă de desfacere a producţiei agricole, „pacificand”, pe cât 
era posibil, păturile de jos. Pe această cale se intenţiona de a mări veniturile 
statului, de a întări hotarele de Sud-Vest ale imperiului, de a ridica prestigiul 
puterii țariste în interiorul țării gi în statele vecine balcanice etc. Aceste măsuri 
şi-au lăsat amprenta asupra politicii promovate de tarism în vederea includerii 
Basarabiei în sistemul economic gi politic imperial. 


Politica rusească în Basarabia era nevoită să ţină cont de interesele a trei forte 
majore: ale statului autocrat, ale anumitor cercuri comercial-industriale gi ale 
unei părți a nobilimii legate de comerț și industrie. Un rol aparte in determi- 
narea direcțiilor de sistem îi revenea Ministerului de Finanţe, iar realizarea 
programului — la început liberal, iar mai târziu protectionist comercial-indus- 
trial — era pusă pe seama miniștrilor de finanţe D. A. Guriev şi E. F. Kankrin?. 


Astfel, putem evidenția în acest sens, convenţional, două perioade ce cores- 
pund, de fapt, etapelor de adaptare şi includere a regiunii în sistemul eco- 
nomic și politic al Imperiului Rus: prima cuprinde anii 1812-1830, cea de-a 
doua — anii 1831-1868/1873. 


Prima perioadă începe cu anexarea teritoriului dintre Prut şi Nistru la Impe- 
riul Rus potrivit Tratatului de la Bucureşti din 16 (28) mai 1812 și se încheie 

cu lichidarea în 1828 a autonomiei Basarabiei, suprimarea cordonului vamal 
de pe Nistru gi cu unificarea vamală a provinciei cu guberniile ruse prin Regu- 
lamentul din 26 septembrie 1830+. În această perioadă Basarabia este separată 
de guberniile ucrainene și ruse prin cordonul sanitaro-vamal de pe Nistru, iar 
de țările europene — prin cel de pe Prut şi Dunăre. Pentru o anumită perioa- 
dă de timp, până în 1828, Basarabia deţine statutul de autonomie limitată în 
componenţa Imperiului Rus. Tot atunci sunt luate măsuri concrete în vederea 
studierii resurselor economice și umane ale Basarabiei, sunt trimiși functio- 
nari gi date dispoziţii administrației militare gi civile întru a studia frontiera 
de apus — la Prut gi Dunăre — în vederea instituirii unui cordon sanitaro-vamal 
ce ar apăra teritoriul nou-anexat nu numai de pătrunderea molimei, exodul 
populaţiei din regiune în Moldova de peste Prut, dar care l-ar pregăti, în ce 
priveşte instituţiile vamale și de carantină, pentru o administrare economică 
eficace, o includere cât mai grabnică gi sigură a regiunii în sistemul pieţei in- 
terne ruse etc.” Acești funcționari aveau menirea de a studia în teren specificul 
administrării teritoriului, instituţiile sociale, fiscale, administrative, juridice 
etc. 


Teritoriul este subordonat, integral și profund, unui sistem birocratic si legis- 
lativ complet străin — celui rusesc. Intervin treptat schimbări în sistemul de 
proprietate. Stările sociale tradiționale autohtone sunt dispersate prin infil- 
trarea în rândurile lor a elementului alogen cosmopolit: rușilor, ucrainenilor, 
bulgarilor, găgăuzilor, evreilor, armenilor, grecilor, germanilor, elvetienilor 
etc. Autohtonii sunt supuși unui sistem de dublă exploatare — de către admi- 
nistratia imperială, ce prezenta o instituţie străină, greu de conceput pentru 
mulți dintre autohtoni, și de către persoane fizice, de multe ori provenite nu 
din rândurile boierilor moldoveni autohtoni, ci din rândul străinilor care au 
primit, au cumpărat sau au obținut în urma căsătoriilor proprietăţi funciare, 
la care se adaugă, de multe ori, tot felul de abuzuri și violenţe, atât din partea 
autohtonilor, cât gi din partea străinilor. Regimul de dominație țarist a afectat 
şi boierimea, care, pentru a-și păstra drepturile gi privilegiile, a fost nevoită să 
înveţe limba rusă, să-și facă studiile în instituţiile de învățământ din Rusia, să 
accepte funcții în instituţiile tinutale gi regionale și, prin aceasta, să participe 
la promovarea politicii coloniale a imperiului în teritoriul anexat, o influență 
nefastă asupra spiritului naţional. 


Pentru a-și păstra dominaţia în Basarabia, tarismul a folosit metodele gi prac- 
ticile deja cunoscute de dezlocuire a națiunii titulare si de purificare a terito- 
riului, folosite pe larg la periferiile nationale ale Imperiului Rus: schimbarea 
structurii demografice prin colonizarea pământurilor cu neamuri străine — 
ruşi, ucraineni, bulgari, găgăuzi, germani, greci, armeni, evrei, elvețieni, itali- 

eni etc.; asimilarea — politica ce urmărește contopirea unor comunităţi etnice, 
diferite prin origine etnică, limbă, religie etc. în masa populaţiei majoritare, 
prin măsuri de impunere, fiind astfel expresia unei politici de deznationali- 
zare; deznationalizarea — rusificare prin învățământ, administraţie de stat, 
politică a populaţiei dispersate; înstrăinarea valorilor spirituale ale neamului 
şi pregătirea unei elite cosmopolite, bazate pe alt sistem de valori decât cel 
românesc etc.; anularea autonomiei Basarabiei, a legilor şi obiceiului pămân- 
tului; transformarea Basarabiei într-o gubernie rusă, introducerea legislaţiei 
ruse și a limbii ruse în administraţie, şcoală gi biserică; anularea drepturilor gi 
libertăţilor nationale și interzicerea utilizării limbii române și a limbilor altor 
grupuri etnice în toate domeniile vieţii sociale; denaturarea numelor de fami- 
lie, a denumirilor localităților, străzilor, prin lipsirea românilor basarabeni de 
propriile valori spirituale și impunerea valorilor spirituale ruse etc. 


Intervin anumite schimbări și sub aspect ecleziastic. La 21 august 1813, uzur- 
pând drepturile canonice ale Mitropoliei Moldovei, oficialităţile de la Sankt 
Petersburg înființează pe teritoriul nou anexat Eparhia Chişinăului și Hotinu- 
lui”, divizând astfel Principatul Moldova nu numai din punct de vedere poli- 
tic, dar şi sub raport religios. 


La rândul ei, perioada anilor 1812-1830 poate fi divizată, convenţional, în 
două etape. Prima etapă cuprinde anii 1812-1825, când se întreprind măsuri 
concrete în vederea atragerii în Basarabia a coloniștilor, negustorilor bogați 
din străinătate și din guberniile ruse, iar în acest scop administraţiei civile îi 
sunt date dispoziţii de a întreprinde măsuri urgente și eficiente întru soluți- 
onarea sarcinilor imperiale în teritoriul nou-anexat:. Succesul acestor măsuri 
a finalizat cu o creștere rapidă a numărului coloniștilor transdanubieni, co- 
loniştilor germani, elveţieni si al imigranţilor din guberniile interne ruse, al 
negustorilor străini, îndeosebi al grecilor, armenilor și evreilor. Ca rezultat se 
consolidează puternic poziția elementului alogen, în special a coloniștilor gi 
negustorilor, care dețineau monopolul asupra exportului de cereale gi produ- 
se animaliere din Basarabia prin porturile dunărene — Ismail, Reni, Chilia și 
prin portul-franc Odesa. Toate acestea aduc la schimbări vizibile în structura 
socială a Basarabiei. 


După adoptarea tarifului vamal din 31 martie 1816”, în Basarabia sunt pro- 
mulgate noi acte legislative, care au fost generalizate în decizia Consiliului 
de Miniștri din 28 noiembrie 1816, scopul cărora era de a reorienta comer- 
tul basarabean de la pieţele tradiționale europene spre piata internă rusă și 
de a pregăti terenul pentru includerea Basarabiei în sistemul pieţei interne 
ruse!?. 

În această perioadă, la 29 aprilie 1818, intră în vigoare Regulamentul privind 
organizarea regiunii Basarabia, care prevedea acordarea unei autonomii limi- 
tate regiunii anexate. Regulamentul a stabilit statutul de regiune a Basarabiei 
în componența Imperiului Rus, a determinat ca centru regional administra- 
tiv oraşul Chișinău, a confirmat noua împărțire administrativ-teritorială a 
regiunii (Basarabia a fost divizată în şase ţinuturi: Hotin, Iaşi, Orhei, Ben- 
der, Akkerman și Ismail), a instituit organele regionale supreme — Consiliul 
(Sfatul) Suprem, Guvernul Regional, Tribunalul Regional Penal şi Tribunalul 
Regional Civil gi instituţiile tinutale etc."!. Potrivit stratificării sociale, în Basa- 
rabia se stabileau următoarele categorii sociale: clerul, nobilimea, boiernașii, 
mazilii, ruptagii, negustorii gi mica burghezie, țăranii sau coloniștii agricoli, 
ţiganii (care aparţineau statului şi moşierilor) gi evreii”. Rangurile privilegi- 
ate ale boierilor au fost lichidate, iar această categorie socială a fost egalată în 
drepturi cu nobilimea din guberniile interne ruse și integrată acesteia. 


Concomitent cu adoptarea la 29 aprilie 1818 a Regulamentului organizării 
administrative a Basarabiei, în regiune a fost aplicată legislația rusă privind 
comerțul interior și exterior”. Burghezia comercială locală a fost egalată în 
drepturi cu cea din guberniile interne ruse, dar fără a fi stratificată pe ghilde, 
fapt ce nu-i dădea posibilitatea de a face comerţ în guberniile ruse. Mai mult 
ca atât. Căpătând aceleaşi drepturi ca gi burghezia comercială rusă, negustorii 
locali pierdeau, de facto, din drepturile lor de altădată la comerțul exterior, 
deoarece în conformitate cu specificul de ghildă asemenea drepturi dețineau 
doar negustorii angrosişti de primele două ghilde. Nu întâmplător, în iulie 
1820, guvernul regional al Basarabiei a primit dispoziţia rezidentului imperial 
A. N. Bahmetev ce confirmă dreptul tuturor negustorilor locali la comerțul 
exterior „fără niciun fel de privilegiu pentru careva din ei”"*. 

Țarismul întreprinde măsuri concrete de a scoate din circulație de pe piata 
din Basarabia diversitatea de monede străine, în special turcești, invocând di- 
ferite pretexte, pentru a pune în aplicare asignatul rusesc gi pentru a proteja 
vistieria imperială și piata internă rusă, a apăra interesele burgheziei comerci- 
al-industriale ruse gi a crea condiţii mai favorabile de includere a Basarabiei în 
sistemul pieţei interne ruse". 


Intervin anumite schimbări și în cadrul diferitor instituţii administrative gi 
juridice. Fiind concentrată în capitală, în orașele-porturi și în orașele județe- 
ne, burghezia comercială a căutat să-și apere, din start, interesele, cerând de la 
administrația regională și cea imperială instituirea unui Tribunal Comercial, 
asemeni celui ce funcţiona în portul Odesa încă din 1808. Deși ideea fondării 
acestei instituţii a fost promovată de negustorii mari angrosiști din Odesa, 

transferați cu traiul în porturile basarabene și familiarizați deja cu activita- 
tea acesteia. Administraţia imperială, care căuta să tina sub control activitatea 
acestei stări sociale, era interesată de instituirea Tribunalului Comercial'S. În 
același timp, tarismul întreprinde măsuri concrete în vederea creării cât mai 
rapide a unor structuri tipice societății moderne, dar care să excludă posibi- 
litatea încadrării în categoria burgheziei comerciale a elementului national. 
Din şirul acestor măsuri va face parte și adoptarea structurii de ghildă în Ba- 
sarabia, care se va discuta destul de mult în cadrul cercurilor administrative 
regionale gi imperiale în aceşti ani, dar care va fi aplicată in a doua perioadă. 
În condiţiile create, când Basarabia deţinea statutul de autonomie limitată în 
componența imperiului, iar teritoriul era separat de guberniile ruse prin cor- 
donul sanitaro-vamal de la Nistru, iar de piețele europene — de cel de la Prut 
şi Dunăre, unde comerțul exterior și cel cu guberniile ruse era reglementat de 
tariful prohibitiv din 1822, tarismul este nevoit să adopte un regulament ce ar 
înlocui tariful vamal și care ar reglementa comerțul cu Basarabia”. 


La această etapă tarismul a depus eforturi substanţiale în vederea instituirii 
la hotarele de apus ale Basarabiei — la Prut şi Dunăre — a unui cordon 
sanitaro-vamal. Organizarea cordonului a decurs dificil, a necesitat timp şi 
diverse măsuri de ordin economic și politic adoptate de diferite instituții de 
stat imperiale implicate în soluționarea acestei probleme. Organizând institu- 
ţii vamale și carantine provizorii ce urmau să apere imperiul de pătrunderea 
molimei şi să asigure stabilirea, atât pentru Basarabia, cât și pentru guberniile 
ruse, a legăturilor comerciale cu țările străine prin intermediul noii frontiere, 
tarismul a instituit pe parcursul a cinci ani comitete gi comisii speciale, a tri- 
mis în provincie imputerniciti speciali care urmau să studieze la faţa locului 
punctele de amplasare a carantinelor și instituţiilor vamale. 


Măsurile întreprinse de tarism în scopul instituirii cordonului sanitaro-vamal 
la Prut gi Dunăre denotă că, promovând interesele departamentale, organe- 
le de resort ale statului autocrat — imperiale și regionale, civile şi militare —, 
implicate în soluționarea problemei, deseori nu găseau soluţii comune, iar 
controversele existente tergiversau rezolvarea problemei. Mult depindea și de 
administraţia regională, care, în dorința de a realiza cât mai urgent dispoziţiile 
imperiale, neavând însă nici practica, dar, probabil, nici cunoștințele necesa- 
re, nu totdeauna lua deciziile cele mai potrivite. Stabilind locurile de amplasa- 
re a carantinelor, vămilor gi posturilor vamale la noua frontieră, administrația 
imperială urma să ţină cont și de diverşi factori interni — de faptul că în apro- 
pierea Basarabiei este amplasat portul-franc Odesa și de cei externi — de faptul 
că la hotarele ei de apus sunt amplasate porturile dunărene Galaţi și Brăila. 

Dar, instituind, în 1817, cordonul de la Prut și Dunare**, tarismul, care se stră- 
duia să evite concurența mărfurilor străine ce puteau pătrunde în guberniile 
interne ruse prin Basarabia, dar gi din alte considerente și având deja „exem- 
plul” unificării vamale cu Regatul Polonez”, care a contribuit nemijlocit la 
subminarea industriei ruse, nu mai vrea să lichideze cordonul sanitaro-vamal 
de la Nistru. 


Deşi discuţiile privind suprimarea cordonului sanitaro-vamal de la Nistru 
gi unificarea vamală a Basarabiei cu guberniile ruse au început îndată după 
anexarea provinciei la Rusia, soluționarea întrebării s-a dovedit destul de di- 
ficilă, deoarece asigurarea securității vamale trebuia conjugată cu protejarea 
intereselor economice si politice ale imperiului în această regiune. Discuţiile 
de lungă durată care au fost purtate pe parcursul a circa 18 ani asupra acestei 
probleme au demonstrat că în cercurile guvernante imperiale gi regionale nu 
exista o unitate de opinii privind suprimarea cordonului de la Nistru. 


Cei care se pronuntau pentru păstrarea cordonului sanitaro-vamal de la Nis- 
tru (în special reprezentanții diferitor instituţii de stat imperiale) argumentau 
necesitatea păstrării acestuia prin faptul că, deoarece teritoriul nou-anexat nu 
este valorificat, inclusiv din punct de vedere administrativ, era posibil ca măr- 
furile străine să pătrundă în guberniile ruse fără achitarea taxelor vamale, sub 
pretextul că sunt mărfuri basarabene, iar creşterea exportului de mărfuri de 
peste Nistru ar putea spori concurenţa, provocând astfel nemulțumirea cer- 
curilor comercial-industriale locale. Era și temerea că tot mai mulți fugari din 
guberniile ruse vor trece vechea frontieră de la Nistru, deoarece în Basarabia 
şerbia a fost lichidată încă până la anexarea ei la Rusia. Nu era exclus și peri- 
colul răspândirii epidemiilor — a ciumei gi holerei, care pătrundeau adesea din 
posesiunile Porții Otomane gi în guberniile de sud ale Ucrainei. 


În schimb, cei care promovau ideea suprimării cordonului sanitaro-vamal de 
la Nistru (reprezentanţii administraţiei regionale, dar și aceştia, în majorita- 
te, de etnie rusă) invocau necesitatea integrării teritoriului de curând anexat, 
aducând drept argumente: avantajele extinderii relațiilor comerciale și ale al- 
tor tipuri de relaţii cu guberniile ruse; irationalitatea vămuirii duble a mărfu- 
rilor străine; complexitatea decontărilor însoţită de pierderile inevitabile de 
timp la carantina dublă — toate acestea frânau dezvoltarea comerțului exterior, 
respectiv se reduceau veniturile în vistieria statului. Ei susțineau că suprima- 
rea cordonului va lărgi piața de desfacere a mărfurilor industriale și va extinde 
sfera de activitate economică a burgheziei comerciale ruse în Basarabia”. 


Pornind de la interesele „supreme” ale imperiului, luptând pentru a-și asigura 
superioritatea politică și economică la periferiile naționale, administraţia im- 

perială acționa cu precauţie, fără grabă și în repetate rânduri a respins propu- 
nerile administraţiei regionale privind suprimarea cordonului sanitaro-vamal 
de la Nistru. Solutionarea problemei se preconiza pentru perioada când vor fi 
create condiţii favorabile, atât sub aspect economic, cât și politic. 


Prezenţa a două cordoane sanitaro-vamale: unul — la Prut şi Dunăre, iar ce- 
lălalt — la Nistru, deși a grăbit procesul constituirii pieţei interne basarabene, 
a cauzat prejudicii serioase nu numai dezvoltării comerțului cu țările străine, 
guberniile interne ruse şi dezvoltării economice, în general, dar a influențat 
direct şi asupra procesului de geneză și evoluţie a burgheziei basarabene. 


Cea de-a doua etapă cuprinde anii 1825-1830, când în Basarabia este pus în 
aplicare Regulamentul cu privire la comerțul cu Basarabia din 17 februarie 
1825”! care limita exportul peste Nistru a unor mărfuri basarabene ce con- 
stituiau ponderea de bază a comerțului cu guberniile ruse gi care asigura 
importul fără plata taxei vamale a mărfurilor de manufactură si de fabrică 
ruseşti. 


Adoptarea, in 1825, a Regulamentului cu privire la comerțul cu Basarabia a 
fost condiționată de următoarele împrejurări de ordin economic și politic: 


După Congresul de la Viena tarismul, temându-se de izolarea diplomatică, 
tinde să lege toate țările participante la congres printr-un asemenea sistem de 
tratate gi înțelegeri, care ar fi exclus încălcarea echilibrului de forte în Europa. 
Căutarea aliaţilor, dorinţa de a păstra raportul de forte stabilit in Europa si 
rolul său de prestigiu, teama de a se pomeni în izolare diplomatică au condi- 
tionat adoptarea de către tarism a politicii fritrederiene. Monarhii europeni 
au fost nevoiţi să se adapteze la evenimentele postrevolutionare din Europa, 
recurgând la compromisul dintre regimurile vechi feudale și noile tendințe 
burgheze. Cursul fritrederian al Rusiei era chemat să consolideze baza eco- 
nomică a sistemului de la Viena?. În vederea atingerii acestui scop, tarismul 
este nevoit să treacă de la tariful vamal prohibitiv din 1810 la tarifele liberal-fri- 
trederiene din 1816 gi 1819 ce reflectau principiul comerțului liber stabilit la 
Congresul de la Viena. 


Tendinţa de a promova politica comerțului liber s-a reflectat în mod direct 
şi asupra Basarabiei. După adoptarea tarifului vamal din 31 martie 1816%, în 
Basarabia sunt adoptate noi acte legislative, care au fost generalizate în de- 
cizia Consiliului de Miniștri din 28 noiembrie 1816, scopul cărora era de a 
reorienta comerțul basarabean de la piețele tradiționale europene spre piata 
internă rusă și de a pregăti terenul pentru includerea irevocabilă a Basarabiei 
în sistemul economic și politic al Imperiului Rus. 

Însă decizia de a respecta politica comerțului liber, luată la Congresul de la Vie- 
na de către țările europene, n-a fost respectată”. Rusia s-a dovedit a fi unica țară 
care a aderat la principiul comerțului liber. De adoptarea tarifului vamal liberal 
din 1819 au beneficiat Prusia, Austria şi Polonia. Noul tarif a trezit o reacţie 
negativă din partea burgheziei ruse, care nu era în stare să țină piept concurenței 
libere din partea mărfurilor şi a negustorilor europeni. Tariful era o încercare 
importantă și pentru tânăra industrie rusă, care, în pofida tuturor eforturilor, 
nu a putut-o suporta, deoarece politica comercială nu corespundea intereselor 
țării’. Aceasta s-a manifestat direct şi asupra dezvoltării comerțului exterior, a 
cărui balanță, pentru prima oară pe parcursul a mai multor ani, devine negativă. 


În această ordine de idei, aplicarea tarifului prohibitiv din 1822 şi pe terito- 
riul Basarabiei, demiterea lui I. Capo d Istria gi a lui D. A. Guriev, numirea în 
funcţia de ministru de finanţe a lui E. F. Kankrin si alte măsuri de acest ordin 
demonstrează că toate acestea nu erau doar ecoul nemulțumirii negustorilor 
ruși ruinati de concurenţa străină, ci era o dezicere de la fostele „idei cosmo- 
polite” şi o reîntoarcere la interesele proprii nationale, un fel de pregătire a 
cursului reactionar al lui Nicolai I. 


Pomenindu-se în situaţia când economia rusă nu mai era în stare să reziste 
principiilor liberei concurente, tarismul a fost nevoit să-și reorienteze politica 
vamală de la liberalism la protecționism. Ca rezultat, la 27 februarie 1822 a 
fost adoptat noul tarif vamal, de data aceasta de ordin prohibitiv, care a intrat 
în vigoare la 12 martie același an”. Noul tarif urma să contribuie la stabili- 
zarea economiei ruse. Perioada liberalismului relativ în politica comercială a 
ţarismului a luat sfârşit. Cercurile guvernante din Sankt Petersburg s-au con- 
vins că economia Rusiei nu este în stare să reziste principiului „comerțului 
liber”, realizat partial în anii precedenţi. În politica comercial-vamală externă 
tarismul este nevoit să se întoarcă pe poziţiile protectionismului, pe care va fi 
nevoit să se menţină pe parcursul celui de-al doilea pătrar al sec. al XIX-lea. 


Aplicarea tarifului din 1822 s-a răsfrânt negativ asupra economiei Basarabiei. 
Fiind îngrădită din toate părțile de cordoane vamale, Basarabia s-a pomenit 
ruptă atât de la piețele europene, cât gi de la piata internă rusă. Tariful din 
1822 stopa procesul de integrare a Basarabiei în sistemul pieţei interne ruse, 
frâna dezvoltarea nu numai a comerțului, dar și a altor ramuri economice. Pe 
parcursul anilor 1823-1824 autorităţile locale îl informau pe guvernatorul ge- 
neral al Novorosiei și Basarabiei, contele M.S. Vorontov, despre situaţia creată 
în Basarabia”. Pentru ameliorarea situaţiei, în aceşti ani au fost adoptate di- 
ferite decizii, instrucţiuni gi directive, dar acestea nu au avut eficienţă pentru 
redresarea stării din comerţ. 

În condițiile create, când Basarabia își păstra autonomia și regiunea era sepa- 
rată de guberniile interne ruse prin cordonul sanitaro-vamal de la Nistru, iar 
comerțul, atât exterior, cât şi cel cu guberniile interne ruse era reglementat 
de tariful prohibitiv din 1822, tarismul ia decizia de a adopta un regulament 
(un fel de tarif vamal) ce ar reglementa comerțul cu Basarabia. Regulamentul 
din 1825 era protectionist pentru piata rusă gi nefavorabil pentru Basarabia, 
nu numai prin faptul că limita exportul celor mai solicitate mărfuri basarabe- 
ne pe piata internă rusă și acorda negustorilor din guberniile ruse drepturi 
nelimitate în comerțul Basarabiei, dar gi prin aceea că limita activitatea co- 
mercială a negustorilor basarabeni pe piata internă rusă, din considerentul că, 
în baza reformei din 1824 a ghildelor, dreptul la comerțul pe întreg teritoriul 
imperiului era privilegiul doar al negustorilor angrosisti de primele două ghil- 
de*, iar negustorii basarabeni nu erau încă stratificati în ghilde. 


Situaţia s-a complicat nu numai din cauza restricțiilor puse la exportul mărfu- 
rilor basarabene în Rusia. Regulamentul din 1825 permitea importul în Basa- 
rabia a tuturor mărfurilor ruse, admise pentru export conform tarifului vamal 
din 1822, fără niciun obstacol gi fără plata taxei vamale. Dacă vom mai tine 
cont de faptul că de dreptul de a importa mărfurile ruse în Basarabia benefi- 
ciau doar negustorii din guberniile ruse ce dispuneau de dreptul la comerț pe 
întreg teritoriul imperiului, ne vom putea da seama de concurenţa enormă pe 
care au cauzat-o aceştia negustorilor basarabeni. 


Regulamentul din 17 februarie 1825 a provocat nemulțumirea negustorilor 
locali, fapt despre care vorbesc numeroasele plângeri ale negustorilor adresa- 
te organelor locale și regionale, atestate şi de investigaţiile din 1829 privind 
starea comerțului și a industriei din Basarabia, în care autoritățile regionale 
descriu situaţia dificilă în care s-a pomenit burghezia comercială basarabea- 
na”. Sub presiunea cercurilor comercial-industriale si a administraţiei regi- 
onale, tarismul a fost nevoit să facă unele cedări în exportul anumitor măr- 
furi basarabene în Rusia, dar în ce priveşte problemele-cheie — suprimarea 
cordonului vamal de la Nistru si abrogarea Regulamentului din 17 februarie 
1825 - a fost neînduplecată*. Situaţia va fi solutionata abia în 1830, când, in 
urma decretului Senatului din 26 septembrie“, concomitent cu suprimarea 
cordonului vamal de la Nistru gi aplicarea pe teritoriul Basarabiei a structurii 
de ghildă, este lichidat și Regulamentul din 17 februarie 1825. 


În această perioadă intervin schimbări în sistemul de impozitare a populaţiei. 
Începând cu 1 ianuarie 1825, în Basarabia este pusă în aplicare decizia Comi- 
tetului de Miniștri din 11 noiembrie 1824 cu privire la reforma fiscală, scopul 
căreia era de a pune capăt haosului în încasarea impozitelor de la populaţie 

şi ai obliga la plata impozitelor pe ţăranii de stat și coloniștii care până acum 
beneficiau de unele privilegii”. 


A doua perioadă cuprinde anii 1831-1868/1875 şi începe odată cu suspen- 
darea particularitatilor locale în sistemul administrativ, după lichidarea în 
1828 a autonomiei Basarabiei. Administrarea Basarabiei era subordonată di- 
rect guvernatorului general al Novorosiei gi Basarabiei“ cu sediul în Odesa și 
era împărțită în Administraţia regională, județeană sau ţinutală si orăşeneas- 


Că, 


Administraţia regională rămâne în orașul Chişinău, iar administrația jude- 
ţeană — în judeţele Hotin, Iași, Orhei, Bender, Akkerman si Ismail cu sediul în 
orașele Hotin, Bălți, Chişinău, Bender, Akkerman și Ismail; cea orășenească — 
în oraşele Chișinău, Bender, Ismail, Bălți, Hotin, Akkerman, Chilia şi Reni”. 
Administrarea regională rămâne în continuare în subordinea guvernatorului 
civil, numit de către împărat. Administraţia regională era alcătuită din Con- 
siliul Regional, Cârmuirea Regională, Administraţia Financiară, Tribunalul 
Regional Penal gi Tribunalul Regional Civil si Judecătoria verbală“. 


Peste puţin timp pe teritoriul Basarabiei intrară în vigoare completamente 
legislația comercială rusă, inclusiv: după aplicarea la 26 septembrie 1830 a 
Regulamentului ghildelor, suprimarea cordonului vamal de la Nistru și unifi- 
carea vamală a regiunii cu Rusia, instituirea administraţiei speciale a orașului 
Ismail etc. În această perioadă Basarabia este inclusă în sistemul pieţei interne 
ruse, determinându-se locul ei în comerțul intergubernial ca furnizor de cere- 
ale gi de produse animaliere, pomicole și viticole, de tutun, sare etc. gi ca piata 
de desfacere a „mărfurilor ruse” — articole ale industriei textile, de prelucrare a 
metalelor etc. Ca rezultat, Basarabia este transformată în colonie a Imperiului 
Rus, piață avantajoasă de desfacere a mărfurilor rusești. 


În această etapă burghezia basarabeană se constituie ca statut social. Măsurile 
întreprinse de tarism prin aplicarea structurii de ghildă denotă că burghezia 
comercială în Basarabia nu s-a constituit în mod obiectiv, ca o categorie eco- 
nomică, ci mai mult ca una fiscală și juridică. Aceasta se datorează nu atât pro- 
ceselor interne — economice gi sociale, nu atât naşterii — genezei și evoluţiei, 
ci mai mult deciziilor administraţiei imperiale și regionale. Deciziile adoptate 
de tarism în politica economică în anii '30 ai sec. al XIX-lea demonstrează că 
burghezia basarabeană a fost creată cu susținerea statului, fiind dependentă 
de el, fără a dispune însă, ca burghezia vest-europeană, de anumite drepturi 
constituționale. Ea nu a prezentat o entitate coerentă, delimitată etnic gi soci- 
al, conştientă de drepturile si obligatiunile sale. 

Situaţia burgheziei basarabene nu s-a schimbat, oricât ar fi de paradoxal, nici 
după aplicarea, începând cu 1 ianuarie 1831, a Regulamentului ghildelor din 
26 septembrie 1830. Caracterul reactionar al Regulamentului ghildelor se ex- 
plică nu numai prin stratificarea tuturor comercianților în diferite categorii, ci 
şi prin impunerea de a declara capitalul comercial pentru înscrierea în ghildele 
comerciale, ceea ce a constituit o lovitură puternică dată tradiţiilor autohtone 
seculare ce acordau tuturor categoriilor libertatea gi egalitatea deplină de a se 
încadra în comerţ (iar de aici şi posibilități mai mari de a lărgi rândurile burghe- 
ziei comerciale). 


În această perioadă intervin anumite schimbări in modul de viață gi mentali- 
tatea nobilimii basarabene. A. Nakko scria în această privinţă la 1879: „Viaţa 
laică s-a născut, la început, la Chișinău, de unde s-a răspândit ulterior și în 
provincie. În anii '40 ai sec. al XIX-lea noţiunea de convietuire, viață de soci- 
etate, viață confortabilă, adresare laică, purtare demnă, s-a răspândit într-atât, 
încât stările înstărite din mediul urban si cel rural, care până acum locuiau 
în case mici și incomode, cu două-trei sau rareori cu patru odăi, au început 
acum să-și construiască case mari din piatră, cu holuri mari si săli spatioase. 
Imitând prin comportamentul său societatea europeană, ei organizau baluri gi 
adunări, la care se intrunea întreaga societate laică orășenească gi toți moșierii 
din vecinătate. Frecventând adunările laice din mediul urban și cel rural, nu 
se mai putea rămâne în mediul de altădată. De aceea chiar și acei care cel mai 
puţin erau predispugi de a face schimbări în modul de viață, vrând-nevrând 
au fost nevoiţi să se alinieze oamenilor înaintați. Despre maniere frumoase și 
modul de a se prezenta respectabil „în sălile cu parchet” nici nu se putea vorbi 
la acea perioadă. Dimpotrivă, se observă tendința de imitație nereușită a ma- 
nierelor, totul era puţin caraghios. Dar altfel nici nu putea fi în acel timp. Cert 
este faptul că societatea basarabeană tindea spre o viață nouă, schimbându-și 
permanent situația materială gi moravurile, pe care le-a moștenit din secolul 
trecut”. 


Pe linia renașterii nationale s-au înregistrat la Chişinău între 1845 si 1848 mai 
multe tentative ale unor boieri români de a publica ziarul „Românul'. Tipo- 
grafia eparhială din Chişinău a reînceput din 1853 să imprime broșuri gi cărți 
bisericeşti în limba română, fiind închisă în 1883**. 


Limita inferioară a acestei perioade coincide cu epoca marilor reforme sau 
așa-numitele reforme liberale din anii '60-70 ai sec. al XIX-lea, care au produs 
schimbări calitative în societatea basarabeană. În rezultatul implementării în 
Basarabia a Regulamentului agrar din 14 iulie 1868 gi a legilor agrare din 3 
decembrie 1868, 23 decembrie 1869, 4 iunie 1871, 21 decembrie 1871 şi 4 

februarie 1875, ţăranii domeniali, toate categoriile de coloniști, odnodvor- 
ţii, țăranii stabiliți pe ocinile răzeșești, terenurile moșierești şi mănăstirești au 
fost atribuite taranilor-proprietari gi împroprietăriți cu pământ. Ca rezultat, 
au fost lichidate barierele de ordin economic, social si juridic între diferite 
categorii de țărani din Basarabia. Intervin schimbări gi în sistemul funciar. 
Are loc reducerea proprietăţilor funciare mogieregti, iar proprietatea funciară 
ecleziastică și a statului s-a mărit. Aceeași tendință de creştere are loc și in ca- 
drul proprietăţii funciare negustoresti gi a diferitor categorii de ţărani”. Prin 
urmare, fragmentarea loturilor funciare țărănești a generat, în mod obiectiv, 
diferenţierea țărănimii, fiind mai evidentă în judeţele de centru și de nord, 
unde țăranii au primit loturi mult mai mici, comparativ cu țăranii din judeţele 
de sud ale Basarabiei. Pământul a căpătat o valoare deosebită, reprezentând 
nu doar obiectul unor investiţii rentabile de capital, dar gi o sursă importantă 
de existență pentru țărani. la amploare fenomenul de arendă și subarendă a 
pământului, la care recurgeau diferite categorii sociale. Toate aceste schim- 
bări au contribuit la dezvoltarea rapidă a relaţiilor capitaliste în Basarabia. 


Tot în această etapă Basarabia pierde statutul ei de altădată economic, social, 
politic gi juridic de regiune şi este transformată în gubernie. La 22 noiembrie 
1873, ministrul de interne înaintează în Senat raportul despre lichidarea Con- 
siliului regional al Basarabiei şi transformarea regiunii în gubernie rusească, 
propunere susținută de Consiliul de stat al Rusiei și aprobată la 7 decembrie 
1873 de împăratul Alexandru al II-lea”. 


Situaţia periferică a Basarabiei în sistemul economic și politic al Imperiului 
Rus a determinat în mare parte atitudinea vădit discriminatorie a autorităților 
centrale față de acest teritoriu, care au limitat drepturile gi posibilităţile autoh- 
tonilor, în fond ale moldovenilor, prin atragerea în diferite ramuri economice 
a coloniștilor și negustorilor de peste hotare și din guberniile rusești cărora, 
pentru a se încadra în categoria burgheziei basarabene, li s-au acordat diverse 
înlesniri gi privilegii. Prin urmare, lipsa de unitate statală gi independenţă na- 
tionala, dominaţia politică gi exploatarea economică de către Imperiul Rus au 
influenţat direct dezvoltarea economică a provinciei, iar de aici procesul de 
geneză a burgheziei basarabene. În consecință, elementul burghez se va con- 
stitui într-o pătură socială cosmopolită, alcătuită în mare parte din elemente 
alogene, susținute si protejate de administraţia imperială. Astfel, majoritatea 
ramurilor economice orientate la cerințele pieţei, in special comerţul, sunt 
concentrate în mâinile străinilor, preponderent de sorginte orientală. Anume 
armenilor, grecilor, evreilor, ruşilor, ucrainenilor etc. le-a revenit rolul de bază 
în includerea Basarabiei în sistemul economic și politic al Imperiului Rus. 

Dinu POŞTARENCU 


Eliminarea, în 1828, a limbii române 
din sistemul administrativ al Basarabiei 


Regulamentul privind administrarea regiunii 
Basarabia din 1828. Guvernarea împăratului Ni- 
colae I (1825-1855), potrivit aprecierii istoricului 
rus Aleksandr Presneakov, reprezintă „o epocă de 
aur a naţionalismului rus”!. 


Noul împărat avea o atitudine critică față de mo- 
narhiile constituante (cu excepția Angliei conser- 
vatoare), considerând modelele constituționale 
DP — doctor în istorie, de conducere a monarhiilor drept false și slabe. În 
Institutul de Istorie, Stat și același timp, urcând pe tron, el s-a pomenit în rolul 
Drept al AŞ.M,, cercetător de monarh constituţional. Această formă de admi- 
ştiinţific superior, Domenii nistrare, în îmbinare cu o autonomie semnificativă, 
de compe enta: Istora exista în Marele Ducat al Finlandei (din 1809) şi 
modernă a Basarabiei, storia 4 Regatul Poloniei (1815-1830). Elemente de 
localităţilor, genealogie. e : i pa ; 
bimtelucenie publicae autoadministrare existau gi în Basarabia i care, în 
Străzile Chişinăului. Denumiri al treilea an de guvernare a împăratului Nicolae I, 
vechi și actuale (1998), . au fost lichidate, drept inițiator al suprimării lor fi- 
O istorie a Basarabiei în date i ind contele Vorontov, hotărât „să pună capăt, pen- 
documente (1998), Anexarea tru totdeauna, sistemului de autoadministrare. Pe 
Basarabiei la Imperiul Rus parcursul aflării sale la Petersburg, din noiembrie 
(2006), Contribuţii la istoria 1826 până în martie 1828, el a avut timp suficient 
modernă a Basarabiei (2005) pentru a convinge persoane apropiate tronului asu- 
etc. pra necesităţii schimbării modului de conducere a 
Basarabiei”*, În plus, contele Vorontov a început să 
se bucure de încredere din partea noului împărat 
Nicolae I. Prin proiectul înaintat puterii centrale, 
Vorontov nu făcea altceva decât să reia „ideea lui 
Harting de a introduce în Basarabia modelul de 
administrare al guberniilor rusești, păstrând doar 


câteva particularităţi, dictate de specificul local”. 


Drept consecinţă, la 29 februarie 1828, împăratul 
Nicolae I a promulgat Regulamentul privind ad- 

ministrarea regiunii Basarabia, prin care a fost abolită bruma de autonomie 
acordată provinciei în baza Regulamentelor din 1812 și 1818, spulberând ilu- 
ziile autohtonilor creduli. Astfel, după cum concluziona un exponent al isto- 
riografiei sovietice moldovenești, „experimentul democratic al ţarismului rus, 
prin care se urmărea să fie influențate efectiv popoarele balcanice, fiind un joc 
fals de-a autonomia de stat, înscenat, în 1818, în Basarabia pentru a induce în 


eroare masele regiunii, in 1828 a eșuat definitiv”€. 


Conform noului regulament, toate instituţiile publice din provincie au fost 
subordonate direct organelor centrale ale imperiului, ca și cele din guberniile 
interne. Doar Consiliul Regional, înființat în locul Consiliului Suprem, con- 
stituia o particularitate a Basarabiei. 


Din acest moment, limba rusă devine singura limbă oficială în sistemul ad- 
ministrativ al provinciei, în articolul 62 al Regulamentului mentionandu-se: 
„Toate lucrările în instituţiile publice ale regiunii Basarabia se vor efectua în 
limba rusă, iar în caz de necesitate se va traduce în limba moldovenească”. În 
Regulament s-a prevăzut instituirea funcției de tălmaci în Cancelaria guver- 
natorului general al Novorosiei gi Basarabiei și angajarea unui translator in 
cadrul poliției orașului Chișinău. 


În timp ce Regulamentul conţinea o prevedere clară referitoare la limbă, în 
unele surse sunt indicaţi alți ani când limbii ruse i s-a acordat toată puterea 
legală. Astfel, S. Pototki a notat: „În 1833, cu scopul unei intense rusificări a 
provinciei, au fost suspendate lucrările de secretariat în limba moldoveneas- 
c”. Iar într-o altă sursă se menționează: „În 1834, în instituţiile publice (din 
Basarabia — D.P.) a fost introdusă limba rusă”. 


Deşi în Regulament era stipulat că, în caz de necesitate, se va realiza tra- 
ducerea în limba română, organele administrative nu aveau traducători, de 
aceea apelau la ajutorul instituţiilor în care activau cunoscători ai limbii ro- 
mâne. Bunăoară, la 31 ianuarie 1829, Cârmuirea Regională a Basarabiei, a 
adresat Dicasteriei Duhovnicesti din Chișinău următoarea rugăminte: „Vi- 
ceguvernatorul, în calitatea sa de guvernator civil interimar al Basarabiei, 
a trimis Cârmuirii Regionale a Basarabiei instrucțiunea cu privire la eradi- 
carea ciumei bovine care bântuie în regiune, întocmită de Serviciul Sanitar 
al Basarabiei, pentru a fi tipărită la Tipografia Regională în limbile rusă şi 
moldovenească. Deoarece în cadrul Cârmuirii Regionale nu există traducă- 
tor de limbă moldovenească, trimitem această instrucțiune Dicasteriei, cu 
rugămintea ca ea să fie transmisă Seminarului Teologic spre a o traduce în 
limba moldovenească". 


Traduceri din română efectua gi Tribunalul Civil Regional al Basarabiei. La 
22 iulie 1832, această instanţă judecătorească informa Consiliul Regional al 

Basarabiei că a transpus în rusește cele trei acte redate în română, pe care i le-a 
trimis, la 1 iunie 1832, spre a fi traduse". 


Intervenţia nobililor pe lângă M.S. Vorontov. În 1825, nobilii basarabeni 
au decis să întreprindă un demers pe lângă Vorontov spre a le permite să alea- 
ga o delegație de deputaţi, care să prezinte împăratului o petiție ce ar conţine 
doleantele nobilimii. Drept urmare, la 21 august 1826, împăratul a consimțit 
să fie constituită o asemenea deputăţie. Deși a fost aleasă componenţa ei, care 
ulterior a fost modificată, această deputăție specială, datorită schimbării con- 
juncturii, aga și nu s-a deplasat la Sankt Petersburg pentru a-i remite împăra- 
tului petiția cu doleanțe!?. 


Totuși nobilimea a căutat să întreprindă unele măsuri, mai cu seamă în privin- 
ta utilizării limbii române în viața publică, deoarece, după șaptesprezece ani 
de la anexarea provinciei, limba rusă continua să fie inaccesibilă, necunoscută 
pentru populaţia autohtonă, ceea ce constituia o piedică, în special, din 1828, 
pentru persoanele care veneau în contact cu instituţiile de stat. De aceea, în 
1829, mareșalul interimar ai nobilimii din Basarabia, Alecu Leonard”, a atras 
atenția contelui Vorontov „asupra neapăratei nevoi de a se permite în Basa- 
rabia persoanelor particulare să înainteze cereri în limba moldovenească, iar 
hotărârile noi să se publice cu traducere în această limbă”!?. În scurt timp, 
Cârmuirea Regională a Basarabiei adoptă o hotărâre în acest sens, datată cu 
22 iunie 1829, în care se menţionează: „Având în vedere că o foarte însem- 
nată parte a locuitorilor Basarabiei nu ştiu încă rusește gi de aceea dreptatea 
cerând ca să se ia măsurile propuse de Leonard, guvernatorul general a dispus 
guvernatorului civil ca toate instituţiile administrative ale regiunii să primeas- 
că cererile în limba moldovenească cu traducerea lor în limba rusă, iar toate 
noile publicaţii să fie în limbile rusă şi moldovenească”"5. Dar această cedare 
imperială a fost de scurtă durată. 


În cele din urmă, doleantele formulate in 1826, când se pregătea plecarea la 
împărat a unei solii, i-au fost înaintate lui Vorontov, care, prin scrisoarea din 
31 august 1830, a dat răspuns la fiecare din cele 19 puncte ale petitiei. Refe- 
ritor la rugămintea nobilimii de a utiliza limba română în instituţiile publice 
din regiune, expusă în primul punct, contele le-a răspuns astfel: „E cu nepu- 
tinta şi nici nu este necesar de a înfăptui toate lucrările doar în limba moldo- 
venească, dar pentru a înlesni locuitorii care nu ştiu limba rusă, eu voi inter- 
veni chiar acum pe lângă autorităţile superioare în privinţa învoirii de a primi 
în instituţiile de stat explicaţii verbale și oricare acte în limba moldovenească, 
în care să fie permisă întocmirea contractelor și oricărei afaceri, cu condiția ca 
în fiecare instituţie de stat să fie traducători, cărora, pentru traducerea acestor 
hârtii, reclamantii le vor plăti pe lângă salariu sau în locul acestuia o anumită 


sumă de bani”. 

Ca rezultat, în puterea legii ce a fost promulgată de împărat la 13 iunie 18367, 
oficialităţile imperiale au stabilit un termen de șapte ani pentru folosirea lim- 
bii române în cadrul instituţiilor publice ale Basarabiei, și anume: în cazurile 
încheierii contractelor, depunerii petitiilor și al altor hârtii cu caracter oficial. 
Conform legii, „în Basarabia, se permite de a întocmi contractele și orice tip 
de tranzacție în două limbi, adică pe o jumătate de foaie — în limba rusă, iar 
pe cealaltă — în limba moldovenească; în același mod urmează să fie trecute 
gi în registru, când sunt prezentate în instituţiile de stat”. Dar, se mentionea- 
ză mai departe în lege, intrebuintarea „limbii moldovenești anume la scrierea 
cererilor, anunţurilor și a orice fel de hârtii, înaintate instituţiilor de stat, se 
limitează la șapte ani, începând din acest moment (termen stabilit, în genere, 
pentru încheierea studiilor liceale); după expirarea acestui termen, toate hâr- 
tiile vor fi primite nu altfel decât în limba rusă, exceptând, de fapt, după cum 
se înțelege de la sine, documentele care urmează să fie prezentate în original, 
însoţite de traduceri”. 


Trimișii Petersburgului în Basarabia ţineau cont de faptul că dreptul de a depune 
petiţii gi alte acte în limba română era acordat pe un termen de șapte ani. La 8 mai 
1842, directorul Liceului Regional din Chişinău a ţinut să-i amintească guverna- 
torului militar al Basarabiei despre expirarea, în curând, a acestui termen'*. 


Între timp, în unele instituții administrative a fost introdusă funcţia de tra- 
ducător. De exemplu, la 19 martie 1835, ca urmare a propunerii înaintate de 
Guvernatorul General al Novorosiei gi Basarabiei M. S. Vorontov, împăratul 
şi-a dat acordul de a institui în cadrul Cârmuirii Regionale a Basarabiei func- 
tia de traducător, titularul având misiunea să traducă în rusește actele scrise în 
limbi străine, adresate guvernatorului civil al Basarabiei”. 


Post de traducător exista și în cadrul Consiliului Regional al Basarabiei. Do- 
ritorii de a-l ocupa erau obligaţi să susțină un examen pentru a li se verifica 
gradul de cunoaștere a limbii române și aptitudinile de a traduce în rusește. 
Astfel, în luna mai 1835, membrilor Consiliului Liceului Regional din Chiși- 
nău le-a fost prezentată următoarea chestiune de pe ordinea de zi. Prin adresa 
din 18 mai 1835, Consiliul Regional i-a comunicat Direcţiei Liceului Regio- 
nal că Alexandru Botezatu, funcţionar în cadrul Cancelariei Guvernatorului 
Civil al Basarabiei, a solicitat să fie transferat în postul de traducător al Consi- 
liului Regional, dar pentru a-l numi în acest post era necesar, mai întâi, să fie 
examinat în privinţa cunoașterii limbii române si traducerii din această limbă 
în rusă, din care motiv a rugat să fie supus probei de verificare. În urma exami- 
nării s-a constatat că A. Botezatu stăpânește foarte bine ambele limbi la nivel 
gramatical gi are abilități de a efectua traduceri dintr-o limbă în alta”. 


La 28 noiembrie 1835, Ioan Baltag, fiul protoiereului Onufrie Baltag din satul 
Molesti, judeţul Bender, i-a adresat directorului Liceului Regional din Chigi- 

nau Fiodor Teleșev o cerere cu rugămintea să fie examinat la limbile rusă gi 
română, pentru a se angaja în calitate de traducător la Consiliul Regional al 
Basarabiei”. Solicitantul învățase la Seminarul Teologic din Chişinău (1831- 
1835), unde a studiat limbile greacă gi franceză, cu menţiunea bine, şi limba 
română, cu calificativul foarte bine, dar nu l-a absolvit”. 


Şi Adunarea Deputaţilor Nobilimii din Basarabia se folosea de serviciile unui 
traducător de limba română. Intre 20 iulie 1840 și 10 ianuarie 1842, această 
atributie a avut-o Zamfir Şt. Costinovici, fiu de diacon”. 


De menţionat că Regulamentul din 1828 nu conţine nicio stipulatie cu privi- 
re la Biroul de Hotărnicie al Basarabiei, care, după intrarea în vigoare a aces- 
tui act normativ, şi-a continuat activitatea în baza Regulamentului din 1818, 
având deci libertatea de a utiliza limba română. Sesizând această excepție de 
ordin lingvistic menţinută în sistemul administrativ al regiunii, guvernatorul 
militar al Basarabiei a ţinut neapărat să-l pună la curent despre existența ei 
pe împărat prin intermediul raportului anual referitor la Basarabia pe anul 
1842: „Biroul de Hotărnicie, împreună cu comisiile de hotărnicie din judeţe 
execută lucrările în limba moldovenească, în temeiul Regulamentului din 29 
aprilie 1818". 


Ani lungi de ignorare a limbii române. Din 1828, când, printr-o nouă lege 
administrativă imperială, limba populaţiei autohtone majoritare a provinciei 
dintre Prut si Nistru a fost ignorată, până în 1917, când şi-a luat avant mișca- 
rea de emancipare politică și naţională a românilor basarabeni, autoritățile 
ţariste n-au admis limba română în sfera administrației publice a Basarabiei. 
Ca urmare a acestei expulzări, limba română a încetat să-și exercite funcția 
socială. 


Deși a fost eliminată prin dispoziţia imperială din 1828, limba română con- 
tinua şi la mijlocul secolului al XIX-lea să domine în mediul administrativ al 
provinciei. Drept dovadă servesc impresiile pe care si le-a creat scriitorul și 
publicistul rus Ivan Aksakov (1823-1886) în timpul călătoriei întreprinsă în 
Basarabia între 13 noiembrie şi 28 decembrie 1848, fiind detașat aici de către 
Ministerul Afacerilor Interne, al cărui angajat era. Potrivit lui Aksakov, functi- 
onarii din regiune constituiau „un fel de adunătură de oameni și aproape toți 
vorbeau în moldoveneste”*. Iar după ce a vizitat satul Ialoveni şi alte sate din 
județul Chişinău, el a notat în scrisoarea expediată rudelor sale: „Șefii în cea 
mai mare parte vorbesc puţin rusește, supraveghetorii (magaziilor rurale de 
cereale — D. P.) şi țăranii nu înțeleg o boabă ruseste, mai ales că toată poliția 
judeţeană vorbeşte moldoveneste, dar lucrările oficiale de cancelarie le fac în 
limba rusă contopistii de plas”. De bună seamă, o asemenea impresie putea 
să i-o producă situaţia lingvistică existentă în judeţele cu populaţie romaneas- 
că compactă. 

Prezenţa limbii române pe plan administrativ, mai cu seamă în faza inițială a 
acestei perioade îndelungate, era îngăduită doar cu unele excepții ocazionale, 
pentru a nu pierde contactul cu locuitorii. Exemplificăm: în 1846, la tipo- 
grafia lui A. Popov din Chișinău a fost imprimată în limbile română gi rusă 
broşura cu titlul Contractul normal sau pravilile hotărâtoare înbelor îndatoriri a 
stăpânitorilor moșiilor din Besarabia si a taranilor ce lăcuesc pe dânsile, când între 
dânşi nu sau închiet tocmeli de bună voie. În Inainte cuvăntare, semnată de Leo- 
nid Demi, se spune: „Din vremia Mai Inaltii întăriri Pravililor pentru inbele 
îndatoriri a stăpânitorilor de moșii din Besarabia și a taranilor ce lăcuesc pe 
dansile, ele s-au făcut de mare trebuință pentru toţi ci să indeletnicesc cu gos- 
podăria, dorind, după puteria me, proodul binălui obstesc, eu am hotărât să 
tipăresc Pravilile aceste împreună cu tălmăciria lor în limba Moldovinească. 
Aciasta ostineală o fac cu atât mai multă multamire, că este cel întăi încă prilej 
a arata Patriotalor mei gătirea me ai slujă””. 


Persoanele străine care se stabileau în Basarabia și prestau, în incinta Cârmu- 
irii Regionale a Basarabiei, jurământ de credinţă tronului rus, depuneau sem- 
nătura sub textul jurământului imprimat pe aceeași foaie în două limbi: rusă 
şi română. 


La 16 ianuarie 1851, împăratul Nicolae I a confirmat decizia Comitetului 
de Miniștri de a instrui la Universitatea din Sankt Petersburg traducători de 
limba română pentru instituţiile publice din Basarabia. Decizia conţinea ur- 
mătoarele propuneri: 1. Trei originari basarabeni dintre moldoveni sau din- 
tre copiii funcţionarilor din Basarabia, care de mici au însușit limba română, 
după absolvirea Liceului din Chișinău cu succese excelente la limbile rusă, 
română şi greacă, să fie trimiși la Sankt Petersburg, pe contul statului, pentru 
a-şi continua studiile la Universitatea de aici. 2. Cu scopul de a aprecia cât 
mai just aptitudinile absolvenţilor Liceului din Chișinău, selectați spre a fi 
înscriși ca studenţi la Universitatea din Sankt Petersburg, să fie detașate la 
liceu, prin ordinul guvernatorului Basarabiei, două persoane — una din partea 
guvernatorului, iar alta din partea Tribunalului Civil Regional al Basarabiei, 
în calitate de instituție publică principală, în care se examinează cauzele pe 
baza documentelor moldovenești — pentru a asista la probele de verificare a 
cunoștințelor. 3. Acestor trei studenţi să le fie acordate burse din contul capi- 
talului de 10% al Basarabiei. 4. După încheierea studiilor universitare, acești 
studenţi vor fi obligaţi să lucreze șase ani în instituţiile unde vor fi numiţi de 
guvern, atribuindu-le, mai ales, posturile de traducători din cadrul instituti- 
ilor publice din Basarabia. 5. Deoarece salariul traducătorilor din instituțiile 
publice ale Basarabiei sunt mici, este necesar ca persoanelor, care și-au făcut 
studiile la Universitatea din Sankt Petersburg și vor fi angajate în calitate de 
traducători la instituţiile publice din Basarabia, să li se acorde o alocaţie supli- 

mentară din contul capitalului de 10% al regiunii. 6. Pentru retribuirea orelor 
sporite, profesorului de limba „moldo-valahă” de la Universitatea din Sankt 
Petersburg să i se aloce anual suma de 500 de ruble de argint din contul capi- 
talului de 10% al Basarabiei”. 


Prin decretul imperial din 12 iulie 1857 s-a permis de a desemna pe lângă 
ofițerul superior al jandarmeriei din Basarabia un traducător permanent de 
limbile română și turcă. 


Aşadar, organele administrative ale provinciei, al căror personal era compus, 
în mare parte, din vorbitori de limba rusă, se punea în legătură cu populația 
prin intermediul traducătorilor. 


În cadrul Adunării Deputaţilor Nobilimii din Basarabia, desfășurată în luna 
ianuarie 1863, au fost supuse discuţiei câteva chestiuni propuse spre dezba- 
tere de către oficialități, inclusiv cea referitoare la revizuirea regulamentului 
cu privire la alegeri. Nobilii şi-au expus opiniile vizavi de acest regulament in 
procesul-verbal din 26 ianuarie 1863, pe care i l-au prezentat guvernatorului 
civil interimar al Basarabiei, baronul I.O. Velio. Informându-l, la 23 februarie 
1863, pe Guvernatorul General al Novorosiei și Basarabiei, Pavel E. Kotebu, 
despre sugestiile nobililor basarabeni, Velio nu a fost de acord cu următoarea 
propunere a acestora: „În procesul-verbal este exprimată părerea de a numi în 
funcţiile elective locuitori ai regiunii din toate categoriile sociale, care cunosc 
limba moldovenească, cu excepţia evreilor. Privitor la limba moldovenească 
eu consider că obligativitatea ei pentru persoanele din cadrul instituţiilor ad- 
ministrative şi economice va duce la predominarea elementului moldovenesc 
asupra celui rusesc, ceea ce va crea incomoditśti pe plan guvernamental. În 
plus, tot judeţul Akkerman și cea mai mare parte a judeţelor Hotin și Bender, 
precum gi toate orașele sunt populate nu de moldoveni”*. În modul acesta a 
fost respinsă propunerea nobililor referitoare la utilizarea limbii române in 
sfera administrativă, netinandu-se cont de faptul că majoritatea covârșitoare 
a populaţiei Basarabiei o constituiau românii autohtoni. 


Gradul de rusificare a instituţiilor administrative din provincie a fost pus 
în lumină în urma efectuării recensământului general al populaţiei din 
1897, care, pe lângă alte aspecte demografice, conţine și date statistice 
despre repartiţia locuitorilor pe grupuri de ocupaţie. Prezentăm în conti- 
nuare datele cu privire la numărul persoanelor angajate în administraţie, 
justiţie şi organele de poliţie (corespunzător grupării profesionale expuse 
în sursa cu rezultatele recensământului), conform limbii materne pe care 
au declarat-o. 


Populaţia Basarabiei încadrată în administraţie, justiție și poliție după limba 
maternă, la 1897: 

Etnia Mediul urban Mediul rural În total 
Număr % Număr % Număr % 
Ruși 1.360 62,0 365 46,8 1.725 58,0 
Ucraineni |346 15,8 179 22,9 525 17,7 
Bielorugi |4 0,2 4 0,5 8 0,3 
Polonezi |176 8,0 45 5,8 221 7,4 
Bulgari 47 2,1 15 1,9 62 2,1 
Moldoveni |183 8,3 121 15,5 304 10,2 
Germani |14 0,6 13 DZ 27 0,9 
Greci 11 0,5 2 0,3 13 0,4 
Armeni 9 0,4 1 0,1 10 0,3 
Evrei 33 1,5 28 3,6 61 2,1 
Alte etnii |9 0,5 7 0,9 16 0,5 
În total 2.192 100 780 100 2.972 100 


Sursa: Ilepeaa sceo6uaa nepenucv Hacenenua Poccuiickoii umnepuu, 1897 e. III. Beccapaó- 
cas 2y6epnua, Msaanne Llenrpaasnoro Crarucruseckoro Komurera MunucrepcrBa 
Bnyrpennux Aea, 1905, p. 158-175. Cifrele indică doar numărul angajaţilor, fără mem- 
brii familiilor acestora. 


Aşa cum se poate remarca, cifrele din tabel sunt elocvente. Potrivit lor, etnicii 
ruși, ucraineni gi bielorugi constituiau o proporţie de 76% din numărul total 
al angajaţilor organelor administrative, judiciare și de poliţie, iar celelalte etnii 
însumau un total puţin mai mic de un sfert, printre acestea din urmă figurând 
şi 304 persoane (10,2%) care au declarat româna drept limba lor maternă. 


Note | ' AE. IIpecHakoB, Poccuiickue camodepucubi, MockBa, 
1990, p. 268. Apud: A. BsickoukoB, Hukonaii I, MockBa, 
2003, p. 246. 


2 A. BBIcKOUKOB, op. cit., p. 247. 

3 A. H., Ouepk zpaxcdanckozo ycmpoiicmea Beccapaóckoń 
o6nacmu c 1812-1828 2, in „3armcku Huneparopckoro 
Oqecckoro OGmecrBa Hcropuu u ApeBHocTeń , OAecca, 
1900, rom XXII, p. 220. 

* A. BBICKOUKOB, op. cit., p. 166. 

$ A.A. Kacco, Poccua na AyHae u o6pasoeanue Beccapaó- 
ckoŭ o64acmu, MockBa, 1913, p. 223. 

€ A. Lazarev, „Spațiile albe” din istoria Moldovei si poziţia 
istoricilor, în „Comunistul Moldovei”, 1989, nr. 6, p. 78. 

7 ANRM, F. 2, inv. 1, d. 1197, £ 8. 

8 C.Iloronkuk, Hcmopuxo-zeo2pafuueckuii ouep Becca- 
paóckoii zybepnuu, Aara, 1902, p. 112. În original: B 1833 
TOAY, B BHAaX ŐOAbINOTO OÓpyceHHA Kpas, ACAOIIPON3BOA- 
CTBO Ha MOAĄABCKOM A3BIKE ÓBIAO MpeKpargeHo. 

? Poccua. IIouHoe zeo2pafuueckoe onucaHue Hamezo ome- 
uecmea. Iloa peqaknmeń B.II. CemenoBa-Tan-Illanckoro, 
C.-Ilerepóypr, 1910, rom XIV, p. 202. 

10 ANRM, F. 205, inv. 1, d. 6409, f. 1. Dosarul respectiv 
conţine si textul instrucţiunii în limba română, intitulat 
Instrucție pentru curmarea ciumei vitelor. Textul este scris 
de mână, cu o serie de corectări (filele 3-9). 

1 ANRM, F. 3, inv. 1, d. 1424, f. 51. 

2 A.H. Kpynenckuă, Kpamkuińi ouepk o 6eccapaóckom 
Osopancmee. 1812-1912, C.-Ilerepóypr, 1912, p. 32. 

13 Venit, în octombrie 1813, din Principatul Moldovei 
în Basarabia, Alecu Leonard (1792-1830) a exercitat 
funcţiile de vameș la vămile Sculeni și Suliţa Nouă (8 de- 
cembrie 1813 — 10 ianuarie 1817), ispravnic al ținutului 
Soroca (16 aprilie 1817 — 20 ianuarie 1819), funcţionar 
în cadrul Cancelariei Rezidentului Plenipotenţiar al Ba- 
sarabiei (1819 — 11 decembrie 1823), mareșal al nobili- 
mii din ţinutul Iași (11 decembrie 1824 — 1830), îndepli- 
nind, totodată, de la 7 aprilie 1829, şi funcția de mareşal 
interimar al nobilimii din Basarabia (ANRM, E 6, inv. 2, 
d. 337, f. 15lv- 154). 

14 L.T. Boga, Lupta pentru limba românească si ideea unirii 
la românii din Basarabia după 1812, Chişinău, Tipografia 
Eparhială Cartea Românească, 1932. 

'5 Ibidem. 

16 A.H. Kpynenckuă, op. cit., p. 33. 

" Iloanoe coGpanue 3akoHos Poccuickoii umnepuu. 
Co6panne BTopoe, C.-Ilerepóypr, 1837, rom XI, 
oTAenenue nepBoe, nr. 9298, p. 691-692. 

18 ANRM, F. 2, inv. 1, d. 3665, f. 10. 

'9 IIoaHoe coópaHue 3aKoHo8 Poccuiickoii umnepuu. CoGpa- 
nme Bropoe, C.-Ilerep6ypr, 1836, rom X, orAeAenne BTO- 
poe, nr. 7975, p. 253-254. 

% ANRM, F. 152, inv. 1, d. 84, f. 101. 

Ibidem, f. 108. 

22 Ibidem, f. 133. 

33 ANRM, F. 6, inv. 8, d. 662, f. 385. 

% Arhiva Istorică Centrală de Stat (LITHA) a Federaţiei 
Ruse (AICSR), F. 1263, inv. 630, d. 1555, f. 660. 

* H.C. AkcakoB, Ilucema K podHbim. 1844-1849, MockBa, 
Hayka, 1988, p. 420. 

26 Ibidem, p. 423. 

? P, Mihailovici, Tipărituri româneşti în Basarabia de la 
1812 până la 1918, Bucureşti, 1940, p. 81-82. 

* Iloanoe coópaHue 3akoHo8 Poccuŭckoŭ umnepuu. Coópa- 
Hue emopoe, C.-Ilerep6ypr, 18, rom XXVI, nr. 24842, p. 52. 
2 ANRM, F. 6, inv. 8, d. 271, f. 6-7. 

Una dintre întrebările care se pun frecvent la 200 de ani 
de la raptul Basarabiei din 1812 este aceasta: cum a reu- 
sit totuși populația majoritară din teritoriul dintre Prut şi 
Nistru să-și păstreze identitatea românească, adică limba, 
obiceiurile, datinile şi tradiţiile specifice şi, poate mai presus 
de toate, conștiința unității de neam, sentimentul profund al 
apartenenței la spațiul spiritualității româneşti? Răspunsul 
nu este simplu. Urmărind meandrele istoriei, doi factori ne 
apar astăzi ca având un rol determinant: țărănimea şi bise- 
rica strămoşească. 


Teza conform căreia Rusia ţaristă s-a preocupat 
să-şi asigure sprijinul bisericii pentru a susține 
expansiunea și a-şi extinde mereu granițele impe- 
riului nu este nouă. Citându-l pe Dionisie Erhan, 
fost stareţ la Mănăstirea Suruceni, vicar de Chi- 
şinău şi episcop de Ismail, unul dintre făuritorii 
unirii de la 1918, Mitropolitul Antonie Plămă- 
deală argumenta că atât in 1812, cât și în 1940 si 
1944, urmând ocupaţia politică, Biserica ortodo- 
xă rusă a procedat de fiecare dată și la o ocupaţie 
religioasă — abuzivă şi necanonică — a Basarabiei 
(1, passim). 


Încă după Pacea de la Kuciuk-Kainargi (1774), 
Rusia obținuse dreptul de a se manifesta ca pro- 
tector al credinţei ortodoxe în întregul Imperiu Oto- 
man. Dar, aga cum notează Aleksandr Soljenitin, 
deşi dreptul de protector era perceput într-o ac- 
ceptie pur religioasă, chiar de la început acesta 

„proiecta asupra viitorului un teribil spectru politic” [2, p. 52-53]. Mai apro- 
piat de evenimentele de atunci, Karl Marx nota în 1853 că Principatele „s-au 
vestejit la umbra protecţiei ruse” [3, p. 175]. Printr-un ucaz din 1808 al lui 
Alexandru I, în ţările române — aflate atunci sub ocupaţia forțelor militare 
ruse — este înființat un exarhat, care cuprindea „Moldavia, Valahia şi Basara- 
bia”. Precizăm că în perioada respectivă Moldova se întindea până la Nistru, 
iar Basarabia desemna doar Bugeacul. În fruntea exarhatului a fost numit mi- 
tropolitul Gavriil Bănulescu-Bodoni, care s-a străduit să introducă o serie de 
schimbări în situaţia bisericească a principatelor, menite să ducă la apropierea 
acestora de biserica rusă. De altfel, printr-un ucaz sinodal din 12 martie 1808, 
legăturile bisericii române cu Patriarhia Constantinopolului erau întrerupte, 
toate chestiunile urmând să fie soluționate de Sinodul bisericii ruse. Exarha- 
tul condus de mitropolitul Bănulescu-Bodoni a funcționat timp de patru ani 
(martie 1808 — mai 1812), încetându-şi existența odată cu retragerea trupelor 
ruse, după Pacea de la București soldată cu anexarea teritoriului dintre Prut 
şi Nistru la Rusia. 


Curând, speranţele în rolul protector si eliberator al Rusiei țariste aveau să se 
spulbere. Urmărindu-se, din start, înstrăinarea populaţiei din stânga Prutului 
de sorgintea ei istorică, la numai un an de la rapt, în 1813, Biserica ortodo- 
xă rusă înființează Eparhia Chișinăului gi a Hotinului, avându-l ca arhipăstor 
şi exarh pe mitropolitul Gavriil Bănulescu-Bodoni (1813-1821). După mai 
bine de 1500 de ani de la crestinare și la cinci secole de suport al statalității 
moldovenești, Mitropolia Moldovei era astfel și ea ruptă în două și înstrăi- 
nata, fiind împiedicată să-și mai exercite jurisdicţia canonică în teritoriul din 
stânga Prutului. 


Măsurile prin care se urmărea anihilarea identităţii etnice și culturale a popu- 
latiilor nou ocupate — în cazul de față a românilor basarabeni — s-au desfășurat 
în cadrul unui amplu proces de asimilare care a cunoscut periodic momente 
de intensitate maximă, dar şi de rezistenţă și nesupunere față de acțiunile pu- 
terii dominante. Încă din 1814 au izbucnit o serie de revolte, alimentate atât 
de țăranii liberi, cât și de boieri care igi vedeau periclitate vechile drepturi și 
libertăţi statornicite în Moldova. După un nou război ruso-otoman, urmat de 
Pacea de la Adrianopol (2/14 septembrie 1829), în semn de protest față de 
politica ţarului în bazinul dunărean, marele cărturar și diplomat Alexandru 
Sturza, fiul primului guvernator al Basarabiei după anexiune, igi dădea demi- 
sia din Ministerul de Externe al Rusiei, în care activase cu merite strălucite 
timp de două decenii. Mai târziu, într-o carte finalizată la maturitate, în 1853 
(Notions sur la Russie / Menţiuni despre Rusia), Alexandru Sturza punea în 
discuţie politica imperială față de noile teritorii și populaţii de la periferie: 

„Ne pare rău că în zilele noastre Rusia a ajuns la momentul critic... A centra- 
liza, a rusifica, a şterge din ce în ce mai mult toate nuanțele locale, acesta este 
astăzi scopul principal ce preocupă puterea” [4]. Considerând iluzorii astfel 
de încercări, savantul basarabean retras la Odesa atrăgea atenția, în aceeași lu- 
crare, asupra amplitudinii măsurilor de colonizare și schimbare a compoziției 
sociale şi demografice în tara sa de baştină: „Rugii din interiorul imperiului gi 
o mulțime de străini de toate natiile curg puhoi gi fără încetare spre Basarabia; 
ei se stabilesc aici în număr mare, deoarece partea orientală a regiunii, numită 
Bugeac, este încă necultivată și nepopulată, pe când restul provinciei posedă 
un sol fertil, păduri virgine, susține relații cu Austria și Turcia și, mai presus de 
toate, dispune de tradiţii ale meşteşugarilor proprii libertăţii poporului” [5]. 


Care au fost consecinţele unei astfel de politici de colonizare și asimilare în 
Basarabia? Una dintre ele, cu implicaţii directe asupra destinului identității 
românilor basarabeni, a reprezentat-o deznationalizarea nobilimii, care, po- 
trivit istoricului Alexandru Boldur, sub dominatiunea rusă şi-a pierdut steagul 
național. Timp de aproape o jumătate de secol de la anexiune, nobilimea ba- 
sarabeană a dus o luptă necontenită pentru limbă, cultură si legile nationale. 
Un fost reprezentant al administraţiei ţariste în Basarabia, F. F. Vighel, vice- 
guvernator al provinciei în perioada 1823-1826, adept al rusificării, notează 
în Memoriile sale despre perioada respectivă: „Nimeni din nobilii moldoveni 
nu ştia limba rusă și nu avea curiozitatea să vadă Moscova sau Petersburgul... 
Nobilii se considerau conducători ai poporului și țineau mult la naționalitatea 
lor” [6, p. 4-5]. Nobilimea basarabeană reprezenta, așadar, un stâlp al rezis- 
tentei gi continuității identitare românești în teritoriul ocupat de ruși. Potrivit 
mărturiilor istorice, la Chişinău se aflau în 1839 boieri moldoveni cu devota- 
ment pentru nație; în 1848, tot in oraşul de reședință al capitalei Basarabiei, se 
proiecta editarea gazetei „Românul”; în anii 1862-1863, un partid al boierilor 
basarabeni visa la o singură Românie unită. 


Sunt doar câteva din motivele pentru care administrația țaristă urmărea sis- 
tematic anihilarea și lichidarea unei asemenea categorii sociale ce se opunea 
planurilor imperiale de asimilare și omogenizare. Datele statistice gi docu- 
mentare sunt relevante. La șase ani după anexiune, în 1818, lista nobililor din 
Basarabia număra 145 de familii, din care 138 (95%) erau de origine moldo- 
venească. În 1912, la centenarul anexării Basarabiei de către Rusia, numărul 
familiilor nobiliare ajunsese la 468, dar compoziţia lor etnică era schimbată 
radical: 327 dintre acestea, mai mult de două treimi (69%), erau nemoldo- 
veneşti, în timp ce numai 137 (30%) mai proveneau din Moldova [7, p. 20- 
22]. Drept urmare, în ajunul unirii din 1918, marea majoritate a nobilimii din 
Basarabia era fidelă statului şi tronului țarilor ruși, străină mentalitótii nationale. 

Deznationalizarea nobilimii a fost însoțită, implicit, de pierderea identității 
de către majoritatea intelectualității basarabene. 


Locul și rolul politic ale nobilimii au revenit în acel moment istoric miraculos 
din 1918 altei clase sociale — țărănimea, căreia i se datorește în mare parte 
Unirea Basarabiei cu România. Aceasta deoarece „țăranul a rămas român și 
sub barbarii cei vechi și sub cotropitorii ceilalți, el este păstrătorul efectiv al te- 
ritoriului national, argumentul viu gi cel mai puternic al autohtoniei noastre, 
conservatorul trecutului gi tinereţii noastre”, după cum scria Liviu Rebreanu 
[8]. Adevăr valabil, de altfel, pretutindeni, inclusiv pentru țăranii ruși: mer- 
gând pe urmele scriitorului Gleb Uspenski (1843-1902), A. Soljenitin evocă 
şi el forța pământului, cea care i-a dăruit ţăranului „o severă disciplină de fa- 
milie gi socială, l-a protejat de învățături mincinoase si dizolvante” [9, p. 85]. 
Alexandru Boldur era, aşadar, îndreptățit să afirme: „Țăranul basarabean, care 
şi-a păstrat mentalitatea sa naţională și limba, a făcut primul pas temeinic pen- 
tru reîntregirea neamului românesc” [ 10, p. 24]. 


Alături de clasa socială a țărănimii, un alt pilon al păstrării identității românești 
în Basarabia, sub ocupaţia ţaristă şi apoi sovietică, l-a reprezentat clerul, din că- 
delnitele căruia, cum afirmă un autor inspirat, nu ieșea numai mirosul de tămâie, 
ci si puțin parfumul culturii nationale. Este interesant de consemnat faptul că la 
1812, în momentul raptului, în Basarabia se desfășura o puternică activitate re- 
ligioasă, evidenţiată pregnant de numărul celor 775 de biserici parohiale si 40 
de mănăstiri și schituri existente în 755 de sate gi orașe ale provinciei, deservite 
de un numeros personal preoţesc pregătit în spiritul valorilor nationale. Încă de 
la început, s-a ivit un conflict: pe de o parte, biserica basarabeană, deși trecută 
în urma unei decizii politice sub jurisdicția Bisericii ortodoxe ruse, continua să 
militeze pentru un statut propriu, decurgând din caracterul specific al limbii, 
moravurilor gi obiceiurilor populaţiei locale, diferit de cel al populaţiei majo- 
ritare ruse a imperiului; pe de altă parte, deși Biserica ortodoxă se bucura de o 
mare autoritate în Rusia, ea devenise sub presiunea țarilor o anexă a statului rus, 
care practica un ortodoxism silit - membrii Sfântului Sinod, format din episcopi, 
erau numiți de tar gi deveneau astfel înalți demnitari ai curții imperiale, al că- 
ror scop suprem era să dezvolte în inimile enoriașilor dragostea necondiționată 
față de scaunul împărătesc. Nu este de mirare că, între primele măsuri dictate 
de noua ocarmuire, se număra gi interdicția de a retipări în Basarabia cărți pro- 
venite din Principatele române, ci numai ediții în limba slavonă, purtând girul 
tipografiei sinodale de la Moscova. 


După cum se știe, după Războiul Crimeei (1853-1856), în perioada 1856- 
1878 trei judeţe din Sudul Basarabiei (Bolgrad, Ismail şi Cahul) s-au aflat 

mai întâi în componenţa Moldovei, apoi a Principatelor Unite și a României, 
ca urmare a hotărârii Congresului de pace de la Paris (1856). După războiul 
din 1877-1878 şi proclamarea independenţei de stat, România este obligată 
să retrocedeze Rusiei cele trei judeţe, printr-o hotărâre a Congresului de la 
Berlin (1878). La 9 octombrie 1878, odată cu trecerea noilor ţinuturi sub 
stăpânire rusă, reprezentantul puterii țariste îi comunica împăratului printr-o 
telegramă: Basarabia românească nu mai există. A doua zi, cu prilejul Sfintei 
Liturghii oficiate în soborul de la Ismail, arhiepiscopul rus al Basarabiei, Pa- 
vel Lebedev, se adresa enoriașilor moldoveni cu următoarele cuvinte: „Tine 
minte, tara nou-alipită, că tu ești avanpostul poporului rus gi al bisericii ruse, 
avanpostul prin care poporul rus gi biserica rusă intră în atingere cu popoarele 
de o credinţă şi de un sânge cu noi” [11, p. 147-148]. Mai târziu, un urmaş 
al lui Lebedev, arhiepiscopul Serafim Ciciagov, trimis să sprijine prin biseri- 
că rusificarea Basarabiei gi transformarea ei într-o provincie devotată Rusiei si 
țarului, se plângea de preoțimea basarabeană cu nózuinte separatiste, precum şi 
de mișcarea națională care militează pentru desfăşurarea serviciului divin gi 
a învățământului şcolar în limba maternă. El îi asigura pe superiorii săi că se 
luptă împotriva grupului de separatiști care stóruie să-i învețe pe moldoveni limba 
românească cultă, necunoscută moldovenilor... [12, p. 304]. 


Să mai menţionăm că primul ziar naţional românesc apărut la Chişinău, în 
mai 1906, la aproape o sută de ani de ocupaţie străină, s-a intitulat „Basarabia” 
gi a fost realizat de studenți gi absolvenţi ai Seminarului teologic din capita- 
la provinciei. Poemul Limba noastră, pe care Ovid Densusianu îl considera 
cea mai frumoasă poezie închinată limbii române, a fost scris de preotul-poet 
Alexei Mateevici, cel care, în fața studenţilor din Chişinău, in 1917, afirma: 
„Da, suntem moldoveni, fii ai vechii Moldove, însă facem parte din marele 
popor român” [13, p. 309, 323]. Toţi scriitorii „epocii de redesteptare, afirmă 
şi părintele Vasile Tepordei, au fost clerici si tinere vlăstare ale școlilor du- 
hovnicești” [ 14, p. 13]. Din rândul seminariștilor s-au afirmat și cei mai multi 
dintre făuritorii Unirii din 1918. În pofida înstrăinării şi a numeroaselor opre- 
liști întâmpinate, Biserica Basarabiei a supraviețuit regimului țarist: in 1918, 
ea revenea la sânul patriei-mame cu o zestre însemnată: un mare număr de 
biserici noi, reconstruite din piatră, diverse edificii şcolare și sociale parohia- 
le, precum și cu un patrimoniu spiritual păstrat cu evlavie. La acest din urmă 
capitol, poate „cea mai bogată comoară, cum scria istoricul N. Popovschi în 
1931, a fost frumoasa limbă românească, acea «limbă a vechilor cazanii» pe 
care populaţia băștinașă din Basarabia a păstrat-o cu sfințenie sub scutul bi- 
sericii, cu via ei înrâurire, trecând-o prin toată negura vremurilor, ca o unică 
moştenire pe care nu i-a putut-o răpi oblăduirea străină” [15, p. 312.]. 

Astfel de strădanii și sacrificii au făcut posibil acel moment unic şi miraculos 
din 27 martie 1918, când Sfatul Țării, dând glas voinţei populare și invocând 
puterea dreptului istoric si a dreptului de neam, proclama unirea Basarabiei cu 
mama sa, România. Un act prin care, aşa cum va afirma câţiva ani mai târziu 
unul din făuritorii săi, Pantelimon Halippa, se exprima voinţa ca „Basarabia să 
nu mai fie măr de discordie între ruși și români (...), căci a fost, este și trebuie 
să rămâie pământ românesc” [16, p. 7]. 


Note || 1: Antonie Plămădeală, Biserica Basarabiei. Problema ju- 
risdictiei canonice în trecut si astăzi, Editura Institutului 
Biblic şi de Misiune al Bisericii Ortodoxe Române, Bu- 

2. Aleksandr Soljenitin, Chestiunea rusă la sfârșit de secol 
XX, Editura Anastasia, 1995. 

3. Karl Marx, Rușii în Moldova si Tara Românească, Ma- 
nuscrisul B 63, în vol. Însemnări despre români (Manus- 
crise inedite), Editura Academiei RPR, Bucureşti, 1964. 

la Russie / Menţiuni despre Rusia), Paris, 1858-1861. 

Istoria îşi are meandrele ei. În august 1916, când 
România a intrat în Primul Război Mondial ală- 
turi de Antanta, din care făceau parte Franţa, Ma- 
rea Britanie gi Rusia, eliberarea Basarabiei nu-și 
găsea reflectare în calculele factorilor politici de 
decizie de la București. Aceștia igi stabiliseră ca 
obiectiv eliberarea românilor din Transilvania gi 
Bucovina de sub dominaţia austro-ungară. 


Şi totuşi Basarabia a fost cea dintâi provincie care 
s-a eliberat de sub dominaţia străină și s-a unit, la 
27 martie 1918, cu România. Acest fapt s-a da- 
torat dezagregării Rusiei țariste, la care românii 
basarabeni și-au adus propria contribuţie. Câteva 
luni mai târziu, a urmat Unirea Bucovinei (28 no- 
iembrie) şi Transilvaniei (1 decembrie), constitu- 
indu-se astfel statul naţional unitar român. 


La sfârşitul Primului Război Mondial harta 
geopolitică a Europei s-a modificat substanţial, 
ca urmare a dezagregării celor trei mari imperii 
(rus, habsburgic, otoman), a apariţiei de noi state 
independente — Finlanda, Estonia, Letonia, Litu- 
ania, Polonia, Cehoslovacia, Ungaria, Austria și a 
întregirii teritoriale a altora — România si Serbia 
(devenită, in 1929, Regatul Sârbilor, Croaților şi 
Slovenilor). 

În noile sale granițe, România era un stat de mă- 


rime medie în Europa, ocupând locul 10 după su- 
prafatą gi locul 8 ca număr de locuitori. 

Ponderea Basarabiei în cadrul statului naţional unitar român era de 15,1% în 
privinţa populaţiei si de 15, 9% a teritoriului: 


Teritoriul Suprafaţa (km pătraţi) Populaţia 
România 295.049 18.057.029 
Basarabia 44.422 2.864.402 


Cea mai mare parte a populaţiei locuia la sate. Potrivit recensământului din 
1930, singurul recensământ complet din perioada interbelică, situaţia, în pro- 
cente, se prezenta astfel: 


Teritoriul Populaţia urbană Populaţia rurală 
România 20,2 79,8 
Basarabia 12,9 87,1 


Din cei 370.109 locuitori ai oraşelor basarabene, 114.896 domiciliau in Chi- 
şinău, devenit cel de-al doilea oraș ca mărime din România, după București, 
care avea 639.040 de locuitori. 


În România, ca și în celelalte state europene, alături de populaţia majoritară 
trăiau minorităţi nationale. Ponderea acestora, în procente, era următoarea!: 


; sarbi, ; 
RAEC RE : A . ruteni, A . cehi, 
Teritoriul români unguri germani |ruși „croaţi, (bulgari i 
*  lucraineni KA slovaci 
sloveni 
România |71,9 7,9 4,1 23 13,2 0,3 2,0 0,3 
Basarabia |56,2 — 2,8 123 110 — 5,7 — 


Teritoriul polonezi evrei greci |turci |tătari găgăuzi țigani alte neamuri 
România [0,3 40 001 109 (01 0,6 1,5 0,3 
Basarabia |0,3 72 l- — — 3,4 0,5 0,3 


Așadar, românii constituiau majoritatea absolută a populației Basarabiei. O pon- 
dere semnificativă aveau ruşii, rutenii gi ucrainenii, evreii, bulgarii și găgăuzii. 


Integrarea provinciilor istorice în cadrul statului naţional unitar român a con- 
stituit una dintre preocupările majore ale oamenilor politici în primii ani de 
după 1918. 


Acestea s-au aflat sub administrații diferite: Basarabia — rusească, Bucovina — 
austriacă, Transilvania — maghiară. 


Totodată, se impunea asigurarea egalității de tratament pentru toţi locuitorii, 
indiferent de rasă, naționalitate, religie sau limbă. 


Odată cu ratificarea de către regele Ferdinand a actelor de unire, toți locuitorii 

3 3 
provinciilor istorice respective au devenit cetățeni români, cu drepturi gi obli- 
gatii egale cu cei din vechiul regat. 

Pentru integrarea acestor provincii s-a acționat cu prudență. O primă măsură 
a fost introducerea în guvernul României a reprezentanţilor Basarabiei, Bu- 
covinei gi Transilvaniei. La 9 aprilie 1918, Ion Inculeţ și Daniel Ciugureanu 
au fost numiți miniştri pentru Basarabia în guvernul prezidat de Alexandru 
Marghiloman. 


Pentru realizarea tranziției de la vechile structuri de stat la cele naţionale au 
fost constituite organisme proprii de conducere autonomă: Consiliul Diri- 
gent în Transilvania, Secretariate de Serviciu în Bucovina, Directorate în Ba- 
sarabia, care au funcționat până la 4 aprilie 1920. 


Consiliul Directorilor, cu sediul în Chişinău, condus de Daniel Ciugureanu, 
şi-a axat activitatea pe realizarea prevederilor Rezolutiei Sfatului Tării din 27 
martie 1918: elaborarea proiectului legii agrare, aprovizionarea populaţiei, 
asigurarea ordinii şi liniștii publice, funcționarea şcolilor gi a altor instituții 
publice, aplicarea legislaţiei existente etc. 


În acelaşi spirit s-a decis unificarea calendarelor, deoarece în vechiul regat și 
Basarabia funcţiona stilul vechi, iar în Transilvania gi Bucovina stilul nou. A 
fost adoptat stilul nou, data de 1 aprilie devenind 14 aprilie 1919. 


Tot la 1 aprilie 1919 limba română a fost declarată limbă oficială pe întreg 
cuprinsul României. În aceeași zi s-a decis înființarea de școli si cursuri de 
limba română, de care beneficiau gratuit funcționarii publici din rândul mi- 
norităților nationale. 


Spre deosebire de Transilvania și Bucovina, unde exista o intelectualitate ro- 
mânească numeroasă, care a putut prelua toate funcţiile administrative, în 
Basarabia, datorită faptului că limba română fusese interzisă iar relaţiile cu 
România obstructionate de regimul țarist, nu a existat această posibilitate. Ca 
urmare, a fost nevoie ca posturile care nu au putut fi acoperite de localnici să 
fie atribuite unor funcţionari aduşi din vechiul regat. Trimiterea în Basara- 
bia — cea mai înapoiată provincie românească — era privită de unii regăţeni ca 
o pedeapsă, muncind aici fără tragere de inimă gi comitand chiar abuzuri. Din 
această categorie făceau parte mai ales jandarmii care adesea dădeau dovadă 
de un comportament neglijent sau exagerat față de populaţia locală. Totuşi 
multi învățători, profesori, preoți stabiliți în Basarabia au considerat prezenţa 
lor în orașele și satele acesteia un adevărat apostolat, muncind cu sârguință și 
devotament pentru ridicarea nivelului de cultură al semenilor lor, mai ales al 
copiilor, dar şi al bătrânilor (prin școlile de adulți). 


Pe aceeași linie se înscrie unificarea monetară. După unire, în România se uti- 
lizau mai multe însemne ale valorii: în vechiul regat — leul emis de Banca Na- 
tionalń a României gi leul emis de ocupanții germani, în Basarabia — rubla ru- 

sească, în Bucovina — coroana austriacă, în Transilvania — coroana gi florintul 
unguresc. Pentru a se pune capăt acestui haos monetar, în august-septembrie 
1920 s-a realizat preschimbarea tuturor bancnotelor gi monedelor străine în 
leul emis de Banca Naţională a României. Pe această bază a fost alcătuit și 
primul buget al României întregite, care s-a aplicat de la 1 aprilie 1921. 


Învățământul, ştiinţa şi cultura au cunoscut o dezvoltare fără precedent în Ro- 
mânia interbelică. Accelerarea procesului de modernizare a societăţii, elibe- 
rarea marilor energii spirituale incatugate de-a lungul secolelor de dominație 
străină, strângerea laolaltă, pentru prima dată în istorie, a tuturor forțelor spi- 
ritualitatii românești, asigurarea unei baze materiale mai solide, climatul op- 
timist generat de Marea Unire, setea de cultură a poporului au permis realiza- 
rea unui adevărat salt calitativ în domeniile învățământului, ştiinţei și culturii, 
înregistrându-se unele performanţe cu adevărat europene și chiar mondiale. 


Mircea Eliade aprecia că „spre deosebire de înaintașii noștri, care se născuseră și 
trăiseră cu idealul întregirii neamului, noi nu mai aveam un ideal de-a gata făcut 
la îndemână” În opinia sa: „Eram prima generație românească neconditiona- 
tă în prealabil de un obiectiv istoric de realizat”. Ca urmare, „aveam datoria să 
lărgim considerabil orizontul cultural românesc, deschizând ferestre către uni- 
versuri spirituale rămase până atunci inaccesibile”. Pentru aceasta era nevoie 


de ridicarea nivelului de cultură al poporului, de formarea și cultivarea elitelor. 


Învățământul şi-a adus propria-i contribuţie în acest domeniu. Una dintre cele 
mai importante acțiuni viza diminuarea analfabetismului. Ponderea stiutori- 
lor de carte era următoarea: vechiul regat — 39,3% (recensământul din 1912), 
Bucovina — 45,2% (în 1912), Basarabia — 19,4% (în 1897), Transilvania — 
51,1% (în 1910). 


Legea învățământului din 1924 stabilea un sistem unitar de organizare a aces- 
tuia pe întreg teritoriul țării gi instituia durata învățământului obligatoriu gi 
gratuit de 7 ani (până atunci acesta era de 4 ani). S-au construit noi şcoli peste 
tot în România unită, s-au înființat mai multe şcoli normale (de învățători), 
au fost tipărite în tiraj de masă manuale școlare. La recensământul din 1930 
numărul stiutorilor de carte crescuse la 55,8% în vechiul regat, 65,7% în Bu- 
covina, 67,3% în Transilvania gi 38,1% în Basarabia. Se apreciază că la sfârșitul 
perioadei interbelice procentul acestora s-a ridicat la circa 80% pe întreaga 
ţară; în Basarabia acesta era de circa 55%. 


O atenţie specială s-a acordat învățământului liceal; în 1936 s-au înființat licee 
industriale, comerciale și agricole. Universitatilor din Iași gi București li s-au 
adăugat cele din Cluj şi Cernăuţi. S-a extins învățământul superior politehnic, 
comercial și agricol. 

Rezultate pozitive în acest sens s-au înregistrat în Basarabia. Datele statistice 
indică următoarea evoluție: 


Anul școlar Număr de școli Număr de învăţători | Număr de școlari 
1920-1921 1.747 2.746 136.172 
1938-1939 2.718 7.581 346.747 


O evoluţie ascendentă a cunoscut gi învățământul gimnazial gi liceal. În anul 
1940 în Basarabia funcționau 24 gimnazii gi şcoli medii, precum și 26 de licee, 
în Chișinău, Bălți, Cetatea Albă, Cahul și în alte orașe. 


Alături de învățământul de stat s-a extins învățământul particular, susținut de 
comunităţile religioase, societăți culturale etc. Minoritățile nationale bene- 
ficiau de şcoli în limba maternă; limba și literatura română era o disciplină 
obligatorie, iar istoria și geografia se predau în limba română. 


În perioada interbelică s-au pus bazele învățământului superior din Basarabia. 
În 1926 s-a înființat, la Chişinău, Facultatea de Teologie, iar în 1933 Faculta- 
tea de Științe Agricole. Tot la Chișinău funcţiona, din 1928, Conservatorul 
Naţional, precum și Conservatorul Municipal (din 1936). 


Libera circulaţie a valorilor pe întreg spaţiul românesc este reflectată gi de fap- 
tul că „regatenii” Petre Constantinescu-lași și Nichifor Crainic predau cursuri 
la Facultatea de Teologie din Chișinău, în timp ce mai mulți basarabeni ocu- 
pau catedre în alte centre universitare: Eugen Bădărău la Cernăuţi și apoi la 
București, Alexandru Boldur și Vasile Pavlencu la Iași, Ștefan Ciobanu la Iași 
şi apoi la Bucureşti, Theodor Porucinic la Cluj etc. 


Biserica a avut un rol important în cultivarea valorilor morale și spirituale ale 
credincioșilor. În România, ca și în celelalte state europene, existau mai multe 
religii. Recensământul general din 1930 indica următoarea situație, în procente: 


Teritoriul |ortodoxă  |greco-catolică |romano-catolică | reformat, calvină 
România |726 7,9 6,8 3,9 
Basarabia |87,6 — 0,5 — 

„a. evanghelică, sist da z RL . „ | mahome- 
Teritoriul R unitariană |lipoveana | baptistă | mozaică A 

luterană dană 

România [2,2 0,4 0,3 0,3 4,2 1,0 
Basarabia |26 - 11 0,7 72 — 


După cum se observă, credincioșii ortodocşi aveau o pondere foarte mare în 
Basarabia, în timp ce greco-catolici nu figurau în statistici, iar romano-catoli- 
cii (maghiari) deţineau doar o jumătate de procent. 


După unire, Biserica ortodoxă din Basarabia a întrerupt legăturile cu Patriar- 
hia Rusă și s-a afiliat la Mitropolia Ungro-Vlahiei, devenită, în 1925, Patriar- 

hia Română. Primul patriarh al României a fost Miron Cristea (1925-1939), 
căruia i-a succedat Nicodim Munteanu (1939-1948). Alături de scaunul ar- 
hiepiscopal de la Chișinău s-au înființat două noi eparhii — a Cetăţii Albe și a 
Hotinului. În 1927 s-a înființat Mitropolia Basarabiei. Facultatea de Teologie 
din Chișinău a adus o importantă contribuţie la formarea clerului ortodox 
cu pregătire superioară. De exemplu, în anul universitar 1935-1936 această 
facultate era frecventată de 368 de studenți. 


În perioada interbelică în Basarabia au fost construite peste 100 de noi bi- 
serici, cu deosebire în satele basarabene, dar și în unele orașe, cele mai im- 
punătoare, prin dimensiuni gi stil arhitectonic, fiind catedralele din Bălți și 
din Tighina. Arhiepiscopia gi apoi Mitropolia Basarabiei a editat un număr 
impresionant de cărți bisericeşti, gazete gi ziare, care erau răspândite pe întreg 
teritoriul provinciei, fiind difuzate de preoţi care desfășurau gi o muncă de 
culturalizare a enoriașilor. 


Un rol important a avut Gurie Grosu, absolvent al Academiei Duhovnicesti 
din Kiev, militant activ pentru menţinerea și afirmarea conștiinței naționale a 
românilor din Basarabia, editor al revistei „Luminătorul” (apărută la Chişinău 
în 1908), autor alunui abecedar in limba română (1917), militant pentru uni- 
rea Basarabiei cu România. Gurie Grosu a fost ales în iulie 1918, de Sfântul 
Sinod din București, arhiereu-vicar al Mitropoliei Moldovei (cu titlul „Boto- 
şăneanul”), în 1919 — arhireu-vicar al Arhiepiscopiei Chişinăului (cu titlul „de 
Bălți”), în 1920 — arhiepiscop al Chișinăului și Hotinului, în 1928 — mitropo- 
lit al Basarabiei (până în 1936). 


Alături de Biserica ortodoxă, continuau să-și desfășoare activitatea și celelalte 
culte — mozaic, musulman, evanghelic, baptist, penticostal etc. 


În Basarabia au existat mai multe instituții de cultură, care se bucurau de o 
largă influenţă în rândul cetăţenilor, cu deosebire a tineretului“. 


Între acestea se numără Societatea de Belle Arte, înființată în 1921 la Chișinău, 
care avea trei secții: teatru, muzică și arte plastice. Aceasta organiza spectacole 
de teatru, audiții muzicale, expoziţii (de pictură, sculptură, fotografii artistice), 
se îngrijea de întreţinerea vechilor monumente istorice și de artă. Societatea a 
primit donaţii gi a achiziționat opere artistice, cu care a constituit Muzeul de 
Arte Plastice din Chișinău. În 1922 a fost organizată în Bucureşti prima expozi- 
tie a artiştilor basarabeni Alexandru Plămădeală, S. Kogan, I. Bulat ș.a. Alături 
de aceştia s-au remarcat pictorii și graficienii Grigore Filatov, Nina Arbore, Eli- 
saveta Ivanovschi, Afanasie Modval, Valentina Tufescu-Poleakov etc. 


Dintre statuile ridicate în această perioadă se remarcă cea a lui Vasile Lupu 
din orașul Orhei, a regelui Ferdinand din Chișinău gi a lui Ștefan cel Mare si 

Sfânt, amplasată în centrul municipiului Chișinău (realizată în 1927 de Ale- 
xandru Plămădeală). 


Basarabenii au dovedit un real talent muzical. În 1919 s-a inaugurat primul 
Conservator din Basarabia, cu un nume profund semnificativ din punct de ve- 
dere istoric: „Unirea”. Alături de acesta fiintau și alte societăţi culturale, precum 
„Armonia” (din 1919), „Doina” (1920), „Societatea Filarmonică” (1923). 


De un mare succes se bucurau artiștii Alexandru Cristea, autorul melodiei 
Limba noastră, pe versurile lui Alexei Mateevici, şi mai ales cântăreața de ope- 
ră Maria Cebotari, care a evoluat nu numai pe scenele românești, dar și la 
Viena, Berlin, Roma, Londra etc. În perioada interbelică s-au mai remarcat 
sopranele Lidia Babici, Elena Basarab, Anastasia Dicescu, Lidia Lipkovschi, 
mezosoprana Eugenia Lucezarschi, tenorii Nicolae Magacevschi si Simion 
Zaic-Borelli, compozitorii gi dirijorii Mihail Berezovschi, Simion Atana- 
siu-Zlatov etc. Din Orchestra Radio Bucureşti a făcut parte violonistul basa- 
rabean Eugeniu Coca, iar din Orchestra Simfonică a Armatei Române - un alt 
violonist basarabean — Ehezchel Dayn. 


Adevărate evenimente au fost turneele în orașele basarabene ale marelui com- 
pozitor, interpret și dirijor George Enescu, ale dirijorilor Antonin Ciolan și 
George Georgescu. 


La Chişinău s-a înfiinţat, în 1920, Teatrul Popular, unde se prezentau specta- 
cole în limba română. În fruntea acestui teatru s-au aflat Gheorghe Mitu-Du- 
mitru gi Constantin Mărculescu, iar dintre actori s-au remarcat V. Leonescu, 
Elvira Crisenghi, C. Calmuschy. O prodigioasă activitate a desfășurat lon Li- 
vescu — actor, dramaturg, publicist, director al Teatrului Naţional din Chişi- 
nau. Aici au jucat și actori veniți de la București si lagi, între care Constantin 
Nottara, Toni Bulandra, Constantin Tănase. 


În paralel igi desfășura activitatea Teatrul Pușkin, cu spectacole în limba rusă, 
frecventate atât de etnicii ruși, cât şi de români, evrei, germani, ucraineni etc. 


Încă din 1889, s-au pus bazele unui Muzeu de Istorie Naturală, care după 1918 
şi-a extins activitatea, atât în privinţa expozițiilor de popularizare a lumii ve- 
getale și animale, cât gi în domeniul cercetării ştiinţifice. În anii 1926-1940 
specialiştii de aici au editat „Buletinul Muzeului Regional al Basarabiei”, prin 
care făceau cunoscute rezultatele muncii lor. 


O instituţie importantă și prestigioasă din Basarabia interbelică a fost căminul 
cultural. Înfiinţate în toate orașele și în aproape toate satele din acest teritoriu, 
căminele culturale erau frecventate mai ales de adulţi, care ascultau conferințe și 
purtau discuţii asupra unor teme diverse, de istorie, literatură, astronomie, agro- 

nomie, fizică, artă etc. Expunerile erau susținute de preoți și învățători, dar gi de 
personalități marcante, din rândul cărora s-au detașat N. Iorga, Simion Mehe- 
dinţi, Ștefan Ciobanu, Victor Eftimiu, Nichifor Crainic etc. Activitatea cămine- 
lor culturale era sprijinită de Fundatiile Regale, care editau cărți, broşuri, pliante 
şi alte materiale cu puternic impact asupra cetățenilor doritori să se informeze 
asupra vieţii culturale gi ştiinţifice din ţară si din străinătate. 


Un rol important l-a avut filiala din Basarabia a ASTREI, condusă de Ion Pe- 
livan, care a organizat în Chișinău gi în alte localități numeroase reuniuni con- 
sacrate istoriei, limbii gi culturii poporului român. 


Bibliotecile, atât cele din orașe, cât şi cele sătești, au cunoscut o creștere nu- 
merică, dar şi în privinţa fondului de carte. În 1920 s-a înființat, la Chișinău, 
Biblioteca Centrală a Basarabiei, care beneficia de dreptul de depozit legal 
(gratuit, câte două exemplare din toate publicaţiile în momentul apariţiei lor 
in România — cărți, borşuri, atlase, albume, reviste, ziare etc.). 


Unele biblioteci s-au specializat pe anumite domenii (literatură, artă, știință 
etc.), dar cele mai multe erau universale. De regulă, bibliotecile organizau în- 
talniri cu cititorii, la care participau autori sau alți cărturari, constituindu-se 
în adevărate evenimente pentru localităţile în care se aflau. 


În perioada interbelică presa a fost extrem de numeroasă și variată. O largă 
răspândire aveau marile ziare tipărite în București — „Universul”, „Dimineaţa”, 
„Curentul” —, dar şi cea editată în Chişinău, Bălți, Cahul, Hotin și alte orașe și 
chiar sate basarabene. Cele mai citite ziare românești erau „Viaţa Basarabiei”, 
„Cuvântul Basarabiei” și „Basarabia noastră”, axate pe viaţa politică, cu luări de 
poziţie faţă de activitatea guvernamentală și a administraţiei locale, dar gi cu 


relatări privind activitatea unor lideri politici de la nivel national si regional. 


Existau si publicaţii specializate, precum „Basarabia economică”, „Buletinul 
Camerei de Comerţ și Industrie”, „Basarabia Agricolă”, „Basarabia Literară, 
Artistică, Politică şi Socială”, „Școala Basarabiei”, „Tribuna Şcolii”. 


Presa în limba română a cunoscut o importantă creştere (ca număr de titluri 
şi tiraj), dar nu a putut ajunge din urmă presa tipărită în limbile minorităților 
nationale, mai ales în limba rusă, la care erau abonaţi nu numai ruși, ci gi ro- 
mâni, evrei, germani, ucraineni etc. 


Literatura română a cunoscut o adevărată înflorire în perioada interbelică. A 
fost epoca marilor scriitori Mihail Sadoveanu, Liviu Rebreanu, Camil Petres- 
cu, Tudor Arghezi, George Bacovia, Octavian Goga ş.a. 


Basarabenii şi-au adus propria contribuţie la dezvoltarea prozei, poeziei, dra- 
maturgiei, criticii literare din România interbelică. Printre membrii Asociaţi- 

ei Literare şi Ştiinţifice „Viaţa Românească” (de la Iași și apoi Bucureşti) s-au 
aflat Constantin Stere, Ștefan Ciobanu, Pan Halippa, Paul Gore, Ion Buzdu- 
gan, Olga Vrabie. De un real succes se bucurau cărțile publicate de Nicolai 
Costenco, Magda Isanos, Sergiu Cujbă, Dumitru lov, George Meniuc și alți 
basarabeni. Dar cel mai prestigios a rămas Constantin Stere, care se impusese 
în viaţa culturală a României încă din primii ani ai secolului al XX-lea. 


Perioada interbelică s-a caracterizat prin formarea și dezvoltarea unor impor- 
tante școli științifice, prin afirmarea unor adevăraţi savanţi, nu numai la scară 
naţională, dar și internaţională. Între aceștia, istoricii N. Iorga şi Gheorghe 
I. Brătianu, medicii Nicolae Paulescu gi Constantin I. Parhon, matematicie- 
nii Gheorghe Titeica gi Dimitrie Pompei, inginerii Henri Coandă si Ştefan 
Procopiu, geograful Simion Mehedinţi și sociologul Dimitrie Gusti, biolo- 
gul Emil Racoviţă ş.a. Remarcabile sunt gi contribuţiile basarabenilor Eugen 
Bădărău (chimie), Anatolie Cotovschi (medicină), Nicolae Donici (astrono- 
mie), Nicolae Moroşan si Teodor Văscăuţeanu (geologie), Gheorghe I. Năs- 
tase (geografie), Nicolae Dimo, Nicolae Florov gi Pimen Cupcea (agrono- 
mie), Petre Ştefănucă (etnografie), Ion Savin (filozofie) etc. 


În 1933 a apărut Dicţionarul enciclopedic al Basarabiei, sub redacţia lui V. Adia- 
sevici, iar în 1939 enciclopedia Figuri contemporane din Basarabia, realizată de 
mai mulți specialiști, cu un cuvânt introductiv de N. Dunăreanu. 


Notabile sunt contribuţiile în domeniul istoriei aduse de Ştefan Ciobanu, 
Alexandru Boldur, Leon Boga, Justin Fratiman, Nichita Smochină. În semn 
de recunoaștere a contribuţiei sale la dezvoltarea științei, Alexandru V. Boldur 
avea să fie ales director al Institutului de Istorie Universală din Iași (1943- 
1947). 


Unele personalități basarabene au fost numite în cele mai înalte foruri stiin- 
tifice si culturale din România. Astfel, au devenit membri ai Academiei de 
Ştiinţe a României basarabenii Leon Lepegi la Secţia biologie şi Th. Poruciuc 
la Secţia geologie. 


În Academia Română au fost primiţi: în 1918 — Ion Inculeţ, Pan Halippa şi Ste- 
fan Ciobanu, în 1919 — Paul Gore si Justin Fratiman, în 1922 — Nicolae Donici. 


Din rândul membrilor Academiei Române nu a făcut parte cea mai importan- 
tă personalitate basarabeană, Constantin Stere, care a fost: profesor gi rector 
al Universităţii din lagi, reputat jurist, având contribuţii recunoscute in do- 
meniul dreptului constituțional, autorul Anteproiectului de Constituție pentru 
România Întregită, publicat în 1922, a studiului Social-democratism sau popo- 
ranism (1907-1908), care a stat la baza doctrinei țărăniste din perioada inter- 
belică, fiind întemeietorul, în 1906 (impreună cu Paul Bujor), a prestigioasei 

reviste „Viaţa Românească” și autorul celebrului roman autobiografic intitulat 
În preajma revoluției, în 8 volume. În același timp, C. Stere a fost un eminent 
luptător pentru cauza românilor din Basarabia, opunându-se intrării Româ- 
niei în război alături de Rusia. 


Motivul neincluderii lui Constantin Stere în Academia Română este un fapt 
de natură politică. În 1916 şi-a exprimat dezacordul alierii României cu Rusia, 
care cotropise provincia sa natală, Basarabia, în 1812, drept urmare rămânând 
în Bucureşti, teritoriu ocupat de trupele germane, austro-ungare, bulgare si 
turceşti, acuzat de adversarii săi politici că a colaborat cu inamicul. 


Toate aceste date concrete indică faptul că Basarabia și-a găsit locul firesc în 
cadrul statului national unitar român, a participat activ la viaţa culturală gi ști- 
intifica a României din perioada interbelică, reușind să parcurgă multe trepte 
pe drumul civilizaţiei moderne și să se apropie de nivelul de dezvoltare al 
celorlalte provincii istorice. Acest drum ascendent avea să fie întrerupt brutal 
din nou în iulie 1940, când Basarabia si Nordul Bucovinei au fost ocupate de 
armata sovietică. 


Note | " Enciclopedia României, vol. I. Statul, Bucureşti, 1938, 
p. 148. 


? Mircea Eliade, Profetism românesc, vol. I. Ediţie Dan 
Zamfirescu, Editura Roza Vânturilor, București, 1990, 
p. 11-16. 


3 Alexandru V. Boldur, Basarabia românească, Tipografia 
Carpaţi, Bucureşti, 1943, p. 141. 


* Vezi, pe larg: Istoria Basarabiei de la începuturi până 
în 2003. Coordonator Ioan Scurtu, Editura Institutului 
Cultural Român, Bucureşti, 2003 (Capitolul IX); Pre- 
zente basarabene în spiritualitatea românească. Dicţionar. 
Întocmit de Gheorghe Bobână si Lidia Troianowski, Editura 
Civitas, Chişinău, 2007; Dicţionar de istorie, ediţia a II-a, 
Editura Civitas, Chişinău, 2007; Mircea Păcurariu, Dic- 
fionarul teologilor români, Editura Enciclopedică, Bucu- 
resti, 2002. 

Anexarea Basarabiei de către Rusia ţaristă a fost 
primul act al imperiului de Nord de a se extinde în 
Balcani gi s-a realizat pe contul poporului român. 
În teritoriul acaparat, Rusia, se ştie, a promovat o 
politică de „uniformizare” a populaţiei băștinașe 
cu restul popoarelor din imperiu, altfel spus — o 
politică de deznaționalizare gi de rusificare. Aceste 
eforturi s-au materializat plenar: au fost rusificate 
orașele basarabene, a fost adusă populaţie alogenă 
în Sudul Basarabiei, ceea ce a determinat modifi- 
carea structurii etnice a zonei etc., iar într-un 
termen mai îndelungat a fost impusă minciuna 
că Basarabia ar fi pământ rusesc. În schimb, eve- 
nimentele de la sfârșitul anului 1917 — începutul 
anului 1918 au demonstrat că nu a fost totul pier- 
dut, că s-au găsit forte politice nationale româ- 
nești capabile să afirme identitatea românească a 
provinciei răpite, înfăptuind Unirea din 27 martie 
1918 cu Patria-mamă România. Cei 22 de ani de 
viaţă naţională au fost deosebit de benefici pentru 
basarabeni: s-a mărit numărul populaţiei datorită 
sporului natural — natalitatea a depășit mortalita- 
tea, asistența socială gi medicală corespundea nive- 
lului european din acel timp, sistemul de educaţie a 
fost unul performant, cu rezultate palpabile. 


Către sfârşitul anilor '30 ai secolului trecut situ- 
atia pe continentul european s-a agravat dato- 
rită apropierii celor două regimuri totalitare — 
nazist şi bolşevic —, regimuri doritoare de noi 

cuceriri teritoriale. În acest context, România intră în vizorul Kremlinului, 
fapt consemnat în Protocolul adiţional secret, atașat Pactului Ribbentrop- 
Molotov, semnat la 23 august 1939. După declanșarea celui de-al Doilea 
Război Mondial și înfrângerea militară a Franţei în iunie 1940, sovieticii 
au formulat pretenţii față de România. Astfel, ceva mai devreme, pe data 
de 29 martie 1940, Preşedintele Consiliului Comisarilor Poporului, tot 
el - Comisar al poporului pentru afaceri externe, Veaceslav Molotov a 
ţinut un discurs în cadrul sesiunii Sovietului Suprem al U.R.S.S., in care a 
afirmat că există „o problemă litigioasă nerezolvată, aceea a Basarabiei, a 
cărei anexare de către România nu a fost niciodată recunoscută de Uniu- 
nea Sovietică, cu toate că aceasta n-a pus niciodată chestiunea înapoierii 

Basarabiei pe cale militară”. 


La 23 iunie 1940, a doua zi dupa semnarea actului de capitulare a Frantei, 
V. Molotov i-a declarat lui Fr. Schulenburg, ambasadorul Germaniei la Mos- 
cova, că „soluţionarea chestiunii Basarabiei nu mai suferă nici o amânare. Gu- 
vernul sovietic caută, deocamdată, să soluţioneze chestiunea pe cale pașnică, 
dar el intenţionează să utilizeze forța în caz dacă Guvernul roman va respinge 
acordul paşnic”. 


În urma unor consultări speciale cu puterea Germaniei naziste, U.R.S.S. a 
remis României nota ultimativă din 26 iunie 1940, plină de falsuri, cinism, 
dorinţa de a umili un stat pe care îl ştia mai vulnerabil din punct de vedere 
militar’. 


Pe 27 iunie 1940 regele României Carol al II-lea a convocat două ședințe ale 
Consiliului de Coroană la care s-a pus în discuție problema ultimatumului 
sovietic. La prima ședință a Consiliului de Coroană rezultatele votării au fost: 
din cei 26 de participanţi 11 s-au pronunţat pentru respingerea notei ultima- 
tive sovietice, 10 — pentru acceptarea ei, 4 — pentru discuţii cu sovieticii, 1 
vot a fost rezervat”. Astfel, cei mai multi participanţi la şedinţă s-au pronunţat 
pentru respingerea dictatului bolşevic. Suveranul României a observat însă 
că „in chip cu totul straniu” „...rezultatul votului a fost pentru primirea ul- 
timatumului”6, În după-amiaza aceleiași zile Gh. Tătărescu, Primul-Ministru 
al României, l-a vizitat pe rege. Din discuţiile avute, Carol al II-lea a înțeles 
că Gh. Tătărescu „este pentru cedare”. Ideea cedării intrase atât de mult în 
sufletul unora, scrie în Însemnările zilnice regele Carol al II-lea, încât Gh. Tătă- 
rescu gi chiar Ion Ilcuș, Ministrul Apărării Naţionale, l-au sfătuit ca Decretul 
de mobilizare a armatei să nu fie publicat. 


La cea de-a doua ședință a Consiliului de Coroană au participat 28 de miniștri 
şi consilieri regali. Primul-Ministru Gh. Tătărescu a recapitulat cele întâmpla- 

te de dimineaţă și a dat citire notei de răspuns adresate Guvernului sovietic. 
Şeful Marelui Stat Major, generalul Florea Teneseu, a prezentat un raport ce 
conţinea „date uluitoare”* privind ponderea forţelor din România si U.R.S.S., 
la care au fost adăugate forțele militare ungare gi bulgare. Datele trebuiau „să 
conducă la întărirea concluziei celor prezenți că România nu avea altă cale 
de urmat decât acceptarea pretențiilor teritoriale ale Kremlinului”?. Din cei 
prezenţi la şedinţă, 21 au votat pentru acceptarea ultimatumului sovietic, 6 
s-au pronunţat pentru respingerea lui, iar unul s-a abținut. Carol al II-lea a 
notat în Însemnările zilnice: „Am ieşit din el (de la Consiliul de Coroană — n. — 
A.P.) amărât gi dezgustat, toţi acei care făceau pe eroii la prânz s-au dezum- 
flat. Numai 6 voturi, din cei 26 prezenți, au fost pentru rezistență. Numele lor 
merită să fie înscrise cu litere de aur în cartea demnităţii românești: Nicolae 
Iorga, Victor Iamandi, Silviu Dragomir, Traian Pop, Ştefan Ciobanu, Ernest 
Urdăreanu. Toti ceilalți, cu oarecare nuanţă au fost pentru acceptarea ultima- 


tumului”". 


În noaptea de 27 spre 28 iunie 1940, Guvernul sovietic a adresat României a 
doua notă ultimativă în care cerea următoarele: 


„1. În decurs de patru zile, începând cu orele 14% după ora Moscovei, la 28 
iunie, să se evacueze teritoriul Basarabiei gi Bucovinei de trupele românești; 
2. Trupele sovietice în același timp să ocupe teritoriul Basarabiei și partea de 
Nord a Bucovinei; 3. În decursul zilei de 28 iunie trupele sovietice să ocupe 
următoarele puncte: Cernăuţi, Chișinău, Cetatea Albă; 4. Guvernul regal al 
României să ia asupra sa răspunderea în ceea ce priveşte păstrarea gi nedete- 
riorarea căilor ferate, parcurilor de locomotive și vagoane, podurilor, depozi- 
telor, aerodromurilor, întreprinderilor industriale, uzinelor electrice, telegra- 
fului. 5. Să se numească o comisie alcătuită din reprezentanți ai Guvernului 
român și ai Guvernului sovietic, câte doi din fiecare parte, pentru lichidarea 
chestiunilor în litigiu în legătură cu evacuarea armatei române și instituțiilor 


din Basarabia gi partea de Nord a Bucovinei” ™. 


Pe data de 28 iunie 1940 trupele sovietice au invadat România, ocupând nu 
doar Basarabia și Nordul Bucovinei, ci gi Ţinutul Herta și insule de la Gurile 
Dunării. 

Aşadar, după ce a semnat pactul sovieto-german din 23 august 1939, consul- 
tându-se de fiecare dată cu Berlinul, conducerea U.R.S.S. a materializat, pas 
cu pas, prevederile Protocolului adițional secret, încorporând teritoriile tre- 
cute în zona sovietică de interes. Având scopuri bine determinate, ce intrau în 
flagrantă contradicție cu interesele fundamentale ale popoarelor, cu normele 
elementare ale dreptului international, Stalin gi anturajul lui au interpretat 


LECTIILE ISTORIEI ETER 


anexările drept acte de „binefacere”, de „eliberare” gi de „ocrotire” a popoare- 
lor, drept un „marș triumfal” spre Occident. 


În Declaraţia de la Chişinău a Conferinţei internaţionale „Pactul Ribben- 
trop-Molotov şi consecințele sale pentru Basarabia” (26-28 iunie 1991) s-a 
subliniat: „Anexarea de către Uniunea Sovietică a Basarabiei, Nordului Bu- 
covinei gi Ţinutului Herta — teritorii care nu-i aparţineau și asupra cărora nu 
avea nici un drept, a constituit primul act al tragediei naționale — sfârteca- 
rea României în anul 1940, punând la grea încercare întregul popor român gi 
aducându-i imense suferințe şi incalculabile daune. Trecerea totală a acestor 
teritorii în componenţa U.R.S.S. a avut consecinţe dramatice pentru întregul 
popor român, îndeosebi pentru populaţia din teritoriile respective”"?. 


Pentru soluţionarea problemelor apărute la cedarea Basarabiei a fost consti- 
tuită o comisie mixtă sovieto-română, care și-a desfășurat lucrările la Odesa, 
apoi — în altă componenţă — la Moscova. Între altele, comisia a examinat amă- 
nuntit stabilirea traseului de frontieră terestră între U.R.S.S. si România (in 
Bucovina), precum şi cel de pe Prut gi Dunăre. Tratatul de frontieră ar fi intrat 
în vigoare dacă părţile ar fi ajuns la o înţelegere în privinţa tuturor celor trei 
porţiuni ale hotarului. Dar sovieticii au insistat foarte mult să-și păstreze câte- 
va insule românești ocupate de armata roşie la gurile Dunării. Vicecomisarul 
poporului pentru afaceri externe V. Dekanozov insista în fața reprezentanţilor 
României asupra desfăşurării unor negocieri: „Pentru U.R.S.S. întărirea pozi- 
tiilor sale pe braţul Chilia prezintă un interes însemnat. Este vorba de un inte- 
res definitiv...”"*. Sovieticii erau însă intransigenti privind frontiera cu Româ- 
nia. Pe de altă parte, negociatorii români au dat dovadă de curaj gi patriotism. 
Ei n-au semnat documentul privind porțiunea dunăreană a graniței impuse 
de U.R.S.S. si întrucât partea „dunăreană” a tratatului n-a fost aprobată, n-a 
fost semnat tratatul in ansamblu'*. Astfel, România regală n-a recunoscut și 
n-a semnat tratatul de frontieră cu U.R.S.S. 


Imediat ce s-au instalat, chiar din prima zi, autorităţile sovietice au scos în 
afara legii organele administrative existente, organele judiciare, militare şi 
polițienești. A fost interzisă activitatea partidelor politice (cu excepţia celui 
bolșevic) şi au fost suprimate sindicatele, numite de ocupanti „fasciste și re- 
acţionare”, În teritoriile cotropite au fost aplicate legile existente in U.R.S.S. 
Funcţiile administraţiei românești au fost preluate de comisariatele militare 
şi de organele politice ale armatei roșii, acestea din urmă asumându-și prero- 
gativele formării noilor organe administrative locale. A început constituirea 
consiliilor sătești (selsoviet), comitetelor executive raionale (raispolcom) cu 
secţiile: agrară (raizerno), financiară (raifino) etc. Au fost instituite tribunale, 

secții de miliție, reprezentanţe ale NKVD-ului. Așa cum atestă documente- 
le timpului, în funcţiile de preşedinţi și secretari ai comitetelor executive au 
fost numite persoane venite de peste Nistru. După 28 iunie 1940, conducerea 
Republicii Autonome Sovietice Socialiste Moldovenești (R.A.S.S.M.) şi-a 
extins împuternicirile asupra Basarabiei doar formal, în realitate toate directi- 
vele veneau de la Moscova. 


Prima decizie oficială a conducerii de la Kremlin în vederea instaurării regi- 
mului bolșevic în teritoriile ocupate a fost cea din 2 iulie 1940, intitulată Pro- 
bleme ale CC al PC(b) din Ucraina. Aceasta prevedea constituirea comitetelor 
judeţene de partid gi a comitetelor executive județene în Basarabia gi Nordul 
Bucovinei. Deja pe 3 iulie 1940 CC al PC(b) din Ucraina confirma compo- 
nenta comitetelor judeţene ale Partidului Comunist din Ucraina în Basarabia 
gi Nordul Bucovinei. Printre persoanele confirmate în funcţii de conducere 
(în total 51) doar doi erau români: T. A. Konstantinov și S.S. Zelenciuk, dar 
niciunul nu era originar din Basarabia. 


La 4 iulie 1940, Prezidiul Sovietului Suprem al R.S.S. Ucrainene aproba com- 
ponenta comitetelor executive județene din Basarabia și Nordul Bucovinei, 
organe ale puterii sovietice. Din cei 75 de funcționari imputerniciti să consti- 
tuie sovietele județene doar doi erau români. Respectivele decizii ale foruri- 
lor supreme ale Ucrainei erau adoptate în condiţiile în care, pe 27 iunie 1940, 
se forma comitetul de partid al comuniștilor iegiti din ilegalitate. Dar comu- 
niętii ilegalişti din Basarabia n-au fost recunoscuţi de tovarășii lor de idei de la 
Kremlin. Nici unul dintre comuniștii ilegalişti n-a participat la Congresul I al 
PC(b) din Moldova, iar multi comuniști ilegalişti basarabeni au fost deportaţi 
în Siberia sau condamnaţi la ani grei de pușcărie. 


Totodată, regimul bolşevic „a solutionat” problema statutului Basarabiei in 
strictă conformitate cu interesele geopolitice ale Kremlinului. În acel timp au 
existat două variante de soluţionare a „chestiunii” date. În articolul de fond al 
ziarului „Pravda” din 11 iulie 1940, organul central de presă al bolşevicilor, s-a 
menţionat: „Teritoriul Republicii Unionale Sovietice Socialiste Moldovenești 
va fi de peste 50 mii km”, iar populaţia — de peste 3 milioane 700 de mii de 
locuitori. Astfel, viitoarea R.S.S.M. se va prezenta ca un stat cu un teritoriu mai 
întins decât cel al Belgiei, Olandei, Elveţiei”. Ideile expuse de „Pravda” se înca- 
drau în formula „reunirea R.A.S.S.M. cu Basarabia”. A existat însă și un proiect 
ucrainean. Conducătorii de la Kiev insistau să li se cedeze judeţul Ismail și „pro- 
puneau” pentru viitoarea R.S.S.M. doar 6 din cele 14 raioane ale R.A.S.S.M. 
Conform variantei ucrainene, populația Republicii Unionale Moldovenești 
urma să alcătuiască circa 2 milioane 272 de mii de locuitori, românii (moldove- 


LECTIILE ISTORIEI M 


nii) constituind 66%, ucrainenii — 6,94%, ruşii — 9,25%, restul naționalităților — 
17,7%. Ceea ce planificau ucrainenii era concentrat în formula „reunirea popu- 
latiei moldovenești din raioanele R.A.S.S.M. cu populaţia majoritar compactă 
a Basarabiei”. Or, varianta ucraineană venea să submineze unitatea teritorială a 
românilor trecuţi cu forţa sub autoritatea Kremlinului. 


Documentele demonstrează că au existat anumite disensiuni între condu- 
cerea U.R.S.S. gi cea a Ucrainei cu privire la hotarele viitoarei R.S.S.M., di- 
sensiuni care în cele din urmă au fost rezolvate în favoarea Ucrainei. N-au 
fost incluse in R.S.S.M. judeţele românești Hotin, Cetatea Albă și Ismail cu 
o populaţie de 959.115 oameni, dintre care 272 314 (28,4%) — români, iar 
ucrainenii alcătuind doar 25,4% (244.017 persoane). 


Pentru a-și atinge scopurile expansioniste, conducerea bolșevică a Ucrainei, ca, 
de altfel, şi cea de la Moscova, a comis falsuri grosolane. De exemplu, vorbind 
despre judeţul Ismail, M. Greciuha, președinte al Prezidiului Sovietului Suprem 
al R.S.S.U., afirma că 33,3% din populaţie era alcătuită din bulgari și găgăuzi, 
care, „fiind triburi slave”, aveau mai multe lucruri comune în privința modului 
de viaţă cu ucrainenii decât cu moldovenii". În realitate bulgarii si găgăuzii din 
judeţul Ismail alcătuiau 18% din locuitori, iar găgăuzii, încadrați în aceeași pro- 
portie, nu sunt de origine slavă. 


La nord, ca gi la sud, hotarul a fost trasat in mod arbitrar, fără a se tine cont 
de componenţa naţională a teritoriilor, iar 8 raioane din fosta R.A.S.S.M., po- 
pulate cu români, erau trecute fără nicio justificare în componenţa R.S.S.U. 


La 2 august 1940 sesiunea Sovietului Suprem al U.R.S.S. constituia R.S.S. Mol- 
dovenească, deși hotarele noii formaţiuni statale nu erau trasate definitiv. Orga- 
nul suprem de conducere al U.R.S.S. a adoptat Legea cu privire la formarea Re- 
publicii Sovietice Socialiste Moldoveneşti Unionale, care a fost o creaţie arbitrară, 
bazată pe înşelăciune, ipocrizie şi ilegalitate. Chiar preambulul legii începea cu 
un fals: „Venind în întâmpinarea doleantelor oamenilor muncii din Basarabia, 
ale oamenilor muncii din Republica Autonomă Sovietică Socialistă Moldove- 
nească privind reunirea populaţiei moldovenești din Basarabia cu populația 
moldovenească din R.A.S.S. Moldovenească si călăuzindu-se de principiul 
dezvoltării libere a naţionalităţilor...S. Faptele demonstrează cu certitudine că 
inițiativa creării R.S.S.M. nu a fost a populaţiei din cele două teritorii mentio- 
nate; populaţia nu a făcut o asemenea cerere. La sesiunea Sovietului Suprem 
din august 1940 a fost prezentă o delegație din 32 de persoane, care ar fi repre- 
zentat populaţia autohtonă. Membrii delegaţiei basarabene, care aveau statutul 
de „oaspeţi ai Kremlinului”, au fost admiși la lucrările sesiunii numai după ce 
T. Konstantinov a fost obligat să accepte ca o parte organică a Basarabiei să intre 

în componența Ucrainei. Începuse gala spectacolelor de umilire a populaţiei 
românești: delegaţii au trebuit să „multumeascź” lui I. Stalin pentru cele săvâr- 
şite de el: „Trimitandu-ne pe noi, fericitii, la Moscova, muncitorii din Basarabia 
ne-au rugat să vă transmitem că noi, toţi ca unul, dorim doar atât: reunirea cât 
mai grabnică, frateasca, cu populaţia moldoveneasca.””. Tinem să subliniem, 
în mod special, că faimoasa Constituţie stalinistă din 1936 împuternicea Sovi- 
etul Suprem să accepte includerea unor noi republici sovietice în componența 


U.R.S.S., dar nu și crearea unor republici noi în teritoriile U.R.S.S. 


La scurt timp după constituirea R.S.S. Moldovenești a fost delimitată frontiera 
de Est a acesteia, frontieră ce coincide cu cea de astăzi a Republicii Moldova. 


După proclamarea R.S.S.M., s-a intensificat procesul de comunizare a econo- 
miei: au fost naţionalizate băncile (6 iulie 1940), a fost naționalizat pămân- 
tul (15 august 1940), la sate a fost pusă în aplicare politica comunismului de 
război: 200 de mii de tone de grâu rechizitionat de la țărani au fost expediate 
în Germania nazistă, cu care U.R.S.S. era în perioada „lunii de miere”. Autori- 
tatile comuniste au trecut apoi la colectivizarea pământului naționalizat gi im- 
pśźrtirea lui țăranilor: pe data de 15 februarie 1941 existau oficial 29 de colho- 
zuri, intrunind 3.629 de gospodării cu membrii lor'*. Asigurarea populaţiei cu 
produse alimentare a scăzut brusc: țăranii nu mai erau interesați gi nu aveau 
posibilitatea să aducă la orașe produsele muncii lor. Regimul bolșevic a pro- 
movat o politică de prețuri vădit defavorabilă pentru agricultori. Preţul unui 
kilogram de carne de porc era de 7 ruble, de carne de pasăre (găină) — 9-12 
ruble, de ceapă — 2 ruble, porumbul costa 4 ruble pudul (16 kg). Preţul unei 
perechi de pantaloni de calitate proastă (50% lână) costa 600-700 de ruble; 
o pereche de cizme ţărăneşti — 110 ruble (preţurile pentru februarie 1941). 
În aceeași perioadă, salariul lunar, de exemplu, al unui șef de oficiu poştal era 
de 265 de ruble, al unui poştaş — 120 de ruble, un zilier primea 5-6 ruble / 
zi”. Multă lume rămăsese fără lucru şi o ducea extrem de greu. Nenumărate 
mori gi fabrici de ulei vegetal fuseseră demontate, iar utilajul transportat peste 
Nistru. „Lucrările (de demontare — n. A.P.) erau executate noaptea, tot noap- 
tea erau încărcate maginśriile în vagoane”, se sublinia într-un raport”. La sate 
lumea stătea pe întuneric, gazul lampant lipsea. Deși locuitorilor Basarabiei li 
s-au perfectat pașapoarte, ei nu puteau să se deplaseze decât cu permise spe- 
ciale, eliberate de la caz la caz, pe un termen de până la 3 luni. 


În teritoriile românești anexate sovieticii au instalat un regim sângeros, pro- 
movând teroarea faţă de populaţia autohtonă”. Politica bolşevică de sovieti- 
zare a Basarabiei includea și strămutarea forțată a populaţiei, practicată per- 
manent pe întinderile imperiului roșu. 


LECTIILE ISTORIEI MA 


Odată cu retragerea armatei gi a administraţiei româneşti, o parte considerabilă 
a populaţiei din Basarabia s-a refugiat peste Prut. Către sfârşitul lunii octombrie 
1940, numărul celor plecaţi din Basarabia s-a ridicat la peste 100.000 de persoa- 
ne”, Exodul românilor basarabeni a continuat și în lunile următoare. 


La S septembrie 1940, guvernul U.R.S.S. si cel al Germaniei au semnat un acord 
cu privire la evacuarea germanilor de pe teritoriul Basarabiei și Nordului Bucovi- 
nei în cel de-al treilea Reich. Au fost strămutați forțat peste 100.000 de germani”. 


Organele represive ale U.R.S.S. (comisariatul de interne, cel al securităţii — po- 
liţia secretă bolşevică) au pregătit deportarea in masă a „elementelor” antiso- 
vietice. Dar nu numai atât. Ele au arestat, maltratat gi omorât în chinuri groaz- 
nice multi oameni pașnici, găsiţi de către sovietici a fi „vinovaţi” că nu erau 
şi ei proletari în cel mai prost înțeles al acestui cuvânt, de „pauper”. Așa cum 
au subliniat autorii studiului Basarabia dezrobită. Drepturi istorice. Nelegiuiri 
bolșevice, înfăptuiri româneşti, publicat în 1942, teroarea a fost „instrumentul 
de căpetenie pus în mâna conducătorilor regimului (bolșevic — n. - A.P)”. 
Revoluţiile întotdeauna s-au caracterizat prin violență, „regimul sovietic însă 
a întrecut cu mult în sălbăticie, în perversitate gi sadism tot ceea ce au făptuit 
mișcările teroriste cunoscute până acum în istorie”*. Autorii acestui impor- 
tant studiu au constatat că „întreg pământul Basarabiei a fost semănat cu mii 
de cadavre ale românilor care igi ţineau legea și sufletul nevandute”*. Ei au 
adus câteva exemple ale crimelor săvârșite de bandele bolșevice (la Orhei, 
Cetatea Albă, județul Cahul). Materialele din arhive completează mult acest 
tablou apocaliptic. De exemplu, conducerea Guvernământului Basarabiei 
raporta Președinției Consiliului de Miniştri (la 16 octombrie 1941) despre 
săpăturile în beciul localului din str. General Voitoianu, nr. 25, din Ismail, fost 
sediu al NKVD-ului local, unde s-au găsit corpurile a 5 bărbaţi între 45-60 de 
ani gi al unei femei de 22-23 de ani. În raport se menţionează: „Cadavrele au 
fost îngropate cu capul în jos, legate cu mâinile la spate și la ochi. Din experti- 
za făcută s-a stabilit că sunt îngropaţi de aproximativ 7-8 luni. Cadavrele pre- 
zintă arsuri pe corp, deducându-se că au fost stropiti cu vitriol (...). Populaţia 
a venit în pelerinaj compact, crezând că va identifica vreun membru al fami- 
liilor dispărut sub ocupaţia bolşevică. Până în prezent nu s-a putut identifica 
niciun cadavru. Din partea poliției şi garnizoanei locale s-au luat măsuri de 


menţinere a ordinei””. 


În septembrie 1941, „în partea din fund a curții fostului local al Consulatului 
italian din Chișinău, strada Viilor, nr. 97, devenit în timpul regimului sovietic 
sediul central al NKVD-ului local, în prezent distrus complet, într-un loc acope- 
rit cu scânduri înalte s-au descoperit două gropi mari gi altele mai mici, în care 

au fost îngropate ultimele victime ale NKVD-ului”. Raportul inspectorului de 
poliție Alfred Pacsimade stabileşte că execuţia s-a făcut în beciul fostului con- 
sulat, unde au rămas urme evidente şi unde s-au găsit două tărgi pline de sânge. 
În urma efectuării unor săpături au fost deshumate 85 de cadavre, dintre care 
15 aruncate într-o groapă comună aveau mâinile iar unele si picioarele legate. 
Îmbrăcămintea sumară (pijama, cămașă de noapte) denotă faptul că persoanele 
respective au fost ridicate de acasă în timpul nopții şi executate imediat, fără a fi 
cercetate. Printre victime erau șase ceferiști, doi preoți, s-au găsit, de asemenea, 
şepci de elevi. După sentintele de condamnare au fost identificaţi fraţii Petre gi 
Pavel Tantu, fostul şef al secției de gardieni publici din Chişinău Cernovschi, 
ceferiştii Teslaru Ion, Banu Ilie, Doroftei Dionisie, Tlugca Ene Grigore, Vieru 
Dimitrie gi Guţu Teodor, Filipenco David, Melentievici gi $evcenco. După anu- 
mite semne a fost identificat gi unul dintre preoti — Gh. Tudorache, presupus 
fruntaş legionar. În buzunarul hainei lui Pavel Tantu s-a găsit o sentință dată de 
Tribunalul militar al NKVD-ului din regiunea militară Kiev, prin care aceşti doi 
fraţi au fost condamnaţi, în ziua de 21 iunie 1941, la moarte prin împușcare și li 
s-a confiscat averea, pe motiv că erau fii ai unui ofițer din armata albă. S-a con- 
statat că victimele au fost impușcate in serie gi aruncate în gropi”. 


În subteranele Palatului Mitropolitan din Chişinău, unde s-a aflat Consisto- 
riul bisericesc și fabrica de lumânări gi unde sovieticii au avut secția de spi- 
onaj a NKVD-ului, s-au descoperit mai multe celule individuale, unde fuse- 
seră deținute cele mai suspecte și mai importante persoane care trebuiau să 
fie interogate cu o grijă deosebită. În acelaşi local au fost găsite instrumente 
speciale de tortură; se folosea îndeosebi curentul electric; în retragere so- 
vieticii au încercat să distrugă respectivele instalaţii, însă acestea au putut 
fi reconstituite”. Într-o dare de seamă a poliţiei din Orhei se menționa că 
încă de la ocuparea orașului de către trupele sovietice a început adevărata 
teroare contra populaţiei pașnice din localitate. Arestări nemotivate, con- 
damnări siluite ce au culminat cu deportările în Siberia au fost acte prin 
care au excelat bolșevicii. 


Autorităţile bolşevice au trimis în Siberia copii nevinovaţi cu vârsta cuprinsă 
între 12 gi 20 de ani, acuzaţi că ar fi răspândit manifeste naționaliste, că sunt 
„tamagite” ale fostului regim românesc burghez și cuzist, de a căror soartă nu 
se mai ştie nimic. În documentele din arhive s-a păstrat cazul de la Şcoala nr. 2 
cu predare în limba română gi cel de la Școala Pedagogică, unde un cerc de 
elevi au manifestat loialitate faţă de statul român. Ei au redactat un manifest, 
pe care l-au lipit pe uga fostului liceu de băieți şi pe care era scris: „Ne-am să- 
turat de regimul si pâinea sovietică, vrem pâinea românească, jos Stalin gi bol- 
şevismul, sus românismul legionar, jos NKVD-ul, sus siguranța română!”*. 

În februarie 1941 Sesiunea Sovietului Suprem al R.S.S.M. a aprobat Consti- 
tutia noii republici, croite pe teritorii românești. „Legea fundamentală” era o 
copie fidelă a Constituţiei R.A.S.S.M. cu unele completări, bazate pe noile 
realități. Statul recent creat era proclamat ca fiind „socialist, al muncitorilor gi 
țăranilor”, iar baza politică o formau sovietele (consiliile) deputaţilor trudito- 
rilor, „care s-au întărit în rezultatul răsturnării puterii mogierilor gi capitalisti- 
lor gi a stabilirii dictaturii proletariatului”*'. 


Totuşi conducerea de la Kremlin nu a avut încredere în cea de la Chișinău. 
Astfel se explică faptul instituirii unui organ extra-legal, numit „imputernici- 
tul CC al PC(b) din U.R.S.S. și al CCP al Uniunii R.S.S” care a şi procedat 
la deportarea „elementelor” ostile regimului. Ca bază „juridică” a strămutării 
basarabenilor a servit Regulamentul cu privire la modul de aplicare a deportă- 
rii față de unele categorii de criminali, aprobat in mai 1941. La 7 iunie 1941, 
NKGB al R.S.S. Moldovenești a cerut 1.315 vagoane pentru trimiterea a 
85.000 de basarabeni în regiunile Aktiubinsk, Cazahă de Sud, Karaganda, 
Kustanai, Kzil- Orda, Novo-Sibirsk ş.a. Operaţiunea de deportare a început 
în noaptea de 12 spre 13 iunie 1941 (ora 2:30). Conform unor date, desigur 
incomplete, organele sovietice represive au reușit să strămute (până la 22 iu- 
nie 1941) peste 22.000 de oameni. 


Deportările s-au făcut în mare grabă și în condiţii îngrozitoare. Deciziile de 
a oprima familiile celor vizati erau scrise cu creionul, nu aveau semnăturile 
şi ştampilele organelor împuternicite. În vagoane destinate transportului de 
vite au fost aruncate jertfele acestor acte de tiranie: femei gravide, cu copii 
mici (numai pentru faptul că soții lor au făcut serviciul militar în armata ro- 
mână); mici negustori, considerați „comercianți gi elemente sociale străine”; 
studenţi, absolvenţi ai şcolilor (sovietice!), abia ieşiţi de la balul de absolvire 
(fără a fi anunţaţi părinţii), invalizi etc. 


Aga a fost declanșat calvarul basarabenilor deportați de puterea sovietică. 
Războiul germano-sovietic a pus piatra de început a acestei politici demente 
a unui stat-criminal față de populaţia pașnică a unei provincii răpite. Deci, la 6 
septembrie 1939 România a declarat că păstrează neutralitatea față de războ- 
iul declanșat de Germania împotriva Poloniei. Această stare de neutralitate a 
fost păstrată până la 28 iunie 1940, când, în înțelegere cu Germania, U.R.S.S. 
a cucerit teritorii românești: Basarabia, Nordul Bucovinei, Ţinutul Herta, in- 
sule de la Gurile Dunării. Astfel, statutul României a fost schimbat: din tara 
neutră ea a devenit nonbeligerantă. 


Constituirea R.S.S. Moldovenești s-a făcut arbitrar, fără a consulta populația 
românească, autohtonă şi majoritară; hotarele noii „republici” au fost trasate, ți- 

nându-se cont numai de interesele geopolitice ale U.R.S.S. şi de ambițiile „tova- 
ragilor” ucraineni. Noua împărțire administrativă a Basarabiei a divizat populaţia 
românească în diverse republici, fiind supusă ucrainizării sau rusificării forțate. 


În acest tragic an în Basarabia s-a aplicat din plin politica de strămutare forțată 
a populaţiei. În locul coloniștilor germani ridicați și expediati în cel de-al trei- 
lea Reich sovieticii au adus ucraineni și polonezi din regiunile de Est ale Polo- 
niei, care nu mai exista ca stat pe harta politică a Europei de atunci. Profitând 
de plecarea germanilor, împreună cu ei au fugit şi multi români basarabeni, 
precum gi persoane de alte etnii, cetățeni ai României. 


Organele represive sovietice au făcut în scurt timp trierea populaţiei după criterii 
„de clasă”: toate „elementele” considerate ostile proletariatului (citeşte — regimu- 
lui sovietic) au fost pregătite pentru deportare în regiunile de Nord si de Est ale 
U.R.S.S. Operaţiunea de deportare a început în noaptea de 12 spre 13 iunie 1941. 
Conform datelor existente, bolşevicii au reușit să trimită în Siberia 22.000 de ba- 
sarabeni („planul” prevedea expedierea a 85.000 de oameni nevinovați). 


Deşi raptul Basarabiei, Nordului Bucovinei, Ținutului Herta a îngrijorat po- 
pulatia acestor teritorii, totuşi o parte a reprezentanţilor etniilor conlocu- 
itoare a salutat venirea forțelor militare sovietice, solidarizându-se cu acest 
act agresiv al bolşevicilor. Agentura filosovietică din Basarabia și Bucovina a 
netezit parţial calea invadatorului, ultimul folosind-o în funcţii inferioare, ca 
instrument de exercitare a autorităţii sale. 


Note | ! Pactul Ribbentrop- Molotov și consecinţele lui pentru Ba- 
sarabia. Culegere de documente, Editura Universitas, Chi- 
şinău, 1991,p.7. 

+ Diplomaţia cotropitorilor. Repercusiunile ei asupra Basara- 
biei și Bucovinei de Nord. Culegere de documente. Alcătuitor 
A. Blanovschi, Editura Universitas, Chişinău, 1992, p. 126. 
3 Textul notei în: Pactul Ribbentrop-Molotov și consecințe- 
le lui pentru Basarabia... ed. cit., p. 17-18. 

+ Carol al II-lea, Între datorie si pasiune. Însemnări zilnice. 
Vol. II (1939-1940), Casa de editură și presă „Sansa”, 
Bucureşti, 1996, p. 200. 

$ Gh. Buzatu, Rolul factorului geopolitic în determinarea 
opțiunii României privind evacuarea Basarabiei gi a Bucovi- 
nei de Nord în 1940. În: Geopolitica, vol. I, Editura Glasul 
Bucovinei, lași, 1994, p. 486. 

é Carol al II-lea, op. cit, p. 200. 

7 Ibidem, p. 202. 

8 Petre Andrei, Jurnal. Memorialistică. Corespondenţă, 
laşi, 1993, p. 92. 

” Gh. Buzatu, op. cit., p. 488. 

19 Carol al II-lea, op. cit., p. 487. 

1 Pactul Ribbentrop-Molotov si consecinţele lui pentru Ba- 
sarabia, ed. cit., p. 19. 

12 Anexarea Basarabiei în anul 1940 de către Uniunea So- 
vietică — o consecință directă a Pactului Ribbentrop- Molotov 
, Chişinău, 2002, p. 101. 

13 Ion Şişcanu, Basarabia în contextul relațiilor sovieto-ro- 
mâne. 1940, Chişinău, 2007, p. 230. 

1 Constantin Sănătescu, Jurnal, Editura Humanitas, Bu- 
cureşti, 1993, p. 23. 

18 Anton Moraru, Contribuţii la istoria formării R.S.S. Mol- 
doveneşti. În: Basarabia. 1940, Chişinău, 1991, p. 172. 

'6 Pactul Ribbentrop-Molotov si consecinţele lui pentru Ba- 
sarabia, ed. cit., p. 93. 

1 Din discursul Zinaidei Crăciunescu, membră a delega- 
tiei basarabenilor, trimisă la Kremlin, „Moldova socialis- 
tă”, 1940, 7 august. 

18 Arhiva Naţională a Republicii Moldova (ANRM), 
fond 706, inv. 3, d. 7, f. 5. 

1 Ibidem, f. 6. 

% Ibidem, f.7. 

Vezi: lon Şişcanu, Raptul Basarabiei. 1940, Editu- 
ra Ago-Dacia, Chişinău, 1993, p. 77 şi urm.; I. Scurtu, 
C. Hlihor, Anul 1940. Drama românilor dintre Prut şi Nis- 
tru, Editura Academiei de Înalte Studii Militare, Bucu- 
resti, 1992, p. 114 şi urm.; F. Mătrescu, Holocaustul roșu, 
Bucuresti, 1993, p. 20-21 etc. 

22 lon $igcanu, op. cit., p. 65. 

3 Valeriu Pasat, Trudnie stranifi istorii Moldovi. 1940-1950 
[Pagini dificile ale istoriei Moldovei. 1940-1950], [Culege- 
re de documente], Editura Terra, Moscova, 1994, p. 65- 
137. 

* Suferințele Basarabiei şi răpirile ruseşti. Antologie. Ediţie 
îngrijită, note și comentarii de Florin Rotaru, Editura 
Semne, Bucureşti, 1996, p. 457. 

28 Ibidem. 

26 Ibidem, p. 470. 

7 ANRM, f. 706, inv. 1, d. 10, p.l, f. 166. 

28 ANRM, f. 680, inv. 1, d. 4232, p. 3, f. 545-546. 

* Ibidem, f. 568. 

3 ANRM, f. 680, inv. 1, d. 4232, f. 381. 

31 Constituţia (Lejea temeinică) [a] Republişii Sovetişe Soți- 
aliste Moldoveneşti // „Pământ sovietic” [Bălți], 1941, 14 
februarie. 

Anul 1918 a schimbat profund și pentru singu- 
ra dată, până acum, în istoria poporului român 
cadrul teritorial, statal şi geopolitic al României. 
Actele Unirii, emise de adunările plebiscitare de 
la Chişinău, Cernăuţi şi Alba Iulia, au fost ratifi- 
cate de Parlamentul de la București și, apoi, con- 
sacrate pe plan internațional, prin recunoașterea 
lor de către marile puteri ale acelui timp, care 
şi-au pus semnăturile pe tratatele din sistemul 
Versailles. 


Rusia ţaristă, învinsă în Primul Război Mondial, 
nu a participat la Conferinţa de pace de la Paris și 
nu a recunoscut niciodată noua ordine mondială, 
instituită prin tratatele încheiate în capitala Fran- 
tei, în anii 1919-1920. 


Guvernul sovietic a declarat, la 1 noiembrie 1920, 
că nu recunoaște Tratatul de la Paris, semnat de 
marile puteri la 28 octombrie din același an, care 
reprezenta cadrul juridic international ce confir- 
ma unificarea Basarabiei cu România. 


Litigiul teritorial dintre România si Rusia sovie- 
tică, creat după Actul Unirii din 27 martie 1918, 
avea să marcheze relaţiile româno-sovietice / 
ruse pe parcursul următoarelor decenii ale se- 
colului al XX-lea, cât și la începutul secolului al 
XXI-lea. 

Reacţia imediată a guvernului bolșevic față de actul de voinţă politică al po- 
pulatiei majoritare românești din Basarabia a fost ruperea relaţiilor diploma- 
tice cu România. 


După consumarea acestui act unilateral sovietic, preocuparea constantă a 
tuturor guvernelor României din perioada interbelică a fost reluarea relatii- 
lor diplomatice dintre cele două state. În acest sens, autorităţile românești 
au făcut numeroase demersuri în următorul deceniu și jumătate, folosindu-se 
de orice ocazie creată, fie de conjunctura politică regională, fie de cea inter- 
naţională. După unele tatonări între reprezentanţii diplomatici ai celor două 
țări, care au avut loc la Varșovia, în toamna anului 1921, prima abordare mai 
serioasă gi la un nivel politic înalt s-a produs în cadrul Conferinţei de la Ge- 
nova, din aprilie-mai 1922, când şeful delegației României, prim-ministrul 
Ion I. C. Brătianu, a propus delegaţiei sovietice reglementarea raporturilor cu 
Rusia sovietelor, avansând, în acest sens, și o serie de principii care să stea la 
baza viitoarelor relaţii dintre cele două state. Delegaţia sovietică, condusă de 
Gheorghi V. Cicerin, comisar al poporului pentru afaceri externe, a respins 
propunerea lui Brătianu, afirmând că Rusia nu recunoaște statu-quo-ul terito- 
rial şi nici apartenenţa Basarabiei la România!. 


Surprinzător însă, Cicerin examina ulterior poziția României, cu ocazia Con- 
ferintei de la Lausanne din decembrie 1922, în privința convenirii unui pact 
de neagresiune romano-sovietic, care să aibă la bază, printre altele, recunoa$- 
terea sub o formă oarecare a alipirii Basarabiei contra tezaurului si bijuteriilor 
Coroanei, făcându-se o totală lichidare a datoriilor reciproce. 


Prima reuniune specială, consacrată normalizării relaţiilor româno-sovietice, 
a avut loc abia in 1924, între 27 martie si 2 aprilie, la Viena, la nivel de am- 
basador, cele două delegaţii fiind conduse de C. Langa-Rășcanu și Nikolai 
N. Krestinsky. Ambele delegaţii au exprimat poziţiile cunoscute anterior, cu 
care fuseseră mandatate de către guvernele de la București gi Moscova, singu- 
ra noutate a reuniunii fiind propunerea avansată de sovietici privind necesita- 
tea organizării unui referendum în rândul populaţiei Basarabiei, întrucât Ru- 
sia considera că Actul Unirii din 27 martie 1918 nu are, de fapt, nicio valoare 
juridică?. În aceste condiţii, tratativele româno-sovietice au eșuat lamentabil. 


Guvernul sovietic era însă dispus să recurgă la orice mijloace, inclusiv la unele 
cu caracter violent, pentru a destabiliza situaţia din fosta zemstvă Basarabia și 
a atrage atenţia cancelariilor politice şi a opiniei publice internationale asupra 
acestei probleme litigioase dintre Rusia sovietică și România. Astfel, în a doua 
jumătate a lunii septembrie 1924, grupuri diversioniste, înarmate cu sprijinul 
guvernului sovietic, au pătruns pe teritoriul de Est al României gi au atacat 

instituţii ale administraţiei locale din Nicolaevca și Tatar-Bunar*, comitand 
inclusiv crime în rândul populaţiei pașnice. Intervenţia armatei române a dus 
la dejucarea planurilor subversive ale serviciilor de securitate sovietice și la 
arestarea capilor acţiunilor diversioniste. După înregistrarea acestui eșec, li- 
derii de la Moscova au hotărât, la 12 octombrie 1924, să creeze pe malul stâng 
al Nistrului o regiune separatistă sub numele de Republica Autonomă Sovie- 
tică Socialistă Moldovenească (R.A.S.S.M.), ca succesoare a Basarabiei, cu 
scopul de a menţine în atenţie problema litigioasă din relaţiile cu România. 


În toamna lui 1926, în urma încheierii Acordului de amicitie şi colaborare în- 
tre România și Italia, s-au creat condiţiile pentru ratificarea de către cel puţin 
trei state semnatare și intrarea în vigoare a Tratatului de la Paris, din octom- 
brie 1920, prin care se recunoștea Actul Unirii Basarabiei cu 'Ţara-mamă. 


În anii următori, România a semnat o serie de documente internaţionale, cum 
ar fi Pactul Briand-Kellog, la 27 august 1928, și Protocolul de la Moscova, la 9 
februarie 1929, la care Rusia sovietică era parte gi care aveau la bază principiul 
fundamental al Ligii Naţiunilor privind reglementarea tuturor conflictelor 
numai pe cale pașnică. Prin acestea se recunoștea într-un fel integritatea te- 
ritorială a statelor semnatare gi se garanta securitatea granițelor lor, existente 
la momentul respectiv, deși nu se stabileau sancțiuni în eventualitatea unei 
încălcări a principiului enunțat‘. 


În spiritul acestor documente au fost organizate la Riga, la finele anului 1931 
gi începutul lui 1932, tratative” între România şi Rusia sovietică în ideea con- 
venirii unui pact de neagresiune bilateral, soldate cu un nou eșec. Acesta s-a 
datorat poziţiilor inflexibile ale ambelor părți în problema litigiului teritorial 
dintre cele două țări. 


Normalizarea relaţiilor româno-sovietice avea să cunoască progrese reale gi 
concrete abia după venirea în fruntea diplomaţiei românești a lui Nicolae Titu- 
lescu, o mare personalitate internaţională şi un negociator deosebit de iscusit, 
care se bucura de prestigiu și respect în lumea politică şi diplomatică occiden- 
tală. Nicolae Titulescu a făcut din normalizarea relaţiilor cu Rusia sovietică’ 
un obiectiv prioritar al politicii externe românești la mijlocul deceniului pa- 
tru al secolului XX. Fiind convins că problema Basarabiei era foarte sensibilă, 
Titulescu a fost dispus să renunţe la utilizarea denumirii acesteia în perioada 
tratativelor cu sovieticii. De altfel, credem că aici este locul să precizăm că 
politicienii români din perioada interbelică nu au fost destul de inspirați 
atunci când, după Actul Unirii din 27 martie 1918, nu au purces la reîntre- 
girea teritorială a Moldovei istorice, menţinând delimitarea separatistă si 
numele de Basarabia, impuse de stăpânirea țaristă, pentru teritoriul dintre 


LECTIILE ISTORIEI EA 


Prut gi Nistru al României. Aceasta n-a făcut decât să perpetueze în men- 
talul colectiv al românilor existenţa unei regiuni separate a României, cu 
un statut neclar și unele particularități oarecum diferite de cele ale Moldo- 
vei, menţinând starea de incertitudine asupra acesteia și dând, astfel, apă la 
moară susținătorilor tezelor moldovenismului sovietic. 


Revenind la demersul lui Titulescu privind restabilirea relaţiilor diplomati- 
ce cu Rusia sovietică, menționăm că acesta a exploatat foarte bine contextul 
oferit de organizarea la Geneva, la începutul anului 1933, a Conferinţei pen- 
tru dezarmare. În acest cadru, între Nicolae Titulescu gi Maxim Litvinov s-a 
produs o anumită apropiere, legată mai ales de contribuția majoră a acesto- 
ra la convenirea textului Convenţiei pentru definirea agresorului, inițiată de 
demnitarul sovietic. Prin acest document, semnat la Londra, la 3 iulie 1933, 
Rusia sovietică recunoștea indirect atât integritatea teritorială a României, cât 
şi graniţa de Est a țării noastre. Aceasta nu însemna însă că Moscova renun- 
tase definitiv la Basarabia. De altfel, între Titulescu gi Litvinov se ajunsese la 
un acord verbal, prin care cele două părți se obligau să nu facă în mod public 
nicio trimitere la litigiul teritorial dintre România şi Rusia sovietică. 


Pe lângă acest succes deosebit de important, marele diplomat român și-a fo- 
losit abilitatea pentru a obține acordul comisarului poporului Litvinov in ve- 
derea restabilirii relaţiilor diplomatice bilaterale. Astfel, la 9 iunie 1934, a avut 
loc, la sediul Ligii Naţiunilor din Geneva, un schimb de scrisori diplomatice 
între Nicolae Titulescu și Maxim Litvinov, moment care a marcat, de fapt, 
reluarea relaţiilor dintre cele două ţări, după o întrerupere de 16 ani. Despre 
semnificaţia acestui eveniment, Titulescu afirma: „Consider reluarea raportu- 
rilor diplomatice între România gi U.R.S.S. ca unul din cele mai importante 
acte din viața mea politică”. 


Reacţiile opiniei publice românești și ale principalelor partide politice au fost 
dintre cele mai diverse. Unii, precum Iuliu Maniu și Nicolae Iorga, au văzut 
în aceasta „un important factor de siguranță și consolidare... a intereselor na- 
tionale și teritoriale românești”, în timp ce alţii au fost dezamăgiţi că nu era 
recunoscută în mod direct Unirea Basarabiei cu România. 


Oricum, restabilirea raporturilor diplomatice bilaterale a fost urmată de o 
reuniune româno-sovietică, dedicată dezvoltării relaţiilor economice dintre 
cele două țări, precum si de alte acțiuni™, cum ar fi: 


— ridicarea de către România a prohibitiei pentru mărfurile din Rusia sovieti- 
că, importate sau care tranzitau teritoriul țării noaste; 


— recunoașterea dreptului de proprietate a cetățenilor sovietici pe teritoriul 
României; 

— reluarea transportului de pasageri şi mărfuri, în urma refacerii în 1935 a 
podului dintre Tighina gi Tiraspol; 
— stabilirea de relaţii directe între agenţiile de presă Rador şi TAAS; 


— circulaţia liberă in România a publicaţiilor sovietice „Izvestia” gi „Journal 
de Moscou”; 


— restituirea în iunie 1935 a unei parti din tezaurul românesc, depus la Mos- 
cova în timpul Primului Război Mondial; 


— repatrierea rămășițelor pământeşti ale domnitorului Dimitrie Cantemir, 
aflate într-o biserică din Moscova; 


— intensificarea schimburilor culturale, ştiinţifice și artistice. 


La 15 septembrie 1934, Uniunea Sovietică a devenit membră cu drepturi 
depline a Ligii Naţiunilor, care avea la baza activităţii sale principiul funda- 
mental al rezolvării conflictelor dintre state numai prin mijloace pașnice. În 
această calitate, Rusia sovietică se angaja să respecte integritatea teritorială şi 
independenţa tuturor statelor membre ale Ligii Naţiunilor, deci implicit ale 
României, care era membru fondator al acestei organizaţii universale. 


După primirea în Liga Naţiunilor, lui Nicolae Titulescu Guvernul român i-a 
acordat mandat pentru a organiza negocieri cu partea sovietică, în scopul 
încheierii unui tratat de asistență mutuală”? cu Uniunea Sovietică. Astfel, în 
luna septembrie 1935, au început tratative confidentiale între Titulescu și 
Maxim Litvinov pentru negocierea pactului preconizat. Discuţiile cu minis- 
trul de externe sovietic s-au prelungit timp de un an, fiind întrerupte în mai 
multe rânduri, din cauza rezervelor exprimate de partea sovietică față de ne- 
cesitatea încheierii unui astfel de pact cu România. În cele din urmă, Livinov a 
acceptat să poarte negocieri privind pactul de asistență mutuală, numai după 
ce a văzut noile împuterniciri acordate lui Titulescu de guvernul român, care 
prevedeau în principal încetarea propagandei antisovietice din România și 
crearea unei imagini favorabile Uniunii Sovietice în tara noastră. 


Negocierile s-au concretizat doar prin convenirea, la 21 iulie 1936, a unui 
Protocol, care stabilea principiile de bază ale viitorului pact de asistență mu- 
tuală. În două dintre cele patru articole ale protocolului se recunoștea granița 
de Esta României, delimitată de râul Nistru, dar nu în mod direct, ci implicit. 


Din păcate, negocierile privind un eventual pact de asistență mutuală între 
cele două țări aveau să rămână în acest stadiu, deoarece Maxim Litvinov igi 
depășise mandatul acordat de guvernul sovietic, iar Nicolae Titulescu igi pier- 
duse portofoliul externelor, în urma remanierii guvernamentale din 29 august 


1936. 

Eforturile lui Victor Antonescu, noul șef al diplomaţiei române, de a continua 
demersurile lui Nicolae Titulescu privind încheierea unui pact de asistență 
mutuală cu Rusia sovietică nu au dus la niciun rezultat concret. 


În următorii trei ani, situaţia din Europa s-a complicat foarte mult, deoarece 
statele revanșarde gi revizioniste, învinse în Primul Război Mondial, în frunte 
cu Germania, au reușit să recâștige terenul pierdut si să-și extindă expansiu- 
nea spre Centrul gi Estul continentului, în timp ce țările garante ale sistemului 
de tratate de la Versailles (Franţa gi Anglia) au făcut compromisuri după com- 
promisuri în defavoarea echilibrului politic european. 


În acest context total nefavorabil, sistemul de alianțe, creat de România în de- 
ceniul trei și prima jumătate a deceniului patru, a dat faliment, iar tara noastră 
a intrat într-o perioadă de izolare politico-diplomatică si a rămas singură in 
faţa poftelor expansioniste ale Germaniei, Rusiei sovietice, Ungariei şi Bul- 
gariei. 


România a făcut eforturi disperate, pe parcursul anilor 1938 si 1939, pentru 
a ajunge la o înțelegere cu Rusia sovietică și a încheia cu aceasta fie un pact 
de asistență mutuală, fie unul de neagresiune. Toate însă au eşuat, deoarece 
guvernul sovietic cunoştea situaţia în care se afla România și dorea să profite 
de acest lucru pentru a rezolva problema Basarabiei, care era tergiversată de 
peste douăzeci de ani. 


În acest sens, Rusia sovietică şi-a rechemat ambasadorul de la Bucureşti”, la 
începutul anului 1938, gi nu a mai trimis altul în loc până în iunie 1940. De 
asemenea, l-a înlocuit pe ministrul de externe Maxim Litvinov, în luna mai 
1939, cu Viaceslav Molotov, adept al unei diplomaţii ofensive a guvernului 
sovietic în raporturile cu alte state, inclusiv România, iar la 23 august 1939 
a încheiat Pactul de neagresiune cu Germania, cunoscut și sub numele de 
Acordul de la Moscova sau Pactul Ribbentrop-Molotov, cu urmări dramatice 
pentru poporul român. 


După semnarea acestui pact gi până la reocuparea Basarabiei de către Rusia 
sovietică nu mai rămăsese decât un pas, care a fost făcut la sfârşitul lunii iunie 
1940, în urma ultimatumurilor sovietice transmise României. 


Evoluţia evenimentelor pe Frontul de Est a făcut ca Basarabia să revină la Ro- 
mânia pentru scurt timp, în 1941, iar apoi să fie reocupată în 1944 pentru a 
treia oară de Rusia sovietică și să rămână sub dominaţia acesteia timp de 45 
de ani. Aceleași evenimente au făcut ca gi România, la rândul ei, să fie ocupată 
de trupele sovietice, să fie supusă unui proces dur de comunizare / stalinizare 
forțată şi transformată într-o țară-satelit a Rusiei sovietice. În aceste condiții, 

în următorii 45 de ani, problema Basarabiei dispare aproape complet de pe 
agenda politicii externe românești gi a raporturilor României cu Rusia sovie- 
tică. Abia după retragerea trupelor şi consilierilor sovietici de pe teritoriul 
țării noastre, precum și în contextul politicii de delimitare a României față de 
Rusia sovietică, chestiunea Basarabiei revine în actualitate, dar mai mult în 
cea românească, referiri la aceasta făcându-se în manuale și cursuri de istorie, 
în comunicări ale unor istorici români la congrese și reuniuni ştiinţifice inter- 
nationale, în unele lucrări literare (Delirul de Marin Preda — n. — D.C.) sau în 
publicarea unor cărți (Însemnări despre români de Karl Marx — n. — D.C.). 


În relaţiile politico-diplomatice dintre România si Rusia sovietică problema 
Basarabiei a fost formulată doar tangential si episodic de liderii comuniști de 
la București, între care Prim-Ministrul lon Gheorghe Maurer, în contextul 
unei discuţii cu Nikita Hruşciov, în aprilie 1964, gi dictatorul Nicolae Ceau- 
şescu, singurul demnitar comunist român care a făcut o escală la Chișinău, în 
luna august 1976, în cadrul unei vizite efectuate in U.R.S.S. 


La 27 august 1991, Basarabia, fosta R.S.S. Moldovenească, devenită între 
timp Republica Moldova, și-a declarat Independenţa de stat, statut recunos- 
cut de către România la scurt timp şi confirmat apoi de întreaga comunitate 
internaţională. 


Din acel moment, Republica Moldova ar fi trebuit să-și găsească propriul 
drum, să se manifeste ca un stat de sine stătător, potrivit noului său statut, gi 
să se distanteze cat mai mult de Rusia totalitară, al cărei satelit artificial a fost 
şi în jurul căreia a gravitat aproape jumătate de secol. 


Lucrurile însă nu au evoluat în acest sens, cum era de așteptat și îndreptățit, 
Republica Moldova oscilând, de atunci și până în prezent, între Rusia, de care 
nu s-a desprins definitiv, şi România, de care este legată prin însăși existența 
şi ființa sa. 


Ca urmare, în aceste condiții, deși Basarabia a dispărut ca problemă litigioasă 
de pe agenda relaţiilor româno-ruse actuale, în realitate ea se menţine ca su- 
biect subinteles, de dispută tacită în raporturile bilaterale dintre Rusia auto- 
ritară gi România democratică, deoarece prima nu a renunțat încă la politica 
sa imperialistă, de păstrare a vechilor sfere de influenţă, iar cea de a doua se 
consideră indreptatita, din punct de vedere istoric și nu numai, să se interese- 
ze de soarta unui fost teritoriu al său și a populaţiei românești majoritare care 
îl locuiește. Cu alte cuvinte, la nivel neoficial, mai mult subliminal, Basarabia 
continuă să-și pună amprenta pe raporturile post-totalitare dintre România 
şi Rusia şi, alături de alte probleme sensibile încă nerezolvate, cum ar fi cea a 

tezaurului românesc, să menţină starea de neîncredere reciprocă gi un nivel 
scăzut al relaţiilor bilaterale româno-ruse. 


Perspectiva dispariției acestei amprente este incertă și depinde de voința 
politică a liderilor de la Chișinău, precum și de dorința conducătorilor de la 
Kremlin de a moderniza politica externă a Rusiei și de a o adapta cerințelor 
contemporane ale relaţiilor internaţionale. 


Note | 1 Ioan Scurtu, coordonator, Istoria Basarabiei de la înce- 
puturi până în 2003, Ediţia a III-a, revăzută şi adăugită, 
Editura Institutului Cultural Român, Bucureşti, 2003, 
p. 291-292. 

2 AMAE, fond 71/U.R.S.S,, anii 1941-1947, vol. 132. 

3 AMAE, fond 71/U.R.S.S., anul 1924, vol. 76. 

* Enciclopedia Sovietică Moldovenească, vol. 6, 1976, 
p. 351-352. 

$ Istoria Românilor, vol. VIII, coord. Ioan Scurtu, Editura 
Enciclopedică, Bucureşti, 2003, p. 618-619. 

é Ibidem, p. 444-461. 

7 AMAF, fond 71/U.R.S.S., vol. 137 (procesul-verbal al 
şedinţei din 13 ianuarie 1932). 

3 ***Istoria Românilor, vol. VIII, p. 481-507. 

°? Nicolae Titulescu, Discursuri, Editura Ştiinţifică, Bucu- 
resti, 1967, p. 437. 

"9 Reluarea raporturilor cu Rusia. Declaraţiile d-lui Iuliu 
Maniu, în „Dreptatea” din 12 iunie 1934. 

1 Ioan Scurtu, op. cit., p. 307. 

12 Ibidem, p. 308-312. 

= Ibidem, p. 317. 

Laura TUGAREV 


| Sacrificiu și rezistență 


L.T. = studentă în anul III 
la Facultatea de Jurnalism 
şi Ştiinţe ale Comunicării, 
U.S.M. 


În acest an, de Ziua Unirii, 27 martie, la Chişinău 
în holul Bibliotecii Naţionale a fost inaugurată ex- 
poziţia „Memoria ca formă de justiţie”, menită să 
readucă imagini din istoria de teroare a românilor 
care au plătit cu propriul destin pentru nazuinta 
de a-și reuni tara şi neamul. Panouri informative, 
acte, poze şi zeci de cărți din patrimoniul Memo- 
rialului Victimelor Comunismului și al Rezisten- 
tei de la Sighet au reconstituit un traseu perfid al 
magnaţilor comuniști prin care aceștia și-au im- 
pus autoritatea, încercând operaţia letală de falsi- 
ficare a istoriei. 


Înființat în 1993, Memorialul Victimelor Comu- 
nismului și al Rezistenței este primul din lume 
dedicat victimelor regimului comunist și include 
Muzeul, transformat din fosta închisoare politică 
(Sighetu Marmaţiei), şi Centrul internaţional de 
studii asupra comunismului cu sediul în Bucu- 
reşti. La Sighet, în una dintre cele mai rigide în- 
chisori politice din România, au fost încarcerate 
elitele intelectuale, politice și religioase, ostile 
puterii totalitare, nu doar din România, ci gi din 
Basarabia. Amintim că printre personalitățile 
basarabene închise la Sighet sunt și Daniel Ciu- 
gureanu, membru în Sfatul Țării, președinte al 
Consiliului de Miniștri al Republicii Democratice 
Moldovenești, ministru de stat în patru guverne, 
Pantelimon Halippa, publicist şi om politic, unul 
dintre cei mai importanți militanti pentru afir- 
marea spiritului românesc în Basarabia și pentru 
unirea acestei provincii cu România, preşedinte 
al Sfatului Țării, care a votat unirea la 1918, ocu- 
pand funcţii de ministru în diferite guverne ș.a. 

27 MARTIE 2012 MEMORIA 


= JUSTIȚIE 


Secvente de la inaugurare: Excelența 
Sa Marius Lazurcă, Ambasadorul 
României în Republica Moldova 

(în dreapta) şi Romulus Rusan, 
unul dintre fondatorii Memorialu- 
lui Victimelor Comunismului şi al 

Rezistenței de la Sighet 


w 


Iniţiatorii expoziţiei chiginńuiene, poeta Ana Blandiana gi scriitorul Romulus 
Rusan, fondatorii institutiei amintite de mare impact cultural, sunt cei care 
se dedică de vreme îndelungată recuperării și popularizării adevărului istoric. 
Poeta, victimă însăși a „urmelor trecutului”, scria: „Atâta timp cât justiția nu 
va fi o formă de memorie, memoria singură poate deveni o formă de justiţie. 
Deci, atâta timp cât nu li se face dreptate victimelor din punct de vedere ju- 
ridic, nu se recunosc toate suferințele, toate crimele comunismului, noi ne 
facem dreptate amintindu-ne de ele, analizându-le, făcându-le cunoscute” 
Aflată cu ocazia vernisării la Chișinău, Ana Blandiana a afirmat: „Dincolo 
de criză, dincolo de toate relele care se întâmplă în lume si in Europa, se fac 

paşi înainte. Trebuie să ne învăţăm obsesiile, iar obsesia noastră este suferin- 
ta noastră”. Romulus Rusan a adăugat că suferința, care unește durerile celor 
două maluri, „este o parte a patrimoniului nostru cultural”. 


Despre expoziţia care prezintă momente tragice a zeci de mii de deținuți po- 
litici, un spectacol mut al dramelor existenţiale românești, despre cele 30 de 
panouri, fotografii, dar şi exponatul în trei dimensiuni dedicat „Fenomenului 
Pitești” Ana Blandiana a menţionat că sunt „o parte din istoria noastră şi a 
voastră, deși a voastră a fost cu mult mai grea. Doar dacă ne vom înţelege 
trecutul, cum a fost, de ce a fost, de ce noi am fost aceia, vom putea păși spre 
viitor. Fiindcă nu depinde de noi să ne unim ca stat, dar depinde de noi să 
fim aceeaşi cultură, să avem aceeași memorie, să ne cunoaștem cu adevărat, 
asta înseamnă unirea. Mi se pare mai puţin important dacă o să fim uniţi în 
sensul că ne vom numi cu un singur nume sau că vom fi alături în Uniunea 

Europeană. 


Prezent la eveniment, ambasadorul României în Republica Moldova, dom- 
nul Marius Gabriel Lazurcă, a opinat că expoziţia reprezintă un răspuns la 
întrebarea care frământă poporul nostru de 20 de ani: „Cum a fost posibil ca 
cei care au propovăduit unirea să fie declaraţi trădători ai neamului, să fie în- 
carcerati, torturați, uciși, zdrobiți?” îndemnând vizitatorii să caute răspunsul 
anume în ochii celor condamnaţi, care au rămas înveşniciți în imagini: „Veţi 
vedea suferința, durerea, dar si libertatea acestor oameni și, mai cu seamă, 
încrederea că, până la urmă, dreptate se va face. Expoziţia ar trebui dusă în sa- 
tele din România și Basarabia, pentru a învăţa cine suntem gi de unde venim”. 


Dintre titlurile expuse remarcăm Bat clopotele pentru Basarabia, de loan Adam 
în colaborare cu Georgeta Adam, București, 1995; antologia Adevărul istoric 
în chestiunea Basarabiei, Bucureşti, 1998; Deportații tragediei basarabene, sem- 
nat de Gleb Drăgan. Reprezentanţii Memorialului Victimelor Comunismului 
şi al Rezistenței din Sighet au oferit în dar bibliotecii o serie amplă de cărți 
şi documente despre mișcarea și rezistența anticomunistă in Europa și Ro- 
mânia, unele dintre acestea tratează și mișcarea anticomunistă din Basarabia 
şi Transnistria. În total donația care a intrat în fondul Bibliotecii Nationale a 
Moldovei cuprinde circa o sută de cărți şi documente. 


Expoziţia a fost organizată de Institutul Cultural Român „Mihai Eminescu” 
din Chişinău, Primăria municipiului Chişinău, Fundaţia Academia Civică 
(România) şi Memorialul Victimelor Comunismului şi al Rezistenței şi va 
rămâne timp de trei luni la Biblioteca Naţională a Moldovei, urmând să fie 
reamenajată gi în ale orașe ale republicii. 

Vasile BOTNARU în dialog cu 
Ana BLANDIANA, Romulus RUSAN 
şi loana BOCA 


Despre memorie ca formă de justiție 


Vorbim despre o moştenire pe care unii o mai venerea- 
ză cu piogenie sinceră sau aducătoare de profit politic, 
alții încearcă să o ascundă sub preş de ochii lumii, la 
fel din considerente mai curând politice decât etice. 
Cei perspicace au grijă să o pună la formol, ca să fie 
cât mai inofensivă, la vedere totuși, să nu uităm de ea, 
întrucât este vorba despre crimele regimului comunist. 
Iar interlocutorii mei sunt persoanele cele mai indicate 
V.B. — publicist. A lucrat să se pronunțe la acest subiect — scriitoarea Ana Blan- 
reporter foto, secretar de diana, fondatoarea Fundaţiei Academia Civică si a 
redacție, comentator politic. Memorialului Victimelor Comunismului şi al Rezis- 
impreună cu alţi colegia - şenţei, supranumit Memorialul de la Sighet, precum 
fondat în 1992 Agenţia de | : : 5 
> "0 şi Romulus Rusan, directorul Centrului Internatio- 
stiri Basa-Press. A contribuit » . A : á 
| nal de Studii asupra Comunismului, centru situat in 
la lansarea postului de B ţi si d două decenii, desfă y 
televiziune ProTVla Bucuresti și care, de m ecenii, R 
Chişinău. Este directorul cercerarea ştiinţifică, editorială şi muzeografică a Me- 
biroului Chişinău al postului  morialului. La masa rotundă participă si Ioana Boca, 
Radio Europa Liberă. doctor în istorie, director executiv al Fundaţiei care ad- 
ministrează Memorialul. 


Vasile Botnaru: Vreau să încep de la o defini- 
tie. Matei Vişniec, în unul dintre interviuri, 
spunea că, în general, comunismul arată bine, 
ca un avion foarte bine designat, numai că nu 
poate să zboare niciodată. El poate că a fost in- 
dulgent. Ce definiție comprimată credeţi că i 
s-ar cuveni comunismului pe înţelesul oame- 
nilor care nu au mai apucat să trăiască aceste 
vremuri, domnule Romulus Rusan? 


Romulus Rusan: Tot ca un avion — un avion ieșit 
din uz, dar care mai face uneori curse. Am aflat că 

la o fabrică din Bacău s-a reparat un aparat venit dintr-o ţară africană, Niger. 
Era un avion sovietic, vechi de vreo 40 de ani, pe care l-au folosit bietii nige- 
rieni până la epuizare, apoi l-au dat la reparat, dar nu l-au mai luat înapoi, în 
schimb l-a cumpărat o persoană particulară cu jumătate din preţul unei ma- 
şini second hand. Cam aşa e comunismul. 


Ana Blandiana: Eu aş părăsi metafora lui Vişniec, spunând fără a poetiza: 
comunismul este cea mai savantă formă de manipulare a omenirii. Nu cred că 
există în istoria umanităţii o societate în care oamenii să fie în mai mare măsu- 
ră iluzionati. Şi mi-a venit în minte, în timp ce vorbeaţi, celebra scenă biblică 
de ispitire a lui lisus pe munte, in care diavolul încearcă să-l manipuleze și nu 
reușește. Este o formă de manipulare a umanităţii de tip diabolic. Și asta nu 
numai prin crimele pe care le-a făcut. As putea zice chiar că a făcut mai puţin 
rău celor pe care i-a omorât decât celor pe care i-a schimbat. Dumneavoastră 
în Moldova vă puteţi da seama mai mult decât noi de acest adevăr. Felul în 
care manipularea a reuşit, de la Occident până la fostele țări comuniste, ai 
căror cetăţeni au trăit toate suferințele și tot mai pot să fie amăgiţi, dovedește 
o capacitate absolut diabolică de a crea minciuna. 


Ioana Boca: Am avut lunile trecute o expoziție despre deportările din anul 
1951 şi au venit foarte mulți tineri, foarte multi elevi. A fost deschisă la Bucu- 
reşti, la sediul reprezentantei Comisiei Europene, gi încercam să vorbim cu ei 
ca să vedem ce ştiu despre comunism. Am remarcat cu uimire cât de nostal- 
gici păreau, deși evident că erau născuţi după 1990. Aveau multe informaţii 
de la părinţii lor, care veneau cu o nostalgie față de perioada comunistă. Iar 
când le vorbeai, le explicai ce însemna, de fapt, viaţa de zi cu zi în comunism 
şi ce trăisem fiecare dintre noi, începeau să înțeleagă. Şi când vedeau și ima- 


Ioana Boca, Ana Blandiana şi Romulus Rusan la Radio Europa Liberă 

ginile din expoziție, când citeau poveştile deportaților, când luau act de atâta 
suferință, începeau să înțeleagă ce a fost comunismul, ce trăiseră cu adevărat 
părinţii şi bunicii lor și ceea ce uitaseră părinţii lor că trăiseră. 


V.B.: În poemul Animal Planet, reprogati cumva Creatorului că a aşezat 
lumea în felul acesta dur. Vă întreb: Cum a fost posibil așa ceva? Cum a 
fost posibil un asemenea Animal Planet la scară mondială? Cui i-ati re- 
proșa acest experiment? 


A.B.: Dacă gândim istoric, ne dăm seama că fenomenul comunismului, în 
Rusia în primul rând, a fost într-o măsură infinit mai mică rodul nedreptśtilor 
sociale sau al luptei membrilor partidului bolșevic. A fost urmare a unor in- 
trigi, să le zicem, de politică externă, prin care, în timpul războiului, Germania 
l-a infiltrat pe Lenin ca să slăbească și să scape de o parte a Antantei. Dau acest 
exemplu, dar nu o să spun că Apusul este de vină pentru ceea ce s-a întâmplat 
în Uniunea Sovietică. Ceea ce vreau să spun este că binele poate fi manipulat, 
în timp ce răul este foarte periculos gi e greu manipulabil. Deci nemții l-au tri- 
mis pe Lenin, Lenin a făcut pacea de la Brest-Litovsk, și-a făcut datoria, după 
care a distrus trei sferturi de planetă. 


V.B.: Şi asta e incorporat în firea umană? 
A.B.: Exact. 


V.B.: A fost ceva inevitabil? Vorbiti despre tributul pe care trebuiau să-l 
plătească unele ţări mai mari, alte ţări mai mici, ca să înţelegem ce rău 
este pentru întreaga Europă acest comunism. 


A.B.: Comunismul este îngrozitor de periculos şi greu de înfrânt, pentru că 
are două feţe — o faţă a visului și o față a realităţii. Iar visul este întotdeauna 
mult mai greu de înfrânt. Ştim cu toţii celebrul răspuns al celor care mai cred 
în comunism: „da, s-au făcut crime, a fost îngrozitor, dar ideea este minuna- 
tă, a fost rău aplicată”. Pentru că ideea tine de un vis care nu poate fi reali- 
zat, dar poate să acopere o realitate atât de înfiorătoare, încât, de fapt, mintea 
omenească aproape că nu o poate suporta. De exemplu, să zicem, crima de la 
Katin mă îndoiesc că ar fi putut fi inventată de un scriitor. Există un rău care 
depăşeşte răul din ființa umană. 


V.B.: Vorbind despre muzeu, de fapt, ce trebuie să se întâmple urmare a 
vizitării lui? 

A.B.: Cel mai important lucru care se întâmplă la Sighet, mai important şi decât 
cele mai mult de un milion de persoane care de-a lungul anilor au vizitat muze- 
ul, este Școala de vară, care funcționează de 15 ani gi în care vin adolescenţi cu 
vârsta cuprinsă între 15-18 ani. După patru ani de la înființarea Memorialului, 
tot organizând dezbateri, colocvii, simpozioane, cu specialiști în istoria comu- 

nismului, oameni care au trăit atunci, victime, am realizat că ne spunem unul 
altuia niște lucruri pe care le știm mai mult sau mai puțin, în timp ce afară, pe 
lângă noi, trece viața, trec generaţiile tinere, care habar nu au de nimic gi care nu 
înţeleg nimic. Şi atunci am iniţiat Școala de vară. Ei bine, aceasta are nişte efecte 
extraordinare. Sigur că este puţin la nivelul populaţiei țării (în fiecare an sunt 
doar o sută de participanți), dar faptul că aceşti copii, că aceşti adolescenți se 
transformă, dovedește că se poate şi, de altfel, este o experienţă care se multipli- 
că. Cel mai mult mă impresionează faptul că, deşi ceea ce se vede în muzeu este 
îngrozitor, adică sunt ilustrate niște crime, niște vieţi distruse, familii împrăștia- 
te, cei care ies de aici, ies cu un plus de energie. Nu știu, capătă, parcă, o aură de 
încredere în bine. Şi m-am întrebat: cum se explică că acești copii vin gi efectiv 
se pasionează, gi se întorc și al doilea an, deși intră destul de greu, cu examene de 
admitere? Cred că ce-i lipsește generaţiei tinere sunt modelele. În personajele 
muzeului, aceste modele pot fi găsite. Cum să spun, rămân modele, chiar dacă e 
vorba de niște oameni care au fost învinși, care au murit acolo, dar au murit fără 
să renunţe la idealurile lor. Iar tinerii descoperă că există gi asemenea oameni, 
că au existat în istorie, deci există șansa să devină și ei personalități exemplare, 
ceea ce este extraordinar. 


V.B.: Domnule Rusan, ce anume servește ca material muzeistic? La 
Auschwitz, de exemplu, funcţionează mormanele de încălțăminte, cup- 
toarele în care au fost arși oameni. La Dumneavoastră sunt documente 
sobre, fotografii. Cum reusiti să atingeti aceste strune despre care vor- 
beste doamna Blandiana? 


R.R.: Foarte greu, nu avem obiecte decât rarisime. Documente, relativ puţine, 
iar fotografii ale crimelor — aproape deloc. Temnicerii noștri au avut grijă să nu 
facă fotografii, au făcut cei de la Katin, sovieticii, descoperite ulterior. Tot ei au 
fotografiat miile de sclavi de la Belmorski Kanal. Au făcut gi naziștii, în lagărele lor 
de exterminare, uneori chiar cu voluptate, cu cinism; şi acum se mai descoperă de 
către nepoții unor gestapoviști, prin poduri, fotografii. La noi nu se găsește nimic. 


V.B.: Decât profilul si anfasul. 


R.R.: Da, avem acele poze de anchetă, care spun mai mult decât orice. Avem 
fişele de încarcerare, din care deducem cine a fost omul, până la semnalmente- 
le fizice — că avea părul castaniu, că avea 1 metru 67 etc. Şi avem pedepsele la 
care au fost condamnaţi de către tribunalele militare. Foarte rar apar şi motive- 
le. Motivul condamnării era un pretext — „uneltire contra ordinii de stat”? Prin 
acest articol 209 din codul penal comunist au fost închiși mai mult de o treime 
din deținuții politici. Aici se cuprindea totul, de la faptul că cineva i-a acoperit 
mustata lui Stalin pe portretul dintr-o primărie la faptul că omul într-adevăr a 
constituit o organizație anticomunistă în munți sau într-o şcoală. Adică e fasci- 
nant câte pretexte găseau ca să condamne un individ numai pentru că gândea 

deosebit de normă despre partid. Era negat pe față dreptul omului de a avea 
o opinie deosebită de opinia partidului unic. Şi când te gândești că si partidul 
unic avea in interior luptele lui, că se confruntau liderii între ei, începând de la 
exemplele lui Lenin și Stalin, care şi-au omorât toți rivalii, atunci iti dai seama 
că nu este decât un univers al urii, pe care numai Dostoievski l-a putut întreve- 
dea în Demonii, în geniala lui carte, care înaintea comunismului prevedea ce se va 
întâmpla în Rusia. De aceea Dostoievski a și fost interzis multă vreme, pentru că a 
fost un prooroc al Răului, pe care urma să-l aducă comunismul în Rusia gi în lume. 


I.B.: Cred că Memorialul de la Sighet ii impresionează gi pe copii, gi, în genere, pe 
toți vizitatorii prin sobrietatea discursului muzeografic, pentru că nu prezentăm 
nimic foarte senzaţional. Fiecare sală a muzeului este rezultatul unei cercetări 
ştiinţifice foarte amănunțite, o cercetare de arhivă, cu multe documente. Deci 
fiecare fapt pus în lumină este întemeiat pe documente, pe cât posibil pe fo- 
tografii, pe texte foarte sobre. Mai există în lume diverse feluri de muzee, care 
încearcă să aducă senzationalul până la kitsch. Acest lucru nu se întâmplă la Si- 
ghet, este o sobrietate care iti dă senzația de multe ori că intri într-o catedrală. 


A.B.: Voiam să adaug că cel mai tare impresionează insegi datele aduse. Vă 
dau un exemplu: cu toții am trăit ani de zile cu umilința de a auzi despre ro- 
mani spunându-se — „mămăliga nu explodează”. Ei bine, cercetările au pus in 
lumină faptul că au existat mai mult de o sută de răscoale, lupte de rezistență 
ale ţăranilor, înainte de a se încheia colectivizarea. Deci nu numai că mămăli- 
ga a explodat, dar noi nici măcar nu am aflat că ea a explodat. Expoziţia despre 
țărani am prezentat-o prin toată tara cu un impresionant succes. E destul să te 
uiţi la pozele celor arestaţi: sunt de o frumuseţe gi de o demnitate copleșitoa- 
re. Nişte figuri de oameni inteligenţi, care se vede că gândesc lumea prin care 
trec gi reacționează la ea, dovadă si faptul că au ajuns la închisoare sau că au 
ajuns în munți, pentru că majoritatea dintre cei cu arma în mână în rezistența 
din munți au fost țărani. Concluzia pe care o tragi, pe de o parte, te umple de 
mândrie — că aceştia sunt strămoșii noștri, iar, pe de altă parte, de deprimare: 
iti dai seama că eram alt popor, cu altfel de figuri, mai spiritualizate decât cele 
pe care le vezi astăzi pe stradă. Ei bine, în muzeu asemenea lucruri te cutre- 
mură. Descoperi o realitate profundă, pe care nu o bănuiai, dar care a existat 
şi care este esenţa istoriei noastre. 


I.B.: În expoziția deschisă la Chișinău, la fel de impresionante sunt cele două 
panouri cu morţii din Bărăgan, chiar aga se numesc — „Morți fără morminte 
în Bărăgan” — gi conţin o mie șapte sute de nume de oameni care între 1951- 
1956 au murit acolo. În expoziţia de acum oferim o versiune, să spunem, mai 
scurtă a acestei istorii, în sensul că literele au fost mult mai mici gi ocupă mult 
mai puţin spațiu; în cea pe care o avem la București sunt patru panouri de trei 
metri înălțime, care subliniază dimensiunea notabilă a acestei tragedii. 

V.B.: Spuneati că nu încercaţi să provocati sentimente prin „tertipuri” 
muzeistice. Cum reacţionează oamenii, ce vor să afle? 


A.B.: Este incredibil cum reacționează. Când ne ducem la Sighet, una dintre 
bucuriile noastre este să stăm la ieșire, să ne uităm la cei care ies din muzeu. 
Vreau să zic că ies transfigurati, ca gi când ar fi participat la o experienţă exis- 
tentialń personală. Comparatia Ioanei cu o mănăstire sau cu o catedrală stă 
foarte bine în picioare, pentru că, întâmplător, este și o clădire extrem de im- 
punătoare, de maiestuoasă. Dar impresia pe care o produc asupra oamenilor 
descoperirile făcute în muzeu este mai mult decât am sperat noi şi mai mult 
decât poţi să-ţi închipui teoretic. De altfel, mai există un element — câteva 
opere de artă, chiar mari opere de artă, as zice —, aga cum este opera lui Aurel 
Vlad, marele grup statuar, care a devenit emblema muzeului gi care se află 
într-una din curți. Se numește Convoiul Sacrificaților şi e format din 18 statui 
de înălțime puţin mai mare decât cea naturală. Deci, iată, am încercat să adu- 
cem alături de cifre gi descoperiri de arhivă, ţinând de istoria strictă, gi acest 
element — al emoftiei artistice. Sau există o impresionantă sculptură a lui Ca- 
milian Demetrescu, un mare sculptor și pictor de origine română care trăieşte 
in Italia, numită Înviere — Omagiu Detinutului Politic gi aflată chiar în holul de 
la intrare. Astfel, înainte de a pătrunde în Memorial, vizitatorul este pus pe un 
fel de spirală a emotiei, inclusiv artistice. 


V.B.: Despre finalitate, urmare a acestor două decenii de dosare, de de- 
construire a comunismului, ar fi trebuit să se schimbe masa critică prin 
intermediul tinerilor. Ar fi trebuit să se producă o condamnare efectivă, 
nu doar juridică, a comunismului în societate. Cum credeţi că, în socie- 
tatea românească, în Europa în general, s-a întâmplat lucrul acesta? S-a 
produs declicul acesta ori încă nu? 


R.R.: Nu, nu s-a produs, din cauza felului defectuos în care este predată isto- 
ria. Şi anume o simplificare, o sterilizare a materiilor de învățământ, o trecere 
la o limbă de lemn insuportabilă. Mă refer la transfigurarea în rău a materiilor, 
parcă nu mai sunt făcute pentru om. Se predă mai mult conceptul decât fapta 
cu dimensiunile ei morale, li se arată tinerilor partea politologică a istoriei şi 
nu viaţa nefericită a oamenilor. 


V.B.: Adică răul nu este taxat? 


R.R.: Răul nu este taxat decât verbal și uneori nici măcar atât. lar atunci când 
văd o reclamă de restaurant, sau de detergent cu Che Guevara prezentat ca 
un înger al libertăţii, tinerii evident că il simpatizează, însă nu ştiu cine a fost 
acest Che Guevara, ce crime a făcut. 


V.B.: Sau U.R.S.S.-ul pe tricouri ca ceva funky, cum ar zice cei care le 
poartă. 

R.R.: Da, la Paris, la Berlin se vând tot felul de tricouri cu embleme sovietice. 


A.B.: Pur şi simplu este o continuare a enormei propagande care a funcționat 
în toţi anii, din 1917 încoace. 


V.B.: Și atunci ce trebuie făcut? Unii spun că trebuie pus semnul egal în- 
tre seceră și ciocan și svastică, există legi prin care dacă negi Holocaustul 
poţi fi condamnat penal. Dacă faci svastica pe pereţi poţi fi condamnat 
penal. S-a votat si la Adunarea Parlamentară a Consiliului Europei con- 
damnarea comunismului. Dar se aplică ea în practică? 


A.B.: Nu, pentru că nu s-a votat gi a doua parte, adică recomandarea aplicării 
rezoluţiei care cerea pedepse pentru negatorii crimelor totalitariste. Deci poți 
să faci secera gi ciocanul fără să patesti ceva, poţi să faci tricouri cu Che Guevara 
sau să negi că au existat crimele comuniste. Nu există un plan sistematic pen- 
tru dezvăluirea în minţile oamenilor și ale tinerilor a adevăratei istorii a comu- 
nismului. Totuşi, părerea mea este că progresul există gi în acest domeniu, că 
funcţionarea democratică a Uniunii Europene face ca să ajungă la conducerea 
ei şi oameni din țările din Est, cum a fost, de exemplu, Jerzy Buzek, un polonez 
de la Solidarnosc, care a ajuns președintele Parlamentului European și a invitat 
Memorialul Sighet cu o expoziţie la Parlament ca să demonstreze crimele co- 
munismului. Deci, prin integrarea țărilor comuniste în Uniunea Europeană, se 
vor integra încet-încet gi adevărurile noastre despre ceea ce am trăit. 


V.B.: Dar întrebarea este dacă se vor imuniza între timp, mai cu seamă 
tinerii. Doamna Boca spunea mai devreme că vin de acasă cochetând cu 
Che Guevara și cu red star-ul. Dar cum să fie imunizați acești tineri? Şi 
de aceea o întreb pe doamna Boca, ce s-ar putea face, la nivel de familie, 
astfel încât tinerii să ştie că în familie au avut necazuri, nu în manualele 
de istorie, că victimele sunt descendente din familiile lor, fac parte din 
arborele lor genealogic, nu dintr-un oarecare muzeu. 


I.B.: Păcat că părinţii nu mai ştiu să le povestească copiilor. Acum mai bine 
de zece ani, când am lansat o temă pentru Şcoala de vară: „Ce ştiu eu despre 
anii comunismului”, copiii știau despre ce se întâmplase în comunism nu de 
la părinţii lor, ci de la bunicii lor. Exista deja această ruptură dintre generaţii. 
Acum acei părinţi care erau copii aproape nu mai ştiu nici ei multe despre ce 
au trăit în comunism, bunicii încep să dispară şi atunci ar trebui ca şcoala să 
prezinte un muzeu ca Memorialul de la Sighet, iar televiziunea publică, radio- 
ul, să vină cu aceste informaţii despre istoria noastră recentă, să prezinte filme 
documentare. Memorialul durerii de Lucia Hossu-Longin este printre singu- 
rele documentare de acest fel care au fost difuzate la televiziunea publică. 


A.B.: Ar trebui ca Parlamentul să nu mai fie format din foşti comuniști sau 
descendenți ai lor și să voteze totuși niște legi care să condamne comunismul. 

V.B.: De aici legea lustraţiei etc. 


A.B.: Da, o lege a lustraţiei, dar nu după douăzeci de ani, când nu mai folo- 
seste prea mult. 


V.B.: Exact partea practică vreau să vă spun. Marius Oprea, de exemplu, 
era cel care mergea și dezgropa morții și-i căuta exact în locul în care au 
fost împușcați. Îi căuta să-i reabiliteze măcar post mortem. 


A.B.: Nu a reușit. De dezgropat i-a dezgropat, dar juridic nu a reușit. 


I.B.: Cum nu a reușit nici să-i condamne pe foştii ofițeri. Au făcut gi dosare, pe 
care le-au depus la Procuratură, contra foştilor ofițeri de securitate, şi nu s-a 
întâmplat nimic. Cazul Enoiu — şi multe altele - sunt foarte cunoscute. 


A.B.: Sunt considerate depășite, în termeni juridici, prescrise. Toată lupta, 
acum (luptă pe care o duce în mare măsură Monica Macovei, de exemplu, 
fostul ministru de Justiţie), este aceea de a introduce imprescriptibilitatea 
omorurilor, a crimelor comunismului. Deci să nu vină oricine și să spună că 
au trecut cinci ani, că procesul nu mai e valabil, iar tortionarul să trăiască lini$- 
tit şi cu pensie mult mai mare decât a victimelor sale. 


V.B.: Privit ca un dosar masiv, Sighetul, muzeul, este suficient de docu- 
mentat și suficient de cercetat, astfel încât, de exemplu, se poate veni în 
faţa magistraţilor și să se spună: fraţilor, faceţi ceva cu dosarul acesta - să 
nu rămânem doar cu „justiţia memoriei”? 


A.B.: Problema nu este dosarul pe care l-am pune la punct noi, problema e 
justiţia, care sunt ei. Ar fi o dovadă de mare naivitate să te prezinti în instanța 
română la acest moment. 


V.B.: Adică nu este încă momentul? O să vină cândva și momentul când 
o să avem justiţie de nivel european, ca la nu știu ce Curte de nivel inter- 
național? 


R.R.: Eu cred că nu. Nu sunt sceptic neapărat. Dar războiul rece nu s-a încheiat 
printr-un proces, ca și al Doilea Război Mondial, prin Procesul de la Niirnberg. 
S-a făcut din păcate un armistițiu condiționat, prin care o parte s-a predat, pre- 
văzând ca să nu fie pedepsiţi cei care au servit-o, respectiv tortionarii. 


V.B.: Criza nicidecum nu vă ajută pe Dumneavoastră să condamnaţi co- 
munismul și atrocitățile acestuia. Când Grecia e în flăcări, când Uniunea 
Europeană ezită, este cu atât mai greu să spuneţi că ceea ce a însemnat 
comunismul a fost un regim compromis şi insuportabil. Sau greşesc? 


A.B.: Eu nu împărtăşesc acest tip de pesimism și nu cred că o criză, oricare ar 
fi ea, va da apă la moară comunismului. Cred că urmarea acestei crize va fi nu 

întoarcerea la comunism, ci întoarcerea la un capitalism de tip neconsumist, 
adică la ceea ce era capitalismul la începutul lui. 


V.B.: La origini? 


A.B.: O formă de construcție serioasă, și am chiar speranţa, care poate să vi 
se pară absurdă, că din această criză omenirea va ieși ea însăși mai serioasă. 
Spuneam, la deschiderea expoziţiei de la Bruxelles, că eram bucuroasă că ne 
aflam acolo mai mult pentru ei decât pentru noi; ne bucuram că eram acolo, dar 
mai ales ne bucuram că ei au ajuns în stadiul în care a început să le pese și să 
descopere cealaltă parte a Europei. 


V.B.: Prognoza doamnei Boca? Va ieși lumea din această criză mai spre 
stânga? 


I.B.: Nu, nici eu nu cred. Sunt la fel de optimistă, la fel ca doamna Blandiana, 
şi nu cred că ne întoarcem spre stânga. 


R.R.: Și eu mă gândesc la tinerii de la Sighet gi pot să fiu optimist. Văzându-i, 
putem comensura ce știau înainte, ce au învățat acolo gi ce vor trăi în restul vieții 
lor. În general, facem o discuţie cu ei la început gi una la sfârșit. De fiecare dată 
la sfârșit ne spun că suferința pe care au găsit-o acolo i-a întărit, că modelele de 
oameni înfrânți, uciși, exterminați i-au îndârjit în dorinţa lor de libertate și de 
adevăr. Pe de altă parte, deși sunt numai 1.000-1.500 de oameni care au trecut 
prin această școală (spun „oameni” fiindcă primii, acum 15 ani, aveau 15 ani, 
iar acum sunt niște maturi), i-am găsit pe foarte multi angrenati în chiar proble- 
mele europene. O fetiță din Tiraspol, Minenco, a fost în primii doi-trei ani la Si- 
ghet, era cea mai tânără, de 12 ani: am întâlnit-o întâmplător în avionul cu care 
mergeam la Bruxelles, cu expoziția pe care am prezentat-o acolo, devenise bur- 
sier european. O altă fetiță, tot din Basarabia, Olga Cojocaru, se află la Comisia 
Europeană de la București într-o comisie de expertizare. Sunt sigur că le-a ajutat 
foarte mult ceea ce au văzut la Sighet și că experiența aceea le va servi toată viața. 


V.B.: Deci nu muncifi in van? 

R.R.: Eu cred că nu. În orice caz, nu. Deși nu știu ce fac milioanele care nu au fost 
la Sighet, eu cred, totuși, că ei, copiii ăștia, prin elitele lor, pot să schimbe viitorul. 
V.B.: Și prin acest îndemn îi rugăm și pe alții să-și facă programul, să 
ajungă acolo! 

R.R.: Pot veni oricând ca vizitatori, dar pot veni mai ales la Şcoala de vară. 
A.B.: Chiar anul acesta se pot înscrie. Găsesc pe site-ul nostru: www.memo- 
rialsighet.ro toate condiţiile de participare. Noi ne ocupăm de venirea lor, ei 
trebuie doar să dea o lucrare de admitere. 


Radio Europa Liberă, 
martie 2012 

Antonina SÂRBU în dialog cu 
Anatol PĂDURARU 


Fratele meu a pus problema opririi 
masacrului limbii române în Basarabia 


A.S. — jurnalistă, membră 
a Uniunii Jurnaliştilor 

din Moldova, autoarea 
volumelor de proză Colaje 
(2006), Pe muntele Hermon 
ninge (2008), alcătuitor 

al culegerii Mănăstiri 
basarabene (1995). 


Pe 14 martie 2012 Anatol Păduraru, fratele scriitorului Ni- 
colai Costenco, a plecat la cele veşnice... A fost înmormântat 
în cimitirul Belu din București. Reproducem acest interviu în 
amintirea lui Nicolai Costenco, de la a cărui naştere se împli- 
nesc o sută de ani. 

Întâmplarea a fost simplă. În stocul de carte adunat la ac- 
fiunea „O carte pentru copiii Liceului <Luceafărul> din 
Vulcănești” am descoperit Din bezna temnitei... (Scrisori 
din gulag), incluzând corespondenţa scriitorului Nicolai Cos- 
tenco cu prietenii si cu familia sa în perioada aflării în exil, la 
Dudinka. Volumul a apărut în anul 2004 din stróduinta fi- 
ului scriitorului, Constantin Costenco. „Dragă Tolica!”, astfel 
își începea Nicolai Costenco scrisorile către fratele sau, Anatol 
Păduraru. Întâlnindu-l pe arhitectul Mihai Chiosev, căsătorit 
cu Tatiana Costenco, una dintre fiicele scriitorului, am aflat 
că Anatol Păduraru este în viață şi locuieşte la București. Prin 
contribuția Tatianei Chiosev-Costenco, căreia îi aduc multe 
mulțumiri, am plecat la București. La ultima noastră întâlnire, 
Tatiana îmi mărturisea că, de câteva zile, îl visează pe tatăl 
său Zâmbind. „Pot să număr pe degete de câte ori l-am văzut 
zâmbind în viață, pentru că tata era un om trist.” Modelul de 
rezistență umană reprezentat de Nicolai Costenco este simbo- 
lic pentru istoria Basarabiei, comportând drama intelectualu- 
lui nenorocit de regimul comunist. 

Oglinda vieneză, dulapul din lemn de nuc, tablourile, ceasul 
cu cuc ce anunţă trecerea secundelor de 270 de ani, discuri- 
le, biblioteca în care descopăr o Biblie cu autograful Patri- 
arhului „Cu dragoste pentru Teodor Păduraru, bun creștin 
şi prieten”, discuri cu vocea Mariei Tănase, Frank Sinatra, 
Luciano Pavarotti — toate fac atmosfera spirituală la care nu 
a renunțat niciodată. Scrisorile fratelui său Nicolai le fine pe 
masă. Amabil, demn, Anatol Păduraru a acceptat cu plăcere 
dialogul. 

Cele câteva ore au trecut repede. La despărțire 
mi-a dăruit o cruciuliță adusă de la Sfântul | 
Munte, deși spune că nu este un om religios. Mi-a 
citit o scrisoare din anul 1974, datată cu 21 iu- 
nie, scrisă de Nicolai Costenco, dar a rugat să nu 
o reproduc. Dialogul a început cu o Declaraţie. 
Așezat pe un scaun de epocă, Anatol Păduraru 
a rupt sigiliul arhivei de familie: 


— E o nenorocire că am trăit într-un 
timp în care atât viața mea, cât şi a frate- 
lui mei, Nicolai Costenco, a fost distru- 
să de regimul comunist. Eram in zona | 
românească, fratele a insistat, la vârsta 
de 26 de ani, să rămână la Chișinău. 


După cum a povestit el, la o întrunirea |, \ R 
E . = A NTL: | fi 1 

scriitorilor, stătea în dreapta lui Nichita “> M == 

Hrușciov, care mereu îl servea cu por- Anatol Păduraru, 


EE „__ fratele scriitorului Nicolai Costenco 
tocale, a pus problema opririi masacră- 


rii gramaticale a limbii române cu expresie santistă de dincolo de Nistru. El a 
declarat că limba vorbită în Basarabia este limba română și în niciun caz altă 
limbă infiltrată cu diferite expresii de dincolo de Nistru. S-a dus atunci pe 
post de redactor la Teatrul moldovenesc din Tiraspol. Nu a stat mult, deoa- 
rece şi-a dat seama că nu se mai poate. Venind războiul, exact cu 3 săptămâni 
înainte, a fost deportat în Dudinka, dincolo de Oceanul inghetat de Nord, 
aproape de revarsarea raului Enisei. 


— Domnule Păduraru, am venit ca să vă provoc amintirile cu Nicolai Cos- 
tenco. M-a impresionat corespondenţa. Vă rog să-mi spuneţi de ce aveţi 
nume de familie diferite?... 


— Pentru că, în 1921, mama mea, Maria Costenco-Radziovschi, l-a cunoscut 
pe avocatul Teodor Păduraru, tatăl meu. În 1918, când s-a făcut reunirea Ba- 
sarabiei cu Tara, tatăl lui Colea, trebuie să se știe că Nicolai Costenco este din 
nobili pe linie paternă, a trebuit să părăsească Basarabia, a trecut Nistrul gi 
s-a pierdut. Sau a fost exterminat de bolșevici, care nu prea alegeau oamenii. 
Deci în 1918 Maria Costenco a rămas văduvă, peste trei ani l-a cunoscut pe 
tata, Teodor Păduraru. Între timp, a aflat prin nu știu ce emisar de la Odesa 
că soţul ei, Fiodor Costenco-Radziovschi (şi tata se numea Teodor) a fost 
ucis. Nu ştiu nimic despre împrejurările în care s-au cunoscut părinții mei, 
nu vorbeau despre acest lucru. Ei l-au avut ca naș de cununie pe Pantelimon 
Halippa. Sora lui Pan Halippa, Maria, căsătorită cu tatăl lui Teodor Păduraru, 

era bunica mea. Este rubedenie de sange intre noi. Dupa Unirea din 1918, 
Pan Halippa, cu care tata era prieten — toată viața au păstrat această relație 
de prietenie —, devenise senator din partea Partidului Ţărănist și ministru in 
Guvernul României. 


— Vă mai amintiţi casa de la Chișinău? 


— Da, am locuit in str. Haralambie, 142, acum se numește Alexandru cel Bun. 
A fost distrusă. 


— Cum v-aţi înţeles cu fratele Dvs.? 


— Draga mea, Nicolai s-a născut pe 21 decembrie 1913, iar eu, fratele uterin, 
cum zice Vasile Malanetchi, m-am născut cu 9 ani mai târziu, la 14 august 
1922. Să fiu sincer, relaţiile dintre noi, până la deportare, pe când îmi făceam 
studiile la liceu, au fost afectuoase. 


— Cum se numea liceul? 


— Am absolvit Liceul „B.-P. Hasdeu” din Chișinău. Vă daţi seama că atunci 
când el a devenit redactor la „Viaţa Basarabiei” eu aveam doar 10 ani! Ni- 
colai era deja un scriitor format, intrat pe făgașul scrisului, iar eu un copi- 
landru. Dudinka a schimbat această relație, am început să corespondam și 
ne-am apropiat sufletește. Era un tip cu care te puteai înțelege foarte bine, 
însă ca fire pot să spun că era dur, aspru. O compătimesc pe Maria, sotia 
lui, care l-a acceptat pe fratele meu, care nu admitea pruncuciderea și a 
amenintat-o că, dacă face un avort, o „gâtuie ca pe un câine”. Astfel, Maria 
a născut șapte copii. Ileana este ultima, să fie toţi sănătoși gi multe bucurii 
de la unchiul din București! În ultima mea călătorie în Basarabia, acasă, 
i-am făcut o vizită lui Teodor, un alt fiu, care locuiește la Mereni. Am fost 
pe la cele două morminte, al Mariei și al lui Nicolai, un copil al fratelui 
meu, care a decedat pe un șantier de construcţii la Moscova. Mi-am luat 
iertarea de pe urmă cu ei. 


— Dar cum se face ca v-aţi despărțit? Întreaga familie a plecat, iar Nicolai 
a rămas în Basarabia, fiind și deportat? 


— Eram în clasa a 7-a, prin 1939-40. La sfârșitul verii mama a hotărât că eu tre- 
buie să o însoțesc la băi în judeţul Alba. Acolo, peste patru zile de la sosire, ne-a 
prins ultimatumul sovietic „Retrocedati Basarabia! În acest dulap de nuc, 
pe care-l păstrez cu sfințenie, singura reminiscență de la părinţii mei, mama 
ţinea toate bijuteriile de familie. În stânga era un palton de nutrie al tatei, în 
despărțitura din dreapta — blănurile mamei. Toate erau acasă, la Chișinău, noi 
la băi aveam cele necesare pentru un concediu de vară de 2-3 săptămâni. Papa 

a transferat banii de la bancă. A reușit. Cu acei bani a cumpărat două case 
în Intrarea Domnești, vis-a-vis de biserica Olari. În 1997 am fost obligat la 
retrocedarea casei, de care au beneficiat trei chiriași. Aceștia au cumpărat-o 
conform decretului 112. Așa s-au făcut stăpâni pe casa mea, de atunci mă ju- 
dec, de zece ani. Azi, pe 28 martie, este a treia zi de când ne tot amână ședința. 
Ne judecăm cu actualii impostori. Fiica-mea se ocupă de proces. 


— Dacă v-ar returna imobilul, ati putea reveni în casa părintească? 


— Nu mă mai interesează casa. Terenul valorează 800 mii de euro. E în plin 
centrul capitalei. 


— Aveţi în casă multe tablouri scumpe, opere de valoare, sunteţi un 
colecţionar? 


— Cel mai valoros este cel ce reprezintă Catedrala gi Clopotnița din Chișinău. 
Autor este vărul meu, Gheorghe Leahu, arhitect la București. Mi l-a făcut ca- 
dou când am împlinit 80 de ani. Clopotnița si Catedrala din timpul copilăriei 
şi adolescenţei mele. 


—Mi-ati zis, ceva mai devreme, că vă place să vi se spună Tolea Păduraru. 
Cum s-a simţit basarabeanul Tolea Păduraru în București? 


— Nu am avut probleme, ne-am integrat în patria noastră in mod normal. 
Niciun fel de probleme. Mai mult, s-a întâmplat după ce am devenit sa- 
lariat la Institutul de Cercetări Științifice, ca și toți cei care veneau din 
Rusia, din U.R.S.S., eram invitat să fac traduceri, sigur că rusa mea este 
una vorbită, nu e o limbă literară. Am cumpărat un dicționar rus-român 
ca să traduc la Institutul de Zootehnie. Chiar am condus și turiști români 
la Moscova și Kiev. 


— Părinţii Dvs. ştiau rusește? 


— Sigur. Mama era din comuna Ciugureni, judeţul Orhei. Tata era din comuna 
Tiplesti, judeţul Bălți. Bunicul meu era Păduraru. Mama era Leahu, numele 
de domnişoară. 


- Înţeleg că familia avocatului Păduraru s-a integrat firesc. Unii basara- 
beni însă au dus-o mai greu... 


— Cine era puturos. Am avut colegi din Chişinău care în clasa a opta au rămas 
corigenti pentru că nu vroiau să înveţe. Am avut în casă profesor de franceză 
şi de germană. Veneau acasă și făceam ore suplimentare. Faptul că vorbesc 
franceza gi germana fluent se datorează educaţiei, culturii tatălui meu, Teodor 
Păduraru, căruia i-au plăcut oamenii culți, instruiți. 


DEEP TI RIOIMIAINIA 


— De aceste privilegii a beneficiat gi Nicolai Costenco? 


— Desigur, papa nu a făcut nicio diferenţă între mine și Colea. Am învăţat fran- 
ceza din clasa întâi și latina din clasa a doua. Fratele a reușit să studieze drep- 
tul și franceza la Universitatea din Iaşi. Doar doi ani, pentru că a venit urgia. 
Latina a fost marea pasiune a fratelui. 


— Când venea la București, cu cine se întâlnea Nicolai Costenco? 


— Fratele meu nu a fost niciodată la București, decât în copilărie. După intoar- 
cerea din Dudinka nu a avut acest drept, organele sovietice nu-i permiteau. 
L-au urmărit mereu. 


— Dar cu mama, când s-a întâlnit? 


— În 1961 mama avea un bilet de călătorie spre Moscova și s-a oprit la 
Chişinău, 24 de ore. Avea mari emoții, toţi eram ca pe jar, că se întâlnește cu 
feciorul ei, care rămăsese în Basarabia si suferise cumplit. Ce poate fi mai in- 
grozitor decât 8 ani în gulag? Când s-a dat jos din tren, în gară, Colea a luat-o 
în braţe și a strigat „Mamocica. A plâns în hohote ca un copil. Şi acum nu-mi 
pot stăpâni emoțiile, nu mă mai întrebaţi, vreau să încerc să nu fiu emotiv, nu 
mai ajută la nimic acum. 


— Avocatul Teodor Păduraru a fost închis la Gherla din cauza lui Nicolai 
Costenco? 


— Fratele meu scria niște scrisori furibunde la adresa bolșevicilor. Tatăl meu, 
crezând în oameni, le citea unora, erau interesante, erau scrisorile fiului său, 
aflat în lagăr la Dudinka. Până unul, un pupincurist, l-a turnat la securitate gi 
a fost arestat. A făcut patru ani de puşcărie, a stat la Gherla din 1961 până în 
1964. 


— Ce motiv de acuzare i-au adus? 


— Scrisorile fiului vitreg din U.R.S.S., calomnioase la adresa marelui frate 
bolşevic. Vezi, pe ruși îi durea tare ce scria frate-meu, iar pe ai noștri îi deranja 
de ce spune astfel de marele nostru vecin. Patru ani la pușcărie pentru scriso- 
rile lui Colea! 


— Pastrati scrisorile? 
— Au fost confiscate de securitate. 


— Totuși tatălui Dvs. îi făcea mare plăcere să corespondeze cu fiul său vi- 
treg... 

— Costenco l-a descoperit pe Teodor Păduraru după ce a ajuns în Dudinka. 
Scrisorile lui papa au fost senine, frumoase, calde. Colea îi scria: „Papa, mă 
mândresc de felul cum ştii să redai detaliile”. În anul în care a murit, în 1975, 
l-am întrebat: „Ce faci, papa?” El a răspuns: „Prost, fiule”. A avut o operaţie 
nereușită, o hemoragie care l-a terminat. Eu, între timp, am fost mutat la țară 
cu serviciul și corespondam mai rar. Fratele meu era nemulțumit că nu-i scriu 
ca şi înainte. 


— Şi mama, Maria Costenco-Păduraru, la ce vârstă a decedat? 


— S-a stins în 1985, la 92 de ani. Nicolai nu a venit nici când a murit tata, nici 
la moartea mamei. Nu a avut dreptul. Vedeţi ce regim am suportat? După re- 
abilitare, a făcut demersuri pentru a i se permite să-și vadă părinții, dar i le-au 
refuzat. În general, nu a prea ieşit din Chişinău. 


— Când ati venit la Chişinău, ati stat acasă la Costenco, cum v-a primit 
Maria Costenco, soţia scriitorului? 


— O femeie foarte bună. O bună gospodină. Cum spunea Colea nostru, 
„M-am căsătorit cu ea pentru că semăna cu mama. Pentru că era foarte curată, 
pentru că era foarte gospodină și, fără să-l cunoască pe Ovidiu, ştia la perfectie 
Ars amandi... Nu pot înţelege cum a murit prematur... După dispariţia lui Ni- 
colai, Maria a suferit de o afecțiune la ochi, avea nevoie de îngrijire, putea să 
mai trăiască. Era din 1923. 


— Dar a avut gi o viaţă inimaginabil de grea... 


— Viaţa lui Nicolai Costenco se datorează „în două rânduri Mariei”, scria chiar 
el din Dudinka. La temperatura de minus 50 de grade, într-o seară, venind 
de la serviciu, frate-meu s-a oprit la cârciumă. A luat, din greșeală, vreo 2-3 
păhărele de votcă în plus. Când a ieșit afară, parcă l-a izbit un trăsnet și a căzut 
în şanţ. Maria, văzând că nu vine, ştiind că afară-i ger, minus 50 de grade, a 
pus mâna pe o lopată și s-a dus după Colea. A dat la o parte zăpada de pes- 
te câţiva bărbaţi, zăceau pe acolo prin șanțuri, în câteva ore ar fi fost morți. 
Apoi a dat de frate-meu, care trăgea un somn de mama focului. L-a luat în 
cârcă gi l-a adus acasă, l-a dezghetat gi l-a înviat. A fost unul dintre momentele 
cu care îi mulțumește că l-a salvat, tatăl copiilor ei. Fratele meu o descria pe 
Maria în termeni foarte draguti. Ascultati: „Maria era un temperament foar- 
te activ, care ajuta statul în circulația mărfurilor deficitare. Şi, temându-se nu 
care cumva să ajungă la stadiul de capitalism, a fost potolită cu patru ani de 
puşcărie, la Dudinka, unde am cunoscut-o eu”. 


— Din scrisori am aflat că deseori ii expediati colete fratelui, acolo, în 
orășelul unde se revărsa Eniseiul. I-ati trimis si discurile Mariei Tănase... 

— Chipăruși, usturoi, ardei iuți gi leustean. Şi discuri cu vocea Mariei Tănase... 
Foarte frumoasă scrisoare de mulțumire am primit. Ştia să scrie foarte frumos. 


(Se ridică, ia un disc Maria Tănase şi îl include. Îl răvăşeşte. Simt că are emoții, dar 
nu vrea să cedeze. Zâmbeşte zeflemitor. Aud vijelia unei ierni dincolo de Oceanul 
inghetat de Nord gi, într-o căsuţă, îl regăsesc pe Nicolai Costenco ascultând ferme- 
cătoarea voce a Mariei Tănase. Și interlocutorul revizuieşte nişte amintiri.) 


— Când ati fost ultima dată la Chişinău? 


— Când s-au împlinit 10 ani de la moartea lui Nicolai Costenco, in 2003, la in- 
augurarea bustului din fața casei. După inaugurare m-a invitat Mihai Cimpoi 
la o agapă la Casa Scriitorilor. Pe la trei, mi-au dat o mașină care m-a dus la 
autogară. Am luat un autocar spre lagi. 


— Care era atmosfera în casa de la Chișinău, din str. Haralambie? 


— Casa noastră era cu un etaj, dar cu o coborâre în jos, unde erau două încă- 
peri, una servea ca un fel de debara, iar pe cea de a doua Nicolai o transfor- 
mase în redacţie, loc de întâlnire a intelectualilor. Veneau oameni interesanti, 
personalități ale acelor vremi. Îmi amintesc, sărbătorile mari, Paştele si Cră- 
ciunul, erau marcate după toată tradiţia, frumos, crestineste. Şi după venirea 
în Bucureşti toate au rămas la fel. De exemplu, noi nu pregăteam miel la Paste, 
era considerat un fel de bucate de calic. La Paşte și la Crăciun se mânca curcan 
copt, învelit cu aluat şi cu usturoi, sau purcel de lapte. Tradiţia mielului sacrifi- 
cat la Înviere venea de la românii din Vechiul Regat. Papa era mare amator de 
peşte. În 1948 am absolvit facultatea cu un doctorat în piscicultură. La vârsta 
de 26 de ani am fost numit medic-veterinar, șef al pescăriilor din ţară. Am fost 
un cunoscător în ramură gi întotdeauna am avut grijă de această slăbiciune a 
tatei. Ştii ce-i la modă acum, știi ce pește se mănâncă? Scrumbia de Dunăre 
proaspătă, la această perioadă. Mă informez. Așa mă simt bine. 


— Pot să mă uit în albumul de familie? Aș dori să iau câteva fotografii 
pentru publicare. 


— Nu dau fotografii, faceţi copii, dar nu scot din arhivă nimic, din album, cu 
atât mai mult. 


— V-aţi simţit cumva lezat în drepturi, la serviciu sau la studii, pentru că 
ati avut un frate scriitor, deportat în gulag pe motive politice? 


— Pe mine personal, nu, dar pe tata l-au făcut să sufere. I-au scris acele scrisori 
anticomuniste și tata a făcut patru ani de pușcărie. Ştiţi ce însemna atunci 
Gherla? 

— A fost tatăl supărat pe Nicolai, fiul lui adoptiv? 


— Niciodată. Veniseră într-o zi trei indivizi, păstrez gi acum actul de perche- 
zitie, şi l-au ridicat pe tata, condamnându-l la patru ani pentru calomnie la 
adresa U.R.S.S. prin scrisorile trimise de fiul vitreg. 


— Ce părere aveţi despre calitatea produsului literar al lui N. Costenco? 


— Poezia sau proza? Da, proza, este vorba de romanul Severograd, care după 
părerea mea constituie o realitate publicistică, și faptul că a fost tradus în lim- 
ba rusă, tipărit în peste o sută de mii de exemplare, premiat întâi la Moscova, 
dovedește multe. Ulterior s-au gândit și cei de la Chişinău să-i dea lui Costen- 
co premii, că-i cunoscut în U.R.S.S. A avut niște eseuri în „Viaţa Basarabiei”, 
pe care eu, din nenorocire, nu le mai am, deoarece colecția „Viaţa Basarabiei”, 
pe care o păstra Halippa, au dat-o la Arhivele Statului pentru o sumă fabu- 
loasă care a ajuns pentru actualul lui loc de veci de la Cernica. Tata a murit 
in 1975, când Halippa avea 92 de ani. El a ajutat-o foarte mult materialiceste 
pe maică-mea. După decesul tatei, s-a prezentat la noi Nae Halippa, fiul lui 
Pan, cu următorul mesaj: „Iolică, dragă, m-a rugat tata să-i dai cu împrumut 
colecția de «Viaţa Basarabiei»". Tatăl meu avea toată colecția, o păstram, era 
foarte valoroasă, dar puteam să-l refuz pe Pan Halippa? Nu. Am încercat să-i 
dau volumele din 1932, după masă a revenit gi a zis: „Tata a rugat să-i dai toată 
colecția, că-i trebuie pentru conspecte”. Am luat din biblioteca familiei volu- 
mele și le-am predat lui Nae. Mosul Pan, prin 1979, la vârsta de 96 de ani, a 
decedat. În dreapta locuinței sale din str. Donici, 32, o locuinţă cu acareturi, 
la parter s-a inaugurat un muzeu. Și, bineînţeles, în colecţie era și „Viaţa Ba- 
sarabiei”. Mai veneau basarabeni care mai luau câte o revistă. La un an de la 
moartea moșului, îi zic lui Nae: „Îţi amintesti, ţi-am dat cu împrumut toata 
colecţia „Viaţa Basarabiei”? Poţi să mi-o intorci?”. „Au rămas vreo două-trei 
exemplare separate. Basarabenii noștri au sustras una câte una toată colecţia.” 
Mai am câteva exemplare din 1938. O păstrez. 


— La cei 86 de ani, trecut prin mai multe regimuri, inclusiv cel sovietic, 
de ocupaţie, ce nu ati spus încă si doriţi să ajungă în Basarabia? 


— Vreau să le spun basarabenilor că sunt în sufletul meu. Sunt în viața mea, în 
amintirea mea. Sunt în eul meu. Sunt cei pe care-i iubesc la nebunie, parte a 
vieţii mele anterioare si a urmașilor mei. Atât doresc: să fie iubitori de Ţară, 
de limbă și de neam. 


— Să înţeleg că sunteţi un susținător al ideii că până la urmă destinul Ba- 
sarabiei va fi unul drept, cum este drept în faţa istoriei? 

— Într-un viitor, dacă nu apropiat, aga cum se mai întâmplă și minuni, nu se 
va întâmpla la noi minunea germană. Varianta celor două Germanii nu ni 
se potriveşte, pentru că rușii care au acceptat schimbul l-au acceptat contra 
unor sume uriașe din partea unei țări învinse, dar realizată foarte puternic 
din punct de vedere economic. Noi nu putem oferi, la ora actuală, aceeași 
situație Basarabiei. Așa că nu rămâne decât speranţa unui viitor fericit. Am 
înțeles ceva foarte interesant. În 2003, când am fost la Chişinău, nu găseam 
ziare în limba română, se vorbea rusește. Acum, cineva mi-a spus că se 
vorbește mai mult românește. Mă bucură enorm, parcă nu-mi vine să cred. 
Recomand din tot sufletul puţină răbdare, dar fără tutun, cu un pic de vin 
de-al nostru. 


— Vă visaţi vreodată în casa din Chişinău? 


— Nu, ca dovadă că nu vreau să-mi amintesc de trecut vă relatez că mi s-a pro- 
pus să mă duc la casa bunicilor din Ciugureni, dar m-au prevenit că acolo-i 
paragină, nu s-a mai păstrat nimic. Nu vreau să văd nimicul de azi, eu păstrez 
verile petrecute, împreună cu fratele meu Nicolai Costenco, la buneii de la 
Ciugureni. lar în memoria fratelui meu, care a rămas în Basarabia, am să spun 
un catren: „Vom pleca cu toții pân la unul / unde liniștea şi pacea dăinuiesc, / 
nu va face nimeni pe nebunul, / după moarte toți se cuminţesc”. 


— Stati singur în acest apartament, având ca anturaj atâtea obiecte valo- 
roase, adevărate trofee de familie. Cele mai multe dovedesc vădit viaţa 
unui boem. Ce vă lipsește acum? 


— Am avut o aventură amoroasă de tinereţe cu o artistă, foarte cunoscută la 
vremea ceea, Viorica Popescu. Eram îndrăgostit până peste urechi de ea. Mai- 
că-mea a fost împotrivă, mama a fost cea care a distrus viața mea din tinerețe. 
A fost dragostea mea dintâi, foarte puternică. Fii atentă, ce destin a avut aceas- 
tă Viorica Popescu, care era de o frumusețe răpitoare, cu un caracter vesel, 
încât era poreclită Ciripica. Se incurca cu diferiți bărbaţi, unul i-a cucerit ini- 
ma, dar a fost arestat pentru colaborare cu legionarii. Neavând nicio șansă să 
se salveze, Viorica a cerut o întrevedere cu generalul Petrescu, fost procuror 
al României, care i-a condamnat la moarte pe Iuliu Maniu, pe Brătianu, pe 
alți istorici importanţi. Acest individ, care era cu vreo 30 de ani mai în vârstă 
decât Viorica, îi făcu o propunere: „Maine fostul dumitale iubit va fi liber, îţi 
fac o propunere, te cer în căsătorie, vei avea mașină, casă, bijuterii ... Rugii 
făceau, prin 1945-46, razii prin Bucureşti. Într-o seară m-au oprit, veneam 
de la cinematograful Aro. Doi zdrahoni m-au întrebat „kotorâi ceas?” Le-am 
răspuns în rusă. S-au speriat. Au rupt-o la fugă. „Vanika, eto siscik”, a strigat 
unul. Rusul din fire e bun la inimă, dă gi cămașa de pe el, da în sinea sa e las. 

Puteau să mă găurească pe loc, dar au întins-o cu o sută pe oră, pentru că eu 
am vorbit rusește. S-au speriat. 


— Nu mi-ati terminat povestea cu Viorica, ce a fost în final? 


— S-a gândit $ minute gi a acceptat să-l salveze pe iubitul ei legionar. L-a salvat! 
Nu am întâlnit-o decât după vreo 15 ani. Veneam din Burceni spre Bucureşti 
şi, într-un compartiment de clasa întâi, o văd pe Viorica, absolut neschimbată. 
Lângă ea, pe banchetă, un bătrânel chel, cred că avea vreo 75 de ani. Am săru- 
tat-o, am strâns-o în braţe, am plâns. Boşorogul ei nu a realizat, dar a întrebat, 
„Cine-i? „Un prieten de tinereţe”, i-am răspuns. Am înțeles că avea doi copii, 
care-i semănau leit. Asta a fost întâmplarea. A durat 5 minute, m-am întâlnit 
cu toată copilăria mea, asta a fost starea mea în acele $ minute. 


— Aveţi prieteni la Chișinău? Cu cine vă mai întâlniți? 


— Mai am un prieten din tinerețe, Nicolae, Colea Abageru, are 85 de ani. 
Acum câţiva ani, s-a gândit să-mi spună Anatol, nu Tolea, că sună rusește. Eu, 
dacă îmi spune cineva altfel, mă supăr, vreau să rămân și aici, în București, To- 
lea Păduraru. Dragă prietene, aşa îmi scria. L-am apostrofat, zicându-i că mă 
cheamă Tolea. El e singurul meu prieten de copilărie din Basarabia. 


— Ce v-ar mai interesa să aflaţi? 


— Dacă în manualele școlare din Transnistria este inclusă opera fratelui meu. 
Ar fi păcat dacă copiii de acolo nu ar avea revelaţia acesteia. Fie și in grafie ru- 
sească. Dacă aflaţi, vă rog să îmi comunicaţi acest detaliu preţios pentru mine. 


— Voi încerca. Vă mulţumesc pentru amabilitate si pentru bucuria cu 
care m-ati primit gi acceptat să dialogăm. 

Mihail Gh. CIBOTARU 


Cei mai periculoși ocupanti ai noștri 
suntem chiar noi 


M.Gh.C. — prozator, 
publicist, dramaturg şi om 
politic. Ministru al Culturii 
(1994-1997). Redactor- 
şef al revistei Moldova” 
(1975-2005) şi al revistei 
„Luceafărul" (1999-2003). 
Autor al mai multor 
volume, între care Cu legea 
pre lege călcând (1991), 
Eclipsa (2005), Ministru 
poți să şi nu fii (2007), Ispite 
teatrale (2007), Sârjoaca 
(2008). Membru al Uniunii 
Scriitorilor şi al Uniunii 
Jurnaliştilor din Republica 
Moldova. 


În spijinul tristei şi dureroasei afirmaţii din titlu am 
să vin neapărat cu argumentele necesare — triste gi 
dureroase și ele, bineînțeles. Acum însă aș vrea 
să-mi fixez imaginaţia pe acel dramatic an 1812. 
Dramatic nu numai pentru partea dintre Prut și 
Nistru a Țării Moldova, numită Basarabia, la ha- 
târul ocupanților. În acel an 1812 a mai avut loc o 
cotropire. Şi mai de amploare. Intervenţia lui Na- 
poleon asupra Rusiei. O situaţie destul de surprin- 
zătoare. O parte din teritoriul Rusiei, inclusiv ca- 
pitala — orașul Moscova — au fost ocupate de către 
temerarul si atotbiruitorul împărat. Cum au reacti- 
onat cei cu incredibila pierdere națională? Au lăsat 
în pace halca ruptă din trupul Moldovei pașnice și 
s-au avântat să-și salveze propria patrie, propriul 
popor? Ba bine că nu. Tactica a fost alta, binecu- 
noscută azi. Ocupantii Basarabiei continuau să-și 
satisfacă poftele de stăpânitori, în timp ce cuceri- 
torii propriei lor țări o luaseră la sănătoasa, speriaţi, 
în măsura în care curajosul și atotputernicul Napo- 
leon, pentru a ieși cu bine din tara îngenuncheată 
de el, s-a văzut nevoit să-și tragă peste uniforma de 
împărat o simplă haină de femeie. Pe cât de simplă, 
pe atât de rușinoasă. Dar, salvatoare... Ca să vedeți. 


Sunt sigur, nu-s primul și nici ultimul care mă 
întreb: de ce s-a întâmplat ceea ce s-a întâmplat? 
Un ocupant a rupt-o de fugă spre tara sa la mai 
puţin de un an de triumf militar. Celălalt, rusul, 
continuă să morfolească între măselele-i zdrobi- 
toare teritoriul ocupat timp de două secole, doar 
cu mici „pauze”! De ce? 

Îmi dau prea bine seama că au fost o mulțime de cauze, de circumstanţe, de 
motive obiective gi subiective, atât în cazul unora, cât gi în cazul altora. Deşi 
experţii au analizat și au constatat, pe parcursul celor două secole, cam toate 
cauzele evenimentelor ce au avut loc atunci. 


Umila mea persoană, un neexpert, îndrăznește totuși să vină cu o opinie, 
poate și naivă pentru unii. Cel mai las şi mai longeviv, deci și mai periculos 
ocupant dintre toate soiurile existente e, cu siguranţă, cel din noi. Altfel-zis, 
suntem chiar noi înșine, oricât de teribilă ar părea la prima vedere această 
afirmaţie. Câteva exemple răscunoscute de toți: Care a fost pricina ruginoasei 
retrageri de pe teritoriul ocupat de către „invincibilele” trupe napoleoniene? 
Populaţia băștinașă, desigur! Nu armata. Populaţia le-a creat ocupanților con- 
ditiile care au însemnat moartea lor. Şi aceștia s-au grăbit să se salveze prin 
fugă. Sindicaliştii polonezi au obţinut victoria scontată în condiţii extreme de 
comunism dictatorial numai datorită faptului că în sufletele, în făpturile lor 
nu s-au culcușit ocupanţii. Dar comportamentul băștinașilor din Țările Balti- 
ce, de exemplu, la care obignuim să facem trimitere... Apoi evenimentele din 
1956 din Ungaria gi cele din 1968 din Cehoslovacia — ambele țări socialiste, 
comuniste adică... Și comportamentul nemților din cele două Germanii de la 
divizare până la unificare! 


Dar să revenim la problema noastră. Pentru bunicii gi străbunicii noștri, în- 
cepând cu acel vitreg an 1812, încerc un sincer sentiment de recunoștință, 


Beccapadis, 


Papoteria A. Wotknnketz, Kaisari 


Pe drumurile Basarabiei 

pentru ceea ce au făcut sau, poate, mai corect ar fi są zic, pentru ceea ce n-au 
făcut, deși ocupanţii se impuneau pe toate căile posibile. Și anume — prin 
a le pângări limba, obiceiurile, tradiţiile, adică, înstrăinându-i de strămoși, 
ba chiar de ei înșiși. În acest scop, s-au statornicit în teritoriu puzderie de 
venetici oficiali. Biserica, curând și școala, au trecut la limba rusă. Dar să 
ne închinăm memoriei predecesorilor noștri care nu numai că nu s-au lăsat 
subjugati în felul acesta, ci, mai mult — i-au făcut prizonieri chiar pe ocu- 
panti care, sub influența condiţiilor de trai create de către băștinași, s-au 
văzut nevoiţi să le înveţe limba, să le deprindă obiceiurile, tradiţiile, să le 
studieze istoria, încetul cu încetul dizolvându-se. Devenind români în toată 
legea. Cel mai simplu argument al acelui proces istoric naţional e noianul 
de nume de familie. 


Drama noastră a reînceput la 28 iunie 1940 care, curmată fiind la 22 iunie 
1941, in 1944 s-a reîntors. Şi foametea organizată, campania forțată „FZO”, 
expedierea tineretului în Rusia, la minele de cărbuni, deportările masive ale 
gospodarilor. Şi dacă ne mai amintim de cei neintorgi din război, în perime- 
trul Basarabiei rămăseseră doar bietele femei, bătrânii gi copiii, care chiar din 
primele zile au fost supuși învățământului sovietic, cu alfabetul rusesc, cu lim- 
ba rusă pretutindeni și cu manualele respective, cu radioul gi cu oamenii lor. 
Dictatura fricii, dar gi a limbii gi a vieţii în genere, în toate amănuntele, au 
răsădit acel sentiment de ocupant chiar în noi înșine. Ne-am pomenit că nu 
mai suntem români, că limba nu ne mai este română, că istoria noastră începe 
de la 1812, că cel mai crunt, mai periculos dușman al nostru este poporul 
român... Şi încetul cu încetul ne-am înghiţit pe noi înșine... Independenţa 
acestui pământ durează de două decenii, dar noi, din păcate, am rămas aceiași 
românofobi, aceiași rusofili, aceiași ocupanti ai propriilor noastre suflete... 


Da, triste concluzii. Aş dori să fie pur subiective gi să nu ne caracterizeze... 


Dacă vreţi, doar un singur exemplu, pe cât de simplu, pe atât și de revoltător: 
în Parlamentul republicii unii deputaţi dintre acei ce boicotează mereu sedin- 
tele, atunci când se prezintă totuși, igi încalecă neapărat castile să afle ce se 
vorbește în limba oficială pe care o ignoră fățiș, iar statul se grăbeşte să le pună 
la dispoziţie traducători plătiţi nu din salariile respectivilor, precum ar fi logic, 
ci din buget. Aceştia suntem noi, cei adevărați... 


Mai rămânem totuși cu speranța (care moare ultima) că barem în ceasul al 
doisprezecelea ne va vizita acea „înţelepciune de pe urmă a moldoveanului”... 


Să ne ajute Dumnezeu! 

Leonora SÂDNIC 
| Magia unei lumi interioare 


Un artist cu adevărat mare e dincolo de reguli. 
Leo Venturi 


La 16 martie curent în incinta Casei Limbii Ro- 
mâne sub patronajul directorului acestei presti- 
gioase instituţii de limbă și cultură, domnul Ale- 
xandru Banto$, a avut loc inaugurarea expoziţiei 
personale a pictoriţei Natalia (Poian) Ciornaia. 
Printre cei prezenţi la eveniment, un public select, 
s-au numărat oameni de creaţie, cadre didactice, 
audienti ai cursurilor de română din cadrul acele- 
iaşi instituții, numeroși invitați. 


L.S. — critic de artă, 
Chişinău. 


Deși desfăşurarea expoziţiei lucrărilor de artă este 
ceva obişnuit, o tradiţie chiar pentru acest Templu 
al spiritului, evenimentul la care facem referință a 
fost totuşi unul special. Neordinară a fost însăși 
concepţia inaugurării. Pentru ca cei prezenţi să 
se simtă cumva mai relaxaţi și dispuși să savureze 
din splendoarea culorilor, ei au fost întâmpinați 
cu un „cocktail” spiritual, un mini-spectacol mu- 
zical-coregrafic jucat pe fundalul sonor al celebrei 
Balade a lui Ciprian Porumbescu. Regia şi intrea- 
ga concepţie a organizării și desfăşurării acestui 
eveniment inaugural, începând de la coregrafie și 
încheind cu vinul și strugurii serviţi în cosulete de 
lozie la sfârșitul acelei manifestări, aparține Nata- 
liei Ciornaia. 


Dansatoarele care au fascinat publicul prin evo- 
luarea lor scenică, prin mișcările plastice foarte 
cizelate, pornind de la un ritm lent spre unul cres- 
cendo din ce în ce mai furtunos (în strictă coor- 
donare cu acordurile faimoasei opere muzicale), 
nu erau profesioniste, deşi nimic nu trăda ama- 

torismul acestora. Ele sunt, de fapt, discipole ale 'Teatrului-studio de Modă 
Conceptuală, fondat şi diriguit pe parcursul a mai multi ani de aceeași Natalia 
Ciornaia. Cu tinerele actrițe participă gi la nenumărate festivaluri de modă 
conceptuală. Doamna N. Ciornaia semnează regia, designul vestimentar, 
make-up-ul și tot ce este legat de ţinuta acestor tineri actori în cadrul actiu- 
nilor culturale. Astfel, manifestarea trebuie privită şi apreciată în ansamblu ca 
expresie a unei reușite simbioze a diverselor genuri de artă pe care, ne con- 
vingem de fiecare edată, dna N. Ciornaia le cunoaște și le exploatează cu brio. 


Acest stil de creaţie corespunde în totalitate cu aşa-numita metodă concep- 
tuală, N. Ciornaia înscriindu-se printre cei mai fideli adepţi şi promotori ai 
tendinței postmoderniste invocate. 


Amintim că arta conceptuală a luat naștere în anul 1965 la New York. În ce 
constă această mișcare artistică? Nu tema, nu subiectul îl preocupă pe creato- 
rul conceptualist, ci ideea. Pictura conceptuală este una profund metafizică. 
O sinteză dintre senzaţie, sentiment, amintire, retrăire, toate acestea acumu- 
late pe parcursul vieţii, se cristalizează în imagini sugestive, asociative. Este, 
am putea spune, o artă mai mult feministă, lucru confirmat si de expoziţia cu- 
rentă a N. Ciornaia, care în tot ceea ce creează încearcă să redea esenţa, și nu 
aparenţa. Dar această esenţă este una personală, ea evocând, de fapt, o stare 
lăuntrică, o stare emotivă, spirituală gi profund individuală. Şi chiar dacă din 
tablouri ochiul desprinde niște obiecte, detalii concrete, reale, ușor identifica- 
bile, cum ar fi, spre exemplu, gutuile din Călărași (2009), aceasta nu înseam- 
nă că pictorița vrea să ne comunice culoarea, factura sau gustul lor concret. 
Ideea e dincolo de imagine. Ele au izvorât dintr-o amintire, dintr-o călătorie 
într-o zi autumnală fie la Călărași, fie 
undeva în altă parte și reprezintă nu 
atât o imagine complexă a toamnei $ 
în Moldova, ci o amintire, o realitate 
interioară. 


Demersul decodificării mesajului 
sau a unei idei este, astfel, o operaţie 
foarte complicată, care necesită nu 
numai competenţe în domeniu, ci 
şi predispoziția la vibraţie a specta- 
torului. 


Desi pânzele N. Ciornaia par a fi 
prea sofisticate, cu un limbaj de o 
conventionalitate extremă, o arta 
mai mult cerebrală decât emotivă, 
ea are un farmec şi o valoare aparte. 

Ghenadie Jalobă, Natalia Ciornaia şi Alexandru Bantoş 
la inaugurarea expoziţiei „Trei surioare” 


Limbajul plastic al N. Ciornaia este unul modern, adecvat exigenţelor timpu- 
lui. 


Expoziţia personală a N. Ciornaia este una de sinteză, reprezentativă prin fap- 
tul că trasează esenţial liniile personalităţii sale ca om de creaţie. 


Artista are la bază o școală foarte bună (absolventă a Institutului de Stat de 
Artă Decorativă și Aplicată, or. Lvov, Ucraina); a asimilat tradițiile de artă 
universală gi naţională, cele clasice și moderne; cunoaște bine lumea muzicii 
contemporane în toată diversitatea ei. Nu ratează nicio ediție a Festivalului 
Internaţional de muzică ethno-jazz. Vizitează cu regularitate teatrele, înscri- 
indu-se printre fanii cei mai înveteraţi ai teatrului absurdului. Şi toate aceste 
cunoștințe, impresiile nu se lasă spulberate de timp, ci le adună în fascicule 
de lumină din care se cristalizează opera sa: cea de pictor, designer, coregraf. 


Laitmotivul vernisajului de la Casa Limbii Române a fost creația populară, 
folclorul gi tradițiile nationale. Idee sugerată de dansatoarele în costume na- 
tionale gi susținută plastic prin câteva tablouri Trei surioare (2012), Mătușa 
Catinca (2012), Floarea-soarelui (2012). 


Fidelă metodei conceptuale, N. Ciornaia a impresionat publicul prin bogăția 
şi diversitatea de genuri, motive abordate. Autoarea foloseşte diferite tehnici 
şi reuşeşte să exploateze la maximum posibilitățile plastice, dar gi decorative 
ale uleiului, acrilului sau pastelului. În tablourile Fuga (2010), Natură statică 

de seară (1998), Călărași (2009) şi Câini-lupi (1998) pictorița aplică uleiul 
traditional / clasic permițându-i o modelare fină, o tratare graduală a nuan- 
telor coloristice. Tehnica acrilului este relativ nouă, dar una dintre cele mai 
preferate în arta modernă. Acrilul permite aplicarea culorii în ritm mai dina- 
mic, ea caracterizându-se prin tuşe largi, de regulă, plate, fără degradeuri sau 
nuanțări, ca in Din cap până în picioare (2012), Trei surioare (2012), Intrare 
(2012). 


Dar factura stratului de culoare aplicat diferă de la o lucrare la alta, ea fiind 
uneori absolut netedă, alteori, grație suprapunerii mai multor straturi, ea pare 
mai zdrențuroasă, reliefată ca în cazul pânzei Floarea-soarelui (2012), Intrare 
(2012). 


Pictorita igi axează demersul artistic pe combinarea tuturor registrelor com- 
pozitionale posibile de la cel orizontal, vertical la cel pe diagonală sau chiar 
în spirală și aceasta în funcție de idee sau de starea emotivă sugerată: fie calm, 
echilibru lăuntric, stare meditativă, fie neliniște, mișcare, dinamism, înviorare. 


Tripticul Din cap până în picioare (2012), spre exemplu, este realizat în re- 
gistru spiralat. Aici tușa rece, plată, suculentă, de un bleu-turcoaz, este foarte 
armonios alternată și contrapusă unui cald și palid oranj cu ușoare și subti- 
le fuzionări sau treceri la verde, negru, rogu sau vișiniu. Culorile curg peste 
pânze, ele se revarsă peste cele trei părți ale tripticului într-un ritm dinamic, 
amintind de zbuciumul valurilor maritime agitate de furtună. 


Spectatorul nu va putea trece cu vederea și alte detalii, efecte iluzorii optice 
determinând, în cele din urmă, nu numai calitatea decorativă, ci şi valoarea 
estetică a tripticului vizual, lucrarea pare a fi constituită din mai multe sub- 
straturi de culoare. Dincolo de aceste două mari fâșii dominante, transpar din 
adâncime niște puncte, stropi de lumină, care dau impresia de volum și per- 
spectivă, de infinit al cosmosului. Sunt nişte efecte cu adevărat miraculoase 
ale jocului de culoare — culoare, culoare — lumină. Tot în registrul magicului 
se înscrie și tabloul Fuga (diptic, 2010). Am putea afirma că este una dintre 
cele mai enigmatice lucrări ale N. Ciornaia, întreaga ei operă lăsând impresiile 
de enigmă și taină. 


Vizual, prima parte a dipticului comportă două planuri, fără o justificare sau 
o legătură logică, explicită între ele. Am notat ceva mai sus că adepţii metodei 
conceptuale sunt preocupaţi de redarea nu a realităţii, ci doar a esenței, nu a 
materiei, ci a ideii. Ideea trimite la ceva imaterial gi poate surveni fie din subcon- 
ştient, fie din lumea visurilor sau a imaginaţiei. Şi această lume este, precum se 
ştie, foarte şi foarte diversă, ea este strict individuală, intimă și absolut incom- 
parabilă. A spus-o odinioară și marele filozof grec Aristotel (384-322 i.Hr.): „În 
timpul veghii, oamenii au o lume comună; dormind, fiecare om are o lume a sa. 

„Nu cred în ceea ce văd, ci în ceea ce simt”, afirma pe timpuri Gustave Moreau 
(1826-1898), predecesor al simbolismului și al modernismului. 


Aşadar, o operă de factură conceptuală (și nu numai) este, de fapt, un univers 
închis, un univers personal. Nu ne putem permite să intrăm în acest univers 
fără a avea o anumită pregătire sau sensibilitate. Trebuie să fim conștienți de 
faptul că artistul explorează universul spiritual, lăuntric, cu toate componen- 
tele și reacţiile lui imprevizibile, cu undele lui interioare în care pulsează în 
efervescenţă gânduri și sentimente, neliniști, frământări, bucurii si necazuri. 
Iar arta conceptuală accentuează latura metafizică, intraductibilă în limbajul 
cuvintelor. De aici gi impasul care intervine ori de câte ori ne aflăm în faţa 
unor lucrări de o asemenea factură gi încercăm, cu orice pret, să urmărim gân- 
dul / ideea autorului. 


Astfel, revenind la lucrarea Fuga, vom observa că artistul nu descrie realita- 
tea, ci doar transpune în termeni picturali o anumită stare de spirit, anumite 
senzaţii, inchipuiri... Ea transfigurează realitatea, imprimandu-i noi valenţe, 
noi semnificaţii, nu neapărat unanim cunoscute sau acceptate. Este, de fapt, o 
lucrare de o adâncă vibraţie poetică. 


Şi totuși... să ne reținem puţin în fața acestui tablou pentru a descoperi aici 
elemente plastice demne de admiraţie. În prim-plan — un nud feminin scăldat 
în lumină. Un nud realizat neobișnuit, deși tema e una străveche, datând încă 
din paleolitic. Corpul e tratat cu mult tact și discreţie, privit fragmentar — din 
spate. În față — un colt al naturii, dar nici acesta nu este unul obișnuit privirii 
noastre. Nişte linii si pete de brun se intretes, formând o perdea densă de ră- 
dăcini viguroase, care definesc parcă o lume tenebroasă, subterană — cuvântul 
„parcă” ar putea servi drept pretextul tabloului. Omul gi natura, dar o natură 
misterioasă. Mai precis omul în fața unui mister subteran. O fi acesta un fel 
de memento mori? E o ipoteză doar, una dintre sutele posibile. E riscantă și 
ingrată această încercare de a traduce impresiile in mod direct, å la lettre. Nu 
pot să nu fac trimitere la cuvintele profetice ale lui Paul Valery, marele poet, 
estet, dar gi critic de artă: „Il faut demander pardon chaque fois quand on veut 
parler de Part”... 


Aşadar, cu scuzele de rigoare, să continuăm traseul prin sala de expoziție a C.L.R. 
Veţi remarca, probabil, că pictorița N. Ciornaia este un colorist înzestrat. 
Ea nu lucrează, ci joacă culorile, aplicându-le in cele mai neașteptate gi mai 
surprinzătoare moduri și formule. Într-o manieră foarte sofisticată, dar și su- 
gestivă este folosită gama coloristică în tripticul Jazz (2010). Într-un registru 
cromatic foarte bogat gi fin nuantat, culoarea, susținută de un ritm fluid al li- 
niilor, capătă sonoritate. Se încearcă, parcă (din nou „parcă”), să se stabilească 
o echivalență, un echilibru între cele şapte sunete muzicale și cele șapte culori 
din gama cromatică. 

Leonora Sâdnic vorbind la vernisaj 


O altă operă care cu siguranţă reține atenţia oricărui vizitator este dipticul Or- 
heiul Vechi (1999). Lucrarea se remarcă printr-o tonalitate meditativă și o pro- 
fundă încărcătură semantică. Dincolo de aceste două monumente medievale, 
biserica rupestră gi clopotnița — dominantele celor două părți ale dipticului, 
se întrevede întreaga istorie a neamului. Liniile ușor deformate și formele si- 
noidale ale monumentelor par a fi o mărturie a destinului dramatic și contor- 
sionat al neamului nostru. Sunt un simbol al trecutului evocat prin nuanţe 
diafane ale tehnicii pastelului, mai rar întâlnit în pictura contemporană, dar 
pe care dna N. Ciornaia nu numai că îl preferă, ci îl posedă cu măiestrie. 


Fiecare lucrare a pictoriţei este o filă din viaţa ei, este o fărâmă a sufletului ei 
mare gi generos, neobișnuit de sensibil. Prin acest eveniment, dna N. Ciorna- 
ia şi-a convins publicul că posibilităţile şi capacităţile sale creatoare sunt ne- 
mărginite, iar fantezia gi imaginaţia artistică — debordante, inepuizabile. E un 
artist cu o vastă cultură generală, cu un bogat bagaj de cunoștințe, cu un spirit 
inventiv creator, iar toate acestea ne fac să credem că în curând vom asista gi la 
alte acţiuni artistice și cocteiluri spirituale organizate cu atâta fantezie și inge- 
niozitate de protagonista, pictorița, designerul, make-up-artistul, fotograful 
şi, nu în ultimul rând, studenta C.L.R. Natalia Poian Ciornaia. 


Succese, Natalia, la mai mult gi la mai mare! 

Natalia CIORNAIA 


Concept 
şi cuprindere 


N 58 M 0 M] 
Vest, ulei pe pânză, 110x120 cm, 1992 

DE- 
Orheiul Vechi, diptic, pastel, carton, 80x50 cm, 1999 

Orheiul Vechi, diptic, pastel, carton, 80x50 cm, 1999 


PT ROMANA 


Trei surioare, triptic, acril, pânză, 80x200 cm, 2012 

Floarea-soarelui, ulei pe pânză, 75x85 cm, 2011 

Natură statică de seară, ulei pe pânză, 80x60 cm, 1998 

ź sad WNIEŚĆ 
R-1;R-2;R-3, triptic, ulei pe pânză, 60x80 cm, 2012 

Natură statică cu Nefertiti, ulei pe pânză, 80x60 cm, 1998 

Jocuri regale, ulei pe pânză, 100x100 cm, 2000 

Irişi, acril pe pânză, 50x180 cm, 2010 

Bujori, ulei pe pânză, 90x60 cm, 2011 

Recviem, ulei pe pânză, 50x65 cm, 2010 

Anatol EREMIA 
Tradiţii istorice și spiritualitate 
românească în toponimia Basarabiei 


Regiunile de la răsărit de Carpaţi, de pe crestele 
munţilor până la Nistru și de la izvoarele Siretului 
până la mare, au sălășluit leagănul Ţării Moldovei 
timp de secole și milenii. În acest spaţiu sunt cu- 
prinse şi pământurile provinciei istorice Basarabia. 


De toate a cunoscut acest ţinut în noianul de vremi. 
Cu foc şi sabie au trecut pe aici în iureșul năvălirii 
lor spre apus triburile nomazilor. Păreau nesfârșite 
războaiele dintre imperii pe aceste meleaguri, ata- 
conferenţiar lingvist, fându-i şi pe localnici când împotriva unora, când 
specialist în onomastică. împotriva altora. Băştinaşii au fost nevoiţi să-şi 
A editat 25 de cărți, cele apere tara, vetrele strămoșești, construind cetăți 
mai recente fiind Dicţionar puternice la hotare, săpând șanțuri adânci și ridi- 
explicativ şi etimologic de când valuri mari de pământ, pentru a stăvili astfel 
termeni geografici, Chişinău, pătrunderea vrăjmașilor în interiorul țării. 


2006; Dicţionar geografic s 7 NE A . A 
pow” das a „Fiindu în calea raotatilor si stropgindu oștile, 


Localitățile Republicii . Care de multe ori se făcea războaie pre aceste 
Moldova. Ghid informativ Locuri, cum încă semnile arată, carile le vedem 
documentar, 2009. Multe pretitinderile: movili mari și mici și șanțuri 
pre Nistru, pre Prut, prin codri, ce n-au mai putut 
suferi, ce s-au risipit gi s-au pustiit” — mărturiseş- 
te cronicarul Grigore Ureche [1, p. 26]. Dimitrie 
Cantemir relatează: „Acest ţinut a fost așezat cu 
cetăţi gi târguri destul de frumoase, din care acum 
numai ruinele au rămas ici și colo” [2, p. 29-30]. 


A.E. — dr. hab., cercetător 


Străvechile valuri mari de pământ din Basarabia și 
din întreg spaţiul românesc sunt atribuite romani- 
lor, în special împăratului Traian. De aici denumi- 
rile lor de astăzi — Valurile lui Traian. Acestea însă 
tot de autohtoni au fost ridicate, de geto-dacii 
nord-danubieni și nord-pontici. Valul lui Traian de 

Jos din Sudul Basarabiei, cunoscut in Antichitate cu denumirea Limes Transda- 
nubianus, adică „Valul de peste Dunăre”, străbate Câmpia Bugeacului de la Prut, 
de lângă comuna Vadul lui Isac (rn. Cahul), până la lacul Sasâc de lângă Tatar- 
bunar (reg. Odesa, Ucraina). Pe teritoriul dintre Dunăre gi acest val drept stavile 
transversale au servit lacurile Cahul, Ialpug, Catlabug, Chitai. Lungimea valului 
e de aproximativ 130 km, iar înălțimea lui ajunge pe alocuri până la 4-5 m. 


Valul lui Traian de Sus igi ia începutul de lângă or. Leova, pe Prut, și străbate 
spre răsărit văile şi dealurile din preajma satelor Cupcui, Saratica Nouă, Gra- 
dişte, Ciuflesti, Salcuta, Căușeni, Chițcani, ajungând până la Nistru. Aseme- 
nea valuri au existat și de-a lungul râurilor Nistru și Prut, precum și în Nordul 
Basarabiei, în ţinuturile Sorocii şi Hotinului. Urmele acestor valuri sunt iden- 
tificate arheologic și atestate în documentele vechi, fiind înregistrate inclusiv 
în toponimia istorică gi cea actuală: Valul cel Mare, Valurile Cetótuiei, Valurile 
Lungi, Santu, Şanţurile etc. 


Puternicele cetăți medievale, construite din piatră, cu ziduri înalte și groase, 
erau înălțate la hotare și pe la răspântiile de drumuri mari, pentru a stăvili 
invazia dușmanilor din afară. Din vechiul sistem defensiv al țării făceau parte 
cetățile de pe Nistru și Dunăre: Hotin, Soroca, Tighina, Cetatea Albă, Chi- 
lia, Cetatea Smilului (Ismail). Construcția marilor fortărețe a început încă pe 
vremea domniei lui Alexandru cel Bun (1400-1432), acestea fiind mai târ- 
ziu reconstruite gi fortificate de Ştefan cel Mare (1457-1504), Petru Rareș 
(1527-1538, 1541-1546) ş.a. 


Fortificațiile din interiorul țării, situate de obicei prin codri, pe culmi de dea- 
luri, pe malurile priporoase ale râurilor, au servit ca locuri de refugiu și adă- 
post pentru localnici. Acestea erau simple întărituri de pământ, imprejmuite 
cu valuri de pământ și şanţuri. Ruinele unor fortificaţii și așezări întărite (sate, 
târguri, oraşe) au fost descoperite pe locul vechilor localităţi existente astăzi 
sau demult dispărute: Reni, Cartal (pe Dunăre), Sărata (lângă Leova), Orhe- 
iul Vechi (lângă Trebujeni, rn. Orhei), Tabacu / 'Tobacu (lângă Bolgrad, reg. 
Odesa, Ucraina), Tintu (lângă vechiul sat Greceni, rn. Cahul), Troian (lângă 
Vadul lui Isac, rn. Cahul) ş.a. 


Băștinașii, românii basarabeni, au durat multe fortificaţii pe care le-au denumit 
cetăți, cetófui, grădiști, horodişti, otace, pălănci, tabere, zămci. Ei au desemnat cu ter- 
meni și cuvinte din limba lor gi unele întărituri mai vechi, rămase de la geto-daci, 
precum și de la romani gi de la romanicii orientali sedentari (protoromani). 


Cu timpul, valurile de pământ s-au surpat, cetatuile, parcanele, pălăncile 
s-au năruit fără urmă. Doar numele pe care le-au purtat, înrădăcinate adânc, 
ne amintesc astăzi de existenţa fortificațiilor de odinioară: Cetatea, Cetăţuia, 
Gradiste, Gradiste, Horodiste, Palanca, Părcani, Tabăra etc. [3, p. 113-117]. 

Multe dintre evenimentele istorice importante și întâmplările din trecutul 
nostru și-au găsit reflectare în nomenclatura topică basarabeană — Lipnic, spre 
exemplu, toponim de mare vechime și de vădită importanţă istorică. În dum- 
brava de la Lipnic (rn. Ocniţa), la 20 august 1470, oştirile lui Ştefan cel Mare 
au zdrobit hoardele tătărești care invadaseră tara. Cetatea Albă, Soroca, Orhei, 
Tighina... Sub zidurile acestora turcii şi tătarii au fost înfrânți de mai multe 
ori de oştile marilor voievozi moldoveni. Stâlpul Leahului, monumentul de 
lângă satul Sauca (rn. Ocniţa), conservă numele etnic al hatmanului polonez 
Zolkiewski, aliat al Moldovei, care, in 1620, într-o încăierare cu tătarii, a căzut 
prizonier și a fost ucis în acest loc. 


La încheierea războiului ruso-turc din anii 1788-1791, pe drumul de întoarcere 
a armatei ruse, lângă satul Mileşti (rn. Nisporeni), a decedat răpus de o boală 
general-feldmaregalul rus Grigorii Potiomkin (1739-1791). În acel loc a fost 
ridicat un obelisc, pe care localnicii l-au numit Stâlpul lui Sfeclici, conform unui 
alonim popular dat după titulatura domnească a comandantului rus — svetlei- 
şii cneazi Grigorii Alexandrovici Potiomkin. Despre renumitele cete de călărași 
moldoveni, care aveau în paza lor hotarele de răsărit ale țării, iar în timp de pace 
funcționau gi ca slujbagi în organele de administrare locală, ne amintesc toponi- 
mele Călărași, existente astăzi ca nume de sate în diferite regiuni. 


Denumirile unor locuri gi localităţi din Basarabia consună onimic sau poate 
că au legături directe cu numele personalităţilor remarcabile din istoria și cul- 
tura noastră națională, ele făcând referinţă la vreun eveniment sau întâmplare, 
ori la originea familială sau la proveniența lor geografică: Lăpușna, comună în 
rn. Hâncești, fost centru de ţinut gi de judeţ — Alexandru Lăpușneanu, domn 
al Moldovei (1552-1561, 1564-1568); Cogâlnic, sat, precum şi două râuri, 
unul, cel mai mare (243 km), izvorăşte pe teritoriul raionului Nisporeni și se 
varsă în lacul Cunduc, lângă Tatarbunar (reg. Odesa, Ucraina), iar altul (de 
50 km) e afluent de stânga al Răutului, în raionul Orhei — invegnicind numele 
lui Mihail Kogălniceanu (1817-1891), om politic, istoric, scriitor, publicist; 
AL I. Cuza, comună în raionul Cahul, este numită în cinstea lui Alexandru 
Ioan Cuza (1820-1871), primul domn al Principatelor Unite (1859-1862) gi 
al statului national român (1862-1866); Cașunca, comună în raionul Floreşti, 
denumirea căreia reproduce alonimul istoric Cassovca, formaţie onimică de 
limba rusă, având la bază numele dinastiei de cărturari basarabeni Casso, pro- 
prietari de moşii în jud. Soroca, din care își trag originea cunoscutii oameni 
de cultură și știință: Nicolae Casso (1839-1904), supranumit „filozoful din 
Chişcăreni” (rn. Sângerei), mecenat, susținător spiritual şi material al Socie- 
tatii literare „Junimea” din Iași; Leon Casso (1865-1914), cu studii la Berlin, 
profesor la universităţile din Tartu, Harkov gi Moscova, devenit apoi ministru 
al instrucției publice din Rusia; Sturzeni, sat în jud. Tighina, proprietate funci- 

ară a dinastiei domnești Sturza, ai cărei descendenţi au sporit economia și au 
susținut cultura satelor basarabene, unul dintre reprezentanții ei fiind Alexan- 
dru Scarlat Sturza (1791-1854), om de cultură, istoric, publicist, diplomat, 
autor de monografii și studii ştiinţifice. 


Domnii Ţării Moldovei posedau moșii mari în Basarabia. Din cuprinsul lor 
pentru „slujbă dreaptă gi credincioasă”, pentru participare în războaie si la 
„marile treburi ale țării”, ei „miluiau” și făceau „danie de pământuri” osteni- 
lor viteji şi demnitarilor de curte: lui Toader Bubuiog, pârcălab de Roman, pe 
Prut, lângă iezerul Beleu, și pe Bâc, lângă Chișinău; lui Stan Horja, vornic de 
Huși, pe Lăpușna „sub Movilă”; lui Radul Gangur, pârcălab de Orhei, pe Bot- 
na, în ţin. Lăpușnei; lui Ion Golăe, mare logofăt, pe Ciuhur; lui Petru Măgdiciu, 
fiul lui Mihul Măgdiciu, pe Ichel, în ţin. Orhei; lui Șeptelici armagul, în ţin. 
Soroca; lui Oană vornicul, pe Bucovăţ, în ţin. Lăpușna etc. Ulterior, pe mogi- 
ile acestora au luat ființă sate mari, care şi-au păstrat denumirile patronimice 
până în prezent: Bubuiogi / Bubuieci, astăzi în componenţa mun. Chişinău; 
Horjești în rn. Hâncești; Gangura în rn. Ialoveni; Goleni in rn. Edineţ; Măgdă- 
cești în rn. Criuleni; Șeptelici în rn. Soroca; Vorniceni în rn. Străşeni [4, p. 44, 
106, 154 $.a.]. 


Numele satelor actuale, cândva întemeiate pe moșiile mănăstirești (Neamţ, 
Dancu, Galata, Sfânta Vineri etc.), precum și denumirile diferitor locuri gi 
obiective topografice din cuprinsul lor, ne amintesc de agezamintele religi- 
oase respective: Nemteni, comună în rn. Hâncești; Dancu, comună în același 
raion; Galata, cartier al or. Chişinău; Sfânta Vineri, loc pe teritoriul satului 
Buiucani din componenţa mun. Chișinău; Bisericani, sat în rn. Glodeni; Dea- 
lul Mănăstirii, deal în hotarul comunei Saharna din rn. Rezina; Mănăstireasca, 
parte de moșie a comunei Obileni din rn. Hâncești; Mitoc, comună în rn. Or- 
hei; Chilioarele, locuinţe ale călugărilor, săpate în malurile stâncoase ale Rău- 
tului, lângă Butuceni, rn. Orhei [5, vol. 5, p. 445-448; vol. 9, p. 120-126]. 


Denumirile multor locuri gi localităţi, de odinioară şi de astăzi, evocă nume- 
le proeminentelor figuri din istoria neamului: Decebal, Traian, Dragoș-Vodă, 
Alexandru cel Bun, Stefan-Voda, Mihai Viteazul, Ghica-Vodă, Mihai Bravul, 
Mihnea-Vodă, Cuza-Vodă, Mihai Eminescu, Ion Brătianu (localităţi), Stejarul 
lui Ștefan cel Mare, Movila lui Cuza, Izvorul Reginei Maria, Pădurea Craiului, 
Gârla Voievodului / Voievodina, Dumbrava Voievozilor (locuri). Unele dintre 
aceste denumiri s-au aflat în circulație până în anul 1945, deoarece mai târziu, 
în perioada sovietică, ele au fost substituite de autorități cu alte denumiri ce 
conveneau regimului totalitar de atunci. Astfel, Decebal a fost înlocuit cu Ta- 
tarovca Mică (1946), Dragos-Voda cu Iliciovka (1951), Ghica-Vodă cu Miciuri- 
no (1949), Mihnea-Vodă cu Ceapaevka (1949), Mihai Bravul cu Mihailovka 
(1946), Cuza-Vodă cu Dimitrovca (1949), Ion Brătianu cu Kotovsk (1946) 

etc. Doar câtorva dintre acestea s-a reuşit să li se restabilească până în prezent 
denumirile lor istorice. 


Substituiri masive au avut loc mai cu seamă în microtoponimia localităților ur- 
bane. Acum 20 de ani, în Chișinău, din cele 720 de bulevarde și străzi, rămăsese- 
ră să fie folosite doar 12, şi acestea situate pe la periferia urbei, având, după cum 
ne putem da seama, o importanță comunitară minoră și un conținut semantic 
nesemnificativ: Dubălăriei, Salcâmilor, Cărămidarilor, Olarilor, Pădurii etc. 


Revizuirea forțată a sistemului onomastic național a început, de fapt, încă în sec. 
al XIX-lea, după răpirea Basarabiei în 1812 și alipirea ei la Imperiul Rus. Numele 
noastre de localităţi au fost în marea lor majoritate traduse sau adaptate în limba 
rusă (Stardie Dubosari, Novâie Hasnageni, Nijnie Jori, Verhnie Buzdugani), unele 
fiind denaturate până la imposibilitatea de a fi recunoscute (Chislita, Chirgani, 
Voleadânk, Ghijdeani, pentru Cdglita, Crihana, Valea Adâncă, Hâjdieni). După 
cel de-al Doilea Război Mondial, procesul de ruinare a fondului toponimic na- 
tional a fost reluat, în aceeași manieră sau folosindu-se și unele procedee noi, 
ca redenumirea orașelor și satelor (Ialoveni — Kutuzov, Hâncești — Kotovsk, Sân- 
gerei — Lazovsk, Șoldănești — Cernenko), substituirea în totalitate a formantilor 
onimici -ani / -eni şi -eşti prin —anf / -iani şi -estt (Cărpineni — Karpineani, Dră- 
gușeni — Dragușani, Lucesti — Lucesti, Florești — Floreştt) etc. 


După 1989, odată cu revenirea la grafia latină și legiferarea limbii române ca 
limbă oficială pe teritoriul Republicii Moldova, au fost stabilite și au început 
să se implementeze noi principii de ortografiere şi transcriere a numelor topi- 
ce românești. Au fost elaborate și editate noi lucrări normative, pentru o serie 
de localități s-a revenit la vechile lor denumiri, a fost reglementată urbonimia 
orașelor si satelor noastre [6, p. 207-225]. Chișinăul şi-a îmbrăcat actualul 
veşmânt onimic stradal prin noile urbonimice si prin traditionalele denumiri 
de bulevarde, străzi și pieţe, la care s-a revenit, devenind metropola adevărată 
a Moldovei basarabene. 


Semnificative și cognitive din punct de vedere istoric și, în același timp, edu- 
cative au devenit urbonimice chişinăuiene: Bulevardul Dacia, Bulevardul 
Decebal, Bulevardul Traian, Bulevardul Ştefan cel Mare si Sfânt, Ovidiu, Sarmi- 
zegetusa, Sargidava, Calea Mogilor, Calea Basarabiei, Calea Iegilor, Bucovina, 
Maramureş, Suceava, Alba-Iulia, Humulești, Ipotești, Putna, Moldoviţa, Mihai 
Eminescu, lon Creangă, Vasile Alecsandri, George Enescu, Grigore Vieru, Inde- 
pendentei, 31 August 1989 etc. [7, p. 5-8 ş.a.] 


Toponimia Basarabiei, prin conţinut și formă, este preponderent românească 
(90%). Aceleași evenimente și fapte istorice, identicele procese și etape de 
dezvoltare a societăţii, condiţiile fizico-geografice şi naturale similare, ocu- 
patiile, tradiţiile, datinile, obiceiurile si modul comun de viață al oamenilor, 

componența lexicală și structura derivațională a formațiilor toponimice, 
normele și legitatile onimice unitare ale limbii etc. au asigurat cu certitudine 
identitatea etnoculturală și lingvistică a toponimiei autohtone din întreg spa- 
tiul românesc. 


Dunăre, Nistru, Prut... Cetatea Albă, Chilia, Orhei, Tighina, Hotin, Soroca... Chi- 
sindu, Lăpuşna, Hâncești, Nisporeni, Călărași... Sunt nume cu rezonanţă istori- 
că, sunt creaţii onimice de epocă. 


Hărăzit de Domnul e ca fiece sat şi oraș să aibă un loc de așezare gi un nume 
care să le poarte faima în lume (M. Sadoveanu, 8, p. 26). Toponimia poate fi 
socotită drept istoria nescrisă a unui popor, o adevărată arhivă, unde se păs- 
trează amintirea atâtor evenimente, întâmplări şi fapte, mai mult sau mai pu- 
ţin vechi sau importante, care s-au petrecut de-a lungul timpului și au impre- 
sionat într-un chip oarecare sufletul poporului (I. Iordan, 9, p. 2). Toponimia 
e însuși graiul de fiece zi al oamenilor, exprimat concis și sugestiv prin nume 
de locuri și localități (N. Corlăteanu, 10, p. 16). 


Să păstrăm, deci, numele noastre de orașe și sate, numele locurilor noastre 
de baştină, să le păstrăm cu sfințenie, să le ocrotim prin lege ca pe o adevărată 
comoară spirituală a neamului, aidoma relicvelor istorice, creaţiilor folclorice, 
operelor literare, pentru a le transmite urmașilor, intacte, curate, străluminate 
de înțelepciune si credinţa strămoșilor noștri în tot ce e sfânt gi de pret pentru 
neam gi ţară. 

Interferenţa bilingvă în onomastica 
românească din Basarabia (1812-1918) 


LC. — doctor în filologie, 
conferenţiar universitar, 
cercetător ştiinţific superior 
la Centrul de lingvistică al 
Institutului de Filologie 

al A.$.M. Lucrări editate: 
Sociolingvistica. Mic dicţionar 
terminologic (2002), 

Limba română în Basarabia 
(1812-1918) (2003), Latina 
vulgară (în colaborare cu 
acad. N. Corlăteanu) (2007), 
Două mentalități si o singură 
limbă (pagini necunoscute 
din istoria limbii române din 
Basarabia) (2012). 


În studiile de specialitate cu referire la situaţiile de 
contact lingvistic, interferența bilingvă nu este un 
concept frecvent utilizat precum cel de diglosie, 
deși desemnează, la fel, una dintre consecinţele 
negative ale contactului dintre limbi. Este cvasi- 
antonimul conceptului împrumut. 


Dacă accepţia largă a termenului interferență 
lingvistică include gi împrumutul sau transferul, şi 
calcurile, şi melanjurile de cod [1, p. 178], prin 
interferența bilingvă (sau interferența negativă) 
se va înțelege doar materialul lingvistic generat 
de influenţa celei de a doua limbi utilizate într-o 
anumită comunitate, material ce nu se încadrează 
în normele firești ale primei limbi utilizate și care 
comportă un caracter negativ. Raportată la nive- 
lul vorbirii, „interferența bilingvă este atunci când 
discursul unui bilingv conţine elemente proveni- 
te din cealaltă limbă” [2, p. 63]. 


În limba română din Basarabia (1812-1918), 
aflată sub influența îndelungată a limbii ruse, care 
i-a preluat funcţiile în toate sferele sociale de uti- 
lizare, se atestă numeroase abateri de la normele 
ei fireşti de evoluţie la toate nivelele [3]. Prezen- 
tul articol își propune să elucideze devierile de la 
normele limbii române atestate în sistemul ono- 
mastic din secolul al XIX-lea, devieri care l-au 
afectat pe parcursul a 106 ani, repercusiunile re- 
simțindu-se până astăzi. 


Sursele de cercetare a numelor românești consti- 
tuie documente de arhivă: registrele de clasă ale 

elevilor Seminarului Teologic din Chişinău (1813-1867), ale şcolilor ele- 
mentare lancasteriene (1824-1835) gi ale şcolilor parohiale și tinutale (1828- 
1871) din Basarabia. 


Este cert faptul că numele proprii se supun legilor de dezvoltare a unui idiom 
şi că au „valoare de monument de limbă, care conservă și atestă fapte lingvis- 
tice petrecute în diferite perioade ale dezvoltării unei limbi” [4, p. 11], însă 
vom face abstracție de faptul că in general „onomastica poate tine cont de 
consecinţele și efectele fenomenelor cauzate de contactele interlingvistice şi 
interculturale, întrucât sistemele de denominatie sunt mărturii ale culturii și 
istoriei” [5, p. 2], din simplul motiv că în cazul de față tindem să urmărim 
doar un singur aspect al contactului dintre limbi — cel al consecinţelor unei 
glotopolitici de asimilare lingvistică forţată, în condiţiile diglosiei. 


Specialiștii în onomastică au caracterizat toate etapele istorice de formare și 
evoluţie a sistemului antroponimic românesc, evidențiind specificul fiecărei 
perioade, elementele constitutive ale formării numelor. Cu referire la secolul 
al XIX-lea, bunăoară, se afirmă că „în această perioadă se încheie procesul de 
formare a numelor de familie moldovenești, cea mai mare parte a lor e forma- 
tă cu ajutorul sufixelor ruseşti și ucrainești: -ov (Bradulov < Bradul; Radulov 
< Radul; Taranov < Taran); -aşcu (Pătraşcu, Tudora$cu); -ici (Catrici, Nico- 
rici); -cu/ciu (Oncu, Malancu, Onciu, Stanciu); -cea (Mihalcea, Oancea); 
-ga (Tomşa); -iac (Nutuleac, Sanduleac) ș.a” [6, p. 331]. 


În linii mari, în cazul evidentierii formantilor sufixali ai onomasticii est-roma- 
nice în ansamblul ei, se susţine că „o trăsătură caracteristică de structură a for- 
manților derivativi în antroponimia est-romanică este originea slavă, greacă gi 
latină a sufixelor. Din 75 (189) de formanti sufixali simpli, 37 sunt de origine 
slavă, 21 — latină, 23 — greacă, maghiară, ucraineană etc” [7, p. 77]. 


Cât privește sufixul rusesc -ov, atestat la notarea numelor românești din Basa- 
rabia, acesta a fost atașat fără discernământ la un șir impunător de nume, mu- 
tilându-le și deplasandu-le într-un cadru lingvistic grotesc, care nu se integra 
nicicum în sistemul gramatical românesc. Iată câteva exemple: 


Vasilii Gandacov, losif Daculov [8, fila 41], Matfei Saracov [9, fila 100 verso], 
Chiriac Topalov [9, fila 6 verso], Gheorghii Bolgarov, Vasilii Serbov [10, fila 8], 
Vasilii Chirilov [10, fila 41], Vasilii Guzunov [9, fila 105], Alexandr Uzunov, 
Efimii Chirilov [9, fila 112], Constantin Balfatescov [9, fila 113], Efimii Zupcov 
[9, fila 115], Cozma Ursov [9, fila 117], Gavriil Vierov [9, fila 119], Nicolai 
Marianov [9, fila 121], Ivan Delov, Constantin Burianov [9, fila 139], Ivan 
Raculov [11, fila 26], Pavel Moldovanov [ 11, fila 33], Vasilii Ducov [12, fila 72 

verso], Grigorii Lozanov [13, fila 73 verso], Grigorii Jumarov, Stefan Chirilov 
[13, fila 76 verso], Gherasim Lucov [ 13, fila 84 verso], Nicolai Solomonov [13, 
fila 98 verso], Alexandr Crudov, Stefan Pashalov [13, fila 45], Anton Taranov, 
Grigorii Teslarov [ 14, fila 7], Mihail Zamfirov [14, fila 11], Piotr Surdulov [ 14, 
fila 15], Constantin Balanov [15, fila 10 verso], Gheorghii Gaiducov [16, fila 
2], Piotr Munteanov [ 16, fila 3], Vasilii Levodarov | 16, fila 7], Alexandr Russov 
[17, fila 1], Ivan Spoialov [18, fila 1 verso], Calistrat Hinculov [19, fila 19], 
Vasilii Muratov [20, fila 6], Stepan Sirbov [20, fila 114], Vasilii Untilov [21, 
fila 1], Alexandr Chiriacov [22, fila 164], Vasilii Racov [22, fila 170], Nicolai 
Serbulov [22, fila 171], Gheorghii Spiridonov [23, fila 2 verso], Gheorghii 
Tomov [23, fila 8 verso], Andrei Negrutov [23, fila 142]. 


Un alt sufix rusesc, care a cunoscut o larga popularitate in transcrierea defor- 
manta a numelor românești este sufixul -ii / -schii: 


Nicolai Postolachii [9, fila 105], Nicolai Parubinovschii [11, fila 124], Vasilii 
Paladii | 11, fila 146], Vasilii Barbovschii [11, fila 30], Dimitrii Barbanschii [23, 
fila 1 verso], Afanasii Romanovschii, Ivan Ursachii, Constantin Stihii, Trofim 
Lozinschii | 12, fila 80], Ivan Perjovschii [19, fila 35], Andrei Poianschii [24, fila 
86], Andrei Vasilachii [25, fila 32], Victor Vraghii [22, fila 157], Leon Vrabii 
[13, fila 43], Roman Ursachii [14, fila 11]. 


Foarte frecvent atestată este gi forma articulată a numelor în -: 


Ivan Zmeul [23, fila 2 verso], Ivan Grecul [23, fila 3 verso], Grigorii Lupul [27, 
fila 8 verso], Vasilii Barbul, Dimitrii Scifosrocul [27, fila 20 verso], Constantin 
Gutul [28, fila 27 verso], Matei Scurtul [28, fila 39 verso], Gheorghii Mihul 
[10, fila 10], Constantin Teutul [10, fila 30], Manuil Draganciul [10, fila 41], 
Luca Friptul [9, fila 84 verso], Mihail Mânzul [9, fila 89 verso], Ivan Mihul [9, 
fila 90 verso], Leon Popescul, Alexandr Crudul [9, fila 91 verso], Ivan Racul [9, 
fila 105], Pavel Ciuburciul, Ivan Dimitriul, Sidor Budescul, Gheorghii Negrul 
[9, fila 110], Grigorii Fotescul [9, fila 111], Alexandr Grosul [9, fila 112], Za- 
harii Negrul [9, fila 113], Grigorii Bunescul, Vasilii Crudul [9, fila 115], Andrei 
Negrutul [9, fila 119], Grigorii Seul [9, fila 120], Simeon Miful, Isai Ciburciul, 
Ivan Neculaul [9, fila 125], Niculai Chicul, Ivan Baltatescul [9, fila 126], Con- 
stantin Schidul, Vasilii Mdtul, Ivan Cheptul, Manuil Mihul, Alexei Tenchiul, 
Isidor Cucirescul [9, fila 127], Constantin Chiorescul, Constantin Gandacescul 
[9, fila 137], Gheorghii Bunescul [9, fila 139], Cozma Ursul [9, fila 140], Ivan 
Untul [12, fila 75 verso], Ieremia Sandul [12, fila 78 verso], Ivan Gheteul [12, 
fila 89 verso], Nicolai Romanescul, Vasilii Mindrul [ 12, fila 83 verso], Vasilii 
Porcescul | 12, fila 89 verso], Constantin Minzul, Fiodor Sârbul [ 12, fila 90 ver- 
so], Vasilii Rusul [25, fila 86]. 

Cu referire la această categorie de nume românești în studiile de specialitate 
se notează că „în a doua jumătate a secolului al XIX-lea, când s-au perfectio- 
nat normele limbii literare române, articolul -1 de la numele de familie a fost 
omis ca un fenomen arhaic, iar numele cu -u devin normă” [37, p. 35]. 


În Basarabia, conform materialelor de arhivă şi registrelor de stare civilă, „a 
avut loc un proces de omitere a lui -u final gi de generalizare a formelor ne- 
articulate” [37, p. 78]. Astfel, în sursele istorice cercetate se observă această 
elidare masivă a vocalei amintite: 


Dimitrii Muntean, Sofronii Casap, Gheorghii Slab [23, fila 1 verso], Ivan Ca- 
tan [23, fila 2 verso], Feodor Vier [23, fila 3 verso], Vasilii Ceaban [27, fila 7 
verso], Savva Burian [28, fila 39 verso], Ivan Cazac, Ivan Bolbocean [10, fila 
8], Alexandr Barbos [9, fila 85 verso], Constantin Cozac [9, fila 89 verso], 
Constantin Ardelean [9, fila 90 verso], Grigorii Cecan [9, fila 100], Alexandr 
Rac, Chiril Ciolac [9, fila 103], Ivan Moșan, Stefan Barbos [9, fila 105], Mi- 
hail Turcan [9, fila 110], Manoil Bob [9, fila 114], Gheorghii Ungurean [9, fila 
115], Stefan Grozav [9, fila 118], Pavel Cibotar, Simeon Gavrilan [9, fila 121], 
Constantin Vier [9, fila 139], Fiodor Coropcean [29, fila 1], Ivan Russ [11, fila 
45], Vladimir Olar [ 12, fila 80], Stefan Nemţan [ 12, fila 81 verso], Constantin 
Barac [ 12, fila 82 verso], Gavriil Celan [30, fila 9], Gheorghii Serb [31, fila 1], 
Stepan Topal [15, fila 10 verso], Nicolai Barboss [16, fila 6], Serghei Russ [16, 
fila 7], Gheorghii Bacal [20, fila 114], Ivan Suricean [20, fila 115], Vladimir 
Oat [20, fila 119], Constantin Gherghit, Fiodor Gheorghit [22, fila 158], Va- 
silii Mustet [22, fila 166], Ivan Dumbrăvan, Grigorii Codrean [16, fila 112], 
Dimitrii Tap [18, fila 1 verso]. 


Forma elidată a numelor românești se utilizează gi azi în actele de stare civilă 
de la noi de rând cu formele sufixate: Munteanu, Casapu, Ţurcanu, Codrea- 
nu, Suruceanu, Grozavu etc. 


De asemenea, se observă substituirea lui -ă / -u / -e final prin -a şi trunchierea 
rădăcinii: 

Emanuil Baltaga [8, fila 41], Gheorghii Untâla [10, fila 7 verso], Gheorghii 
Bârca, Alexandr Lupașca [10, fila 11 verso], Nicolai Veverita, Nicolai Plecin- 
ta, Ivan Buzdla [9, fila 88 verso], Ivan Placinta [9, fila 90 verso], Ivan Chișca 
[9, fila 99 verso], Gheorghii Coada, Constantin Chirica, Mihail Plamadila [9, 
fila 100 verso], Mihail Lunga, Dimitrii Coada [9, fila 111], Vasilii Plamadeala 
[9, fila 114], Simeon Petrila [9, fila 117], loachim Barbaneagra [9, fila 119], 
Alexei Frunza [9, fila 121], Vladimir Mamaliga, Stefan Tabdrta [9, fila 125], 
Antonii Struta [9, fila 128], Nichita Ciocla [11, fila 24], Grigorii Stevila, lorda- 

chii Stevila [11, fila 30], Vasilii Vedra$ca [ 12, fila 73 verso], Ivan Buzila [12, fila 
76 verso], Fiodor Bobeica, Mihail Miriufa [ 12, fila 77 verso], Dimitrii Halbura, 
Simeon Gramma [12, fila 79 verso], Afanasii Pulbera, Grigorii Doncila, Mihail 
Pulbera [12, fila 87 verso], Mihail Bârca, Ivan Dombrava [12, fila 90 verso], 
Ivan Gaina, Piotr Capatdna, Stepan Zupca [18, fila 1 verso], Vasilii Sacara, 
Serghei Gobjila, Ivan Doncila [32, fila 42], Mihail Stavila, Fiodor Bobâra [20, 
fila 115], Ivan Palaria | 16, fila 1 verso], Porfirii Cocerva [ 16, fila 123], Vasilii 
Galusca [16, fila 139], Gheorghii Catruta [33, fila 19], Alexandr Cheltuiala 
[33, fila 22], Ivan Plomondeala [30, fila 8], Mandachii Moghila [14, fila 11], 
Calistrat Fasola [ 14, fila 15]. 


Are loc şi substituirea sufixului românesc -escu / -așcu prin -esco / -a$co şi a lui 
-u final prin -o: 


Gheorghii Popesco, Vasilii Negro [23, fila 1 verso], Dimitrii Petco [23, fila 2 
verso], Ivan Bodesco [20, fila 119], Maria Macaresco [17, fila 1], Piotr Alexan- 
dresco [34, fila 1], Mihail Stroesco [35, fila 20], Iacov Vedrasco [13, fila 45 ], 
Pavel Luppo [36, fila 65]. 


Se atestă o nesiguranţă în notarea acelorași nume: Ivan Ghefeul [9, fila 89 ver- 
so], Constantin Ghefiul [9, fila 104], Stefan Ghiteu, [12, fila 82 verso], Ivan 
Tapurdei [12, fila 89 verso], Stefan Tipurdei [9, fila 119], Constantin Creciun 
[11, fila 22], Constantin Craciun [11, fila 64], Fiodor Gârlea [29, fila 6], Fio- 
dor Ghirlea [29, fila 7], Leontii Ghirlea [9, fila 145], Antonii Gdrl [9, fila 114], 
Grigorii Uretea, Ilia Uretea [9, fila 145], Ilia Urechi [9, fila 124], Alexandr Uzu- 
nov [9, fila 137], Vasilii Guzunov [9, fila 105]. 


Diferențe ortografice: Filipp Trii-boi [9, fila 104] gi Nicolai Triiboi [9, fila 110]. 


Aşadar, din tabloul de mai sus observăm că unele și aceleaşi nume suportă 
fluctuații sufixale și trunchieri ale rădăcinii: Vier — Vierov; Burian — Burianov; 
Gandac — Gandacov — Gandacescul; Baltatescul — Baltatescov — Baltatescu; Ne- 
gruful — Negrutov; Ursul — Ursov; Serbov — Serbulov — Serb — Sirbul; Racov — 
Racul — Rac; Russov — Russ — Rusul; Plecinta — Placinta; Plamadeala — Plama- 
dila — Plomondeala; Stavila — Stevila; Mdtul — Mitul. lar prenumele româneşti 
sunt exclusiv „traduse”, nu mai atestăm Ion, Vasile, Gheorghe, Ştefan, Tudor, 
Dumitru, Grigore, Petru, Alexandru, Ilie, ci doar Ivan, Vasilii, Gheorghii, Ste- 
pan, Stefan, Feodor, Dimitrii, Grigorii, Piotr, Alexandr, Ilia etc. 


Deşi în unele studii de sociolingvistică se afirmă, pe bună dreptate, că în con- 
ditiile bilingvismului si ale plurilingvismului unei colectivități pentru încadra- 
rea numelor proprii de persoane în sistemul normativ al unei limbi străine, pe 
lângă schimbările fonetice și fonologice în procesul de adaptare sonoră și lite- 

rală, acestea „suferă gi schimbări morfologice legate de pătrunderea cuvintelor 
străine în șirul determinat al derivării și flexionării cuvintelor noii limbi..” [38, 
p. 309], totuși în cazul exemplelor insiruite mai sus avem a face cu încercarea 
vorbitorilor unilingvi — a funcționarilor ruși din cancelariile de stat ale Basara- 
biei, din instituţiile de învățământ religios și laic — de a supune normelor limbii 
ruse numele româneşti pe care erau nevoiţi să le noteze în virtutea funcţiei lor. 
Acest fenomen lingvistic nu mai ţine de „condiţiile bilingvismului colectivită- 
ţii”, ci doar de cele ale diglosiei glotofagice, susținute şi dirijate de glotopolitică, 
impunând funcționarea doar a unei singure limbi, a celei imigrante, gi condu- 
când în cazul dat la dezechilibrarea sistemului onomastic românesc. 


Această situație diglosică s-a menţinut timp de 106 ani, așa încât, şi după 
1900, în registrele Seminarului Teologic din Chişinău, cu un număr impună- 
tor de nume rusești, se păstrează și puţinele nume românești, majoritatea lor 
mutilate: Ivan Russul [39, p. 118], Vasilii Barbos [39, p. 119], Ivan Muntean 
[39, p. 122], Alexandr Groppa [39, p. 122], Ivan Cecoi, Feoctist Marco [39, 
p. 123], Hrisanf Fotesco, Vladimir Romanesco, Vladimir Irimenco, Damian 
Cruceresco, Vladimir Seul [39, p. 125], Foca Odobesco [39, p. 126], Foma Buri- 
anov [39, p. 127 ], Pavel Gheorghianov [39, p. 128], Feodor Boesco, Constantin 
Manolesco, Gheorghii Ursul [39, p. 132], Vasilii Mihul, Vasilii Chioresco, Di- 
mitrii Serbov, Stefan Ghirlea [39, p. 133], Vichentii Popesco, Vladimir Cazac 
[39, p. 134], Dimitrii Muntean [39, p. 135], Vasilii Schidul [39, p. 138], Pavel 

Danilescul [39, p. 140], Mihail Draganciul [39, p. 141], Gheorghii Moroșanov, 
Nicolai Stefanesco [39, p. 143], Veaceslav Budesco, Nicolai Vornicesco, Nicolai 
Scefirta [39, p. 144]. 


În perioada sovietică din secolul XX situaţia diglosică a reapărut sub masca 
bilingvismului national-rus, lăsând o nouă amprentă negativă in sfera ono- 
masticii românești. Lingviștii și scriitorii noştri continuă să se revolte față 
de starea de lucruri actuală din acest domeniu al limbii și mai ales faţă de 
anihilarea conștiinței lingvistice a vorbitorilor de limba română, care con- 
stituie una dintre cele mai grave consecinţe ale educației diglosice. Anume 
ei ne avertizează că „la schimonosirea numelor și-au adus contribuţia atât 
funcţionarii rusolingvi plătiți de stat, cât și moldovenii înșiși, care, de multe 
ori, se ruginau de numele lor (...). În general, numele de familie au suferit 
modificări importante prin adăugarea de sufixe slave sau de alte origini... ori 
prin traducerea numelui, atunci când era posibil, în limba rusă, ucraineană 
sau polonă” [40, p. 122]. 


În ce ne priveşte, cu siguranţă, nu mai putem opera cu termeni neutri ce ţin 
doar de teoria contactelor dintre limbi, cea a bilingvismului, a interferenţei 
lingvistice general acceptate, deoarece în sfera onomasticii din perioada in- 
vestigată (1812-1918) avem o producţie lingvistică de excepţie, neatestată în 
alte perioade istorice de evoluţie a limbii române, producţie negativă ce se în- 
cadrează doar în limitele interferenţei bilingve, care nu a continuat în onomas- 
tica românească decât ca abateri de la normele firești ale limbii române, dar a 
avut totuşi urmări grave asupra întregului sistem antroponimic din Basarabia. 

În momentul anexării teritoriului dintre Prut şi 
Nistru de către Rusia ţaristă (16 mai 1812) nu 
putem vorbi despre existenţa unui sistem institu- 
tionalizat al școlii din imperiu, ci doar de contu- 
rarea lui sub forma unui Minister al Instrucțiunii 
Publice (1803)!. Strategia educaţională a Impe- 
riului Rus va fi modificată de nenumărate ori pe 
parcursul secolului al XIX-lea printr-o serie de 
Regulamente: 1828, 1864, 1874, 1875. Şcoala 
basarabeană a devenit, astfel, un teren continuu 
de experimentare gi de rusificare forțată a româ- 
nilor care locuiau pe teritoriul ocupat. Evoluti- 
ile şi metamorfozele în care a persistat sistemul 
educațional imperial indică limpede idealul de 
uniformizare urmărit de acesta. Nu sunt lipsite 
de interes în acest sens cuvântările episcopului 
Serafim Ciceagov cu prilejul centenarului ane- 
xării, marcat de imperialisti în zilele de 15 si 16 
mai 1912. Avântul episcopului în elogierea „rolu- 
lui eliberator” al Rusiei pravoslavnice în destinul 
„poporului moldovenesc” întrecea orice limită a 
bunului-simt. Acesta insista ca: „fapta măreață a 
fratelui mai mare să fie transmisă din generație în 
generaţie și să nască la moldoveni acel sentiment 
fierbinte faţă de eliberatori, ca ei nu atât să vor- 
bească și să se roage în rusește, cât să gândească, să 
simtă si să acționeze în stil rusesc” (s. — M.D.). 


Literatura didactică din Basarabia secolului al 
XIX-lea a fost, în linii mari, o literatură religi- 


EETA ROM ÂINIĂ 


oasă destinată preponderent şcolii parohiale. Această categorie de tipări- 
turi nu surprinde prin diversitate tematică, constituind în majoritate ma- 
nuale elementare pentru nevoile școlii locale: bucoavne, gramatici, cărți 
de citire. Dintre cărțile didactice apărute la Tipografia Duhovnicească a 
Basarabiei (1814-1863), cele mai răspândite au fost bucoavnele. Acestea 
erau acceptate de oficialităţile rusești doar în măsura în care contribuiau la 
însușirea limbii stăpânitorului. Ucazul sinodal în vederea înființării Tipo- 
grafiei Exarhiceşti la Chișinău (aprobat în 4 mai 1814), stipula, între altele: 
„gramaticile trebuincioase pentru Seminar și alte cărți şcolare se pot tipări 
cu litere civile, însă nu din noile ediţii, apărute în alte tipografii, ci numai din 
cea sinodală din Moscova” (art. IX), (s. — M.D.). În mare parte, tipăriturile 
(cu excepția Bucoavnei din 1861) au fost ediţii bilingve, cu text paralel (pe 
două coloane) în limbile rusă și română. Textul românesc era o variantă 
tradusă (adaptată) din rusește, indicându-se direct gi sursa: bucoavnele 
rusești din prima jumătate a secolului al XIX-lea, aprobate de cenzura si- 
nodală. Multe dintre astfel de documente sunt rarități bibliografice în tot 
spaţiul românesc, altele sunt atestate doar în surse bibliografice, nefiind 
identificate de visu în colecţii de patrimoniu. Faptul ca atare este o dovadă 
a solicitărilor sporite din epocă, cât gi a folosirii lor îndelungate de mai 
multe generaţii, distrugându-se cu timpul. 


Unei astfel de categorii aparține şi ediția Bucoavnei, apărută la 22 decem- 
brie 1814, în Tipografia Exarhicească a Basarabiei, ctitorită de Gavriil Bă- 
nulescu-Bodoni. Sub raport istoric, aceasta este prima tipăritură didactică 
destinată învățământului din Basarabia, aflat, de asemenea, sub semnul 
ctitoriei exarhului. Semnalarea unui exemplar al Bucoavnei de la 1814, în 
colecţiile Bibliotecii Centrale a Universităţii „Al. I. Cuza” din Iași, apare in 
repertoriul bibliografic al Bibliografiei Tipăriturilor Româneşti din Basa- 
rabia [BTRB] in 1993, însă atât identificarea acestuia, cât gi datarea lui — 
Chișinău, 1814 — se consideră greșite“. În contextul amintit se cuvine să 
precizăm că sursele bibliografice Şt. Ciobanu (1923), Al. David (1934), 
Paul Mihail (1940), inclusiv Bibliografia Românească Veche [BRV], au 
înregistrat ediția Bucoavnei din 1814 fără a fi văzut exemplare ale acesteia. 
Descrierile bibliografice au fost semnalate în baza Registrului cărților tipă- 
rite în anii 1814-1821, publicat de Ştefan Ciobanu (1923). Apare însă o 
firească întrebare: e posibilă, oare, identificarea acestei bucoavne în lipsa 
unei descrieri bibliografice de visu? 


În ceea ce priveşte ediţia vizată, apărută în anul imediat următor, în 18155, 
a existat un singur exemplar cunoscut în colecțiile din România, una din- 
tre ultimele semnalări fiind înregistrată în 1936 cu indicarea gi a locului de 

depozitare: Biblioteca Institutului de Istorie Naţională (Facultatea de lite- 
re) din Bucureşti. O altă sursă bibliografică, de dată recentă (Paul Mihail, 
1993), indică faptul că acelui exemplar — semnalat in 1936 — „i s-a pierdut 
urma” (!)5. Cazul ediţiei de la 1815 este însă altul: anume acel unic exemplar 
al Bucoavnei din 1815, păstrat în patrimoniul Institutului de Istorie Nationa- 
Ii din Bucureşti, a fost descris de istoricul C. C. Giurescu (în 1931). 


O altă ediție a Bucoavnei (a 3-a) apare in 1822. Un exemplar al cărţii a fost 
descris cu lux de amănunte, în 1916, de către O. Ghibu (se păstra în colecţiile 
Bibliotecii Muzeului Pedagogic din Bucureşti). Potrivit cercetătorului, exem- 
plarul era incomplet: avea 32 de pagini (16 file) şi, necunoscând alte ediţii ale 
bucoavnelor basarabene, acesta considera greșit ediția de la 1822 „ca prima 
bucoavnă rusească-românească din Basarabia”*. Un alt exemplar al Bucoav- 
nei de la 1822 s-a păstrat in colecţiile Bibliotecii Centrale a Universităţii din 
Bucureşti, însă acesta a ars la 23 decembrie 1989, în legătură cu evenimentele 
ce au avut loc în Piaţa Universităţii”. Bibliografii de la acea instituție rămân 
în speranţa ca măcar o parte din tezaurul inestimabil va fi recuperat. În acest 
scop, secţia Carte rară a Bibliotecii Universităţii din București (BCU) a alcă- 
tuit un inventar de lucru (manuscris) al cărților distruse: Bucvarul de la Chi- 
şinău a fost înregistrat sub nr. 324". Perspectiva bibliografică asupra ediției 
Bucoavnei basarabene (1822) ne permite să facem câteva precizări: 


e O. Ghibu (1916) n-a cunoscut alte ediţii ale bucoavnelor (apărute mai 
devreme), iar descrierea bibliografică a tipăriturii din 1822 întreprinsă de 
cercetător corespunde întocmai referintelor bibliografice asupra edițiilor an- 
terioare: din 1814, 1815. Acest moment vine în sprijinul ipotezei că edițiile 
bucoavnelor din prima jumătate a secolului al XIX-lea sunt o reeditare după 
cea din 1814; 


e titlul cărţii în versiunea românească (bucoavnele au fost, în majoritate, ediţii 
bilingve) nu corespunde textului slavonesc (care indică faptul că bucoavna 
este destinată celor ce doresc a învăţa „carte slovenească”)!!, ci coincide cu 
titlul ediției din 1815, publicată de C. Giurescu: „Bucoavnă, adică începătoare 
învățătură pentru cei ce voiesc a învăţa carte moldoveneste”"*. 


Presupunem că această uşoară modificare este o intervenţie a traducătoru- 
lui trecută neobservată de cenzură. O. Ghibu considera că ediția Bucoavnei 
din 1822 „a fost făcută după textul rusesc al bucoavnelor mai simple”. Nu 
avem niciun motiv să ne îndoim de aceste afirmaţii, deoarece textul în limba 
română este tributar originalului și abundă în calcuri lexicale. Traducerea 
terminologiei gramaticale a creat numeroase calcuri lingvistice în literatura 
didactică românească din Basarabia primei jumătăţi a secolului al XIX-lea'*. 

Alte ediţii ale bucoavnelor din prima jumătate a secolului al XIX-lea sunt 
cele apărute între anii 1842 şi 1844". Dintre aceste ediţii se păstrează mai 
multe exemplare în diverse colecţii atât în România, cât și în Republica Mol- 
dova şi Rusia. O cercetare de visu a exemplarelor de colecţie ne permit să 
semnalăm unele elemente de descriere mai rar întâlnite. Vom face referință 
la exemplarul din colecţiile MNAIM. Mai întâi, vom observa că titlul acestor 
ediții — Bucoavnă adecă începătoare învățătură pentru cei ce voiesc a învăța car- 
te sloveneste si moldoveneste — nu corespunde întocmai aparitiilor anterioare. 
Pe ultimele pagini numerotate (f. 28-29) apar numerele bisericeşti şi arabe 
până la 10.000'$. Se cuvine să subliniem și faptul că bucoavna din colecţiile 
Muzeului Naţional este unicul exemplar din cele tipărite la Chişinău în pri- 
ma jumătate a secolului al XIX-lea, de aceea i se poate atribui calificativul de 
„carte rară cu valoare de unicat”. Și ediţiile bucoavnelor de la 1842 gi 1844, 
tipărite în tiraje mici (1200-1500 de exemplare), sunt bilingve cu text para- 
lel. Versiunea în limba română (aranjat pe partea stângă a paginii) este una 
tradusă, adică tributară textului rusesc. Termenii românești nu sunt altceva 
decât mostre de calcuri lexicale (semantice și morfematice). 


Dacă respectăm ordinea cronologică a bucoavnelor tipărite în Basarabia în a 
doua jumătate a secolului al XIX-lea, trebuie să consemnăm încă două ediții, 
din 1854 şi 1859. Acestea sunt cunoscute în baza informaţiilor istorice pu- 
blicate de Paul Mihail (1940), nefiind atestate de visu în alte colecții de pa- 
trimoniu. Onisifor Ghibu, spre exemplu, considera că după ediţia din 1844, 
în Basarabia apare o altă ediţie — abia la 1861. La fel gi Şt. Ciobanu consideră 
că „între anii 1844, când se retipăreşte bucoavna de la 1822 şi 1842, gi 1861 
nu găsim nici o carte didactică tipărită în Basarabia”'5. Din cele publicate de 
P. Mihail reținem că Direcţia Economică a Casei Arhierești, în 18 ianuarie 
1854 (nr. 34), raporta către episcopul Irinarh: „deoarece toate bucoavnele 
ruso-moldoveneşti sunt vândute (probabil, din cele editate la 1844 — n. — 
M.D.), iar cererile mereu se înmulţesc, se propune să fie retipărite din nou 
astfel de bucoavne fără nici o schimbare: câte 8 foi de fiecare exemplar, în 
total ar fi 18 top-uri de hârtie pentru 1.000 exemplare”. Către 15 martie 1854 
tirajul fusese deja scos la lumina tiparului și se cerea învoire pentru a fi legate 
de către Volico Sobelman „a câte 6 kop. / fiecare””. 


O ediţie de excepţie a bucoavnelor basarabene din a doua jumătate a secolu- 
lui al XIX-lea este cea apărută în 1861 (1862). Aceasta are înscris pe pagina 
de titlu: Bucoavnă adecă începătoare învățătură pentru cei ce voiesc a învăța 
carte moldoveneste”'. Este prima carte didactică tipărită în Basarabia cu text 
integral românesc (toate ediţiile apărute până la acest an sunt ediţii bilin- 
gve cu text paralel în limbile română si rusă)”. Din informaţiile bibliografice 

lansate de Şt. Ciobanu, Bucoavna (1861), până la fila 17 cuprindea „materia 
din foarte bine editata Bucoavnd din anul 1842” (litere, silabe, cuvinte, ru- 
găciuni)%, iar începând cu fila 18 avea textele din Catihisisul pe scurt şi alte 
„învățături moralnice”. Deci gi această ediţie era o variantă multiplicată după 
cele anterioare la care s-au adăugat textele amintite (Sf Istorie și Catehismul). 
Privită într-un context mai larg al problemei învățământului din Basarabia, 
ediția Bucoavnei din 1861 este marcată de însemnul conștiinței de limbă: 
atunci când condiţiile istorice concrete au favorizat elementul autohton, 
forța generatoare a acestuia nu a întârziat să se afirme. 


Ediţia Bucoavnei de la 1861, va fi reeditată în 1863, însă cu text paralel 
rusesc. O. Ghibu (1916) notează că ediţia Bucoavnei din 1863 are drept 
subtitlu „toate prescurtările de cuvinte din Bucvarul de la Iași, 1755 şi încă 
pe deasupra”. Momentul este deosebit de relevant: nicio ediție a Bucoav- 
nelor basarabene (până la acest an) nu atestă surse preluate după modele 
editate în Principatele Române. Aceasta încheie şirul bucoavnelor apărute 
în Tipografia Eparhială pe parcursul secolului al XIX-lea și destinate, în 
primul rând, şcolilor bisericesti-parohiale. 


În concluzie, bucoavnele apărute în Tipografia Exarhicească a Basarabiei, 
între anii 1814-1863, pot fi împărţite în două categorii: 1) unele care co- 
incid întocmai descrierilor bibliografice (pagina de titlu, tabla de materii, 
numărul de pagini), acestea fiind primele trei ediţii: din 1814, 1815 şi 1822 
şi 2) ediţiile ulterioare. Ele pot fi considerate reeditări multiplicate în baza 
primei Bucoavne — din 1814. Niciuna dintre ediţiile menţionate mai sus nu 
este atestată în colecţiile de patrimoniu (din spațiul românesc). Respectiv, 
edițiile din anii 1815 şi 1822 (descrise de C. C. Giurescu şi O. Ghibu) astăzi 
sunt pierdute, iar cea din 1814 este cunoscută doar în baza notelor biblio- 
grafice publicate în 1923 de Ştefan Ciobanu în „Registrul cărților tipărite în 
Tipografia Exarhicească din Chişinău pe anii: 1814-1821". Al doilea tip de 
bucoavne pot fi considerate ediţiile din anii 1842, 1844, 1854, 1859. Acestea 
diferă de cele din prima categorie prin tabla de materii şi, respectiv, printr-un 
număr mai mare de pagini. Primele două ediții menţionate (1842, 1844) 
sunt atestate în colecţii de patrimoniu, pe când ediţiile din 1854 şi 1859 sunt 
cunoscute doar în baza descrierilor bibliografice. 


Literatura didactică basarabeană, în mare parte religioasă, a fost marcată de 
cele două tendinţe specifice epocii: pe de o parte, politica oficială promovată 
de autorităţile imperiale urmărea un scop categoric — asimilarea lingvistică a 
românilor basarabeni, iar pe de altă parte, eforturile de rusificare ale regimu- 
lui au fost minimalizate prin susținerea de către localnici a școlii basarabene 
cu manuale tipărite în limba română. Astfel, bucoavnele basarabene au asigu- 

rat, în mare măsură, o continuitate a ideii de unitate și o dăinuire a conştiinţei 
de limbă a românilor basarabeni. 


Note | 


1 Ideea creării unui astfel de Minister de Instructiune Pu- 
blică a fost lansată de către Vasile Nazar Caragea (1773- 
1862) în perioada aflării acestuia în serviciile cancelariei 
din Petersburg; născut în regiunea Harkov, român de ori- 
gine; savant enciclopedist; vezi E. Hupka, Beidatowuińca 
suyukioneducm, „Dakeab', 31 maa 1991, c. 7-10. 

> BcmynumeawHoe CA080 npedcedameAbCMBYIOU4ELO Ha 106u- 
aeliiom mopsxecmeeHiom coópanuu Apxuenuckona Kuwu- 
Hesckozo Cepafuma 15 maa 1912 r., KamaHeBcknue Enap- 
XHaAbHble BeAOMOCTU N? 21, or 27 maa, 1912 r., c. 684. 

3 Ştefan Ciobanu, Cultura românească în Basarabia sub 
stăpânirea rusă, Editura Enciclopedică Gheorghe Asachi, 
Chişinău, 1992, p. 37. 

* Paul Mihail, Zamfira Mihail, Acte în limba română tipări- 
te în Basarabia, I, 1812-1830, Editura Academiei Române, 
Bucureşti, 1993, LXVI, p. XVIII. 

$ BRY, vol. IV, nr. 394; ediţia Bucoavnei din 1814 a fost 
retipărită în același număr de exemplare (1200) în 1815. 
é Paul Mihail, (1993), op. cit., p. 3. 

7 C. C. Giurescu, Bucoavna basarabeană din 1815, în 
„Revista Istorică Română”, Bucureşti, 1931 p. 124-128; 
Institutul de Istorie Naţională din Bucureşti deţine un 
exemplar (achiziţie din anul 1930) al Bucoavnei de la Chi- 
şinău, datat cu anul 1815. 

3 Onisifor Ghibu, Din istoria literaturii didactice româ- 
neşti, Bucureşti, 1975, p. 102. 

° Paul Mihail, (1993), op. cit, p. 11. O bună parte din 
patrimoniul de carte rară al Bibliotecii a ars. 

10 Lista cărților românești vechi distruse de incendiul din 
decembrie 1989 [manuscris], Bucureşti, Biblioteca Cen- 
trală Universitară, 1991, p. 33; referintele bibliografice 
asupra editiei Bucoavnei din 1822 pot fi reconstituite doar 
in baza descrierilor lansate de O. Ghibu (informatiile lui 
$t. Ciobanu sunt preluate tot de acolo). 

"Onisifor Ghibu, op. cit., p. 102. 

12 C. C. Giurescu, op. cit., p. 124. 

'5 Ibidem, p. 102. 

14 Dacă păstrăm ordinea cronologică a cărților didactice 
tipărite în Basarabia, în prima jumătate a sex. XIX, trebuie 
să reținem şi ediția Abetedarului rusesc (ediţie bilingvă), 
identificată de Șt. Ciobanu în colecţiile Bibliotecii Semina- 
rului Teologic din Chişinău (datat între anii 1830-1840). 

Cartea cuprinde 56 de pagini (23 file), are o structură 
complexă (după modele rusești gi românești), iar textul ru- 
sesc este tipărit cu caractere civile (după cum se tipărea, de 
fapt, în Rusia), ceea ce conferă acestei ediții o importanță 
deosebită. După cum susţine cercetătorul, aceasta este una 
din „cele mai interesante bucoavne basarabene”. 

"5 David Alexandru, Tipăriturile românești în Basarabia 
sub stăpânirea rusă (1812-1918). Bibliografie, [Chişinău 
1934], Editura Universitas, Chișinău, 1993, p. 103. 

15 Alte detalii: textul este îngrijit aranjat in pagină, pe două 
coloane, cel românesc pe dreapta; tipărit cu caractere ruseşti 
pe hârtie filigranată de culoare albăstrui-gălbuie; format mic 
(22x17 cm); coperta de carton acoperită cu piele (maro 
închis); pe coperta 1 însemnări manuscrise: „Petre Nico- 
lai Popa 1906” (caractere latine), pe fila de forzat (coperta 
2): „Această carte am cetit [o], astăzi în ziua sfintei Cruci. 
27 septembrie 1946” (caractere rusești); in filigranul hârtiei 
identificat pe f. 5 se citește „18407, iar pe f. 20 (verso) a fost 
identificat un filigran cu siglă rusească: „b.1.O.B'. 

17 Paul Mihail, Tipărituri româneşti în Basarabia de la 
1812 până la 1918, Bucureşti, 1940, p.91. 

18 Stefan Ciobanu, op. cit., p. 97. 

'9 Paul Mihail, (1940), op. cit., p. 91-101. 

2 Ediţia Bucoavnei din 1861 are înregistrat pe copertă 
anul 1862, iar pe pagina de titlu — anul 1861; exemplare 
ale acestei editii sunt atestate in colectiile Bibliotecii Aca- 
demiei Române. 

2 BRM, op. cit., p. 485 [nr. 8789]. 

? P, Mihail, op. cit., nr. 197, p. 115; în 14 octombrie 1861, 
Consistoriul Duhovnicesc din Chişinău a emis o dispozi- 
tie specială către Direcţia Economică a Casei Arhiereşti 
(nr. 7145) prin care se confirma că Sinodul din Peters- 
burg „a dat dezlegare de a se tipări în limba moldoveneas- 
că Sf. Istorie gi Catehismul pe scurt”. Direcţia Economică 
ia o decizie destul de îndrăzneață şi ordonă să fie tipărite 
aceste texte împreună cu o nouă ediţie a bucoavnei cu un 
tiraj excepţional în acele vremuri de 6.500 de exemplare. 
La 2 aprilie 1862, în raportul prezentat către Consistoriu 
(nr. 134), se arăta că au fost tipărite 6.200 de exemplare, 
pe când în „darea de seamă despre activitatea tipografiei 
pe anul 1861 se indică faptul că au fost tipărite 8.000 şi se 
vindeau la un preţ de 12 kop. / argint (amintim, în con- 
text, că Bucoavna din 1844 se vindea cu 25 kop.). 

* Ştefan Ciobanu, op. cit, p. 98. 

* O. Ghibu, op. cit., p. 104. 

lon CIOCANU 


Contributii la salvarea gi dezvoltarea 
culturii românești in Basarabia (I) 


I.C. prof. univ. dr. hab., 
colaborator ştiinţific 
principal la Institutul de 
Filologie al A.Ş.M,, critic şi 
istoric literar, lingvist. Autor 
a 37 de cărţi, majoritatea — 
de critică şi istorie literară, 
de sociolingvistică şi de 
cultivare a limbii. Lucrări 
apărute recent: Efortul 
salvator (2006), Salahorind... 
(2008), Darul lui Dumnezeu 
(2009), Noi si cuvintele 
noastre (2011), Cărțile din noi 
(2011). 


La sursele cunoscute până acum privind destinul 
limbii şi literaturii române în Basarabia s-a adă- 
ugat recent una proaspătă — cartea Un velicorus 
moldovean. Fenomen basarabean în Duma de Stat 
a Imperiului Rus (Editura Universul, Chişinău, 
2011) de Andrei Grosu. În prefața cărții apăru- 
te deocamdată în limba rusă autorul, licenţiat în 
istorie al Universităţii de Stat din Chişinău (pro- 
motia 1975), rezumă starea limbii române in spa- 
tiul pruto-nistrean din prima epocă istorică de 
dominatie rusească (toate citatele care urmează 
sunt traduse de noi — I.C.): „Separaţi și izolaţi de 
spaţiul lor etnic la 1812, moldovenii din teritoriul 
dintre Prut gi Nistru, ca gi toate celelalte popoare 
ale Imperiului Rus, au început să devină treptat 
obiect al asupririi nationale şi al rusificării forțate. 


În ultimele decenii ale secolului al XIX-lea, limba 
maternă a moldovenilor a fost practic izgonită din 
şcoală, biserică, administraţie gi justiţie. 


Conform datelor statistice, în 1911 în Basarabia 
existau 1.522 de şcoli primare rusești cu un con- 
tingent de 101.375 de elevi, dar nu funcţiona nici 
măcar o şcoală moldovenească... 


Aflaţi mai mult de o sută de ani sub ocupaţia Im- 
periului Rus, după cum se exprima Petre Cazacu, 
moldovenii n-au avut parte de un învățământ co- 
respunzător necesităţilor culturii lor naţionale și 
circa cincizeci de ani n-au avut nici măcar o sin- 
gură şcoală în care limba lor s-ar fi predat cel pu- 
ţin ca o curiozitate lingvistică asemenea sanscritei 

ori limbii egiptene. Învățământul primar din sate și orașe nu era organizat în 
scopul dezvoltării culturale a copiilor moldoveni, ci urmărea sarcina rusifică- 
rii acestora... Dar nici pe acești copii muscalii n-au reușit să-i rusifice. Marea 
majoritate a moldovenilor continua să se afle în afara sferei învățământului, 
scufundându-se din an în an tot mai mult în bezna întunericului... 


„Poporul... a fost lipsit de posibilitatea de a citi și înțelege cea mai simplă ti- 
păritură din cauza îngrădirii accesului la limba maternă, din cauza interzicerii, 
în condiţiile politicii de rusificare, a limbii moldovenești și deoarece toate sur- 
sele destinate dezvoltării erau în limba rusă, inaccesibile moldovenilor. Chiar 
şi copiii erau obligaţi să înveţe religia și rugăciunile în limba rusă, pe care o 
cunoșteau foarte puţin”. „Din cauza unor atari anomalii, observa lon Pelivan 
în 1905, elevii moldoveni, trecuţi prin școala primară, nu căpătau nici măcar 
posibilitatea de a înţelege ce-i cereau lui Dumnezeu în rugăciunile lor." 


Chiar gi după evenimentele revoluţionare din 1905, când tarismul autocrat a 
fost nevoit să facă unele cedări — au permis polonezilor, armenilor, georgieni- 
lor, letonilor, estonienilor, lituanienilor, nemților, evreilor, cehilor, calmâcilor, 
bureatilor gi altor popoare să deschidă școli primare în limbile lor materne, 
moldovenii nu au avut acest privilegiu. Până la zdrobirea Imperiului Rus ei au 
fost lipsiţi de dreptul de a-și instrui copiii in limba lor maternă. Numai după 
revoluţia din februarie (1917), în urma căreia a fost detronat regimul țarist, 
popoarele aflate în robia rusească s-au bucurat de libertate. Moldovenii basa- 
rabeni au putut redeschide abia în 1917 şcoli primare în limba lor maternă, pe 
baza grafiei latine, având acces la ştiinţă si cultură, la patrimoniul civilizației 
universale, inclusiv la învățarea limbilor rusă, engleză etc. 


Andrei Grosu nu ratează ocazia de a se referi în Prefató la almanahul 
„Beccapaóna”, editat în rusește în 1903 de Pavel Crusevan, „cunoscut naţi- 
onalist rus de proveniență moldovenească”, și să citeze din el: „Moldovenii 
sau românii constituie partea cea mai mare a populaţiei din Basarabia, circa 
trei pătrimi ale acesteia... Rușii îi numesc pe români moldoveni după denumirea 
unuia din principatele românești...” (p. 8; subl. — I.C.). 


Moldovenii basarabeni, continuă firul dezvăluirilor Andrei Grosu, sunt parte 
integrantă a etnosului român. Existenţa lor de la etnogeneză până în prezent 
este legată în mod indisolubil de istoria spaţiului etnic românesc. Istoria a 
făcut ca in 1812, în urma războiului ruso-turc din 1806-1812 gi conform Tra- 
tatului de pace de la București (16 mai 1812), moldovenii din Basarabia să 
fie rupti de la Principatul Moldovei, din componenţa căruia au făcut parte 
aproape cinci secole, și timp de mai mult de un veac au fost izolați de spațiul 
lor etnic românesc. Trecuti în componenţa Imperiului Rus, moldovenii au 

fost supuși deznaţionalizării şi rusificarii forțate. După evenimentele revolu- 
tionare din 1905 autocratia rusă s-a văzut nevoită să cedeze o parte a puterii 
sale poporului, prin mijlocirea Dumei de Stat a Imperiului. Când a venit rân- 
dul discutării problemei „Despre învățământul primar”, o parte a popoarelor 
din Rusia s-au învrednicit de acest drept. Nu însă și moldovenii. Unii deputați 
din partea Basarabiei au optat pentru continuarea instruirii copiilor basara- 
beni în limba rusă, chipurile, pentru că numai în acest fel ei ar fi putut avea 
acces la toate bunurile spirituale, culturale. „În apărarea drepturilor moldove- 
nilor la şcoală primară în limba lor maternă s-a pronunţat un deputat din par- 
tea țăranilor basarabeni, născut la Telenești, rusul (velicorusul) de rit vechi 
Dionisii Petrovici Gulikin”, specifică autorul, citându-l pe distinsul cărturar 
basarabean Pantelimon Halippa, care-l considera pe protagonistul studiului 
său — Gulikin — „un velicorus cu suflet mare”. 


Dar nu ne propunem, aici, să dezvăluim în amănunt activitatea lui Gulikin, 
despre care nu avem alte surse de informaţie decât proaspăta gi documenta- 
ta carte a lui Andrei Grosu și câteva reflecții publicistice ale lui Pantelimon 
Halippa, un admirator al deputatului Gulikin. E locul să evidentiem, în con- 
tinuare, contribuţia lui Pantelimon Halippa la salvarea și la buna dezvoltare a 
limbii gi literaturii române în Basarabia. Opţiunea noastră pentru o revenire la 
rolul gi importanţa activităţii lui Pantelimon Halippa în acest sens este cu atât 
mai indreptatita, cu cât marele cărturar gi patriot, alături de Anton Crihan, 
Alexandru Boldur, Petre Cazacu, Nicolae Iorga și alți oameni de cultură, este 
prezentat în cartea lui Andrei Grosu ca unul dintre cei mai fideli şi mai activi 
promotori ai învățământului național al românilor moldoveni, în consens cu 
opţiunile velicorusului Gulikin. 


Pentru a aduce probele necesare în susținerea ideii că drepturile poporului 
nostru la limba strămoșească erau călcate în picioare de tarism nu fără incu- 
viintarea — de la tribuna Dumei de Stat a Rusiei — din partea unor deputați 
basarabeni lipsiţi de demnitate naţională, ne vom referi la volumul Publicistică 
(Chișinău, 2001) al lui Pantelimon Halippa. În articolul Limba moldovenească 
în Duma Imperială, cu care se deschide volumul Publicistică, autorul limu- 
reşte limpede ce gi de ce s-a întâmplat în şedinţele din 1910 ale legislativului 
rus. După ce deputatul Gulikin propusese ca moldovenii să fie incluși printre 
nationalitatile cu dreptul de a-și învăţa copiii în şcoli nationale, „la discuţia 
punctului de lege, care privea slavona bisericească, pe care nici rușii actuali 
n-o mai înțeleg, deputatul Basarabiei, preotul Ghepetki, moldovean de origi- 
ne, a spus următoarele: «Vă mărturisesc, domnilor deputaţi, că moldovenii 
noștri din Basarabia tresaltă de bucurie și de mândrie când văd că odraslele 
lor citesc bisericește slavoneste gi că, deci, Duma Imperială nu este în drept de 

a refuza moldovenilor să-și înveţe copiii în limba bisericească slavonă; însă în 
caz contrar, Duma ar nemulțumi tara noastră, pentru că poporul însuși al Ba- 
sarabiei sincer dorește aceasta despre care vă vorbesc...>” (Publicistică, p. 1). 


Când și ceilalți deputaţi din partea Basarabiei l-au susținut pe Ghepetki, „a fost 
distrusă prima iluzie, primul pas care se făcea pentru scoaterea poporului mol- 
dovenesc din Rusia din bezna întunericului” (p. 2). De ce a fost aga?, se întreabă 
Pantelimon Halippa gi răspunde: „...Boierii și preoțimea nu tind la rusificarea 
Basarabiei, pentru că rusificarea ar însemna totuşi împărtășirea, măcar în par- 
te, a poporului moldovenesc la cultură, căci, oricât de joasă e cultura ruseas- 
că, ea este o cultură. Şi unii și alții tind însă la ceva mai sigur pentru soarta lor 
proprie... Tocmai starea actuală a poporului de jos le convine de minune. Oare 
unde ar mai găsi boierul nostru basarabean o vită lucrătoare mai ascultătoare 
şi mai lipsită de conştiinţa drepturilor sale decât numai printre țărănimea in- 
cultă moldovenească? Şi oare unde preoțimea basarabeană și-ar găsi mai buni 
poporani decât printre primitivii moldoveni țărani care sunt atât de darnici și 
atât de nepretentiogi, multumindu-se pentru hrana lor sufletească cu ceva bol- 
boroseală din vechea slavonă, cu putintel fum de tămâie și cu câteva picături 
de aghiasmă în şipușor? Or, tocmai în starea de astăzi, cu școala rusească de la 
care moldoveanul nu se alege cu nimic gi cu puţină slavonă și tămâie boierii gi 
preoțimea din Basarabia cât se poate de bine exploatează turma mută și oarbă a 
două milioane de moldoveni harnici și nepretentiogi!...” (p. 3). 


E drept că Pantelimon Halippa numește gi demnitari care au purtat de grijă cul- 
turii românilor moldoveni în secolele XIX-XX: dintre ruși — „pe însuși împăra- 
tul Alexandru I, care prin şcoli lancasteriene moldovenești vroia să lumineze 
mintea copiilor boierilor gi targovetilor din Basarabia... pe arhiepiscopul Dimi- 
trie Sulima, care cu atâta străduință îi îndemna pe preoți să deschidă, pe lângă 
biserică, şcoli parohiale moldovenești... pe guvernatorul Haruzin, care nu s-a 
opus înființării unei «Societăţi moldovenești» care îşi pusese în statutele sale 
ca punct principal redesteptarea moldovenilor din Basarabia prin şcoli natio- 
nale moldovenești..., dintre moldoveni — pe „mareșalul nobilimii basarabene I. 
M. Sturza, care pe la 1841 încercase să procure cărți de citire şi manuale pentru 
şcolile lancasteriene chiar în Moldova si Valahia; pe protopopul Bălţilor, părin- 
tele Sineavski, care mult a stăruit pentru școlile moldovenești parohiale din ju- 
detul său; pe mareșalul nobilimi din ţinutul Chișinăului gi consilier în Consiliul 
imperial P. Dicescu, care a înființat « Societatea moldovenească», pe boierul E. 
Gavriliţă... care a scos primul ziar moldovenesc în Basarabia.” (Ibidem). 


Pantelimon Halippa înfierează politica ţarismului de ignorare principială a 
elementului national moldovenesc din Basarabia. El cercetează informaţiile 

statistice, din care evidenţiază, de exemplu, că „Chișinăul, printre cei 1.500 
de funcţionari (în numărul acesta intră și profesorii diferitelor şcoli secundare 
şi urbane) numără numai 226 de persoane cu nume moldovenești, şi nu zic 
moldoveni, căci nu ştiu dacă măcar vreo 20 de inși din cei 226 au conștiința 
naţională moldovenească. Tabloul devine și mai îngrozitor, când privim fur- 
nicarul slujbagilor statului, repartizaţi după ministere, astfel avem: 


1) La ministerul de interne: 235 străini şi numai 44 de origine moldovenească; 
2) La ministerul de finanțe: 203 străini şi numai 24 de origine moldovenească; 


3) La ministerul comerțului gi industriei: 45 străini gi numai 7 de origine mol- 
dovenească... 


=» 


11) La direcțiunea căilor ferate nici un funcţionar de origine moldovenească 
(p. 4). 


Reflectiile autorului asupra acestor date statistice aruncă multă lumină in pro- 
blema rusificării provinciei noastre, inclusiv prin concursul funcționarilor de 
origine moldovenească, care „de-abia mai înțeleg graiul poporului moldove- 
nesc, fiind mai iniţiaţi doar în înjurătura moldovenească... În maşina birocra- 
tismului rusesc nenorocitii aceștia joacă rolurile de mâna a doua sau chiar de 
a treia, fiind contopisti, pisărași şi numai rareori ocupând niște posturi mai 
înalte și mai importante: mizerabila lor situaţie parcă într-adins a luat ființă 
pentru a-i pedepsi pentru păcatul inconstientei nationale...” (Ibidem). 


Pantelimon Halippa descrie amănunțit starea de lucruri din justiție: „Vă pu- 
teti închipui ce fel de dreptate împart oamenii justiţiei, când ei nu știu o boabă 
din limba poporului de baștină! Nu-i vorbă, interogatoriul la tribunalul din 
Chişinău, pentru moldoveni, se face prin translator in moldovenește, dar s-au 
întâmplat cazuri când bietul moldovean de la ţară a fost judecat gi osandit, 
fără să ştie ce şi cum... S-au văzut țărani moldoveni înhățați în puterea legii, 
pe care ei n-o știu și nici n-o pot ști, gi dugi in Siberia, tot drumul strigând 
înspăimântați si nedumeriti: «Da unde mă duceti, da ce am ficut?»” (p. 5). 


Într-un alt text publicistic el citează din articolul Basarabia sub stăpânirea 
rusească, 1812-1912 adevăruri crunte „despre nimicirea școlilor lancasterie- 
ne, semimoldovenegti, înființate în oraşele de ţinut ale Basarabiei pe timpul 
împăraţilor Alexandru I și Nicolai I, despre izgonirea limbii moldovenești, 
ca obiect de învățământ, din seminarul spiritual și din liceul de la Chișinău, 
despre introducerea limbii slavone în biserică, despre prigonirea elementului 
moldovenesc în asezamintele guberniale de la 1870 încoace și multe alte ne- 
dreptăți ce s-au făcut moldovenilor în timp de o sută de ani” (p. 6). Inimosul 
publicist elogiază un calendar (al lui C. V. Popescu) în condiţiile în care în 
1912 lipsea interesul moldovenilor pentru carte și, în genere, pentru cultură. 

El sugerează conationalilor noștri să se trezească din letargia in care îi tinuse 
un veac întreg tarismul: „Ie cuprinde o groază când te gândești că atâtea sunt 
de făcut si, cu toate acestea, moldovenii cei conștienți de naționalitatea lor 
rămân neactivi, parcă ar aștepta ca alții să vină să le facă datoriile lor față de 
neam” (p. 8). Tocmai într-un atare context Pantelimon Halippa laudă încer- 
cările de versificatie ale lui Tudose Roman, dedicate moldoveanului simplu, 
pe care-l dorește conştient de drepturile-i furate de tarism — chemându-l să și 
le revendice, să gi le apere: „Daţi lumină, daţi lumină, / Voi, stăpâni pe-acest 
popor, / Că o nație întreagă / Doarme-n somn omorâtor. // De ce ţineţi hă- 
tu-n mână / Şi dormiţi şi voi ca noi? / Dintr-o baltă daţi în alta / Şi din lipsă 
în nevoi. // Ce ascundeti voi lumina / De la faţa tuturor? / Daţi-o ca să se 
destepte / Duh de natie-n popor...” (p. 8). 


Dincolo de absenţa laturii estetice a versurilor lui Tudose Roman, publicistul 
le consideră binevenite pentru trezirea basarabenilor simpli la viața publică, 
la dezvoltarea spiritului lor de dreptate și a conștiinței naționale, înăbușite în 
mod criminal de tarismul rus. 


În albia acelorași idei înălțătoare igi desfășoară Pantelimon Halippa întreaga 
activitate pe plan literar și politic înainte de Marea Unire ori, mai exact, în 
timpul pregătirii de epocalul eveniment. Astfel, în 1914 el începe să activeze 
în cadrul revistei „Cuvânt moldovenesc” și al ziarului săptămânal cu aceeași 
denumire (cf. Iurie Colesnic, Basarabia necunoscută, vol. I, Chişinău, 1993, 
p. 72). Prin aprilie 1914 este înființat Partidul national moldovenesc, avându- 
| pe Pantelimon Halippa în calitate de secretar. La 27 martie 1918 el prezidea- 
ză şedinţa în care Sfatul Țării a votat actul Marii Uniri. În 1918-1940 a fost 
deputat şi senator în Parlamentul României, la 15 octombrie 1918 fiind ales 
membru corespondent al Academiei Române. În 1921 a tipărit la Iași cartea 
de poezii Flori de pârloagă, prefațată elogios de Mihail Sadoveanu. Printre ac- 
tiunile deosebit de importante ale acestui fiu demn al Basarabiei se înscrie, ca 
o pagină de glorie a cugetului românesc, înființarea revistei „Viaţa Basarabiei”, 
în ianuarie 1932. Pantelimon Halippa, directorul publicaţiei, semnează în pri- 
mul ei număr Un cuvânt înainte, autentic program de luptă al scriitorilor basa- 
rabeni pentru dezvoltarea, acum nestingherită de restricțiile țariste, a limbii 
gi literaturii române. 


Revista s-a impus atenţiei publicului numeros prin valorificarea şi populariza- 
rea creaţiei scriitorilor clasici români de origine basarabeană Alecu Russo, Bog- 
dan-Petriceicu Hasdeu, Constantin Stamati, Constantin Stamati-Ciurea, Alecu 
Donici ş.a. A constituit, de asemenea, o tribună literară de valoare incontestabi- 
IA în procesul afirmării unor scriitori tineri, chemaţi să continue cauza literatilor 

basarabeni (și nu numai a acestora) în condiţiile noi: Constantin Stere, Nicolai 
Costenco, Magda Isanos, Petre $tefinuca, Gheorghe Bezviconi, George Me- 
niuc, Ştefan Ciobanu, Bogdan Istru ş.a. Acest adevăr poate fi constatat cu uşu- 
rinta la lectura volumului Scriitori de la „Viaţa Basarabiei” (Editura Hyperion, 
Chişinău, 1990), alcătuit de Alexandru Burlacu gi Alina Ciobanu. Esentiale 
pentru înţelegerea justă a importanţei acestei publicaţii gi pentru deslugirea ori- 
entării nemijlocite a autorilor ei ni se par studiile Un cuvânt înainte şi Prinosul 
Basarabiei în literatura românească de Pantelimon Halippa, Din istoria mișcării 
naționale în Basarabia (fragment) de Ştefan Ciobanu, Variantele poeziei Limba 
noastră de Vasile Harea, Limba și geniul național de Constantin Stere, Anul lite- 
rar 1938 în Basarabia de Nicolai Costenco, precum și poezii de lon Buzdugan, 
Vladimir Cavarnali, Nicolai Costenco, Magda Isanos, Bogdan Istru, Andrei Lu- 
pan, George Meniuc, loan Sulacov gi ale altor debutanţi ai epocii. 


Pantelimon Halippa considera că revista aparţinea cărturarilor basarabeni dedi- 
caţi scrisului literar gi care aveau următoarele scopuri: „1) destelenirea paraginii 
trecutului de robie, care mai persistă în unele privințe în Basarabia; 2) dezvălu- 
irea și înfățișarea sufletului românesc basarabean în ceața vremurilor apuse gi în 
splendoarea luminii de astăzi; 3) cercetarea pământului Basarabiei din punct de 
vedere geografic gi etnografic; 4) îndrumarea fiilor Basarabiei pe căile românis- 
mului şi ale statului national român; 5) crearea de legături sufleteşti între locui- 
torii Basarabiei fără deosebire de naționalitate gi religie; 6) cimentarea legături- 
lor între românii din tot cuprinsul României Mari gi cei din afară de hotarele ei 
politice; 7) urmărirea mersului instituţiilor de cultură spirituală și materială în 
Basarabia gi chiar în Tara întreagă, în măsura în care înregistrarea faptelor poa- 
te ajuta aducerea de lumină în problemele basarabene; 8) dezbaterea nevoilor 
economice ale Basarabiei; 9) revista presei care tratează chestiuni obşteşti, ce 
privesc şi regiunea noastră; 10) împărtăşirea cititorului uitat şi izolat pe melea- 
gurile basarabene la problemele de cultură generală și de civilizație umană care 
frământă capete, popoare, universul întreg; 11) orice alte probleme şi chestiuni 
care în cursul muncii vor fi găsite că răspund scopurilor Asociaţiei «Cuvântul 
moldovenesc» gi revistei «Viața Basarabiei»” (p. 241). 


În continuare Pantelimon Halippa punctează elemente de politică editorială 
pentru a realiza programul stabilit: „Prin pagini de beletristică, versuri, folclor 
şi studii de orice natură, care ar oglindi sufletul moldoveanului basarabean, 
ne propunem să-l arătăm fraţilor lui de aiurea, care nu ne cunosc nici astăzi 
îndeajuns, aşa cum se prezintă cu însușirile lui caracteristice, precum: cumin- 
tenia pilduitoare, bunătatea îngăduitoare și iertătoare, omenia neafișată și ne- 
oțărâtă, răbdarea tăcută și creștină, modestia sinceră și netrâmbițată gi atâtea 
altele. N-am dori însă să ne ascundem nici defectele şi mai ales întârzierea în 

atâtea domenii ale vieţii. Suntem doar trup din trupul unui popor de țărani 
şi nu avem nici o vină că, din cauza vremurilor de urgie din trecut, purtăm 
pecetea primitivitatii, cu care de altfel sunt pecetluiti țăranii din tot cuprinsul 
sud-estic european” (p. 242). 


Pantelimon Halippa dă dovadă de spirit obiectiv şi cere înțelegerea cuvenită din 
partea confratilor de breaslă de peste Prut: „Aga cum suntem, avem dreptul de 
a fi cunoscuți și luaţi în seamă. Facem deci apel la condeiele cunoscute și la acei 
care până acum n-au avut curajul publicităţii, să brăzdeze adânc, de-a lungul gi 
de-a curmezișul, Basarabia virgină, spre a scoate în evidenţă însușirile poporu- 
lui ei gi spre a pregăti terenul unde va creşte gi va înflori sufletul românesc basa- 
rabean, vrednic de plantatorii acestui suflet pe aceste meleaguri, din antichitatea 
tracică și romană și din vremurile de mai încoace, când s-a plămădit neamul 
nostru românesc...” (Ibidem). Autorul articolului-program dorea ca „Viaţa Ba- 
sarabiei” „să fie acea revistă românească de cultură generală, care să cultive pe 
cititorul basarabean pentru scrisul şi literatura românească” (p. 243). 


În studiul Prinosul Basarabiei la literatura românească Pantelimon Halippa 
aduce un omagiu binemeritat basarabenilor care au contribuit esenţial la te- 
zaurul cultural românesc: Bogdan-Petriceicu Hasdeu, Constantin Stamati, 
Alecu Donici, Alexei Mateevici, Leon Donici-Dobronravov si atâţia alții. 


Pan Halippa acordă o mare atenţie cultivării limbii române autentice: „O lite- 
ratură cât de cât desăvârșită nu putem face în altă limbă decât a poporului nos- 
tru... Cum am putea înțelege lumea lui Dumnezeu, cum am izbuti să rupem 
pecetile de pe tainele ascunse ale destinului, ale vieţii, ale iubirii, ale morții si 
ale întregii întinderi de gândire, dacă n-am şti să vedem cu ochi înțelegători 
cele ce ne înconjoară, dacă n-am fi în stare să ne folosim de limba părinți- 
lor noștri, in care ei au adunat înțelepciunea de veacuri, au condensat sim- 
tamintele clocotitoare ale altor rânduri de străbuni și au zugrăvit frumusețea 
rumenă a atâtor răsărituri de soare, minunea multicoloră a atâtor curcubeie 
deasupra văilor şi dealurilor noastre..” (p. 246-247). 


Ca editor al revistelor „Cuvânt moldovenesc” gi „Viaţa Basarabiei” şi ca autor 
al cărții de versuri Flori de pârloagă, Pantelimon Halippa a contribuit consi- 
derabil la realizarea postulatelor teoretice, abordate parțial mai devreme, pre- 
zentându-l ca susținător al pledoariei velicorusului Gulikin și stigmatizator al 
atitudinii deputaţilor moldoveni din Duma de Stat a Rusiei ţariste, străini de 
sentimentele naţionale și de grija pentru limba și cultura propriului popor. 

| Există o „literatură moldovenească”? 

Fenomenul miraculos al regenerării românismu- 
lui în Basarabia, izbucnit pentru a stinge ceea ce 
s-a numit, îndreptăţit, o „ruptură ontologică”, 
obligă la un efort integrator, ambivalent, recu- 
perând o literatură care păstrează, prin memoria 
etnică, rădăcinile arheale românești, dar care, 
sub „teroarea Istoriei”, e bântuită de o „conștiință 
sfâşiată”, căutându-şi specificitatea. Pericolul ru- 
sificării, criza dedublării, comandamentul sincro- 
nizărilor intretin, pe de o parte, sentimentele de 
marginalitate gi înstrăinare, chiar reacții retractile; 
pe de altă parte, alimentează „complexul Ithaka” 
(cf. M. Cimpoi), Basarabia fiind — s-a spus — „o 
tara în exil”. Şi dacă suntem de acord că o geogra- 
fie literară românească nu poate ignora spaţiul ba- 
sarabean (cunoscând o schizoidie benignă care, 
în timp, a alimentat un modus vivendi), sarcina 
urgentă ar fi, după noi, dovedind realism politic, 
edificarea unui spațiu cultural comun”. Ideea unio- 
nistă nu mai e populară, atractivitatea economică 
întârzie, dilema identitară se prelungește. A fost 
reactivată o fantomă lingvistică: limba moldove- 
nească. În acest context ne putem întreba dacă 
Basarabia, trecând „proba exilului”, mai e o pro- 
vincie românească și în ce măsură literatura ei 
(care nu poate fi doar românească) are, prin des- 
tarare, conștiința acestei apartenente. 


Românismul basarabean a fost „sentinela latinită- 
ţii” (Zamfir C. Arbure) iar fenomenul basarabean 
este un fenomen românesc in extremis’. Ca regiu- 
ne de frontieră (border-land), Basarabia şi-a pre- 
lungit protostatalitatea, independenta Republică 
Moldova zbătându-se între securizare si federali- 

zare. În vreme ce rușii au încurajat identitatea moldovenească, lipsa unui pro- 
iect panromânesc la Bucureşti“, incoerenta decizională sau gafele diplomatice 
n-au făcut decât să amplifice dezinteresulS şi să blocheze replierea identita- 
ră. Cum limba, marele personaj tragic al istoriei basarabene, a fost exilată“, 
glotonimul limba moldovenească (norodnică) a făcut o fulminantă carieră, 
recunoscându-i-se chiar slavismul. Iar scrisul, pentru cei credincioși românis- 
mului, a devenit un act existenţial, hrănind o literatură rizomică. Şi pregătind, 
conspirativ, o fabuloasă renaștere, obstrucționată ori deturnată acum de pe 
calea reîntregirii. 


Înainte însă de a examina, mai îndeaproape, soarta acestei literaturi, se impu- 
ne să chestionăm, sociologic, contextul pentru a privi problema adecvat, în 
ramă geopolitică. Spaţiul pruto-nistrean nu conservă o etnicitate moldoveană 
nealterată, cum ar susține reprezentanţii moldovenismului fundamentalist (V. 
Stati, Ion Drutś). Există şi o ideologie a moldovenismului filorus, acceptând 
pe fundalul moldovenismului primitiv o modelare rusofilă. În plus, fragilita- 
tea statalității ca moştenire geoculturală (Basarabia având, lungă vreme, statut 
de gubernie) alimentează psihologia „omului marginal” (Robert E. Park) şi 
ridică, imperativ, problema marginalității. Ceea ce înseamnă că, fiind, în limbaj 
sociologic, o arie culturală periferică, spaţiul basarabean presupune confrun- 
tarea a două sisteme culturale, cu inevitabile întrepătrunderi, împrumuturi, 
schimburi culturale. Întrebarea e dacă aceste fenomene de difuzie s-au gre- 
fat pe o matrice stilistică de rezistență (ca obârşie) sau dacă modelul cultu- 
ral (cultural pattern) a impus o cultură donatoare. Şi dacă, sub tutela acestei 
culturi globale (de referință), cultura basarabeană a devenit o subcultură (nu 
in sens axiologic). În fine, trebuie să clarificăm — sub presiunea aculturatiei — 
care este această cultură donatoare. 


Cum raporturile dintre culturi sunt, se ştie, raporturi de forță, o astfel de 
intersectare (întâlnire) face din aculturafie (termen inventat, se pare, de 
]. W. Powell) un fenomen normal; doar că difuziunea culturală se poate desfă- 
şura cu sens unic, prin asimilare, schimbând modelele (patterns) culturale ini- 
tiale şi impunând chiar etnocidul, ca deculturatie programată. Este limpede 
că o cultură in stare pură, sustrasă influențelor, într-o iluzorie independență 
nu poate fi concepută. Pe de altă parte, orice dinamism cultural (numit cultu- 
rație de Denys Cuche”) este şi un proiect existenţial, purtând — în cazul Basa- 
rabiei — pecetea unei istorii propagandistice, atentând la identitatea națională. 
Charles King vorbea chiar, surprinzător, de un „naționalism negociabil”*. Dar 
ocupaţia ruso-sovietică a condus la prăbușirea conștiinței naționale sub fla- 
mura „rusismului” iar impactul ideologic din fosta R.S.S.M. a avut consecințe 
catastrofale. „Ispita slavă” (despre care vorbea Mircea Vulcănescu) se putea 
exprima prin religiozitate, exaltare, delicateţe, exploatarea socialului ș.a. Dar 

în câmpul literaturii comandamentele ideologice au decapitat instituţia criti- 
cii literare, transformând-o în simplu și docil instrument (executor politic). 
S-a şi lansat sintagma de „critică reptiliană” (Leo Butnaru), virusul ideolo- 
gic infectând literatura epocii. Problema revizuirilor e vitală pentru această 
ofensivă recuperatoare si exigentă. Ca şi altădată când, analizând fenomenul 
literar basarabean, E. Lovinescu aducea în scenă, ca prim argument, interesul 
cultural, observând că după un secol de înstrăinare necunoscuta literatură ba- 
sarabeană invita mai degrabă la „amortirea scrupulelor estetice”. Totuși, aceşti 
„moldoveni desficuti de noi” (după expresia lui Iorga) au dovedit continuita- 
te culturală pe fundalul rezistenței românismului. Încât a discuta despre lite- 
ratura basarabeană înseamnă, prioritar, a nu uita că „nu există literatură pură” 
(D. Matcovschi), în absenţa unei pedagogii nationale. Şi dacă poeţii sunt 
conştiinţa morală a naţiunii (cf. E. Cogeriu), cruciada pentru limbă, istorie şi 
neam s-a purtat, se știe, sub stindard eminescian de către o mână de scriitori, 
repudiind „estetica de partid” (Marian Popa), alergică la sacru, şi exemplul 
lui homo sovieticus, încurajând mancurtizarea — veritabil genocid etnocultural. 
Presiunea slavizării a trezit o conştiinţă îndurerată gi a obligat la apărarea iden- 
titatii şi a specificitatii. Dar acțiunea „moldovenistă” sovietică a avut un scop 
politic şi, sub masca afirmării identităţii, a urmărit brutala separare de unitatea 
sa etnică, atentând la memoria istorică. Stegarii moldovenismului agită o fan- 
tomă lingvistică. A promova limba moldovenească înseamnă a dovedi o crasă 
ignoranță ori a comite o fraudă ştiinţifică, sub un intreit aspect (lingvistic, 
istoric, politic), nota Eugeniu Coşeriu; fiindcă român şi moldovean „nu sunt ter- 
meni de același rang semantic”. Dincolo de absurditatea existenței a două state 
românești gi a unei limbi care circulă sub o dublă denumire, chiar acceptând 
o identitate culturală „suplă”, condiționată de „logica metisajului” (Jean-Loup 
Amselle, 1990) vom spune, fără echivoc, că acel „naționalism sănătos”, cerut 
de E. Coșeriu în contextul bilingvismului, înseamnă, negresit, raportarea la 
cultura „de origine”, invocând un necesar etnocentrism. Datoria de a-şi apăra 
specificitatea nu înseamnă, în cazul literaturii basarabene, o reactivare a com- 
plexelor provincialismului (regionalismului), în numele duiosului spiritus 
loci. După cum reapropierea de cultura română, depășind un dispreţ păgubos, 
n-ar trebui să încurajeze „puseurile localiste””, protejând, chipurile, un spe- 
cific regional, populat de valori precare, cocotate pe soclul „marilor clasici”. 
„Examenul integrării” (ca să preluăm formula lui Mihai Cimpoi) va fi nece- 
sarmente dur, respectând amprenta unei provincii culturale, dar gi imperativul 

sincronizărilor interioare, printr-o nemiloasă „reducere la scară”. 


Arie culturală periferică, oferind o zestre literară, poezia basarabeană (şi nu 
numai) trebuie recuperată, dincolo de orice fel de complexe. Ea nu reprezintă 
doar o curiozitate regională. Analizând „felul în care se vede literatura basa- 

rabeană”, Ion Simut observa, esenţial, că e vorba de „o gestiune proprie a va- 
lorilor”". Înțelegem dorinţa scriitorilor basarabeni de a fi trataţi ca „scriitori 
români, pur şi simplu” (N. Leahu). Realitatea e însă alta și afirmând răspicat 
că literatura basarabeană e literatură română, nu putem ignora că, deocamda- 
tă cel puţin, circulaţia cărţilor gi a valorilor nu e încă „naturală gi vizibilă”. 
Adică n-a intrat în circuitul naţional, sfidând realitățile geopolitice (statale, 
mai exact). 


Deşi a trecut printr-o „succesiune de reinvieri” şi regenerări spectaculoase, 
chiar miraculoase, fenomenul basarabean rămâne înstrăinat, prelungindu-gi 
„destinul golgoteean” (cf. M. Cimpoi), cu o identitate disonantă față de ca- 
drul referential românesc. Încât și literatura din Basarabia, în pofida efortu- 
rilor sincronizante, a gesturilor recuperatorii, e gi azi privită ca o literatură 
paralelă, sperata integrare culturală fiind — spunea cândva L. Ulici — doar un 
„balsam consolator”. Dar literatura Basarabiei nu există în sine; avem, așadar, 
obligația unei mai generoase receptivități. 


Între a decreta că ea nu există (fie în sens valoric, fie ca imposibilitate „localis- 
tă”, ruptă de matca românității) şi a prelua necritic abundenta ofertă, alegem, 
firește, soluția unui examen calm al reliefului axiologic: cu autori gonflati și 
statui caricate, cu prestigiu ofilit, obligând la reevaluări / declasări; cu himera 
specificului gi suflul profetic, de valenţe sacrale, oscilând între ruralismul ele- 
giac şi retorica proletariană, vehiculând industrios-stahanovist poncife pro- 

pagandistice; cu fireasca „masificare” (cum zicea T. Vianu) a operelor care se 
adună în timp (crescând, estompându-se ori chiar „dispărând”) până la actua- 
litatea în mișcare, literatura vie, orgolioasă, tulbure și nesigură; cu inevitabilele 
războaie generationiste, proclamând clivajul „celor două estetici”, uitându-se 
păgubos că valorile coexistă, inclusiv prin prezenţa / importanţa scriitorilor 


de fundal. 


S-a bătut multă monedă pe acest asincronism basarabean, innamolit în pito- 
rescul etnografic, mogionologist (după o vorbă a lui Mihai Cimpoi), purtând 
otrava sentimentalismului moldav și exploatând cu hărnicie industrioasă un 
bătătorit „pachet” tematic. Negreșit, literatura din provincia despărțită de 
țara-mamă printr-o artificială frontieră etnică (prelungind dureros schizo- 
frenia identitară) rămâne „o ramură vitregită”, cum nota ferm Gh. Grigurcu. 
Iar Alex. Ştefănescu, bucuros de regăsire, sesiza că asistăm, prin recuperarea 
scriitorilor de dincolo de Prut, la o „îmbogățire bruscă” a literaturii române. 
Vom spune numaidecât că această reîntregire culturală va pricinui gi „pierderi 
colaterale” (cf. Eugen Uricaru). Un dur examen integrator va clătina ierarhiile, 
reagezand — prin validare axiologică — clasamentele. Reducerea la scară este o 
acțiune dureroasă gi necesară, refuzând blandetea unui tratament filantropic. 
La fel de adevărată ni se pare însă gi o altă constatare. Sunt multe nume care, în 
furnicarul scriitoricesc, rezistă la această confruntare gi care ar merita să circu- 
le, cu deplină îndreptăţire, în tara. Cu excepţia unor scriitori lăudaţi sau huliti 
pentru vibrația lor mesianică, abia optzecistii poartă, se spune, „aură de invin- 
gători”, deținând şi monopolul sincronizant. În rest, zic unii, oblomovismul 
cultural s-a înstăpânit într-un mediu cultural „ofilit”, eclipsand si conștiința 
apartenenţei (cultura de referință). Dar nu este cazul să aruncăm o umbră idi- 
lica peste învolburata viață literară. Nu e vorba de clemenţă pentru veterani, 
de filantropie pentru o literatură „retardată” ori de o ciudată amnezie pentru 
cei care, cum spunea Blaga, s-au dedat la „prostituţia slovei', înnămolindu-se în 
oportunism si conjunctural, în lunga domnie a realismului socialist. Iar sita 
istoriei literare e nemiloasă şi cimitirele literare încăpătoare; în literatură ră- 
man solistii. 


x 


În urmă cu aproape două decenii publicam Cele două Românii? (Editura He- 
licon, Timişoara, 1993), volum în care deplângeam, pe urmele altora, o abe- 
ratie istorică: existența a două state româneşti! Au mai apărut: Bătălia pentru 
Basarabia (în două ediții, 2000 şi 2002) şi masiva antologie Poeți din Basa- 
rabia (2010, sub egida Editurii Academiei, în colaborare cu Editura Ştiinţa 

din Chişinău), fără ecou acolo, supusă unui ciudat embargou, încercând o ra- 
diografiere a fenomenului poetic basarabean pe durata unui secol gi pledând 
pentru edificarea unui spațiu cultural comun. Fireşte, am refuzat derogări va- 
lorice și am propus inevitabile declasări, în sensul unui metabolism cultural, 
normal, integrând în circuitele noastre axiologice oferta literară de peste Prut 
în speranța că am temperat gi isteria antiromânească, românofobia care flu- 
tura pericolul „anexării,, pregătind — vorba regretatului Andrei Vartic — „coa- 
cerea premiselor”. Vrem a spune, așadar, că Basarabia nu e o provincie fără 
literatură, cantonată încă într-o estetică ofilită, chiar dacă supusă lungă vreme 
deznaţionalizării (mancurtizării), reconditionand — printr-o propagandă os- 
tilă — ficțiuni staliniste. Cum Republica Moldova există pe harta lumii, cum 
inevitabil e invocată statalitatea, obţinută, e drept, printr-o anevoioasă legiti- 
mare, însoţită de exaltări autohtoniste, întrebarea de neocolit priveşte putinţa 
unei literaturi moldovenești, suficientă sieși. 


În contextul atâtor false dileme identitare, prelungite inerţial, sfidând adevărul 
istoric, soarta literaturii moldovenești îşi conservă echivocul. Să ne amintim că, 
în cadrul sistemului literar sovietic, literatura moldovenească, deși literatură 
naţională, era parte a „norodului sovietic”, suportând o presiune slavizantă gi 
împrumutând, obedient, trăsăturile literaturii majoritare. Așadar, ca parte sim- 
biotică a literaturii sovietice (multinațională), ea nu era o literatură minoritară 
și, în consecinţă, nici regională. Sub eticheta acestui etnonim partial”, literatura 
moldovenească marca, în contextul bilingvismului impus de stăpânirea ruso- 
sovietică, ridicarea subgraiului moldovenesc / basarabean la statutul de limbă li- 
terară! Constrânsă la un „specific artificial”, viața culturală recuza „matricea ling- 
vistică”, afişând o identitate „ordonată”, impusă, constata Dan Mănucă", atrasă 
pe orbită moscovită, deschisă viziunii imperiale. Ca alt posibil pol de atracție, 
Bucureştiul era văzut într-o relaţie opozitivă, jugulându-se tendințele proromâ- 
nesti. Mai mult, toate canalele de comunicare cu limba literară standard erau 
închise, schimburile de cărți și periodice prohibite, încurajate fiind „crizele de 
orgoliu”, deşi literatura moldovenească (un produs hibrid) incorporase valorile 
românești (Eminescu şi Creangă, de exemplu, ca scriitori canonici). Evident că 
bolşevizarea României a „inghetat” astfel de realități geopolitice, stergand iden- 
titatea reală şi cultivând — la comandă moscovită — conflictul moldovenesc / ro- 
mân, animat de frustrări și complexe. Cum Moldova postsovietică, sub pavăza 
statalității, a încurajat, la rându-i, separatismul moldovenesc, dubiile identitare, 
răsfrânte cultural, s-au perpetuat. 


Incat, sub presiunea acestor circumstanţe istorice, rămâne — în numele con- 
sangvinităţii — soluţia integrării literare, zestrea literară basarabeană fiind adu- 
să în matca literaturii române generale, cum propunea — stăruitor — același Dan 

Mănucă!“. Ceea ce presupune acordul mărturisit al părților (uneori tacit, 
deseori încălcat), semnificând şi lichidarea „jocurilor” duplicitare. 


Tectonica literară, schimbările de cod, sarcofagul chirilicelor, inghetul ide- 
ologic, izolarea istorică, reprimanda ruso-sovietismului, asaltul condeielor 
oportuniste (dinozauri proletcultiști, idilismul de partid), inerția canonică, 
consensul obosit, muzeificarea, valul contestărilor, galceava „esentialilor” cu 
„expiraţii”, complexul mimetic, retardul, autoiluzionarea, respectiv declasi- 
cizarea, rezistenţa axiologică — toate se vor reflecta, corect sau fraudulos, în 
oglinzile criticii. Ceea ce obligă la o continuă revalorizare, operând o reducere 
la scară nu prea îmbietoare, recunoaştem. 


Note | "Theodor Codreanu, Basarabia sau drama sfdgierii, Editu- 
ra Flux, Tipografia Prag-3, Chişinău, 2003, p. 184. 
? Adrian Dinu Rachieru, Bătălia pentru Basarabia, ediţia a 
Il-a, Editura Augusta, 2002. 
Mihai Cimpoi, O istorie deschisă a literaturii române din 
Basarabia, Editura Fundaţiei Culturale Române, Bucu- 
resti, 2002; ediția a III-a, revăzută si adăugită, p. 327. 
“Iulian Fruntagu, O istorie etnopolitică a Basarabiei (1812- 
2002), Editura Cartier, 2002, p. 412. 
$Idem, p. 522. 
ŚM. Cimpoi, lucr. cit, p. 49. 
7 Denys Cuche, Noţiunea de cultură in ştiinţele sociale, Edi- 
tura Institutul European, 2003, p. 97; traducere de Mihai- 
Eugen Avădanei; Prefató de Camelia Grădinaru. 
è Charles King, Moldovenii, România, Rusia si politica cul- 
turală, Editura ARC, 2002. 
? Dan Mănucă, Obsesii regionaliste, în „Convorbiri litera- 
re”, nr. 1/2003, p. 47-50. 
1 Jon Simut, Măr de ceartă la Chișinău, în „România lite- 
rară”, nr. 45/16-22 noiembrie 2005, anul XXXVIII, p. 13. 
u Ibidem. 
12 Dan Mănucă, Crize de identitate literară, în Literatură şi 
ideologie, Editura Timpul, lagi, 2005, p. 96. 
3 Idem, p. 111. 
"+ Dan Mănucă, Literatura română generală, în Restituiri, 
Editura Princeps Edit, lagi, 2007. 

Dan MĂNUCĂ 


De la identitatea obiectivă 
la identitatea impusă 


În paginile care urmează voi avea în vedere pro- 
cesul amplu de ştergere a identităţii etnice româ- 
neşti în teritoriul românesc din stânga Prutului, 
care, din 1812 si până în 1918, a trecut în stăpâni- 
rea imperiului rusesc, apoi, din 1940, în stăpâni- 
rea imperiului sovietic. 


O constatare se impune de la bun început: pro- 
D.M. — prof. univ. dr,  cesul de spălare a acționat pe o multitudine de 

Facultatea de Litere a planuri și s-a desfăşurat in mod concentric gi con- 
Universității, Al. I. Cuza, = trolat, indiferent de ideologia şi de politica domi- 


săi MECI al SM nante timp de două secole. 
Scriitorilor din România, 


membru al Asociaţiei Au fost controlate, mai întâi, elementele obiecti- 
de Literatură Generală şi ve si subiective ale identității etnice. Elementele 
Comparată din România. subiective au fost supradimensionate ca impor- 
Redactor-şef adjunct a A : i ne E 
RAB m.  tanta. Cu alte cuvinte, s-a indus opinia după care 
revistei „Convorbiri literare”, ' ti Anil ificati si : 
. propria percepţie a românilor rusificati și, apoi 
membru al comitetului P P j p! R OKB ma? ap i 
de redactie al publicațiilor SOVİetizați despre ei înşişi ar fi una obiectivă. Pe 
„Limba Română” (Chişinău), de altă parte, li s-a indus o identitate falsă, despre 
„Anuar de lingvistică şi care li s-a spus că ar fi, de asemenea, una obiectivă. 


ET 


istorie literară” Autor a Conditiile i ; d . kod 
numeroase volume de studii onditiile istorice au determinat o izolare dras- 


şi istorie literară. Director  tich mai ales a românilor din Transnistria de ele- 
al Institutului de Filologie mentul majoritar românesc. Sositi în Transnistria 
Română „Al. Philippide”al din Nord-Vestul României de azi, în urmă cu mai 
Academiei Române (1990- multe secole, atunci când etnonimul „român” nu 
2009). se detagase de fragmentarismul medieval, locu- 

itorii acestui teritoriu au imprumutat etnonimul 

partial gi subiectiv al populaţiei românești vecine, 

care își spunea „moldoveni”. Asemenea tendințe 

de ignorare a identităţii etnice reale au fost culti- 

vate cu asiduitate de autoritățile rusești, mai ales 

după ce, în a doua jumătate a secolului al XIX-lea, a apărut statul român la 
granița vestică a imperiului. Din punctul de vedere al imperiului, latinitatea 
vecină constituia un pericol iminent, ca model identitar nedorit pentru ro- 
mânii din interiorul granițelor imperiale. De aici, întreprinderea unor acțiuni 
dure de agresiune gi de autoprotectie. 


Mai întâi, s-a încercat scoaterea Principatelor Dunărene de sub suzeranitatea 
turcească, pentru a fi ulterior încorporate Imperiului Rus. Războiul Crimeei, 
precedat de revoluțiile pașoptiste românești, a întârziat, deşi numai cu puţin, 
expansiunea panslavismului. În 1864, la Iași, are loc o încercare de lovitură 
de stat, dirijată de Rusia, care a urmărit dezmembrarea României și formarea 
unui „regat dacic”, despre care se ştia că urma să facă parte din imperiul țarist. 
Este de observat absenţa totală a acelor elemente care puteau suscita preten- 
ţii de latinitate. La mijlocul secolului al XIX-lea, dacismul a fost cultivat cu 
deosebire de acei intelectuali din România care erau apropiați de cercurile 
slavizante. Cazul cel mai reprezentativ este al lui Gheorghe Asachi. 


După aceste tentative situate pe teren cultural, ofensiva panslavismului s-a mu- 
tat pe teren geopolitic gi, în urma războiului ruso-romano-turc din 1877-1878, 
găseşte pretextele necesare extinderii granițelor în defavoarea fostului aliat, sta- 
tul latin vecin. Se urmărea extinderea stăpânirii asupra gurilor Dunării, în dreap- 
ta aflându-se enclava etnică bulgărească. Politica rusă, atât cea țaristă, cât gi cea 
sovietică, a urmărit consecvent izolarea enclavei românești prin încercuirea ei 
de elemente etnice exclusiv slave sau obediente. S-a urmărit astfel, fără încetare, 
diminuarea procentului de latinitate din Estul Europei. A fost unul din motivele 
pentru care statul român de după 1859 a fost amenințat cu dezmembrarea. Ten- 
tative asemănătoare au încercat și sovieticii, după o sută de ani, prin imaginarea 
unei împărțiri a Estului european după un aga-numit „plan Valev”. 


Toate tentativele de ștergere a identităţii etnice pe teritoriul statului român au 
eşuat, ceea ce a determinat autorităţile rusești și apoi pe acelea sovietice să-și 
dirijeze eforturile către modificarea identităţii etnice din teritoriul românesc 
răpit în 1812. În principal, aceste eforturi s-au desfășurat în două direcții: de 
deznaționalizare gi, concomitent, de rusificare (slavizare). Acest lucru a fost 
posibil, între altele, și datorită lipsei de sprijin, în acest teritoriu, din partea 
latinităţii vest-europene. Aceasta a constituit un sprijin puternic pentru statul 
român, din punctul de vedere al afirmării identităţii etnice, cu deosebire în 
secolul al XIX-lea. Prezenţa franceză a fost însă imposibilă în teritoriul româ- 
nesc stăpânit de Rusia. 


Deoarece presiunile de spălare a identităţii etnice a românilor din Rusia s-au 
desfăşurat pe multiple planuri, mă voi rezuma doar la câteva dintre acestea, 

oprindu-mă, mai întâi, la rezumarea presiunilor exercitate în domeniul 
lingvistic. 


După cum se cunoaște, limba română este înconjurată din trei părți de limbi 
slave, iar dintr-o parte, de limba maghiară. În aceste condiții, ea poate face do- 
vada unei identități reale, vizibile și incontestabile, datorită latinitatii ei fun- 
damentale. Pe de altă parte, elementele slave sunt si ele prezente, într-un mod 
tot atât de incontestabil. Acest fapt s-a transformat în calul troian folosit gi azi 
de panslavism pentru ştergerea identității lingvistice obiective. Atacurile s-au 
desfăşurat pe toate planurile, începând cu înlocuirea brutală a limbii române 
în administraţie, în şcoală, în biserică. 


Birocratia imperială întrebuința peste tot numai limba rusă, devenită brusc 
limbă oficială a administraţiei. Organismele administrative şi sociale au fost 
structurate după modelul celor rusești și, apoi, după modelul celor sovietice. 
Însăși împărţirea teritorială a fost modificată corespunzător, renuntandu-se 
în totalitate la modelul teritorial românesc. Legislaţia a fost şi ea modificată 
radical în aceeași direcție. 


Ruptura cea mai puternică s-a produs însă după 1940 și s-a accentuat după 
1945. Odată cu instaurarea puterii sovietice, populația românească din teri- 
toriile ocupate a fost constrânsă să se supună unei legislații cu totul străine de 
legile moderne românești care functionaserń între 1918 şi 1940. Documente 
recent publicate demonstrează că legile sovietice au fost aplicate chiar retro- 
activ, pentru a putea fi pedepsiţi cetățeni români, adică persoane care se supu- 
seseră legilor țării lor. Şi mai grav este faptul că legile sovietice au fost aplicate 
pe deasupra frontierei de stat, fiind arestaţi gi deportaţi cetăţeni ai unui stat 
străin, cel român. 


Reintorcandu-m4 la obiectivul capitolului de față, trebuie amintită compor- 
tarea autorităţilor rusești gi sovietice față de prezenţa limbii române în biseri- 
că. Când, în 1812, puterea imperială a anexat teritoriul românesc pe care l-a 
numit ulterior Basarabia, a fost alungată și limba română din biserică. Îndată 
după 1812, limba română a fost înlocuită cu limba rusă și cu limba slavonă. 
Eforturile unor prelați de origine română s-au dovedit inutile, deoarece vi- 
itorii preoți trebuiau să înveţe în seminariile rusești. Identitatea obiectivă a 
preoților români s-a manifestat în afara altarului, ceea ce a debilitat forța bise- 
ricii în conservarea identității etnice reale. În interiorul bisericii comunicarea 
cu divinitatea se făcea în limba rusă. În afara bisericii comunicarea în plan 
social se făcea în limba română. Oscilarea, dramatică în mod obişnuit, poate 
fi constatată la preotul și scriitorul Alexei Mateevici (1888-1917): ca preot, a 
publicat studii teologice numai in limba rusă; ca poet, a ridicat un frumos imn 

limbii române, limba sa maternă. Este vorba însă de un caz rar, în care iden- 
titatea impusă a fost oarecum alterată, în favoarea identității obiective. Şter- 
gerea identităţii obiective a continuat cu reorganizarea învățământului, unde 
s-a urmărit consolidarea limbii ruse ca limbă oficială de stat. Reușita a fost 
facilitată, între altele, și de faptul că ortografia românească folosea, în 1812, al- 
fabetul slavon. Acesta a fost conservat de autorităţile școlare și de stat rusești, 
deoarece era un mijloc de persuasiune fals identitară. Pe teritoriul României 
a fost adoptat, începând cu mijlocul secolului al XIX-lea, alfabetul latin. În 
teritoriul stăpânit de Rusia acest fapt a atras după sine, prin ecou, adâncirea 
prăpastiei dintre cele două identități, în favoarea identității impuse. Pe tere- 
nul deosebit de important al ortografiei, recastigarea identității obiective s-a 
realizat cu foarte mare dificultate. Lupta pentru impunerea alfabetului latin a 
fost considerată drept una decisivă în afirmarea identităţii naționale reale și 
a provocat o adevărată bătălie a conservatorilor si modernilor. Câștigată de 
moderni, adică de adepții latinitatii, la sfârşitul ultimului deceniu al secolului 
al XX-lea, această luptă este mereu reluată de perdantii slavofili. 


Ştergerea identității obiective a funcționat gi pe terenul onomasticii. Prenu- 
mele româneşti erau rusificate, iar numele de familie erau în mod frecvent 
traduse în rusește. Cu ajutorul acelorași acte oficiale a fost introdus un sistem 
de antroponimie specific rusesc, prin utilizarea patronimicului de tip rusesc. 
Procedeul a fost aplicat și în toponimie. Acolo unde nu au putut fi traduse, to- 
ponimele românești au fost reformulate după standardele lingvistice ruseşti. 


Voi exemplifica aceste fapte prin paradigma unui cetățean imaginar rus ori 
sovietic, al cărui nume, în actele ruseşti (atât in cele ţariste, cât gi în cele sovie- 
tice), era Ivan Mihailovici Sadovnik, el locuind în orașul Ungheni. În realitate, 
în românește, adică în limba lui maternă, cetățeanul respectiv se numea loan 
Grădinaru, era fiul lui Mihai Grădinaru și locuia în orașul Ungheni. Aparente- 
le birocratice, foarte atent controlate, indicau însă o altă realitate etnică (anu- 
me slavă) decât acea reală (românească). 


Efortul cel mai intens de ștergere a identității lingvistice l-au depus autorități- 


CZ) 


le sovietice în direcția modificării glotonimului „română”, În locul termenului 
„limba română”, a fost impusă folosirea termenului „limba moldovenească”. 
Numeroși lingviști sovietici, atât ruși, cât şi români, au încercat să demonstre- 
ze că cele „două limbi” ar face parte din familii lingvistice diferite gi că între 
ele nu ar exista niciun fel de legătură sau că „limba română” ar fi, de drept, 
o limbă slavă. În mod sistematic, au fost cultivate și supralicitate elementele 
regionale din graiul românesc vorbit în teritoriul românesc ocupat și au fost 


impuse neologisme rusești, chiar calcuri si barbarisme, grotesti pentru ori- 

ce vorbitor de limba română. Că aceste procedee au o motivaţie politică și 
nu una științifică o demonstrează reluarea lor de fiecare guvern al Republicii 
Moldova de orientare politică promoscovită. 


O expresie aparte a presiunilor exercitate asupra românilor din teritoriul ocu- 
pat de Rusia gi de Uniunea Sovietică în vederea stergerii identității lor etnice 
poate fi aflată în cea mai mare parte a literaturii scrise de românii din aces- 
te teritorii. În secolul al XIX-lea, cu mare dificultate se poate vorbi, aici, de 
existența unei literaturi de limbă română. Circumstantele etnice opresive au 
împiedicat o dezvoltare normală. La acestea, se adaugă interdicțiile practicate 
de cenzura imperială țaristă şi de acea sovietică. Încât românii din aceste teri- 
torii care au simţit nevoia de a scrie literatură în limba română fie că au trecut 
graniţa gi s-au stabilit în România, fie că literatura lor a fost tipărită în această 
ţară. Un exemplu concludent de cenzurare a tendințelor de afirmare a iden- 
titatii românești în literatură il oferă romanul scris în românește gi descoperit 
în arhivele imperiale ruseşti. Pe larg, discut acest caz în capitolul Aglaia, din 
volumul de față. După instaurarea puterii sovietice, niciun scriitor român din 
teritoriul ocupat nu şi-a mai putut tipări lucrările in România, iar legăturile 
dintre scriitorii de limba română din Moldova sovietică gi cei din România 
au fost suprimate. 


Măsurile pe care le-au luat autorităţile sovietice au aparținut unei strategii 
geopolitice gi de ideologie literară cu bătaie extrem de lungă. Astfel, in 1928, 
în R.A.S.S. Moldovenească a fost înființată o uniune a scriitorilor moldoveni, 
care, gi prin titlu, era destinată să fie opusă Societăţii Scriitorilor Români de 
la Bucureşti. Acea uniune a scriitorilor moldoveni a fost subordonată Uniunii 
Scriitorilor din R.S.S. Ucraineană, iar cel care o conducea igi avea sediul la 
Moscova. Pe această cale, se încerca să se acrediteze opinia că așa-numita „li- 
teratura sovetică moldovenească” este de origine slavă și că locul ei nu este în 
literatura română. Pentru a accentua desprinderea de orice urmă de latinitate, 
așa-numita „literatură sovetică moldovenească” a fost definită de autorităţile 
sovietice drept una dintre cele „șapte zeci și șapte de literaturi naţionale so- 
vetice'. Aşadar, literatura sovietică moldovenească era înnobilată cu rangul de 
„literatură naţională”, ca expresie a unei părţi a „norodului sovetic”. 


Caracterul impus al identităţii etnice din domeniul literaturii reiese cu lim- 
pezime si din implantarea ideologiei literare a bolgevismului. Literatura din 
teritoriul actual al României a fost gi ea supusă procesului de bolșevizare ide- 
ologică, imediat după ocuparea țării de către armata roşie, in 1944. Cele două 
decenii care au urmat au impus bolsevismul literar de tip sovietic, la care s-a 
renunțat însă, în foarte mare măsură, după 1965 — când în România nu s-a mai 

vorbit despre așa-zisul „realism socialist”, ca „metodă artistică fundamentală”. 
Dimpotrivă, în literatura cu identitate impusă dintre Prut si Nistru această 
terminologie a fost extrem de activă şi de devastatoare până nu demult. 


Toate faptele prezentate până acum conduc spre concluzia că Imperiul Rus gi 
cel sovietic au dus aceeași politică identitară în ceea ce îi priveşte pe românii 
din teritoriul ocupat. Această politică etnică poate fi rezumată astfel: iden- 
titatea reală (sau resimțită) a fost orientată în trei direcții complementare. 
Anume: 1) călăuzirea deciziei identitare a individului către o zonă periferică 
(moldovean) a identității obiective (român); 2) călăuzirea identităţii obiec- 
tive de grup (română) către o identitate de grup complet străină (slavă); 3) 
crearea și întreținerea unei inimicitii identitare extrem de agresive între iden- 
titatea de grup reală și identitatea de grup impusă. Drept urmare, identitatea 
reală (român) este și azi resimțită ca o amenințare personală. 


În acest mod, s-a ajuns ca identitatea subiectivă (moldovean) să devină an- 
tagonică față de identitatea reală (român). Decimările sistematice, efectuate 
mai ales de puterea sovietică, masivele transplanturi de populaţie de origini 
diverse, precum și alte practici imperiale de tip fascist au acționat puternic 
asupra identităţii etnice subiective, pe care au supradimensionat-o. Grav este 
gi faptul că au fost alterate atât identitatea etnică din cadrul grupului, cât gi 
identitatea etnică intraindividuală, mergându-se, în ambele circumstanţe, 
până la nivelul subconętientului. 


Acest caz de ștergere a identităţii etnice, atât personale, cât și colective, este 
cu atât mai grav, cu cât propaganda sovietică s-a folosit de toate mijloacele 
pentru a accentua procesul. S-a ajuns ca, la cincizeci de ani de la sfârșitul celui 
de-al Doilea Război Mondial, în Republica Moldova, cu deosebire în partea 
care s-a autointitulat Republica Transnistreaną, cei mai multi dintre locuitori 
să folosească, într-o sinonimie perfectă, etnonimul „român” și politonimul 
„fascist”. La anumite niveluri sociale funcţionează chiar teama de a nu des- 
coperi în sine vreo urmă de „român”. De unde refugiul în protecţia grupului 
minoritar slav sau într-o ambiguitate frecvent şi defavorabil dezechilibrată de 
circumstanțele cotidiene. 


La limita de est a latinitatii a apărut astfel un grup identitar indecis, folosind 
un etnonim partial („moldovean”) în locul etnonimului generic de „roman”. 
Drept urmare, o mică parte a fondului identitar etnic este considerată identi- 
tate pozitivă, în timp ce fondul etnic, în totalitatea lui, a ajuns să denumească 
o identitate etnică negativă. 

Ana BANTOŞ 
Vladimir Besleaga. 
Radiografia suferinței“ 


BEȘLEAGĂ, Vladimir (25.VII.1931, Mălăieşti, Tiras- 
pol, Transnistria). Prozator, eseist și traducător. Este fiul 
Eugeniei (n. Ciocârlan), țărancă, şi al lui Vasile Beșleagă, 
contabil. După absolvirea şcolii medii, cu medalie de aur, 
în satul de baştină (1950), şi-a făcut studiile la Facultatea 
de Istorie şi Filologie a Universităţii de Stat din Chişinău 
(1950-1955). Din 1955 urmează un stagiu de doctorat 
sub coordonarea lui Vasile Coroban, la aceeași universita- 


AB. — conf. univ., doctor 
habilitat în filologie, 
cercetător ştiinţific la 
Institutul de Istorie şi Teorie 
Literară „G. Călinescu”, 
Academia Română. Direcţii 
de cercetare: literatura 
română, literatura universală 
şi comparată, teorie 
literară. Publicaţii recente: 


Reabilitarea autenticului. 
Culegere de articole și lucrat la ziarele „Tinerimea Moldovei” şi „Scânteia leni- 


te, având ca temă de cercetare Liviu Rebreanu. Arta roma- 
nului. In 1957, învinuit de naționalism, conducătorul ști- 
intific a fost expulzat din învățământ, iar tema tezei a fost 


interzisă. Rămas șomer, Beșleagă este ajutat de scriitorul 
Petru Zadnipru, care îl angajează la revista satirică „Chi- 
păruş” (1958-1959). Plecat gi de aici, in 1960 este angajat 
la Institutul de Limbă și Literatură al Academiei de Ştiin- 
te din Moldova, unde lucrează doar câteva luni, deoarece 


iarăși, din cauza aceloraşi acuze, este scos din serviciu. A 


studii critice, Chişinău, 2006; nistă”, la revista „Cultura Moldovei” (actuala „Literatura 
Deschidere spre universalism. $ Arta”), la radio, la revista „Nistru, unde a fost angajat în 
Literatura română din perioada 1964-1971 şi, respectiv, 1977-1982. A deţinut 
Basarabia postbelică. funcția de secretar al Uniunii Scriitorilor din Moldova 
Monografie, Chişinău, 2010. (1971-1976). A fost deputat în primul Parlament al Re- 
publicii Moldova (1990-1994). Debutează, fiind elev în 
clasa a opta, cu o poezie în ziarul raional „Steagul biru- 
inţei”. La începutul carierei sale literare traduce din mai 
mulţi autori, ulterior va traduce din Longos, Erasmus, 

Harriet Beecher Stowe, K. Fedin ș.a. 


* Articol elaborat în cadrul proiectului „Valorificarea 
identităţilor culturale în procesele globale”, Academia 
Română, cofinantat din Fondul Social European prin 
Programul Operaţional Sectorial Dezvoltarea Resurse- 
lor Umane 2007-2013 „Investeşte în oameni”. 

Scrieri: Acasă, Chişinău, 1976; Ignat si Ana, Chişinău, 1979; Suflul vremii (publicistică), 
Chişinău, 1988; Filimon sau Anevoiasa cale a cunoaşterii de sine (roman); Cumplite vremi 
(publicistică), Chişinău, 1988, 1990; Zbor frânt (romane şi nuvele), Chişinău, 1992; Ne- 
potul, Chişinău, 1998; Cruci răsturnate de regim. Mănăstirea Răciula. 1959, Chişinău, 2006; 
Tipótul lăstunului (versuri), Chişinău, 2006; Hoţii din apartamente, Chişinău, 2006; Con- 
ştiinţa naţională sub regimul comunist totalitar (R.S.S.M, 1956-1963), Chişinău, 2008; 
Dirimaga (pentru copii), Chişinău, 2009; Misterioasele sfere (texte dramatice), Chişinău, 
2011; Omul de spirit. Centenar Vasile Coroban (coordonator), Chişinău, 2010; Destine 
transnistrene, Chişinău, 2010. 


Traduceri: D. Mamed-Kuli-Zade, Cutia poștală, Chişinău, 1967; K. Fedin, Orașe si ani, 
Chișinău, 1970; Longos, Dafnis și Hloe, Chişinău, 1970; Harriet Beecher Stowe, Coliba 
unchiului Tom, Chişinău, 1972; Erasmus, Lauda prostiei, Chişinău, 1976. 


Perioada de formare a scriitorului Vladimir Beșleagă coincide cu anii demas- 
cării cultului personalităţii lui Stalin, după 1956, când în Basarabia apar pri- 
mele semne ale renașterii nationale, literare gi ale conștiinței istorice. Din Ro- 
mânia încep să vină la Chișinău presă și literatură, astfel că treptat se refăceau 
bibliotecile personale de carte românească, proces devenit mult mai anevoios 
după invazia Uniunii Sovietice în Cehoslovacia (1968). Realităţile concrete 
în care s-au aflat basarabenii si transnistrenii înainte gi după cel de-al Doilea 
Război Mondial sunt reflectate în Destine transnistrene (2010) şi în Constiinta 
națională sub regimul comunist totalitar (R.S.S.M., 1956-1963) (2008), prima 
conţinând dialoguri purtate de către scriitor cu mai mulți consăteni de ai săi, 
din Mălăieşti transnistreni, gi cu bucovineni, iar cea de a doua carte fiind ela- 
borată în baza cercetărilor de arhivă, care reliefează „metodele de teroare, de 
răfuială cu oameni nevinovaţi, care au fost folosite pe larg în teritoriul dintre 
Nistru gi Prut”, ofensiva împotriva conștiinței nationale a românilor de la Est 
de Prut, precum și „esenţa stratagemei puse la baza noii expresii a teoriei cul- 
tural-spirituale a moldovenismului”; rolul important al revistelor literare și al 
scriitorilor în emanciparea românilor basarabeni, între aceștia din urmă evi- 
dentiindu-i pe George Meniuc, Vasile Coroban, Petru Cărare. Marcati de un 
mare efort al intelectualilor basarabeni pentru renașterea conştiinţei nationale, 
anii 1956-1963 sunt evocati din interiorul unei cunoașteri profunde a eveni- 
mentelor, la care a participat, de multe ori având de suferit, însuși Vladimir Be- 
şleagă. Pasiunea de cercetător în arhive îl va determina să completeze lacunele 
în cunoașterea destinului bisericii creştine basarabene pe timpul regimului co- 
munist şi a curajului, pe care l-au avut țăranii din nouă sate, de a se opune, timp 
de zece zile și unsprezece nopți, închiderii mănăstirii de la Răciula, curaj plătit 
de unii dintre ei cu ani grei de detenţie. Volumul Cruci răsturnate de regim. Mă- 

Chişinăul vechi văzut de pe colina Râşcani 


năstirea Răciula. 1959 (2006), care dezvăluie evenimente petrecute in 1964, 
redă atmosfera in care a fost creată cultura gi literatura în Basarabia postbelică. 


După debutul editorial, in 1956, cu o culegere de povestiri pentru copii, 
Zbânţuilă, Vladimir Beșleagă a publicat și alte volume destinate micului ci- 
titor: Vacanța mea (1959), Buftea (1962), Gólu$ca lui Ilugca (1963), Vrei să 
zbori la lună? (1964). În 1963 îi apare volumul de proză La fântâna Leahului, 
iar în 1966 romanul Zbor frânt (tradus ulterior în franceză, engleză şi spani- 
olă). Acest roman (având titlul initial Tipótul lăstunului), care îl consacră pe 
scriitor, vizează destinul de martir al unei Basarabii rătăcind în labirintul isto- 
riei. După cum va mărturisi chiar autorul, soarta acestui pământ se conţine în 
frământările lui Isai, protagonistul romanului, care, aflat în căutarea adevăru- 
lui, a rădăcinilor, a neamului, trece pe timp de război de pe un malal Nistrului 
pe altul, de la ruși la nemți și invers. 


Regăsindu-se în aceeași familie de spirit, din care fac parte Vasile Vasilache, 
Aureliu Busuioc și Serafim Saka, Beșleagă se afirmă plenar în anii '60, explo- 
rând în subtextul lucrărilor sale zone ce ţin de inadaptabilitatea omului. Cău- 
tarea de sine urmează un traseu mai puţin obișnuit până atunci: singurătatea, 
spaţiul recluziunii, întoarcerea la natură, alegoria visului, modalități diverse 
ce vin din psihanaliză care, într-o perioadă scurtă a dezghetului, începeau să 
fie cunoscute și în Basarabia, inclusiv datorită cunoașterii mai aprofundate a 
literaturii române din ţară, precum și a unor autori de talia lui Proust, Kafka, 

iar mai târziu, Beckett, Buzzati. Bun cunoscător al operei lui Liviu Rebrea- 
nu — Beşleagă venea și pe filiera prozei interbelice, tentatia refacerii legăturii 
cu literatura din acea perioadă, precum și cu fenomenele literare universale 
nefiindu-i străine. Incomunicabilitatea dintre eul insingurat și lumea din jur 
sau realitatea devenită o construcție în vânt este determinantă pentru retra- 
gerea personajelor în forul lor interior. Begleaga convertește singurătatea in 
instrument de cunoaștere, durerea (unul dintre romanele sale poartă chiar 
acest titlu), suferința venind dintr-o profundă angajare în soarta lucrurilor. 
Deşi în publicistica sa, la un moment dat, a apreciat in mod exagerat reali- 
tatile comuniste din deceniul șase, in mod paradoxal, în scrierile sale artis- 
tice, în care predomină eroi cu destine eşuate, nu vom întâlni imagini ale 
unor realități lustruite. Mai mult ca atât, într-o panoramă a prozei basarabe- 
ne, schitata in 1979, Vladimir Beșleagă atrage atenţia asupra omniprezentei 
eroului neimplinit în peisajul literar basarabean al timpului: „...Horia din 
Zapah speloi aivi (Clopotnița de Ion Druţă), care luptă pentru conservarea 
unui monument de cultură și istorie, este gi el un învins, scrie autorul Zbo- 
rului frânt. De unde se pune întrebarea: nu cumva proza noastră igi alege, în 
ultimul timp, tot eroi care eșuează în acțiunile lor? (...) Nu cumva asistăm la 
naşterea unei întregi generaţii de eroi literari, care ori nu ştiu cum să lupte ca 
să-şi apere idealul vieţii, ori nu vor să lupte? E o tendinţă a prozei? E un semn 
al concepţiei de creaţie a autorilor? E o slăbiciune a idealului estetic și social 
ce-l împărtășesc prozatorii noştri? Căci: Alexandru Marian din romanul Aca- 
să e un învins; Daniel Gornic din romanul lui Alexei Marinat Mesagerii e un 
învins, Richi (din romanul lui Aureliu Busuioc Unchiul din Paris — n. A.B.) e 
un învins; Horia e un învins; Zamfira Duma (din romanul Verei Malev Vârsta 
de argint — n. A.B.) e o învinsă; lon Branişte (din romanul Drumuri de Mi- 
hail Gheorghe Cibotaru) e un învingător fals..”. Stabilit într-un atare context, 
însinguratul personaj din proza lui Beșleagă este supus analizei lumii sale in- 
terioare, sau chiar a degradării eului. Aici se află motivaţia dezghiocărilor de 
comportament psihologic al lui Isai din Zbor frânt, Alexandru Marian din ro- 
manul Acasă, într-o variantă revăzută — Nepotul, Ignat si Ana, din lucrarea cu 
același nume, sau Emil, din romanul Durere. Prozatorul transnistrean scrie o 
istorie vie a lumii interioare ce nu se supune radiografierii de către regimul 
totalitar. Aflat în stare de decădere, omul trebuie să pună „os la os” gi să se 
adune din patru colțuri ale ființei sale împrăștiate pentru a renaşte. Perso- 
najele lui Beșleagă se reclădesc din aschiile trecutului la care revin pentru 
a se înțelege pe ele însele. Această revenire ia aspectul dedublării, aşa cum 
se întâmplă în cazul lui Filimon din romanul Viaţa și moartea nefericitului 
Filimon sau al fluxului memoriei — în Zbor frânt. Tehnicile narative utilizate 
sunt complexe, intercalându-se de o aşa manieră încât eul psihologic este ori- 


CRITICĂ, ESEU BA 


entat spre sine însuși. Cu aceste mijloace autorul vrea să ţină în frâu universul 
mięcator, greu de stăpânit al omului măcinat de îndoieli și neimpliniri. 


Inspirat de destinul tragic al lui Miron Costin, romanul Sânge pe zăpadă re- 
flectă gi starea de spirit a scriitorului transnistrean, care nu şi-a cunoscut bu- 
nicul dinspre mamă, mort în gulagul stalinist, bunic pe care îl cunoștea numai 
din crâmpeiele povestite de rude și consăteni, astfel încât imboldul de a-și 
cunoaşte străbunii îi dirijează intuiţia si spre cronicarul cutremurat în fața 
destinului. Dincolo de acest moment, autorul își pune drept scop să refacă 
atmosfera timpului în care a trăit Miron Costin, închipuind aspecte variate, 
din perspectiva diverselor pături sociale, personajele imaginate fiind haiduci, 
țărani, călugări, ostaşi ş.a. Dorinţa romancierului de a acoperi golurile imense 
în cunoașterea istoriei nationale de către intelectualii basarabeni este sustinu- 
tă de curiozitatea sa de potenţial cercetător al literaturii, al istoriei şi al filozo- 
fiei, cercetător al cărui zbor a fost frânt de regimul totalitar. 


Publicat în 2010, volumul de versuri Țipătul lăstunului e o verificare a capa- 
citatii personajului liric de a se rupe de noapte. Zbuciumul ca o consecinţă a 
rostirii, nelinigtea marcată de cunoașterea unei anumite vieţi, cea de sub re- 
gimul totalitarist, sângerarea „pentru un vis distrus”, rătăcirea „printre ierburi 
şi vorbe”, dedublarea, plânsul pentru fiul drag pierdut fără vreme, încercarea 
de detaşare față de un destin vitreg — toate acestea sunt transpuse într-un vers 
voit modern, marcat de experimentul eufonic, în care sunetele repetate sunt 
utilizate pentru acutizarea senzatiilor. Tentaţia neoexpresionismului (Ex.: 
„Vorbele cad sfârâind pe carnea sufletului”) se developează în viziuni cu haite 
de lupi, cu câini care, de frica lupilor, încep primii să urle, cu ferestre tăiate în 
ziduri nu pentru ca să pătrundă lumina în odaie și să-i încălzească sufletul, 
ci pentru ca să dea „năvală întunericul ca hleiul smârcurilor primordiale...” 
(Din Plans pentru feciorul meu pierdut la 21 ianuarie 1987). Pe ecranul „subti- 
re, diafan” ce desparte veghea de somn se profilează „imagini bizare terifiante 
hilare”, pe care autorul le descrie cu lux de amănunte într-un stil amintind de 
suprarealism. În același timp, marcat de îngândurarea provocată de trecerea 
anilor, sentimentul de dragoste este intensificat de o doză de tristețe amară 
nedescifrată până la capăt a prozatorului Beșleagă, care recurge tardiv la unel- 
tele poeziei și aminteşte oarecum de Sadoveanu, autorul volumului DAIM. 
La Besleaga explorarea trăirilor interioare atât în proză, cât gi în poezie are 
același scop cunoscut datorită lui Ortega y Gasset, anume de a găsi „fragmen- 
tul de conștiință căzut în inconştient”. Astfel, proiectată spre întregul spațiu 
românesc, tehnica si ştiinţa confesării din perspectiva geografică limitrofă a 
prozatorului transnistrean devine o artă a radiografierii suferinței celui care 
luptă cu propriul său destin. 

Diana VRABIE 


Orașul Bălți în viziunea unor scriitori 
(Geo Bogza - Un oraș din infern 
gi Ionel Teodoreanu — La Medeleni) 

2010). 


În perioada interbelică Basarabia cunoştea o isto- 
rie culturală originală, care igi proclama cu dificul- 
tate dreptul la existenţă, înfruntând vicisitudinile 
timpului. Apariţia unui poet, prozator sau a unei 
reviste reprezenta un eveniment cultural-literar 
de o mare amploare. 


Marea şansă a scriitorilor basarabeni şi indeo- 
sebi a acelora din spaţiul bălțean au fost deschi- 
derile periodice ale cercului îngust al orizontului 
local. Oraşul Bălți se bucură în această perioadă 
de editarea unor reviste cultural-literare de o 
importanță semnificativă, precum „Cuget mol- 
dovenesc”, „Basarabia”, „Crenguta. Cenaclurile, 
societăţile, uniunile de creaţie și revistele au avut 
menirea constantă nu doar de a stimula viața li- 
terară gi de a proteja interesele profesionale și 
materiale ale scriitorilor: ele au avut rolul spe- 
cific de a promova procesul de culturalizare ge- 
nerală a cititorilor, de susţinere a românismului 
etnic gi cultural și a integrării în contextul gene- 
ral românesc. 


La Bălți activa Societatea „George Enescu”, iar in 
toate centrele judeţene și localitățile mai impor- 
tante erau asociaţii culturale sau cultural-pedago- 
gice ale învăţătorilor și elevilor, unele și cu organe 
de presă, cum ar fi, spre exemplu, „Buletinul Aso- 
ciatiei învăţătorilor din județul Bălți”. 


Dincolo de apreciabilele eforturi ale oamenilor 
de cultură de a „colora” imaginea orașului Bălți 

din perioada interbelică, aceasta se menținea cu îndărătnicie sumbră, confu- 
ză, anemică, aga cum apare reflectată în operele unor scriitori ce au avut prile- 
jul să viziteze meleagurile bălțene în această perioadă. 


Geo Bogza, care în primăvara anului 1934 vizitează pământurile basarabene, 
ne lasă nişte mărturii tulburătoare, rod al unor investigaţii personale, în volu- 
mul Basarabia, țară de pământ, publicat initial in opul Ţări de piatră, de foc si de 
pământ, apărut la Editura Fundaţiei pentru literatură gi artă „Regele Carol IT. 


Dincolo de optica subiectivă a artistului, volumul prezintă o importantă va- 
loare documentară, care dezvăluie „misterele Chișinăului”, „ciudăţeniile Ho- 
tinului”, farmecul Lipnicului și... „infernul Bălțiului”. 


Imaginea celui din urmă este surprinsă cu acuitate în reportajul Un oraș din 
infern şi reflectă, după cum mărturiseşte autorul, „cel mai dramatic şi mai ulu- 
itor episod” [1] din voiajul basarabean. Prima impresie pe care i-o lasă Bălțiul 
interbelic este a „unui vis îngrozitor”, sângeros de halucinant. În intenţia de 
a scăpa de imaginea coșmarescă a unui oraş ce emana prin esenţa sa „tot ce 
poate fi mai îngrozitor pe fața pământului”, Geo Bogza întreprinde imposibi- 
lul pentru a evada din mrejele teribilului vis, dar tot ce înregistrează ochiul său 
reportericesc e că... „orașul acesta din Basarabia e un oraș al infernului”. 


Descalificat din capul locului, acest oraş va cumula pe parcursul călătoriei toa- 
te atributele infernului: smoala; stârvul; cioara; musca etc. 


Asociindu-i culoarea neagră prin apelul la simbolul smoalei („Şi dacă într-o zi 
aş afla că s-a scufundat în adâncime, gi în locul lui a apărut un lac de smoală, nu 
m-aş mira; într-atât lucrurile văzute in el mă îndreptățesc la cea mai absurdă 
credință” [1, p. 77], autorul subliniază însușirea de „nefast” a acestui ținut. 
Totodată, în calitate de culoare a morții gi a doliului, negrul a fost adoptat de 
către creştini ca semn al morţii pentru această lume, în sens de mortificare, de 


unde nefastului i s-ar alătura moartea, doliul, infernul. 


Un alt atribut al infernului este reprezentat de stârvurile cailor: „Închipuiţi-vă un 
câmp pe care s-ar afla o sută de mii de cadavre de cai intrate în descompunere. 
Cuiva i-a dat prin minte să clădească deasupra acestui câmp un oraș. E Bălți” 
[1, p. 78]. Stârvul de cal este un purtător al morţii, fiind legat atât de focul ce 
nimicește și triumfă, cât gi de apa ce hrănește și îneacă. Calul-psihopomp, că- 
lăuză a sufletului, e prezent în bocetele românești. „Ca animal htonian, el în- 
deplineste gi funcții psihopompe, fiind călăuza sufletului pe lumea de dincolo. 
Însă această calitate se contaminează cu secretele morţii gi ale întunericului; 
de aceea, calul capătă unele însușiri demonice şi infernale. În credințele popu- 
lare, spiritele malefice care vin din altă lume spre a-i infricoga și a-i teroriza pe 

cei vii (strigoii, moroii, vârcolacii, pricolicii etc.) iau adesea o formă cabalină 
[2, p. 77]. 


În completarea profilului lugubru al orașului, autorul reclamă un alt simbol 
infernal, cioara: „Cârduri de ciori, zeci de mii de ciori, se rotesc fără încetare 
deasupra orașului” [2, p. 78]. Simbolul ciorii se împletește in mod curent cu 
cel al corbului, reprezentând deci simbolul morţii gi al ghinionului. Fiind un 
fel de „umbră” a acestuia din urmă, cioara, din punct de vedere mitologic, 
împrumută de la el întreg simbolismul funest, cu accente demonice. Cioa- 
ra: „Figurează printre simbolurile morţii, sinistrului, tenebrelor, murdăriei 
şi furtigagului, dar nu este lipsită și de o anumită ambivalenta ce caracteri- 
zează simbolurile lumii de dincolo întruchipând spiritele strămoşilor” [2, 
p. 97]. În credinţa populară, eroii se pot transforma în ciori pentru a crea 
stricăciuni. 


Galeria funestă este completată cu simbolul mizeriei și al dezagregării, musca: 
„Mustele din Bălţi! Nu, nici pe un câmp, cu o sută de mii de cadavre intrate 
în descompunere, n-ar fi atâtea ciori gi atâtea miliarde de muște” [1, p. 78]. 
Puhoaiele de muşte („Erau într-adevăr îngrozitor de multe, într-un fel care 
nu se poate descrie. De cum ne-am apropiat de oraș, au început să se vadă. 
În cantități compacte, mase întregi, lipite aproape una de alta, încât păreau o 
marmeladă cleioasă, vâscoasă. Când se abăteau asupra oamenilor, aceştia nu 
le goneau, ci si le stergeau de pe faţă, cu palma, cum te-ai şterge de noroi sau de 
sudoare, într-atât erau de multe și de lipicioase. Ferestrele caselor, acoperigu- 
rile, oamenii, animalele, tarăbile negustorilor erau pierdute sub straturi groa- 
se de muște. Îmbibate, acoperite de la un cap la altul de masa aceasta văscoasă, 
verde, îngrozitor de scârboasă” [1, p. 82]) amintesc de invazia lăcustelor din 
Letopiseţul lui Miron Costin, descrisă ca o urgie îngrozitoare și devastatoare, 
tabloul general fiind dominat de spectrul morţii gi de incapacitatea oamenilor 
de a se împotrivi stihiilor naturii: „Ne-am gândit că vine o furtună cu ploaie, 
deodată, pănă ne-am tâmpinat cu nourul cel de lăcuste, cum vine o oaste stol. 
În loc ni s-au luat soarele de desimea muştelor. [...] Urlet, întunecare asupra 
omului sosindu, să rădica oarecare mai sus, fără sfială de sunet, de ceva. Să 
rădica in sus de la om o bucată mare de ceia poiadă, şi asea mergea pe deasu- 
pra pământului, ca de doi coti, pănă în trei sulițe de sus, tot într-o desime și 
într-un chip” [3, p. 223]. 


Altminteri, musca, ca insectă impură si aducătoare de boli, reprezintă in mi- 
tologie încarnarea răului și a forţelor infernului, fiind legată de lumea morţii 
şi de spiritele de dincolo. Putin îi lipseşte lui Geo Bogza să nu declare mus- 
ca drept zeul tutelar al acestui ţinut considerat de el drept unul al infernu- 

lui. Având în vedere că în Vechiul Testament muștele simbolizează pedeapsa 
dumnezeiască, această desemnare aproape că s-ar justifica. 


Îngroșând depreciativ nuanțele, autorul trage o linie revoltător de fermă în 
ceea ce privește însăși esența municipiului Bălți: „orașul Bălţi, care e de altfel 
municipiu, reuşeşte să fie o chintesenţă a tot ceea ce e murdărie, uratenie gi 
disperare, în întreaga provincie basarabeană” | 1, p. 78]. Verdictul necruţător 
de tăios subliniază o dată în plus aversiunea pe care i-o trezise acest oraș as- 


cuns în depresiunea geografică deprimantă. 


În plus, Geo Bogza pune sub un mare semn de întrebare însăși calificarea ge- 
neroasă de municipiu, cu care se învrednicise acest oraş: „Că a fost proclamat 
municipiu, când ar fi trebuit să fie numit orașul lepros, cangrenă, cel mai bol- 

nav și mai putred al țării, aceasta e o eroare de matematică edilitară” [1, p. 78]. 


Unicul merit pe care îl reține autorul ar fi doar numărul mare al oamenilor 
din „această vale fetidă'. Și pentru că a găsi niscaiva merite unui oraș ingrat 
i se pare un gest impardonabil de generos, nu ezită să-i pigmenteze câmpul 
semantic cu cele mai tăioase calificări: „dărăpănături sinistre”, „spectacol ma- 
cabru si infernal”, „municipiu al foamei, al mizeriei și al deznădejdei”, „tor- 
tură fără scăpare”; „loc sinistru și satanic insalubru” etc. Ochiul reporterului 
obişnuit cu realități ce sfidează orice tip de sensibilitate se arată exasperat la 
deslușirea acestor viziuni care „masacrau sensibilitatea, făceau nervii să dera- 
ieze”. 

Pentru a-și justifica în vreun fel apetitul devastator de a desființa un oraș care 
tocmai îl găzduise, Geo Bogza găseşte îndreptățită incursiunea etimologică 
în chiar ființa Bălțiului ridicat din smârcuri și nămoluri. Autorul imaginează 
cataclisme acvatice care s-au cuibărit în culcuguri de nămol, peisajul geologic 
fiind profilat de bălți degirate, una după alta: „Pentru prima oară, acest fel de 
denumire nu e numai platonică. Realitatea la care face aluzie e imediată și 
îngrozitor de elocventă. Mizeria socială a orașului, complicată cu aceea a insa- 
lubrelor condiţii geografice — si iată viața de pe aceste meleaguri, zbătându-se 
sub un odios blestem, sub o zodie cumplită si nemiloasă” [1, p. 79]. 


Unicele personaje ale acestui peisaj lugubru sunt coșurile de fabrică „fume- 
gând dramatic” gi trăsurile birjarilor „aşezate într-un semicerc care părea o 
gură flămândă deschisă”. Fiintele ce populează acest sinistru univers sunt într-o 
deplină consonanță, murdăria lor născându-se din mizeria acestui pământ: 
„Murdăria lor, nu e numai murdărie din punct de vedere sanitar, e o murdărie 
în care se complac cu deznădejde, o înverșunare fiziologică gi o sfidare grotes- 
că adresată întregii lumi” [1, p. 82]. 

Doar trenul în acest univers amorf părea un element mobil al naturii, „un flu- 
viu care coboară în voie, încotro e depresiunea”. 


Imaginea trenului ca element caracteristic Bălțiului apare și la Ionel Teodo- 
reanu, în ultimul volum, Între vânturi, din trilogia La Medeleni (1927). „Acest 
tren stă în întuneric, ca ochiul de haiduc sub încruntarea sprâncenei stufoase, 
din clipa formării până-n zori, când va ajunge — la un ceas oarecare, intotdeau- 
na variabil — la destinaţie” [4]. Această mașinărie viermuitoare adăpostește 
„pasageri ocupanti”, între care mâncătorii de seminţe dețin întâietatea: „Mu- 
zicantul pocnetelor e un mâncător de seminţe. Le sparge, individual, între 
dinţii din față — cu o mișcare asemănătoare cu rânjetul — miezul e spart, coji- 
ta expulzată. Urmează o masticatiune de papagal gi, concomitent cu ea, altă 
sămânță e spartă, triată și aga mai departe” [4, p. 264]. Mâncatul de seminţe 
poate fi substituit de „cel mai sforăitor somn din câte a instalat natura într-o 
gură şi-n nişte nări omenești”, dar gi de „alcoolul cat mai pur”, materializat 
în „secărică, rachiu, votcă, ţuică sau o mixtură personală” gi tigareta rusească 
care faţă de cea moldovenească „e ca Nistrul față de Bahlui”. 


Acesta e trenul care pufăie în inima Bălțiului, „cel mai lugubru oraș al Româ- 
niei, dospit parcă din nouri căzuţi pe un pământ de ploi, de mlaștini și mocir- 
le, prin care umblă oameni cu galoși prinși de curele peste cizme, scuipând 
semințe” [4, p. 267]. 


Geografia acestei provincii este schițată prin câteva impresii de călătorie ale 
Olgutei în Bălți, unde iubitul ei se adăpostise la sfârșitul lui iulie 1922 în aş- 
teptarea definitivării unor formalităţi notariale. Tânăra îndrăgostită descope- 
ră aici o comunitate amnezică, înstrăinată gi abrutizată, ce igi salvase după un 
secol de dominație străină numai instinctele primare: „Mirosul de cizme, us- 
turoi, mahorcă și sudoare era atât de dens, atât de materializat, încât iti venea 
să-l dai la o parte cu mâinile ca pe perdea innabugitor de grea. Mâncătoarii de 
seminţe spărgeau și scuipau.” [4, p. 267]. 


Călătoria Olgutei in Basarabia este notată mai mult senzorial, eroina fiind 
obligată să cunoască direct oameni din cele mai modeste straturi ale societă- 
ţii: „Mirosul de usturoi era vecin cu Olguta. Apartinea respirației unui mosne- 
gut al cărui cap părea ţesut din pufuri de păpădie” [4, p. 268]. 


Prima experienţă trăită în Bălți se asociază cu noroiul gării improvizate, care 
îi înghite unul din pantofi, lăsându-i piciorul ușurat în mod straniu: „Glodul 
acesta era viu. Respira ca acele fioroase carnivore, care-și închid grasele petale 
în clipa când insecta a intrat; glodul Bălţilor igi închidea buzele negre asupra 
pantofului desprins” [4, p. 272]. 

Impresia de groază evadată din noroiul infernal este intensificată de tabloul 
naturii lugubre: cer sinistru, ploi sure, pământ care „suge viața cu buze de 
mormânt”, case „fără grădini, fără culori, în ploaie și glod”, „nicio floare, nicio 
verdeață”. Recuzita tenebroasă e în deplină consonanţă cu cea a lui Geo Bog- 
za, fiind diminuată doar de metaforismul proverbial al lui Teodoreanu. 


După ce igi oferă pantoful drept ofrandă glodului, Olguta se cazează într-un 
hotel sordid. Ea se adaptează condiţiilor de viață din orășelul basarabean: de- 
vine nemuritoare în amintirea magazinului de ghete de unde își cumpără pan- 
tofi — igi completează ținuta cu „o pereche de galogi, stil Bălți, cu curelele de 
rigoare, care transformau picioarele într-un fel de submarine”. Cumpărându-și un 
lighean nou, îi uimeşte pe toți angajaţii hotelului cu nevoile ei de igienă. După 
multe insistente, ea obține două găleți cu apă de ploaie, patroana hotelului 
fiind convinsă că suferă de vreo boală gravă, iar ligheanul și căldările cu apă ar 
fi destinate unui rit religios. 


Noroiul drumurilor din Bălți întins „in falduri somptuoase” se armonizează 
cu mizeria din camera de hotel, care mai purta mirosul precedentului pasager, 
şi cu mărfurile de calitate îndoielnică din vitrinele putinelor dughene, părând 
mai degrabă niște „ferestre de cavou, în care se vestejeau culorile hiinutelor și 
jucăriilor unor copii morți”. Atmosfera orașului este de „cenușă udă și de ra- 
păn al văzduhului”, străzile mocirloase cu bălți scărmănate de ploaie par niște 
„lagune secate”, iar casele cu ferestre „mici ca ochii de porc” — „cufere de viață 
uitate nedespachetate pe umedul chei al ploilor gi-al bălților”. Sărăcia gi mi- 
zeria din orașul basarabean îi amintesc Olgutei de alte localități moldovene, 
Bălți distingându-se însă prin populaţia lui pestriță, cu deosebire lipoveni si 
evrei, puţinii români părându-i a fi instrśinati, lipsiți de identitate. 


Dacă orașul Bălți nu conservă urme ale spiritualității românești, casa unde 
Olguta îl descoperă pe Vania Dumga reflectă condiția materială și sufletească 
a boierimii române din Bălţi, după mai bine de un veac de dominație rusă. 
Părăginită, cu mărturii ale diverselor războaie devastatoare ce s-au derulat pe 
pământurile românești, ea îl adăpostește pe Vania într-un fost salon de recep- 
tie cu parchetul nelustruit și ştirb, cu tapetul jupuit gi întunecat, ca "după un 
asasinat”. În plafon atârna un candelabru pătat de muște cu becuri ca niște 
lumânări. Mobila se rezuma la un pian negru, un scaun cu spetează înaltă de 
nuc sculptat, cu o căptușeală verde, decolorată si spartă gi un vast birou de 
lemn de păr lustruit negru, unde se odihneau câteva teancuri de cărți. Mobila 
tragică, „pe care vedeai parcă inclinandu-se o față palidă de tar, iscălind con- 
damnări la moarte, ştiind că destinul i-a iscălit-o gi pe-a lui” [4, p. 280], purta 
urme de devastare. 

Acest spaţiu, martor al umilintelor Moldovei nistrene, adăpostește momen- 
tele de fericire ale celor doi îndrăgostiţi, în acordurile muzicii lui Beethoven, 
Bach gi Chopin, interpretate cu virtuozitate de Olguta. Muzica tinerei pianis- 
te răsună din nou, ca în vremurile trecute, când în saloanele boierimii mol- 
dovene concertau maeștrii Europei apusene. Cântecul de lebădă al eroinei 
readuce la lumină tradiţia culturală a Moldovei, în acest oraș uitat de lume si 
de Dumnezeu, în această casă boierească, părăsită gi ruinată. 


În lucrările ambilor scriitori, orașul Bălți îmbracă imaginea tristă a unui oraș 
noroios, apăsător gi amnezic. Drumul devine principalul „instrument” de 
care se serveşte rătăcitorul pentru a-și construi itinerarul în interiorul dedalic. 
Autorii realizează o imagine completă a parcursului labirintic. După ce a bătut 
străzile labirintului citadin, cel care se plimbă juxtapune elementele razletite 
ale orașului sub forma unui colaj. 


În La Medeleni traversarea orașului și orientarea spre alte orizonturi sunt logic 
însoțite de o explorare a spaţiului intimitatii. Definit dintr-o altă perspectivă, 
oraşul este redus finalmente la locuinţa văzută ca o cochilie, care îl protejează 
pe cel care locuiește în ea, ascunzându-i dramele. 

În Un oraş din infern urbea este „parazitată” de subiectivitatea şi imaginarul 
scriitorului. Orașul privit duce la crearea unuia „literar” prin dispunerea anu- 
mitor aspecte reale în ficțiune. După ce au fost „stocate” în memoria scriitori- 
lor, peisajele citadine se transformă în imagini literare substanţiale. 

Valeria FRUNZE 


Petre Ștefănucă — 
promotor al valorilor naționale 


Localitatea noastră, or. Ialoveni, pe drept cuvânt, 
se poate mândri cu Petre Ştefănucă — personali- 
tate de mare importanţă, savant harnic și onest, 
activitatea căruia, calificată cândva ca o expresie 
a naţionalismului negativ, este, de fapt, un factor 
de renaștere gi de manifestare a conștiinței noas- 
tre naţionale. Un mare patriot, luptător de seamă 
pentru cunoașterea Basarabiei și a folclorului ro- 
mânesc, Petre Ştefănucă este un simbol. Un sim- 
bol al intelectualitatii basarabene, victimă a regi- 
mului totalitar; simbol care întruchipează spiritul 
de rezistență și de dârzenie al poporului român 
din această provincie, atât de rău încercată de că- 
tre destinul istoric. „Victimă” şi „martir” — scriu 
indurerati cercetătorii care pun în valoare opera 
acestui intelectual interbelic, ținută timp de ju- 
mătate de secol în secţiile secrete ale bibliotecilor 
centrale și ale arhivelor de stat. 


VE. profesoară de limba 
şi literatura română, grad 
didactic |, Liceul „Petre 
Ştefănucă”, Ialoveni. 


Petre Ştefănucă nu a fost doar o promisiune, o 
speranţă, afirmându-se, în pofida tinereții sale, 
prin studiile pe care a apucat să le dea la lumină, 
puţine față de ceea ce realizase efectiv. A fost o 
personalitate, ale cărei calități, indubitabil, aveau 
să se reliefeze și mai pregnant, dacă n-ar fi căzut 
victimă terorii staliniste de deznaționalizare a 
etniei româneşti basarabene. A fost o conștiință, 
prin opera sa satul românesc din Basarabia cunos- 
candu-gi mai bine „sufletul, nevoile gi aspiraţiile”. 
Cu Petre Ştefănucă s-a început, de fapt, explora- 
rea ştiinţifică, după un plan bine structurat, a spi- 
ritualitatii românilor basarabeni. Bine informat 

despre activitatea Institutului Social 
Român de la Bucureşti, s-a numărat 
printre cei câțiva intelectuali de marcă 
din Basarabia care au depus eforturi 
pentru înființarea unei structuri moder- 
ne de cercetare. În anul 1934 a ajuns să 
fie secretarul Institutului Social Român 
din Basarabia, iar în anul 1939 a fost nu- 
mit director al acestui Institut. 


Concentrat în armata română în anul 
1939, se eliberează în iunie 1940 şi so- 
seşte la Chișinău la 26 iunie, cu două 
zile înainte de momentul anexării Basa- 
rabiei. Surprins aici de tragicele eveni- 
mente, nu-și părăsește orașul: nu putea 
să plece cu un copil bolnav, nu-și văzuse 
părinţii bătrâni din Ialoveni, care în cu- 
rând vor fi deportaţi în Siberia, îl țineau Folcloristul Petre Ştefănucă 

pe loc studiile depozitate la Institut. Depune o cerere la comisariatul norod- 
nic al învățământului gi este angajat ca lucrător ştiinţific la Institutul de Istorie, 
Economie, Limbă si Literatură de pe lângă Sovietul Comisarilor Norodnici 
al R.S.S.M. Sectorul de limbă si literatură moldovenească era condus de I. D. 
Ciobanu, care a pledat pentru o limbă literară deosebită de cea română. Fă- 
când clar diferența dintre graiul vorbit și limba literară, Petre Ştefănucă se lan- 
sează în polemici cu şeful Sectorului de Limbă şi Literatură Moldovenească, 
care dirija elaborarea lucrărilor de gramatică a limbii moldoveneşti. P. Ște- 
fănucă se pronunţă deschis pentru păstrarea alfabetului latin și a denumirii 
corecte a limbii române. Aceste manifestări au fost o primă cauză a arestării 
savantului la 9 octombrie 1940. În mâinile NCVD-ului nimeresc şi multe din- 
tre documentele neevacuate ale Sigurantei Române, în care erau menţionate 
unele acțiuni ale lui Petre Ştefănucă (spre exemplu, luarea de cuvânt la Con- 
gresul Asociaţiei Refugiatilor de peste Nistru). Şi ele au servit, la rândul lor, 
motive de acuzare. Este anchetat timp de șase luni, ultima dată de un tribunal 
revoluționar excepțional, aducându-i-se învinuiri imaginare: că este agent al 
românismului, al imperialismului, că este fascist, antisemit. Refuzând să inte- 
leagă aceste perturbări istorice, Ştefănucă cere anchetatorilor să-i asculte în 
calitate de martori pe colegii săi de cercetare, care-i cunosc nemijlocit activi- 
tatea. Cererea îi este satisfăcută. Directorul Institutului Senchevici, şeful de 
sector I. D. Ciobanu, colegii Tendler, Dunaevschi, Dobândă, Portnoi contri- 
buie la formularea capetelor de acuzare, dovedindu-se necrutśtori cu cel ce 

aștepta, spera că-i va fi apreciată la justa valoare, obiectiv munca sa de savant. 
Petre Ştefănucă s-a pomenit încărcat de acuzaţii și mai grele, depozitiile unor 
martori fiind exagerate, tendentioase, greșite, folcloristul respingând cu argu- 
mente și cu dârzenie învinuirile aberante. 


Situaţia tragică a lui Petre Ştefănucă se agravează si prin faptul că la judecată 
refuză să răspundă rusește, deși cunoaște limba rusă. El insistă să se vorbească 
în limba maternă. Cât a durat procesul, dânsul a recurs constant la română. 
Curajul și demnitatea nu l-au părăsit nici pentru o clipă; el şi-a privit în ochi 
propria moarte, neabătându-se în faţa judecății de la adevărul pe care l-a ser- 
vit. La prima si ultima întrevedere între zidurile închisorii centrale cu soția 
sa, i-a spus: „Să fii cu fruntea sus, ideile mele tu le ştii care sunt! Totodată să 
transmiti prietenilor mei de muncă, care m-au înțeles și m-au apărat, punân- 
du-gi viaţa în pericol, toate multumirile mele cele mai sincere”. 


Dosarul de la securitate al lui Petre Ștefănucă se constituie din cinci volume, 
în care sunt examinate cauzele a nouă „dușmani ai poporului”: pentru a putea 
fi pedepsit în modul cel mai crunt, Petre Ştefănucă a fost judecat împreună cu 
încă opt persoane, astfel fiind declarat căpetenia ideologică a unui grup. Cei 
opt erau niște refugiaţi în anii '30 din satele moldoveneşti de peste Nistru, 
care încercau să se salveze de teroarea stalinistă. La judecată aceștia au decla- 
rat că nu-l cunosc personal pe Ștefănucă, trei dintre ei adăugând că-l ştiu doar 
din auzite, din presă, ca profesor gi savant. Şi avocatul a spus în încheiere că 
ceea ce i se impută lui Petre Ștefănucă nu are nicio legătură cu vina celor opt 
inculpati, propunând ca dosarul lui să fie examinat separat. Argumentele însă 
nu au fost luate în consideraţie. 


La 13 aprilie 1941 răsună sentința: pedeapsa prin împușcare. Pentru justiția 
sovietică era clar: sociologul în vârstă de 35 de ani este un element „periculos 
pentru societatea proletară”, iar lucrările sale ştiinţifice sunt „contrarevolutio- 
nare ca spirit”. În urma unui recurs pe care-l adresează Prezidiului Judecătoriei 
Supreme din R.S.S.M., pedeapsa capitală ii este înlocuită cu zece ani de în- 
chisoare, într-o colonie pentru deținuții politici din R.A.S.S. Tătară, unde se 
îmbolnăvește și moare, conform documentelor, la 12 iulie 1942. Un prieten și 
coleg de liceu al lui Petre Ștefănucă, care se afla în lagărul amintit, fiind medic, 
ştia cum să-l trateze, cu medicamente sau ierburi, dar deţinuţilor nu le sunt 
permise nici una, nici alta. 


În dosarul la care am avut acces se păstrează cele două declaraţii făcute an- 
chetatorilor. Prima e datată cu 9 septembrie 1940, fiindu-i cerută după ce 
i-au fost aduse la cunoștință motivele arestării. Cea de-a doua declaraţie nu 
are dată, constituind răspunsuri la câteva întrebări adresate de anchetatori. 

Ambele documente învederează nu numai încrâncenarea și curajul savantului 
Petre Ştefănucă de a rămâne până la urmă patriot, ci gi tragismul situaţiei în 
care a fost pus. „Ştiu că voi fi o victimă a educaţiei naționaliste ce am primit-o”, 
aga igi încheie Petre Ștefănucă cea de-a doua declaraţie, lăsând să se înțeleagă 
faptul că este conştient de viitorul său. 


Cele două declaraţii sunt scrise în limba română, în grafie latină cu â, aşa cum 
se scria până la 1940. 


Ultimul document din cel de-al patrulea volum îl constituie un aviz din 21 
iunie 1991 al K.G.B.-ului din U.R.S.S., in care se spune că, în baza decretului 
preşedintelui U.R.S.S. din 13 august 1990 cu privire la restabilirea în drept a 
victimelor represaliilor politice din anii '30-50, Petre Ştefănucă este complet 
reabilitat. 


Dar cine poartă răspunderea pentru destinul mutilat, pentru viaţa întreruptă 
brutal a acestui minunat om care cunoștea atât de bine esenţa satului basara- 
bean și care ar fi făcut atâtea, dacă nu venea tragedia neamului din 1940? Avea 
planuri grandioase, privind folclorul ca realitate în devenire, care i-ar fi oferit 
posibilitatea să dea o justă apreciere a ființei poporului nostru. A reușit însă 
să indice doar unele direcţii ştiinţifice, care-și păstrează si astăzi actualitatea. 


Compatriotul nostru a întruchipat demnitatea și puterea de rezistenţă a stră- 
moşilor din toate vremurile, prin care aceștia şi-au menţinut ființa ca, pe Co- 
lumna lui Traian, figura dacului învins de o putere superioară, dar cu sufletul 
neinfrant, in care se închide ca într-o cetate. 


Cetatea care i-a permis savantului Petre Ștefănucă să rămână neinfrant a con- 
stituit tradiția, folclorul, de valoarea cărora a fost conștient până la moarte. 


Este o onoare pentru liceul din Ialoveni faptul că poartă numele acestui mare 
patriot, acestui om onest gi curajos. Să respectăm memoria lui Petre Ştefănu- 
că, un bărbat al neamului, care a plătit cu viața convingerile gi activitatea sa 
întru afirmarea spiritualității noastre româneşti. 

Discurs rostit la întrunirea culturală organizată 


de Despartómdntul ASTRA „Petre Ștefănucă”, Ialoveni, 
în Liceul Teoretic „Petre Ştefănucă” la 19.11.2011 

Un basarabean înflăcărat. 
Scriitorul Dumitru C. Moruzi 


Personalitatea basarabeanului Dumitru C. Mo- 
ruzi, despre care au scris Gheorghe Bezviconii, 
Nicolae Iorga, dar gi, mai nou, domnul Iurie Co- 
lesnic, este mai puţin familiară publicului larg, 
iată de ce, în articolul de față, ne propunem să 
surprindem profilul scriitorului în contextul unei 
epoci zbuciumate. 


FM. — istoric, doctor în stiint 
istorice, fost cercetator ti 


nte Pentru a fixa relaţia personajului cu pământul său 
mp 
de 30 de ani la Institutul de 
din 
e 


iubit, amintim câteva versuri ale sale, din volumul 
Cântece basarabene. „Dealuri şi văi, câmpii fer- 
ca mecătoare, / Izvoare reci, din codrii cei adânci, / 

cadrul Fundaţiei Nationa ; ARE PR | 
de cercetări din Atena fot . LUNCI de la Prut, cu sălcii plângătoare, / Nistre 
profesor de limba română bătrân, ce curgi numai prin stânci, / V-am părăsit 
timp de 20 de ani la Comisia încă din tinerețe. / V-am părăsit, plângând amar / 
greacă de studii sud-est Şi lacrămi vărs şi-acum la bătrâneţe. / Lacrămi 
europene. Autor a 16 cărţi destule în zadar. / Am părăsit părinţi şi casă, / 
(singur sau in cooperare)  Ducând cu mine-un tainic dor — / Ca să nu văd, o, 


și a 115 studii și articole (la ţară mult duioasă, / Cum lâncezeşti sub jug străin” 
fel). Distins pentru volumu 


Étude généalogique sur la Scriitorul aparţine unei vechi familii din Trape- 
famille Maurouzi cu Premiul zunt, stabilită ulterior, din secolul al XVII-lea, la 
Comnene al Confederației Constantinopol. Despre vechimea familiei nu 
Internaţionale de Genealo- există date sigure. Numele se întâlnește dinaintea 


A ai a. așezării acolo a primilor Moruzești. 


cercetări neo-grecesti 


Dumitru s-a născut la 1 sau 2 iulie 1850. Tatăl 
său, Constantin, despre care a scris acum multi 
ani gi istoricul de la Chișinău Ion Varta, a trăit o 
viaţă tumultuoasă între 1816 gi 1886. Nu în toţi 
anii aceștia, dar în destul de mulți. La un mo- 
ment dat, la Odesa, se afișa la balconul hotelului 
Londra, în costum spaniol, în calitate de ultim 

descendent al împăraţilor din Trapezunt. Plin de modestie, spunea că aga o 
frumuseţe de bărbat se naște doar o dată la 100 de ani. 


Sub aspect matrimonial a fost destul de cumpătat. S-a căsătorit de două ori. 
Prima oară cu Pulheria Cantacuzino, cu care a avut un fiu, Alexandru, și a 
doua oară cu Ecaterina Sturza, nepoata prințului Ioniță Sandu Sturza, o feme- 
ie foarte urâtă, dar de o inteligenţă și o energie remarcabile, mama lui Dumi- 
tru. Trebuie să adăugăm că tatăl lui Dumitru a murit subit la Odesa în 1886, 
pe când încerca să facă o pasenţă. Ultimele lui cuvinte — rostite în limba fran- 
ceză — „Ce porcărie!”. A fost îngropat la moşia de la Danuteni, iar mama sa igi 
are mormântul în portul Sulina, în România. 


Primele date despre Dumitru apar în 1854, când a trecut cu familia din Mol- 
dova în Basarabia, la porunca autorităţilor austriece din Moldova. 


A petrecut anii de copilărie când la Chișinău, când la moșiile tatălui din 
Cosauti și din Ciripcău, ambele în ţinutul Soroca. Mama l-a învăţat pri- 
mele noţiuni de matematică, de literatură gi de gramatică franceză. Tot 
ea i-a insuflat apropierea față de operele lui Moliere, ale lui Corneille și 
ale lui Racine. Ca limbi străine a învăţat întâi rusește, apoi frantuzeste, la 
început la Iași, pe urmă, din 1863, la Paris, la liceul Saint Louis, după care, 
probabil, la Sorbona, până în 1869, an în care s-a reîntors în Basarabia ca 
filofrancez. 


În 1873, îndemnat de tatăl său, a intrat în serviciul mareșalului nobilimii din 
ţinutul Soroca, în care a rămas până în 1877, când, la 12 aprilie, a devenit 
interpret al Cancelariei diplomatice a autorității supreme ruse. În această cali- 
tate a însoţit comandamentul rus pe diverse câmpuri de bătălie, la leni Zagra 
gi la Giuguli Karabunar, ambele in Bulgaria. La 15 august 1877 a însoțit la 
Bucureşti pe reprezentantul comisarului arhiducelui Nicolae pe lângă guver- 
nul român si la 1 februarie 1878 director al Cancelariei comisarului suprem. 
După câteva luni, în aprilie același an, a devenit reprezentant al Comisiei 
mixte creată la Bucureşti pentru a examina eventuale proteste ale populaţiei 
românești împotriva trupelor ruse care traversau tara, funcție în care a rămas 
până la desfințarea comisiei, în iulie 1879. 


Refuzând să intre în diplomaţie, ca și fratele său vitreg Alexandru și aşa cum 
ar fi vrut tatăl său Dumitru, se stabileşte la București, unde este numit admi- 
nistrator al județului Constanţa. De pe această poziţie a contribuit mult la 
progresul judeţului, prin construirea de drumuri, a unei școli, a unei biserici. 
A avut un aport însemnat, de asemenea, la organizarea serviciului de notari și 
la numirea de primari români. 

Mai târziu a fost numit administrator şi subprefect al portului Sulina, unde a do- 
vedit aceeași activitate febrilă. Pentru a evita, de pildă, inundarea acestuia, a înălțat 
terenul, a pietruit trotuarele, a mutat calea ce mergea de la cimitirul austriac până 
la mare gi a organizat după model austriac un corp de pompieri voluntari, mai efi- 
cient la stingerea deselor incendii. A acordat o atenţie specială liceului de muzică 
Carmen Sylva, de unde au ieșit multi șefi de orchestră renumiţi, dar care a trebuit 
să-și închidă porțile din cauza disputelor dintre partidul liberal și cel conservator. 
În plus, a ajutat la construirea teatrului gi la repararea bisericii locale. Adaugim 
cu privire la această etapă a activităţii sale că prinţul Carol l-a decorat cu ordinul 
Steaua României în decembrie 1878. Şi pentru că ne referim la decoraţii, vom 
adăuga faptul că prințul Milan al Serbiei i-a acordat decorația Takovo iar prințul 
Alexandru I al Bulgariei decorația Sfântul Alexandru I. 


Cât despre disputele politice din epocă, acestea i-au schimbat cursul des- 
tinului, Dumitru Moruzi fiind mutat la Măcin. A refuzat însă postul gi şi-a 
dat demisia. De atunci a urmat o perioadă grea pentru Dumitru Moruzi, care 
cheltuise deja o mare parte din moştenirea ce i-o lăsase mama sa — 250.000 de 
lei aur. Singura lui speranță rămânea regele Alexandru I al Serbiei. Acesta însă 
a fot asasinat în 1903 gi Dumitru a fost ajutat de regina Serbiei, care i-a cum- 
părat o casă în Iaşi, în cartierul Tătărași. La vârsta de 53 de ani Dumitru a fost 
obligat să-și câştige traiul scriind. Dar nu a făcut-o numai din nevoie. A înce- 
put să scrie, aga cum mărturisește și în volumul Înstrăinaţii, gi din convingerea 
că are o obligaţie morală de a încerca să reînvie o lume care nu trebuie uitată 

Gospodărie țărănească din secolul al XIX-lea 

şi pe care ar dori să o restituie: așa cum a trăit, cum a simțit și cum a gândit, cu 
ideile și cu defectele ei, cu trăirile frumoase și marete, o lume, scria, pe care cei 
mai multi dintre voi nu au cunoscut-o gi pe care aveţi datoria să o judecaţi cu 
respect gi nu să vă lăsaţi indugi în eroare de către criticile subiective la care a 
fost supusă de contemporaneitate. O lume etichetată nemeritat, o lume căreia 
nu i-a fost permisă nici liniștea înmormântării ei. 


Câteva cuvinte despre opera sa literară. E destul de vastă. A fost, cum scrie 
Iurie Colesnic, romancier social, memorialist, publicist, folclorist!. 


Prima lui lucrare — Basarabia și viitorul ei 1812-1905 — a apărut în 1905 şi, aga 
cum scrie pe foaia de titlu, a fost publicată inițial în ziarul „Cronica”, urmată 
în același an de o serie de articole sub titlul Rușii. Cu un an mai târziu apare 
ca fascicul — Rușii și românii, prefață de Nicolae Iorga. Romanele Înstrăinaţii 
(1910) si Pribegi în țară răpită (1912) concentrează imagini interesante ale 
orașului moldovenesc din secolul XIX și începutul secolului următor, dar gi 
date necunoscute despre unii membri ai familiei Moruzi. Fiecare dintre ro- 
mane are şi un subtitlu. Primul e numit de autor Studiu social în formă de ro- 
man, iar al doilea — Roman social basarabean. În opera lui se observă gi unele 
influențe rusești, probabil ca urmare a lecturii unui Turgheniev sau a unui 
Tolstoi. Dintre romane mai amintim şi Moartea lui Cain, apărut postmortem. 


În afară de acestea, Dumitru Moruzi a publicat și o operă comică în trei acte, cu 
titlul Pescarii din Sulina, jucată la Teatrul Naţional din Bucureşti la 2 februarie 
1902, libretul căreia se păstrează la Biblioteca Centrală Universitară din Iași, 
dar și o comedie, fără să-i cunoaștem titlul, tot în trei acte, care a început să se 
publice in nr. 3 pe 1911, în luna iunie, al periodicului „Unirea Femeilor Româ- 
ne”. Prezintă interes faptul că periodicul „Cugetarea” adăposteşte anunţul cu 
titlul Veta ou Les pecheurs de Sulina, par D. C. Moruzi et Gh. Gr. Argyropolu, 

Bucarest, 1901. Cine stie — ar putea fi vorba de planul unei aparitii in comun 
care a eșuat? În același ziar, începând din 24 ianuarie 1912, se publica un stu- 
diu de morală cu titlul Sărutarea lui Iuda sau luda în casă de boier, Iuda la sat, 
Iuda în Capitală si Iuda parvenit, în trei acte gi un prolog. Antisemit convins, 
Dumitru C. Moruzi este autorul articolului din 1914 Problema jidovească si 
poporul român. Cu doi ani înainte, în mai 1912, publicase o carte cu titlul 
Basarabia noastră. A mai scos la lumina tiparului şi o culegere de cântece, în 
același an, intitulată Cântece basarabene. 


Textele sale au atras atenția lui Nicolae Iorga, lui A. D. Xenopol, lui Gheorghe 
Carda$, care au semnalat cu toții dragostea sa pentru Basarabia, pentru trecu- 
tul ei, pentru natură etc.?. 


Aprecierile lor nu l-au ferit însă de sărăcie, de diverse boli care au început să-l 
deranjeze încă din perioada aflării sale în delta Dunării. În plus, lipsa de bani, 
ca gi dificultăţile de auz nu au putut genera decât o bătrâneţe dificilă”. Iar dez- 
iluziile familiale i-au accentuat greutăţile. 


În tinereţe se căsătorise cu o guvernantă franțuzoaică“, care i-a născut un fiu, 
cu nume necunoscut nouă. În urma acestei căsătorii, se pare, a părăsit defini- 
tiv Basarabia. A doua oară s-a căsătorit cu Tereza Gizyka, autoarea unei bio- 
grafii a lui Dumitru Moruzi, unde descrie asperitatile provocate în căsătorie 
de prezenţa în viaţa sa a unei alte (a treia...) femei. A divorțat deci a doua oară. 


Dumitru Moruzi a murit în sărăcie la 9 octombrie 1914, dar a avut parte de 
funeralii grandioase. A luat cuvântul cu acel prilej politicianul A. C. Cuza. 
Mormântul lui se află la Cimitirul „Eternitatea” din Iași, dar crucea de lemn 
de pe mormânt a luat cu ani în urmă altă întrebuințare... 


Note | 1 Vezi intreaga-i operă la Iurie Colesnic, Basarabia necu- 
noscută, Chişinău 2000, la p. 34-35, iar la p. 35 — gi o bibli- 
ografie selectivă. 

2 Vezi Iurie Colesnic, Basarabia necunoscută, mai ales 

p. 28-35. 

3 Locuia în lagi pe strada Vasile Lupu nr. 74 din cartierul 

Tătărași. În zilele ce-i aminteau de istoria Basarabiei co- 

bora drapelul în bernă. 

+ Dumitru, ca membru al unei familii recunoscute ca 

princiară în Rusia (prin ucazurile din 1903 si 1905), ar fi 

putut obţine cetăţenia rusă. Dar în urma acestei căsătorii 

s-a certat cu părinţii, refuzând-o şi acceptând cetăţenia 

română. 

Principiul morfologic 
în ortografia limbii române 


A.D. — cercetător la 
nstitutul de Lingvistică 
„lorgu lordan — Al. Rosetti”, 

București, Departamentul 
de gramatică, asist. 
univ. la Facultatea de 
Litere a Universităţii din 
București, Departamentul 
de Lingvistică. Doctor in 
filologie din 2009. Cărţi: 
Ergativitatea. Tipologie, 

sintaxă, semantică, 2010; 

Morfosintaxa limbii române, 
2010 (în colab.); Gramatica 
de bază a limbii române (în 

colab.); Esti COOL și dacă 
vorbesti corect, 2010 (in 
colab.); 101 greșeli de lexic 
și de semantică. Cuvinte și 
sensuri în mișcare, 2011 (cu 
Alexandru Nicolae). 


După ce am prezentat, în primele două articole, prin- 
cipiile fonologic (fundamental) şi traditional-istoric, 
continuăm, în acest număr, cu cel morfologic. Ca și 
în celelalte cazuri, punctul de pornire îl reprezintă 
studii mai vechi — Hristea (1981), la care se adaugă, 
in special pentru acest principiu, Avram (1954) —, 
aduse la zi în concordanţă cu instrumentele norma- 
tive în vigoare, descrise în primul articol. 


1. Ce este principiul morfologic? 

Principiul morfologic are în vedere respectarea, în 
scriere, a elementelor constitutive ale cuvântului și 
a categoriei morfologice (Avram 1954: 55), reda- 
rea în scris a eventualelor alternante din flexiune 
(apărute în urma atașării desinentelor si a sufixelor 
gramaticale) şi/sau din derivare (apărute în urma 
ataşării sufixelor lexicale), precum şi scrierea cu- 
vintelor compuse si despărțirea la capăt de rand 
după structură (DIN: 587). Între avantajele apli- 
cării acestui principiu, se pot menţiona elimina- 
rea unora dintre inconsecventele vechii ortografii, 
precum și posibilitatea recunoașterii cu mai mare 
ușurință a unităţilor morfologice — rădăcină, sufixe, 
desinente — (Avram 1954: 55, Hristea 1981: 104). 


2. Aplicarea principiului morfologic 

Principiul morfologic se aplică în cazuri variate. În 
continuare, le vom prezenta numai pe unele din- 
tre acestea, insistând asupra situaţiilor în care se 
greşeşte cel mai mult. Asupra altora (de exemplu, 
asupra scrierii cuvintelor compuse) vom reveni în 

articolele viitoare. Despărțirea în silabe la capăt de rând nu va fi prezentată 
aici; cei interesaţi pot consulta DOOM? si DIN. 

e Usd, nu use 

Deşi în zona de sud a teritoriului daco-roman $ și j se rostesc moale, adică sunt 
urmate de vocale palatale (mai ales de e, dar și de i), ca urmare a faptului că, după 
celelalte consoane, desinenţa de feminin singular nominativ-acuzativ este, în cele 
mai multe cazuri, ă, corelarea ortografiei (şi, implicit, a pronunțării) cu morfologia 
a impus regula ca și după ș gi j desinenţa să fie ă. Așadar, trebuie să scriem și să ros- 
tim, la singular: avalanșă (nu avalanșe), broșă (nu broge), cămașă (nu cămașe), cóte- 
lusă (nu cóteluge), mătuşă (nu mótuge), naşă (nu nașe), ușă (nu uge); drăgălașă (nu 
drógólage), leneșă (nu lenege), uriașă (nu uriașe); cârjă (nu cârje), coajă (nu coaje), 
grijă (nu grije), lojă (nu loje), plajă (nu plaje), tijă (nu tije) etc. Această regulă are 
avantajul suplimentar al eliminării omonimiei feminin singular=plural; rostirile 
regionale, greșite din punctul de vedere al limbii române literare actuale, ale for- 
melor de feminin singular din lista de mai sus corespund, de fapt, pluralului; prin 
acceptarea desinentei 4 la feminin singular se păstrează o distincție morfologică 
evidentă între singular şi plural (ă/e, ca în casă-case, masă-mese etc.). Vezi Avram 
(1954: 56), Hristea (1981: 105), DIN: 95, Nedelcu (2012). 


+ (EL) îngroașă, nu (el) îngroașe 

Același tip de raționament stă la baza impunerii formelor verbale de indicativ pre- 
zent îngroaşă, îngrașă, în locul celor regional sudice îngroașe, îngrașe pentru verbele 
al căror radical se termină în ș sau j. Modelul este cel al verbelor cu radical terminat 
în alte consoane (ascultă, leagă, toarnă). Şi în acest caz, alegerea formei în ă pentru 
indicativ prezent a eliminat omonimia cu prezentul conjunctiv (să ingroage, să în- 
grașe) şi a făcut posibilă păstrarea, și în paradigma acestor verbe, a diferenței mor- 
fologice dintre indicativ prezent şi conjunctiv prezent (ca în ascultă / să asculte, lea- 
gó / să lege, toarnă / să toarne etc.). Vezi Avram (1954: 56), Hristea (1981: 105). 


+ Greşeală, nu gresala 


Cuvântul greșeală ilustrează același tip de context fonetic ca în exemplele dis- 
cutate mai sus: radicalul se termină în s. Rostirea cu e(a) ar putea să pară regio- 
nală, incorectă pentru limba literară, iar vorbitorii ar putea fi înclinați să prefe- 
re rostirea cu a, ca o formă de hipercorectitudine (evitare a unei false greşeli). 
Forma reală a sufixului lexical este -eală, nu -ală, ca în: cârpeală, îmbulzeală, 
oblojeală, prosteală, tânjeală etc. şi, conform principiului morfologic, rămâne 
neschimbată, indiferent de consoana finală a radicalului căruia i se atașează. 


Aceeași regulă funcționează gi pentru alte sufixe: -eață (roșeaţă, ca albeaţă, nu 
roșață), -ean (maramureşean, someşean, clujean, ca braşovean, moldovean, nu 
maramuregan, somegan, clujan). Vezi Avram (1954: 56), Hristea (1981: 105), 
ÎOOP: 16, DIN: 388, DOOM:: XLVI. 

e Vasluian, nu vasluean 


Continuând discuţia de mai sus despre sufixul -ean, trebuie să adăugăm că 
aceeași regulă care ne spune că acesta are, de obicei, forma -ean după radical 
consonantic ne spune și că, după radical vocalic, are forma -ian, cu i semivo- 
calic, care intră în componenţa diftongului -ia- (buzoian, vasluian, nu bozoean, 
vasluean); regula pentru radicalul consonantic nu mai funcţionează însă în 
cuvinte ca: argentinian, bolivian, irakian, israelian, în care sufixul nu este -ean, 
ci -ian, cu i vocalic. Vezi 1OOP: 16, DIN: 276, 388. 

+ Înfățişează, nu înfățișază 

Gruparea formată din sufixul gramatical de indicativ prezent și desinenţa de 
persoana a III-a, pentru verbele de conjugarea I, trebuie să aibă o formă unică, 
-ează, indiferent de consoana finală a radicalului (care poate fi s sau j). Astfel 
se explică de ce trebuie să scriem şi să spunem înfățișează, aranjează, ca în 
lucrează, şi nu înfățișază, aranjază. În același spirit, la conjunctiv, formele co- 
recte sunt să sfârșească, să îngrijească (ca să povestească), şi nu să sfârșască, să 
îngrijască. Vezi Avram (1954: 56), DOOM:: XLV. 


e Asazd, nu așează 


Forma de indicativ prezent, persoana a III-a, a verbului a așeza este scrisă 
frecvent in mod greșit, așează, în loc de așază. Forma așază este chiar simțită 
ca fiind nefirească de unii vorbitori: de ce trebuie să scriem înfățișează, dar 
așază? Răspunsul nu e simplu, dar este logic. Chiar dacă verbele a așeza si a 
înfățișa aparţin, ambele, conjugării I, numai a înfățișa are sufix de prezent (-ez, 
cu variantele sale pozitionale): 

eu înfățiş-ez (ca eu lucr-ez) 

el înfăţiş-ează (ca el lucr-ează). 


Verbul a așeza nu se conjugă cu sufixul de prezent -ez; întâmplător, segmentul 
-ez face parte din radicalul acestui verb: 


eu agez-O (ca eu cânt-Ø) 
tu agez-i (ca tu cânţ-i) 
el agaz-i (ca el cânt-ă). 


Aşadar, în cazul verbului a înfățișa, apare o alternanță fonetică în interiorul 
sufixului (e(z) — ea(z)), pe când în cazul verbului a așeza, apare un alt tip de 
alternanță, în radical (e/a), ca în eu deșert — el deșartă, eu sed — el şade (inve- 
chit). Vezi Avram (1954: 55-56), DOOM:: XLV, Nedelcu (2012). 


e Ingala, nu înșeală 
Acelaşi tip de explicaţie funcționează gi pentru forma înșală. La indicativ prezent, 
în radicalulverbului a înșela apare, ca şi în cazul verbelor de mai sus, alternanța e/a: 

eu insel-O 
tu ingel-i 
el înșal-ă. 
Vezi Avram (1954: 55-56), DOOM*: XLV. 


e Creează, nu crează 


Numai o segmentare morfologică adecvată ne poate ajuta să scriem corect for- 
mele de prezent ale verbelor a crea și a agrea. Acestea se conjugă după modelul 
verbului a lucra, deci au la prezent sufixul -ez, care se ataşează la radicalul cre-, 
respectiv agre-. Faptul că radicalul acestor verbe se termină în -e, iar sufixul înce- 
pe tot cu -e creează probleme de scriere, pe care comparatia sistematică cu alte 
verbe care se conjugă după același model, de exemplu, a lucra, le poate elimina. 


eu lucr-ez > _ eucre-ez agre-ez 
tu lucr-ezi > tucre-ezi agre-ezi 


ellucr-ează >  elcre-ează  agre-ează. 
Vezi Avram (1954: 55), Hristea (1981: 105), DIN: 272, Nedelcu (2012). 


e El suferă, nu el sufere 

Aşa cum am văzut mai sus (pentru formele îngroașă, îngrașă), necesitatea 
morfologică de a diferenţia indicativul prezent de conjunctiv (la persoana 
a III-a) poate fi importantă pentru alegerea formei grafice corecte. Până in 
secolul al XIX-lea, verbe ca a acoperi, a descoperi, a suferi etc. aveau forme fle- 
xionare oscilante: 


eu acoper / acopăr, descoper / descopăr, sufer / sufăr 
el acopere / acoperă, descopere / descoperă, sufere / suferă. 


Alegerea desinentei ă pentru indicativ prezent, persoana a III-a, s-a făcut, ca gi 
în alte situaţii, din necesitatea diferentierii de conjunctiv, care are desinenţa e 
(să acopere, să descopere, să sufere). În concordanță cu forma aleasă pentru per- 
soana a III-a a fost regularizată gi forma de persoana I (eu acopăr, descopăr, sufăr 
corespund formelor el acoperă, descoperă, suferă, ca în eu număr, zbor, el numără, 
zboară etc.). Vezi Avram (1954: 55), Hristea (1981: 105), ÎOOP: 27. 


e Gogoșărie, nu gogoserie 
Cunoașterea structurii morfologice / derivationale a cuvintelor ne poate ajuta 
să identificăm forma corectă. Sufixele -ărie gi -erie se confundă de multe ori în 


scris gi în pronunțare. Ceea ce trebuie să ştim pentru a nu le confunda este că 
sufixul -ărie este legat de -ar, iar -erie, fie este legat de -er, fie apare independent: 


berar — berărie frizer — frizerie 


birjar — birjărie tapiter — tapiterie 

gogosar — gosoșărie loterie 

mănușar — mănuşărie 

Vezi Avram (1954: 56), Hristea (1981: 106), ÎOOP: 30, DOOM?: XLVI. 

+ Gheaţă, nu ghiató 

Faptul că ea și ia nu se disting în pronunțare generează adesea probleme de scri- 


ere. Regula generală spune că după ch, gh trebuie să scriem ea când gruparea 
alternează cu e în alte forme ale aceluiași cuvânt, gi ia, când nu alternează cu e: 


agheasmă (aghesmui) chiar 
blochează (blochez) chiasm 
cheag (inchega) ghiaur 


cheamă (chem) 
cheamă (chema) 
gheară (gherutd) 
gheată (ghete) 
gheaţă (gheturi) 
încheagă (închega) 
tinichea (tinichele) 


veghează (veghez) 
Vezi Avram (1954: 55), (Hristea 1981: 105), (OOP: 16, DIN: 273. 


Avram (1954: 55) observă că aceeași regulă e valabilă în ceea ce priveşte sufi- 
xele gramaticale verbale -ez și -esc, care respectă alternantele -ez / -ează (efec- 
tuez — efectuează), -iez / -iază (deraiez / deraiază), -esc / -ească (intineresc / 
intinerească ), -iesc / -iască (alcătuiesc / alcătuiască). 


+ Aceeași fată, nu aceiași fată 

Identitatea sonoră a demonstrativului de identitate de feminin singular cu cel 
de masculin plural este rezolvată prin scrierea lor diferită: aceeași fată, dar ace- 
iaşi oameni. Prin urmare, în cazul formei feminine, există o discordanta între 
scriere gi rostire: deși scriem ea, rostim ia. 


e Substantive compuse 
Principiul morfologic are un rol important gi în scrierea cuvintelor compuse, 


mai ales a substantivelor. 


— Se scriu într-un cuvânt substantivele ale căror parti componente şi-au pier- 
dut individualitatea morfologică si au flexiune și articol hotărât numai pe ul- 
timul component: 

bunăstare — bunăstării 
bunăvoință — bundwointei 


untdelemn — untdelemnului. 


— Se scriu cu cratimă substantivele compuse care au unitate semantică mai re- 
dusă decât cele scrise legat și în care părțile componente își păstrează încă in- 
dividualitatea morfologică, astfel încât primul component poate primi mărci 
de flexiune și articol hotărât: 


drum-de-fier — drumului-de-fier 
floarea-soarelui — florii-soarelui 
buna-credintó — bunei-credinte 
bun-gust — bunului-gust 
bun-simt — bunului-simt 
prim-ministru — prim-ministrului 
prim-plan — prim-planului 


cal-putere — calul-putere 


Vezi Avram (1954: 56), Hristea (1981: 106), DOOM:: LXIX-LXXI, Nedel- 
cu (2012). 

Nu este de ajuns să vorbim; 
trebuie să vorbim frumos. 


Marea varietate funcțională a prepozitiilor, pe de 
o parte, și posibilitatea ca aceleași raporturi sin- 
tactice să fie exprimate prin mai multe prepozitii, 
pe de altă parte, constituie unele dintre motive- 
le ce determină multiple interpretări semantice 
eronate, dar gi intrebuintarea greşită a acestora în 
structurile comunicative. O greșeală tipică de ex- 
primare comisă de vorbitori în limba română se 
referă la folosirea sau lipsa / înlocuirea anumitor 
prepozitii, în contexte în care ocurenta lor este fie 
obligatorie, fie facultativă. 


Cercetătoarea Rodica Ocheșanu identifică mai 
multe cauze care generează folosirea greșită a 
prepozitiilor, referindu-se, în special, la prepo- 
zitia pe: „influenta unor constructii analogice, a 
unor construcţii sintactice străine, traducerile din 
limbi străine”. Am putea adăuga, de asemenea, că 
utilizarea incorectă a prepozitiilor rezultă și dintr-o 
cunoaștere insuficientă a normelor gramaticale 
ale limbii, dar gi din dorința de a evita, uneori ne- 
justificat, o aglomerare de genitive sau o repetare 
a aceleiași prepozitii: de exemplu, „a cumpărat 
manuale de chimie, (de) fizică, (de) matematică” 
[ELR, p. 460]. 


Un fenomen foarte răspândit in limba română 
este intrebuintarea incorectă a unei prepozitii în 
locul alteia, situaţie caracteristică mai ales pre- 
poziţiei pe. De pildă, în cadrul unei emisiuni TV, 

prezentatorul, animat de faptul că un telespectator insista să ia legătura direc- 
tă prin intermediul telefonului, a anunţat publicul că mai e „încă un telefon 
pe final de emisiune” (corect: încă un telefon la finalul emisiunii), iar, după 
câteva replici agreabile, l-a rugat, în mod firesc — „rămâneți pe telefon” (corect: 
rămâneți la telefon), pentru a i se explica modalitatea de ridicare a premiu- 
lui. În opinia noastră, această inadvertenta se explică prin faptul că au fost 
neglijate posibilitățile combinatorii ale cuvântului de legătură care depind 
atât de natura lui semantică, cât și de sensul cuvintelor pe care le însoțește. În 
contextul anterior, prepozitia pe a fost întrebuințată greşit, pornindu-se, pro- 
babil, şi de la semnificația verbului a rămâne (= intranz. (despre ființe) a sta 
pe loc, a nu schimba sau a nu părăsi locul sau localitatea unde se află; (despre 
lucruri) a fi lăsat pe loc, a nu fi dus din locul în care se găseşte [DEX, 1998]), 
astfel, prin generalizare, este acceptat sensul general al prepozitiei pe i anume 
sensul locativ: „suprafaţa unui obiect; direcția sau atingerea unei suprafețe 
şi situarea deasupra ei” [ Maghiar, p. 33-34]. De altfel, sensurile prepozitiei 
sunt importante, deoarece ne ajută să folosim corect, adecvat gi prepozitia pe, 
încadrând-o corespunzător în rândul celorlalte prepozitii. 


În această ordine de idei, lingvista Valeria Guţu Romalo precizează că în anu- 
mite contexte „fie construcția specifică verbului, fie calitatea relaţiei sintactice 
şi logice dintre verb şi determinantul său” cer alte prepozitii sau chiar sintag- 
me decât cele întrebuințate: de exemplu, „sper să veniţi pe finalul emisiunii” 
(corect: sper să veniţi la finalul emisiunii), „pe final de oră” (corect: la final de 
oră), „suntem pe ultimele cinci minute” (corect: suntem în ultimele cinci mi- 
nute), „ag dori să vă întreb pe finalul interviului” (corect: as dori să vă întreb la 
finalul interviului), „putem dialoga pe această situaţie” (corect: putem dialoga 
cu privire la / pe marginea această situaţie / acestei situaţii), „discuţii pe tema 
bugetului pe 2011” (corect: discuţii pe tema bugetului pentru 2011), „urmea- 
ză unii pe care habar nu-i avem” (corect: urmează unii de care habar nu avem) 
sau „dar cantati bine și pe spaniolă, şi pe rusește” (corect: dar cantati bine si 
în spaniolă, și rusește). Aceste abateri se datorează, credem, inclusiv tendinței 
de reinterpretare semantice a prepozitiei pe, frecvent întrebuințate în vorbire. 


Un alt tip de greşeală, concepută, se pare, ca „normă” în exprimarea vorbitori- 
lor de limba română, este omisiunea prepozitiei pe în structurile sintactice cu 
relativul care. Multiplele greșeli comise în vorbire și în scriere vizează folosirea 
cazurilor acestui pronume. Astfel, Gabriela Pană Dindelegan observă că, în 
cazul complementului direct construit cu pronumele relativ care, există ten- 
dinta pierderii mărcii pe, cu efecte importante pentru morfosintaxa acestui 
pronume. lată câteva „perle” lingvistice, selectate din limbajul jurnalistic și 
perpetuate la TV: „Ce piesă ati avea care să o ştim și noi?” (corect: „Ce piesă 

aţi avea pe care să o ştim şi noi?”), „A văzut-o pe una la televizor care o ştie toa- 
tă lumea” (corect: „A văzut-o pe una la televizor pe care o ştie toată lumea”), 
„...care am făcut-o acum o săptămână” (corect: „...pe care am făcut-o acum o 

sńptimana.”) sau „Cu siguranţă nu e vorba de mustul care il ştim noi” (corect: 
„Cu siguranţă nu e vorba de mustul pe care il ştim noi”) etc. De fapt, abaterea 
este strans legata de sintaxa cazurilor gramaticale. 


De notat că aceasta e o greşeală frecventă pe care o comit cetățenii străini, dar 
mai ales alolingvii, având ca reper structurile gramaticale din limba maternă, 
limba rusă: „MHe CeroAHA TOXKE IIPHCHHACA 4e406eK KOMOpo20 51 AKOGAPO..., „Te 
BEWJU, KOMOPLIE MHE YAAAOCB CĄEAATB, XOPOLIIO H3BECTHBI.... etc. 


Sub aspect sintactic, această greşeală generează ambiguitate în ceea ce prive$- 
te funcția de subiect și de complement direct a pronumelui relativ care. (De 
altfel, complementul direct cunoaște, în limba română, două modalităţi de 
exprimare: „construcția cazuală (neprepoziţională) şi construcţia prepoziti- 
onală” [Dragoveanu, 110], limitată la o singură prepozitie: pe). În situaţia în 
care pronumele relativ care este în acuzativ (adică răspunde la întrebările pe 
cine? ce?), trebuie folosit elementul pe; și invers, dacă pronumele este la cazul 
nominativ (răspunde la întrebarea cine?), lipsa lui pe este justificată. 


Gramaticile normative consemnează că, în poziția de complement direct, 
pronumele care apare obligatoriu însoţit de prepozitia-morfem pe si dublat 
prin clitic: de pildă, pe care l-am întrebat a dat din umeri [GRM, vol. I, p. 286]. 
Aşadar, omiterea lui pe în astfel de construcţii sintactice este o greșeală și ca- 
racterizează vorbirea neîngrijită. 

Totuși lingvista Mona Pologea e de părere că „explicaţia acestei omiteri con- 
stă în faptul că pe-ul în acuzativ a fost artificial introdus în limbă, printr-o ho- 
tărâre a Academiei, care a căutat să facă diferența dintre acuzativ gi nomina- 
tiv”, accentuând că „oamenii au făcut această greşeală dintotdeauna și o fac gi 
astăzi în continuare ca dovadă a faptului că pe-ul nu a fost asimilat în limbă 
nici acum”. 


Totodată menţionăm că în concurenţă cu relativul care intră și pronumele 
ce, întrebuințat în locul lui care și invers, însă fără ca aceasta să constituie o 
abatere: de exemplu, „Văd poeţi ce-au scris o limbă ca un fagure de miere” 
(M. Eminescu) [LRC, p. 52]. 


Totuşi în anumite situaţii, mai precis când pronumele care este in cazul acuza- 
tiv, adică este precedat de prepozitia pe, înlocuirea lui cu ce nu este recoman- 
dată, deoarece acesta din urmă poate fi perceput ca nominativ. De exemplu, 
în enunturi de genul: „este cunoscut interesul ce-l poartă”, se poate înţelege fie 
că persoana în discuţie „este mânată de interes”, fie că ea „manifestă interes” 
(LRC, p. 52]. De regulă, în astfel de cazuri, pentru a evita echivocul gi a clari- 
fica ideea exprimată, este oportună folosirea pronumelui relativ care, precedat 
în acuzativ de pe, marcă prepozițională lipsă în cazul nominativ. 


Am dori cu deosebire ca fenomenele de limbă înregistrate și explicate aici să-i 
determine pe vorbitori să acorde o mai mare atenţie normelor limbii noas- 
tre, să nu folosească cuvintele și expresiile la întâmplare sau „după ureche”, 
respectând indicaţiile normative și înțelegând adevărul asertiunii că „limba, 
alegerea gi cursivitatea expresiunii e un element esenţial, ba chiar un criteriu 
al culturii” (M. Eminescu). 


Referinte 1. ELR - Enciclopedia limbii române / / Coordonator: Ma- 
bibliografice | rius Sala, Editura Univers Enciclopedic, Bucureşti, 2001. 
2. DEX - Dicţionarul explicativ al limbii române, ediţia a 
Il-a, Editura Univers Enciclopedic, Bucureşti, 1998. 

3. Adina Maghiar, Monografia prepozitiei pe, Editura Sfân- 
tul Ierarh Nicolae, 2010. 

4. D. D. Draşoveanu, Teze și antiteze în sintaxa limbii ro- 
mâne, Editura Clusium, Cluj, 1997, p. 107-112. 

5. GRM — Gramatica limbii române. Cuvântul, vol. I / 
Academia Română, Institutul de Lingvistică „Iorgu Ior- 
dan — Al. Rosetti”, Editura Academiei Române, Bucu- 
resti, 2005. 

6. LRC — Limba română corectă (probleme de ortografie, 
gramatică, lexic) // Coordonator: Vasile Breban, Editura 
Ştiinţifică, Bucureşti, 1973. 

| Limba Romana gi noi 

A.C. - lingvist-lexicograf, 
filolog; profesor de limbi 
romanice. Autor: Manual 
elemental de gramática 
histórica española, Dictionar 
de dificultăți ale limbii 
române, Profesorul Nicanor 
Rusu. Coautor: Antologia de 
la Literatura Española (2 vol.). 


După două secole de dominație străină, trecând 
prin vicisitudini de tot felul, la 31 August 1989 
„Românii basarabeni au reușit, prin luptă unită 
şi neînfricată, să-și proclame limba lor — limbă de 
stat gi să-și introducă grafia latină a limbii române. 
Generaţia de după război a ridicat limba din umi- 
linta — expresie primă si ultimă a unui popor, şi a 
şters o pată de pe obrazul romanității si a culturii 
europene. S-a restituit astfel limbii române dem- 
nitatea de a fi considerată, în ansamblul ei firesc, 
limbă folosită de românii de pretutindeni”, scria 
prof. dr. Zamfira Mihail, la 4 ianuarie 1990, în zia- 
rul „România Liberă”. 


Lupta și victoria românilor basarabeni nu a fost 
decât un episod din îndelungata și continua re- 
zistenta a poporului român, de-a lungul secolelor, 
întru apărarea și păstrarea ființei și a limbii nati- 
onale. Mărturie documentată în acest sens poate 
servi relatarea cunoscutului umanist și istoriograf 
italian Antonio Bonfini (1427-1503): „Sub valuri 
de barbari, ei (valahii) îşi glorifică limba lor vala- 
hă, ca nu cumva să o piardă, se bat cu atâta îndâr- 
jire, încât îi vezi că luptă nu atât pentru păstrarea 
neatinsă a vieţii lor, cât a limbii lor”? 


Evenimentele de la finele sec. al XX-lea, încunu- 
nate de obţinerea independenţei, de reintroduce- 
rea alfabetului latin și decretarea limbii române ca 
limbă oficială, reprezintă o mare victorie a româ- 
nilor basarabeni asupra unei nedreptati care părea 
că nu are sfârșit. 


Izolarea de două secole — cu excepţia celor peste 20 
de ani de după Unirea de la 1918 — a graiului româ- 


LIMBA ROMÂNĂ AZI E 


nesc din Basarabia de limba română comună gi, mai ales, nefastul experiment 
din perioada sovietică, cunoscut sub denumirea de „construcție lingvistică”, 
aplicat prin bilingvismul institutionalizat gi printr-o intensă presiune ideologică 
şi socioculturală, exercitată de puterea colonială asupra românilor basarabeni, 
transnistreni gi bucovineni, au afectat grav limba română din acest spațiu, fără 
a-i schimba însă structura, esența. Limba vorbită este împestrițată de imprumu- 
turi lexicale nemotivate, calcuri și clișee lingvistice, preluări de articulaţie gi de 
accentuare improprii limbii române, în fine, de multiple deformări de cuvinte 
românești în urma presiunii din partea limbii ruse. În general, mediul lingvis- 
tic rămâne confuz, predominat de un uz colocvial haotic, cu semne minime de 
schimbare în bine. În perioada regimului sovietic limba română din Basarabia a 
trecut printr-o fază de decantare premeditată de neologismele latino-romanice. 
În schimb, se cultiva un vocabular dialectalizat și arhaizant, cu împrumuturi ex- 
cesive din limba rusă, menit să confere „limbii moldovenești” trăsături distincte 
faţă de limba literară din România. 


Astfel, a scăzut simţitor nivelul de cunoaștere a limbii materne de către popu- 
latia băștinașă, s-au redus la minimum sferele de utilizare a ei, iar uzul curent 
a devenit necontrolat. 


Cercetătorii constată, pe bună dreptate, că în perioada dominaţiei străine nu 
atât limba română s-a degradat, cât gândirea gi conștiința naţională a purtă- 
torilor ei. Anume acestea au constituit principala ţintă a loviturilor de dez- 
naţionalizare date de autoritatea colonială. Sunt convingătoare, în acest sens, 
consideratiile prof. Eugeniu Coșeriu: „Rusificarea sistematică (mult mai in- 
tensă sub comunism decât sub tarism) a eşuat, în fond, în ceea ce privește 
limba ca atare. A implicat numai adoptarea limbii ruse pe lângă limba română 
sau, cel mult, pierderea limbii române gi înlocuirea ei cu limba rusă la o seamă 
de vorbitori; a fost deci o rusificare a multor vorbitori (mai ales dintre cei mai 
mult sau mai puțin culti), nu propriu-zis o rusificare a limbii, care în vorbirea 
populară şi-a păstrat intacte structurile gi procedeele esenţiale. Rusismele de 
semantică si sintaxă (calcurile lingvistice), frecvente în vorbirea vorbitorilor 
bilingvi (care, din lipsă de educaţie lingvistică românească, nu cunosc în ace- 
eagi măsură şi cu suficientă diferenţiere ambele limbi), sunt totuși si până as- 
tăzi numai fapte de interferență, lipsite de orice regularitate; şi, din perspectiva 
limbii române, sunt numai greșeli de limbă — greşeli pe care vorbitorii mono- 
lingvi sau practic monolingvi (în particular, țăranii) nu le comit, și intelectu- 
alii scrupulogi în intrebuintarea limbii le evită — nu reguli și norme noi integrate 
în sistemul lingvistic”. 


În ceea ce priveşte faimoasa „teorie a celor două limbi” și existența unei noi 
limbi est-romanice, timpul a dovedit inconsistenta gi absurditatea ideii des- 
prinderii din limba română comună a așa-zisei „limbi moldovenești”. Atât 

mobilul creării acestei „limbi”, cât și denumirea ei improprie au fost de natură 
pur politică, şi anume de a demonstra existenţa unei națiuni distincte de cea 
română, justificând astfel anexiunile teritoriale. Chiar dacă în urma tragicelor 
evenimente pentru destinul nostru (actele arbitrare din 1812, 1940 şi 1944) 
„teroarea istoriei” a impus-o ca pe o creatură ruso-sovietică, ea nu a durat mai 
mult decât imperiul însuşi. „De pe urma limbii artificiale — conchide Eugeniu 
Coşeriu — rămâne, ca o stafie, numai ideea greșită a unei «limbi moldove- 
nesti> deosebite de limba română, şi numai la răuvoitori gi la vorbitori naivi 
gi contaminati de ideologia sovietică”. 


Spre dezamăgirea şi consternarea oamenilor de știință, a intelectualitatii gi 
tineretului studios, a oamenilor de bună-credință, falsul glotonim de tristă 
amintire a fost legiferat în Constituţia Republicii Moldova din 1994 ca de- 
numire a limbii oficiale a statului, forţele politice sfidând pentru a câta oară 
adevărul ştiinţific, istoric gi bunul-simt. Este o dovadă a faptului că denumirea 
limbii populaţiei băștinașe rămâne în continuare obiect al disputei politice, 
demonstrând totodată o dureroasă despărţire de greaua moștenire a îndelun- 
gatei stăpâniri coloniale ţariste şi sovietice. 


Odată cu revenirea la scrierea cu alfabet latin în Republica Moldova, se pune 
în mod logic problema „realinierii la norma limbii române literare, care trebuie 
să fie una și aceeași la românii de pretutindeni, indiferent de apartenenţa lor 
statală... Revenirea la normele unitare ale limbii române de cultură înseamnă, 
de fapt, o sincronizare cu nivelul atins de ea (limba română din România) în 
deceniile de separare forțată”?. 


În pledoaria sa pentru limba literară, lingvistul ieșean dr. loan Oprea releva 
faptul că „numai prin aspectul literar limba unui popor îşi poate exercita to- 
talitatea funcţiilor sociale și statale, asigurând cu adevărat aspiraţiile lui de 
emancipare gi de libertate”, în timp ce „limba populară prezintă inadmisibile 
diferenţe regionale și o oarecare instabilitate în timp, deficienţe ce prejudicia- 
ză tendinţa general-umană de perfecționare si de organizare rațională”. 


Referindu-se la situaţia lingvistică din Republica Moldova, I. Oprea apreciază 
procesul de instituire şi promovare a normei literare ca fiind unul de durată și 
greu de realizat fără asigurarea accesului la adevărata cultură naţională. „Suc- 
cesul în acest sens este asigurat de două elemente: 1. obligativitatea întrebu- 
ințării limbii române în toate împrejurările, astfel ca reproducerea structurilor 
altei limbi în vorbirea românească să fie înlăturată prin formularea ideilor di- 
rect în română, și 2. ridicarea nivelului cultural și social al vorbitorilor limbii 
române, care va crea inevitabil necesitatea întrebuinţării limbii literare corec- 
te, căci limba literară nu este numai mijloc de expresie a culturii (spirituale), 
ci şi un component important al ei”. 

Stabilind o relaţie directă între limba literară și conștiința naţională, cercetătorul 
ieşean subliniază importanţa primordială, pentru epoca modernă, a însușirii gi în- 
trebuințării limbii literare. Prin argumentele lor incontestabile, asertiunile autoru- 
lui sunt, în opinia noastră, deosebit de relevante pentru purtătorii limbii române 
din teritoriile românești înstrăinate: „În cazul când devine posesor al limbii litera- 
re, vorbitorul ei nativ se convertește în purtător de civilizaţie cu forță civilizatoare 
şi în partener de dialog de nivel superior cu reprezentanți ai altor culturi. De aceea, 
a nu poseda limba literară, cu terminologiile, normele şi variantele ei funcţionale, 
înseamnă, pentru epoca modernă, a fi numai partial purtătorul unei etnii sub as- 
pect cultural lingvistic. Imposibilitatea exprimării fluente pe terenul ştiinţei, filozofiei, 
tehnicii etc. şi apelarea la mijloacele altei limbi pentru suplinirea unor deficienţe în 
cunoaşterea aspectului literar al propriei limbi materne certifică pentru un vorbitor 
existența unei înstrăinări accentuate față de poporul din care face parte şi, în ultimă 
instanţă, a unei înstrăinări faţă de o entitate etnică istoriceste determinată. Dacă 
un vorbitor cultivat al unei limbi nu este în măsură să folosească aspectul ei literar 
şi apelează la o limbă străină, el se află, de fapt, într-o situaţie paradoxală: con- 
știința lui etnică poate rămâne neatinsă, dar conștiința națională este infirmată. 
Pe de o parte, el nu poate beneficia de toate posibilitățile naţiunii sale pentru 
a se angaja în actul creaţiei specifice bazei etnice, pe de altă parte, el nu poate 
asimila toată forţa limbii literare străine pentru a se afirma în cadrul ei, lipsin- 
du-i filionul etnic corespunzător acestei limbi. Este explicabil în acest mod 
de ce popoarele supuse presiunilor deznationalizatoare prin limitarea funcţiilor 
limbii literare înaintează cu mare greutate pe calea progresului cultural si social, 
fiindu-le periclitată, în ultimă instanţă, existenţa”. 

Pornind de la experiența noastră lexicografică de elaborare a Dicţionarului de 
dificultăți ale limbii române (Chişinău, 2000), în care am tratat cu prioritate 
aspectele dificile ale lexicului, gramaticii, ortografiei, ortoepiei și semanticii, 
şi, în mod deosebit, consecințele interferentelor lingvistice româno-ruse, 
menționăm principalele cauze care au dus limba română vorbită în Republica 
Moldova la starea ei actuală: 

-întreruperea dezvoltării libere şi organice a limbii române (in 1812, 1940, 1944); 
— inventarea și promovarea insidioasă a teoriei celor două limbi est-romanice; 
— limitarea, până la eliminarea totală, a funcţiilor limbii române în administra- 
tie, învățământ, știință, biserică etc.; 

— influenţa masivă a limbii ruse prin bilingvismul institutionalizat și presiu- 
nea socioculturală; 

— intervenţiile deliberate în scopul schimbării fizionomiei fireşti a limbii ro- 
mâne prin impunerea de reguli și norme improprii; 


— „curăţarea” limbii române de neologismele latino-romanice; 

— dialectalizarea vocabularului limbii literare; 

— conservarea elementelor de limbă învechite, arhaice; 

— coruperea normei literare în urma prevalării „normei” uzului curent (în 
condiţiile lipsei de educaţie lingvistică adecvată). 


În urma unei analize elementare a conţinutului Dicţionarului... nostru, o între- 
bare retorică se impune de la sine: Pot constitui limba moldovenească urmă- 
toarele abateri de la normele limbii literare române: 


— împrumuturile lexicale ruseşti nemotivate; 

— calcurile si clișeele lingvistice după modele ruseşti; 

— formele deviate ale cuvintelor românești sub influenţa limbii ruse; 

— substantivele cu genul schimbat sub influența limbii ruse; 

— pronunțarea alterată a unor cuvinte românești după model rusesc; 

— cuvintele cu accent deplasat în urma interferentelor lingvistice româno-ru- 
sești; 

— multiplele greșeli de limbă care se comit din lipsa unei instruiri lingvistice 
adecvate; 


— cuvintele regionale care se regăsesc gi în alte zone ale spaţiului lingvistic 
românesc; 
— cuvinte populare cunoscute și folosite de toată comunitatea lingvistică ro- 
mânească? 


În stadiul actual al desfăşurării procesului de revenire la normalitate a limbii 
române din Republica Moldova se impune cu necesitate următorul complex 
de măsuri: 

Realinierea la normele unitare ale limbii române de cultură, care ar cuprinde: 

— însuşirea treptată gi respectarea riguroasă a normelor limbii literare; 

— elaborarea și difuzarea lucrărilor normative (dicţionare, manuale etc.); 

— implicarea instituţiilor statului în acțiunile de recuperare și regenerare a va- 
riantei literare a limbii române. 

Modernizarea limbii, care presupune: 

— studierea și punerea în circulaţie largă a stratului neologic atât de specific 
limbii române literare de azi. 

Derusificarea limbii, care necesită: 

— abolirea legislaţiei lingvistice din 1989, inoperantă ab initio; 

— scoaterea limbii ruse ca obiect de studiu obligatoriu din învățământul pre- 
universitar; 

— renunțarea la practica traducerii documentelor oficiale în cancelariile admi- 
nistratiei de stat; 


— renunțarea la reproducerea structurilor limbii ruse în vorbirea românească 
prin formularea ideilor direct în română; 


— recuperarea, prin instruire lingvistică românească, a persoanelor care şi-au 
pierdut limba română, înlocuind-o cu limba rusă; 


— evaluarea dimensiunilor reale ale impactului limbii ruse asupra limbii ro- 
mâne prin desfăşurarea unor studii şi cercetări sistematice referitoare la 
bilingvismul gi interferentele româno-ruse. 


Reconsiderarea dialectului moldovenesc al limbii române, care necesită: 
— o nouă abordare a graiului moldovenesc ca parte organică a limbii române; 


— o delimitare clară a limbii populare şi a graiurilor locale de limba literară 
(prin respectarea corelatiei literar — popular — regional); 


— elaborarea gi publicarea unor glosare şi dicționare dialectale etc. 


În ultimul său interviu acordat dnei Angela Furtună, pe 20 octombrie 2001, 
savantul Eugeniu Coșeriu şi-a exprimat speranţa că în Basarabia va veni „o 
nouă generaţie, una care nu va mai putea fi înșelată. Să ştiţi că multi dintre cei 
de acum au fost atât de înșelaţi, încât ei sunt de-a dreptul de buna-credinta 
atunci când sunt convinși că unele falsuri istorice sunt adevărate. Constiinta 
lor, prin ignoranță şi manipulare, s-a îmbolnăvit”. 


Cu un alt prilej, marele nostru compatriot adresează un înțelept îndemn tine- 
rilor basarabeni: „În eul fiecăruia dintre noi stă ascunsă marea, nesecata pute- 
re a demnităţii, a obţinerii acesteia prin carte, prin continuă intelectualizare 
a fiinţei noastre”. 


Referinte ' A. Bonfini, Rerum ungaricarum decades, ed. 1565. 

; | ? E. Cogeriu, Latinitatea orientală // „Limba Română”, 
Chişinău, nr. 3, 1994. 
3 E. Cogeriu, ibidem. 

| O nouă limbă: „vlaha” 


T.N. = doctor în filologie, 
cercetător ştiinţific, A.R., edi- 
tor. A publicat, între altele, 
Eminescu împotriva socialis- 
mului (1991), Civilizaţia cărții 
(1996), Eminescu, istoricul 
(1998), Cartea şi circulația ei 
(2005), „Doina” lui Eminescu 
(în 2008, împreună cu Victor 

Speram ca, odată cu moartea dictatorului de la 
Kremlin, stalinismul să intre în desuetitudine sau 
să fie dat la coșul de gunoi al istoriei, acolo unde ii 
este locul. Speram ca politicul să nu se mai impli- 
ce malefic în problemele ştiinţifice, aşa cum Stalin 
dirija lingvistica din tśrile-satelit ale Moscovei, 
prin „vestita” sa lucrare Cu privire la marxism în 
lingvistică, inventând „limba moldovenească”, pe 
care urmașii săi au impus-o la Chişinău și Cernă- 
uti şi după destrămarea imperiului rogu. 


Stafia lui Stalin bântuie încă şi face prozeliti acolo 
unde interesele politice primează în faţa adevă- 
rului ştiinţific: în Valea Timocului sârbesc. Ser- 
bia este tara vecină cu care românii nu au purtat 
războaie; sârbii sunt un popor dârz, demn, cali- 
tati dovedite în istorie: la Kossovopolie (Câmpia 
Mierlei, 1448) şi în faţa lui Hitler, dar și în faţa 
lui Stalin. În Serbia trăiesc români în două zone 
distincte, privite diferit, din păcate, de Belgrad: 
38.000 de locuitori în Voivodina (numită si Ba- 
natul sârbesc), care se bucură de toate dreptu- 
rile cuvenite unei minorităţi naţionale, şi circa 
300.000-400.000 de locuitori în Timoc (sau Ser- 
bia de Răsărit). Miza politică aici este deosebit 
de ostilă. Provenind din romanitatea balcanică 
sud-dunăreană, completaţi, în decursul veacu- 
rilor, cu români din Nordul Dunării (căci, vorba 
lui Vasile Pârvan, „Dunărea nu a fost niciodată un 
duşman hain, care să despartă pe fraţi, ci a fost un 
prieten bun, care i-a unit”), românii timoceni își 
cer drepturile minime: folosirea limbii materne în 
biserică, şcoală, administraţie, presă. Ei sunt cetă- 
teni loiali statului sârb, nu vor să strice frontierele, 

să se unească cu România. „Nu unirea cu România o vrea cineva, ci concordia 
deplină”, scria Eminescu în „Timpul” (nr. 100, 5 mai 1883), referindu-se la 
românii sud-dunăreni. Şi continuă Eminescu comentariul său, parcă scris în 
zilele noastre: „Dar natia românească are o singură șiră a spinării gi un singur 
creier. Ceea ce se întâmplă dincolo ne doare pe noi, orice injurie făcută nati- 
onalității noastre dincolo e o injurie asupra sângelui și numelui nostru. Nu 
cuceriri urmărim sau am urmărit vreodată, căci nu suntem nebuni, ci oameni 
în toată firea şi-n toată mintea. Dar voim respect pentru poporul românesc 
pretutindenea unde se află, gi nu ne este amic acela care se preface a măguli 
suscebilitatea mare şi energică a întregului popor romanic din Răsărit” (mss. 


2264). 


A fost doar un caz particular, când trei români timoceni (dr. A. Butoarcă gi 
preoţii Gh. I. Suveică si Adam Fistea) cer mareșalului I. Antonescu, la 29 
aprilie 1941, rezolvarea problemelor românilor din Serbia prin unirea cu Ro- 
mânia. Cu o corectitudine politică exemplară, mareșalul însărcinează pe unii 
specialiști (Victor Papacostea, Vasile Stoica) să elaboreze un amplu studiu ști- 
intific pe marginea acestei cereri gi, urmare acestuia, nu acceptă alipirea terito- 
riilor, ci solicită înființarea unui episcopat ortodox român pentru românii din 
Peninsula Balcanică și respectarea drepturilor minime conationalilor noştri 
(apud Diana Cotescu-Nedelcea, Biserica românească din Serbia, Craiova, Fun- 
datia Scrisul Românesc, 2006). 


Se ştie că, în perioada postbelică, țările bolgevizate erau conduse de Moscova 
prin consilieri în toate domeniile de activitate. În privinţa minorităţilor nati- 
onale se acordau drepturi preferentiale, cum a fost cazul minorităţii maghiare 
din România. O teză era obligatorie: problema sârbilor, germanilor, turcilor 
etc. din România se rezolva numai la București; cea a românilor din țările 
vecine se soluţiona de către guvernele respective. Diaspora românească sau 
problematica românilor din jurul României nu era oficial în vizorul guver- 
nantilor de la București. S-a solicitat totuși, în convorbirile româno-sovietice, 
denuntarea Pactului Molotov-Ribbentrop şi revenirea Basarabiei, Bucovinei 
şi a Ţinutului Herta la țara-mamă, dar cei care conduceau lagărul socialist — 
U.R.S.S. — nici n-au vrut să audă (vezi Gh. Buzatu, N. Ceaușescu. Biografii pa- 
ralele. Stenograme şi cuvântări secrete. Dosare inedite. „Procesul” și execuţia, lagi, 
Tipo Moldova, 2011). Doar Ungaria igi sprijinea diaspora şi chiar stimula 
unele acțiuni iredentiste. 


Fosta Iugoslavie nu făcea parte, oficial, din rândul celor 12 state socialiste, 
comunitatea românească de aici bucurându-se de unele facilități acordate de 
constituţia țării (vizite și muncă în străinătate, de pildă). 

După căderea firească a regimurilor comuniste în 1989 și mai ales după regle- 
mentările juridice ale Adunării Parlamentare a Consiliului Europei (APCE) 
şi ale Convenţiei Cadru pentru Protecția Minorităţilor Naţionale, problema- 
tica minorităţilor naţionale a intrat în preocupările guvernelor din tara-matri- 
ce, cu o condiţie subtilă: minoritatea respectivă să se regăsească, etnic și ter- 
minologic, într-o ţară din configuraţia actuală a lumii, membră ONU. Există 
azi o ţară numită Valahia, Vlahia?! 


Prin întreruperea relaţiilor dintre românii de pe ambele maluri ale Dunării, 
începând cu 1941, mai accentuat în perioada postbelică, cei din sud au fost 
supuși unui amplu si perfid proces de asimilare, derutandu-i spre a nu-și cu- 
noaste bine identitatea etnică și culturală, obârșiile gi tradiţiile. Li s-a inoculat 
ideea că ei sunt vlahi, valahi, vlagi, de origine necunoscută sau slavă, in 
niciun caz români. Ei au rămas la stadiul cunoștințelor medievale, când „vlah”, 
„valahi” era termenul folosit de călătorii străini pentru românii din ţările ro- 
mânești sau cei sud-dunăreni. Domnitorii români din epoca medievală nu 
şi-au pus în titulatură „domn al Valahiei”, ci „domn al Ţării Românești”. La 
Iaşi, apare, în 1643, Carte românească (și nu moldovenească!) de învățătură, 
adresată întregii semintii românești. Râmnicul vâlcean devine, între 1726- 
1761, un puternic centru editorial și tipografic de tipărire de carte ortodoxă gi 
pentru sârbi, fapt recunoscut de istoricii din tara vecină. 


Termenul vlah este de origine celtică și a fost utilizat de popoarele europe- 
ne neromanice (germani, slavi, turci, greci, maghiari, albanezi) în scrierile 
medievale și se referea la romanitatea balcanică, fiind echivalentul lui „ro- 
man (romanizat) şi romanic (adesea specializat pentru francez, italian, dalmat 
sau român)” (Marius Sala, Începutul a fost făcut, în „Academica”, XV, nr. 43, 
oct. 200$, p. 31.). Sensul său etnic a evoluat în decursul istoriei și în anumite 
regiuni geografice spre acceptii sociale (păstor nomad sau serb), religioase 
(ortodox). Lingviștii anteriori secolului XX foloseau sensul numelui vlah ca 
echivalent pentru român sau în sens restrâns pentru locuitorii sud-dunăreni 
de la munte (apud Diana Cotescu-Nedelcea, op. cit., p. 237-238). Flavio Bion- 
do scria, la 1453, că „valahii arată originea lor prin limba cu care se mândresc 
ca de o podoabă şi pe care o proclamă română”. Iată şi alte afirmaţii ale unor 
cărturari medievali străini: „Românii se trag din romani [...]. Sub valuri de 
barbari, ei totuşi mai exală limba română și ca să nu o părăsească nicidecum, 
se împotrivesc cu atâta îndârzire, încât îi vezi că luptă nu atât pentru păstrarea 
neatinsă a vieţii, cât a limbii” (A. Bonfini, 1434-1503). „Ei îşi zic în limba lor 
români [...] gi când vreunul întreabă dacă ştie careva să vorbească în limba lor 
valahă, ei spun în felul acesta: «știi românește? >” (Fr. della Valle, ? — 1545). 
„Acest popor al valahilor se numeşte român” (Al. Guagnini, 1535-1614). 

În Valea Timocului politica înlocuiește adevărul ştiinţific, în suferință fiind ro- 
manii din zonă; problema a fost internationalizata în zilele noastre. Iată un scurt 
istoric al acesteia. La iniţiativa parlamentarului basarabean Vlad Cubreacov, 
europarlamentarul german Jurgen Herrmann a elaborat, în urma unei anchete, 
un raport înaintat Adunării Parlamentare a Consiliului Europei (APCE), care 
a emis Rezoluţia 1632/2008 cu privire la drepturile minorităţii române din 
Timocul sârbesc, demonstrând că românii și vlahii sunt aceiași, spre deosebi- 
re de delegaţia Serbiei, sprijinită de Grecia, Cipru şi Rusia, care considerau că 
există două minorităţi. Rezoluţia 1632/2008 constată că minoritățile naționale 
din Estul Serbiei sunt defavorizate față de cele din Voivodina şi „roagă insis- 
tent autoritățile sârbe să coopereze deopotrivă cu B.O. Sârbă si B.O. Română 
pentru găsirea unei soluţii practice de natură să facă efectivă libertatea religiei 
gi în partea de răsărit a țării, aga cum este deja în cazul Voivodinei”. 'Totodată, 
„conştientă de faptul că cooperarea dintre statul de reședință și statul înrudit, 
prin intermediul acordurilor bilaterale, prezintă un interes real în scopul garan- 
tării stabilităţii în Europa, Adunarea cheamă autorităţile sârbe să-și intensifice 
relaţiile de bună vecinătate cu statele înrudite (România...)” Prin urmare, Adu- 
narea invită autoritățile competente din Serbia „să continue să dezvolte școlile 
bilingve şi şcolile în limba maternă; să suprime diferențele regionale existen- 
te în ceea ce priveşte garantarea efectivă a drepturilor minorităţilor (în special 
privind folosirea limbilor minoritare în administrație, învățământul în limbile 
minoritare, libertatea religiei etc.), punând integral în aplicare, şi pe întreg teri- 
toriul, legislaţia în vigoare în acest domeniu; să ia măsurile necesare pentru a le 
înlesni valahilor / românilor care locuiesc în Estul Serbiei (pe văile Timocului, 
Moravei şi Dunării) accesul la învățământ, la presă și la administraţie publică 
în limba lor maternă și să le ofere acestora mijloacele de a-și tine servicii religi- 
oase în această limbă; să identifice și să aplice soluţii tehnice care să le permită 
persoanelor din Estul Serbiei să receptioneze emisiunile în limba română difu- 
zate în Voivodina. Sintagma iniţială „minoritatea română / vlahă”, propusă de 
Jurgen, a fost modificată spre a crea confuzie — „minoritatea română și vlahă”, și 
a fost admisă ultima formulă cu sprijinul europarlamentarului român Cornelia 
Cazacu (care a votat amendamentul Serbiei!?) şi a absenței de la vot a lui Cezar 
Preda, Ilie Ilașcu, Relu Fenechiu și M. Tudose. 


La 29 aprilie 2010, europarlamentarii români si basarabeni ( Titus Corlățean, 
Cristian David, G. Frunda, Valeriu Ghiletchi, Ana Guţu, Adrian Năstase, Ce- 
zar Preda, M. Tudose) au introdus un amendament prin care solicitau APCE 
ca Serbia să respecte drepturile minorității române. 


În luna decembrie 2011, două asociaţii care se declară reprezentantele vlahi- 
lor, Consiliul National al Minoritśtii Vlahe (care primește oficial de la Belgrad 

90.000 euro anual pentru astfel de activități) şi Asociaţia „Gergina” anulează 
hotărârea vechii conduceri a Consiliului Naţional al Românilor și declară în- 
cheiat procesul de standardizare al alfabetului vlah cu 35 de semne grafice, 
testat pe internet și votat prin ridicări de mână. 


La 25 ianuarie 2012 APCE a votat un amendament la Rezoluţia 1632/2008, 
prin care consfinteste limba vlahă în şcolile gi mass-media din Timoc. Noua 
Rezoluţie 12813/25.1.2012 este un pas înapoi față de cea anterioară. Cum 
este posibil ca în decurs de numai patru ani „vlahii / românii” să devină 
„Vlahi şi români” şi ei să nu existe (conform recensământului din 2002) 
decât în număr de 2778 de etnici români, care nu depășesc 15% din to- 
talul populaţiei? Rezultatul recensământului din octombrie 2011 nu este 
încă dat publicităţii. Din motive strategice? Un singur punct din Rezoluţie 
este conform cu realitatea etnică și istorică: îndemnul către autorităţile din 
Serbia de a găsi „soluţii practice pentru ca libertatea serviciului religios să 
devină o realitate in Serbia de Răsărit, aşa cum se întâmplă deja în Voivo- 
dina”. Şi mai este un crud adevăr: existența a „trei grupări ale vlahilor din 
Serbia de Răsărit”. lată unde duce lipsa de unitate a românilor. Există o ex- 
plicatie: toți românii, declaraţi ca atare gi care s-au înscris pe liste românești 
la alegerile din toamna anului trecut, au fost ameninţaţi gi anchetați, unii 
localnici din Petrovat gi Pojarevat au fost chiar reţinuţi sub stare de arest. 
Şi încă o precizare: Belgradul alocă pentru cei 300.000 de români ( care 
sunt autohtoni, provenind din aria etnogenezei româneşti) suma de 60.000 
de euro, pe când Bucureștiul repartizează, pentru cei 22.000 de etnici sârbi 
din România, suma de 700.000 de euro, aceștia neavând motiv de creare de 
instituţii private de învățământ sau cultură. 


Pentru aflarea adevărului la faţa locului, o delegație a Academiei Române 
(care are bune relații științifice cu Academia Sârbă), formată din preşedin- 
tele ei, acad. Eugen Simion, acad. Marius Sala, acad. Mihai Cimpoi, Răzvan 
Voncu, au întreprins, la 5 septembrie 2005, o vizită de documentare în Valea 
Timocului, la invitația Forumului pentru Cultura Românilor din Bor. Despre 
românii timoceni, Eugen Simion a scris cu acest prilej: „sunt creștini orto- 
docgi, vorbesc o limbă română veche, cu multe sârbisme (proces firesc), igi 
păstrează tradiţiile (la nuntă, înmormântare, botez), cântecele (unele splendi- 
de)”, iar doleantele lor „mi s-au părut rezonabile. Sunt cetățeni fideli ai statului 
sârb. Vor doar limba română, acces la mijloacele de comunicare” („Academi- 
ca”, XV, nr. 43, oct. 2005, p. 30). Vizita reprezentanţilor Academiei Române 
(la care s-au alăturat scriitorii sârbi Adam Puslojić, Srba Ignatovici, Radomir 
Andrić) s-a vrut, cum sublinia Eugen Simion, „doar să dea un semnal: semna- 
lul că intrarea noastră in Europa (a românilor și a sârbilor) presupune, între 

altele, respectarea drepturilor minorităților de a avea școală și de a se putea 
ruga în limba lor” (ibidem). 


Urmare acestei vizite a fost elaborat Atlasul lingvistic al Regiunii Valea Timocu- 
lui, în 2006, de cercetătorii clujeni Petru Neiescu, Eugen Beltechi și Nicolae 
Mocanu, care dovedesc, cu argumente pur științifice, că românii timoceni 
vorbesc un grai de sinteză bănăţean și oltenesc. 


Academia Română, ca for ştiinţific, fără nicio coloratură politică, a organizat 
la 31 octombrie 1994 o sesiune ştiinţifică având tema „Limba română și va- 
rietatile ei locale”, prin care a confirmat că „unitatea limbii române vorbită la 
Nordul și la Sudul Dunării este atât de concludentă, încât se poate spune nu 
numai că aromâna (ca şi megleno-româna) şi daco-româna sunt asemănătoa- 
re, gi că sunt chiar identice în trăsăturile lor fundamentale, constituite de-a 
lungul secolelor (unele excepţii în vocabular, cel mai sensibil la schimbări, in 
contactele cu alte limbi)”. 


Niciun for ştiinţific (Academia, institute de cercetare) de la Belgrad nu s-a 
pronunțat în privinţa existenţei limbii vlahe. Întrebări fireşti se impun: de 
unde atâta înverșunare din partea unor politicieni sau „asociatii”, chiar a unor 
vorbitori de limba română din Timoc (atât cel sârbesc, cât și cel bulgăresc) 
de a se considera și declara vlahi și nu români? Din rea-credință sau nestiin- 
ta?! De ce unii cosângeni din Sudul Dunării se declară români în România, 
dar vlahi in Serbia si Bulgaria? De ce Episcopia Ortodoxă Română, condusă 
de P.S. Daniil Partoşanu, pendinte de Biserica Ortodoxă Română, sau pre- 
otul protopop Boian Alexandrovici din Timoc nu sunt recunoscuţi de unii 
protopopi sau lideri români din Voivodina? De ce, în cele din urmă, românii 
timoceni nu se declară ca atare în statisticile oficiale? Ce au făcut diplomaţia 
românească și cei 35 de europarlamentari români care-și arată patriotismul la 
televiziunile din țară? Unde au fost aceștia când s-a adoptat această rezoluţie? 
Unde mai încape atâta duplicitate! 


Sunt întrebări la care timpul si diplomaţia vor da răspunsul cuvenit. Dar tre- 
buie să le amintim minorităţii sârbe din România (şi ei cetățeni loiali statului 
în care trăiesc) că ei se bucură de toate drepturile fireşti pentru orice mino- 
ritate etnică, exact de aceleași drepturi pe care le solicită și cosângenii noștri 
din Serbia de Răsărit. 


Poate că o colaborare între cele două minorităţi din cele două state vecine 
şi prietene ar putea fi o „poartă a sărutului” peste Dunăre și peste interesele 
politicianiste ale unora și altora... 

În plan istoric, problema românismului are o nu- 
anta dilematică evidentă, generată de atribuirea 
alternativă fie a existenței, fie a fiintórii. Această 
succesiune de stări ale destinului, ca expresii ale 
avatarurilor istorice ale neamului, defineşte zba- 
terea permanentă a românului între a fi şi a nu fi, 
între înălțare şi cădere, într-o alternanță deal — vale, 
aga cum o definește filozofic Blaga’, vorbind des- 
pre spaţiul ondulat românesc. 


Existential, românul a urmat succesiunea firească 
a dualității zi — noapte, construindu-gi un destin 
în realitate, pe care l-a proiectat apoi în legendar și 
ficțiune, sub forma aspiratiei de a avea dreptul la 
libertate. Poate că de aceea eroii basmelor noastre 
ies din teroarea timpului cronologic și, stăpânin- 
du-l cu autoritatea faptei, îl comprimă, esentiali- 
zându-l. Cifra trei marchează definitoriu etapele 
destinului, de la prima încercare la izbândă, tri- 
umfând prin bine, dreptate, adevăr, frumos şi confi- 
gurând astfel sistemul românesc de valori inserat 
în valorile universale. 


Pe fondul acestei filozofii a existenţei, în general, 
românul și-a proiectat, așa cum spuneam, aspira- 
tia, esentializand-o printr-un alt infinitiv lung — 
fiintare. Formă flexionară a verbului a fi, care, 
prin paradigma sa, este esenţială în construirea 
perenităţii, fiintare deschide o nouă perspectivă 
asupra existenței noastre istorice, construindu-i 
conotații majore în susținerea identității nationa- 
le în faţa vicisitudinilor timpului. De fapt, îndrăz- 

nim să afirmăm că, în matricea noastră ontologică, verbul a fi a fost atestat de 
evenimentele istorice care ne-au consfințit locul si limba între coordonatele 
celorlalte popoare. Acesta a devenit astfel rădăcină a derivatelor substantivale 
ființă şi fiintare, construind împreună paradigma ontologică a românismului. 
Fiintare presupune activarea ethosului, a filonului psihologiei colective, con- 
struite istoric pe fundamentul lingvistic latin, ca marcă a libertăţii integratoa- 
re, singura capabilă să sprijine spiritul identitar străvechi, copleșit geografic 
şi istoric de năpădiri slave. Oaza de latinitate a rezistat astfel cu uşoare conta- 
minări lexicale gi fonetice, dar păstrându-și esenţa originară. Nostalgica după 
rigoarea clasică, limba română s-a modelat, luând forma spaţiului ondulat şi 
păstrând, la nivelul simbolului, zbaterile destinului românesc întru trăire. 


Poate că e momentul să invocăm Doina” eminesciană, emblematică pentru 
conştiinţa zbuciumată a românului, încercând concilierea binelui cu răul, a că- 
derii cu înălțarea, a înstrăinării cu îndârjirea spiritului identitar. 


Integrat organic în neamul său, Eminescu proiectează coordonatele colecti- 
vitatii prin oglinda conștiinței individuale, substituindu-i-se și preluând toa- 
tă povara amenințărilor cu alienarea românului de matca originară. Forma 
verbală inversă plânsu-mi-s-a e o reconfigurare organică a destinului colectiv 
asumat individual, întru metaforizarea conștientă și destinată generaţiilor vi- 
itoare, pentru cunoaștere. Este o personalizare a istoriei în planul individului 
cu vocație mesianică. El devine astfel consubstantial cu suferința neamului, 
pe care o ia asupra-i, asemeni lui lisus care şi-a asumat păcatele omenirii, întru 
mântuire. 


Prin perspectiva dată istoriei damnate a românilor, înstrăinarea în propria 
ţară devine o suferință colectivă, rezonând în plan individual cu spaţiul „stră- 
inatatii” dobândite si marcate stilistic prin morfemul „atata”, definit calitativ, 
iar nu cantitativ. Prin urmare, străinătatea se configurează ca stare dobândită, 
în care limba este pusă pe egafod, ca însemn al identităţii nationale. Efectul 
este devastator asupra conștiinței individuale şi se definește ca o înstrăinare 
forțată de propria identitate: „Şi străinul te tot paste, / De nu te mai poți cu- 
noaste” (s.n.). 


Am vorbit despre spatiul ondulat ca expresie a limbii in plin proces de mode- 
lare; în Doina „sus” gi „jos” devin măsuri existenţiale, dealul și valea preluând 
prerogativele de matrice a cuvântului înalt semnificativ în planul ideilor, iar 
„străinul” e umbra care amenință românitatea. În spaţiul limbii, poetul încarcă 
blestemele în zestrea cuvântului și le investeste cu putere de izbăvire. Impre- 
catiile curg inlantuind secvențele din destinul istoric al românilor, adică din 
ceea ce Mircea Vulcănescu: a numit „dimensiunea românească a existenței.” 

În acest spirit, firea este percepută „ca lume şi ca vreme”, iar rădăcina verbală 
în a fi confirmă starea de destin pe care Eminescu a esentializat-o în simboluri 
atât de adânci. 


Prin definiţie, existența implică, în prim-plan, materialitatea, geografia spatiu- 
lui, conotaţiile istorice ale timpului evenimential, în vreme ce ființarea vizează 
nivelul semantic profund al infinitivului lung. 


Paradigma verbului a fi configurează locuirea ca expresie concretă a destinu- 
lui. Matricial, spaţiul igi cere dreptul la veșnicie, transferând această aspirație 
în structura cuvântului fire, el însuși un infinitiv lung substantivat. Astfel, de 
la a fi, proliferează fire, ființă, fiintare, având conotaţii simbolice care conduc 
la imaginea lanţului de evenimente istorice care au marcat starea de destin a 
românilor. 


Dinamica verbului românesc este centrul în jurul căruia gravitează nuanțele 
noastre existenţiale, ca popor care vorbeşte o limbă de origine latină. Com- 
plexitatea tematică generată de semantica derivată din flexiune asigură un po- 
tential expresiv ridicat, centrat pe axa temporală și modală. Astfel, dincolo de 
ieri, azi, mâine, ca adverbe care fixează trecutul, prezentul şi viitorul în spaţiul 
istoriei, acțiunea verbului se construiește în raport cu subiectul care o face. 
Aceasta poate fi perfectă, adică trecută, terminată în momentul vorbirii, pusă 
în raport de complementaritate cu o altă acțiune trecută sau nefinalizată în 
momentul vorbirii. Oricare dintre cele trei configurări ar lua verbul pentru 
a concretiza pe axa temporală trecutul, nu înseamnă că potenţialul său înalt 
comunicativ a fost valorificat integral. 


De aceea, paradigma temporală se amplifică gi construieşte ipostaza viitoare a 
acțiunii, cu două nuanţe semnificative. Prima se înscrie firesc în acel mâine ad- 
verbial, în vreme ce a doua poziţionează viitorul prin raportarea sa la o altă ac- 
tiune viitoare, aglomerand spaţiul prin anterioritate factuală. Viitorul anterior 
poate reprezenta simbolic aspirația amplificată de fluxul temporal istoric, sin- 
tetizat în sintagma „timpul nu mai are răbdare”. Numai prezentul este simplu, 
clar, pus sub semnul certitudinilor. Acest amănunt din paradigma verbului ro- 
mânesc poate susține ideea că românul are vocaţia lucrurilor palpabile, con- 
trolabile în desfășurarea lor. Narativ, verbul povestește prin imperfect, legând 
trecutul de prezentul vorbirii, căci exprimă, aga cum se știe, o acțiune trecută, 
neterminată în momentul vorbirii. Poate că în semantica acestui timp verbal 
se păstrează arhetipul conectat la prezent, într-o continuitate configurată ca 
certitudine a vietuirii în istorie, în timp. Când dorește să exprime aspirația, 
românul folosește viitorul, cu ambele forme, iar dacă se poziţionează în sfera 
certitudinilor, atunci foloseşte prezentul. 

Pe de altă parte, modurile nepersonale și nepredicative alunecă semantic de 
la acţiune la obiect, refugiindu-se fie în valori substantivale, fie în unele adjec- 
tivale, întregind astfel complexitatea paradigmei. 


Important este că între paradigma verbului și matricea ontologică a româ- 
nului similitudinile merg până la asumarea reciprocă a sensului simbolic. Ca 
acțiune şi ca stare, verbul defineşte deopotrivă existența și fiintarea românului, 
girând o axiomă relevând faptul că starea de destin a românului este repera- 
bilă în nuanțele cele mai sensibile și adânci în matricea lingvistică, intrinsecă 
în raport cu destinul poporului care o locuiește. Îndreptățit, Nichita spunea: 
„Limba română este patria mea”. 


Note | 1 Cf. Lucian Blaga, Spaţiul mioritic, Editura Humanitas, 
1998. 
+ Mihai Eminescu, Doina, în vol. Poezii, Editura Univers 
1987. 
3 Mircea Vulcănescu, Dimensiunea românească a exis- 
tentei, Editura Fundaţiei Culturale Române, Bucureşti, 
1991. 

Dorin CIMPOEŞU 
Conferința internațională consacrată 
împlinirii a două secole de la 
ocuparea Basarabiei de către Rusia 


Sub egida Asociaţiei Naţionale a Tinerilor Istorici 
din Moldova, Universităţii de Stat din Moldova 
şi Universităţii Pedagogice de Stat „lon Creangă” 
din Chişinău, a avut loc, în Sala Roz a Hotelului 
„Codru” din capitala Republicii Moldova, în pe- 
rioada 26-27 aprilie 2012, Conferinţa internatio- 
nală „Tratatul de Pace de la București din 1812 si 
impactul lui asupra istoriei românilor: 200 de ani 
de la anexarea Basarabiei de către Imperiul Rus”. 


Aceasta a fost o primă reuniune științifică a spe- 
cialistilor in materie din anul curent consacrată 
unui eveniment tragic din istoria poporului ro- 
mân, petrecut în urmă cu două sute de ani, la care 
au participat peste 50 de istorici din Grecia, Ro- 
mânia, Ucraina și Republica Moldova. 


Pe parcursul celor două zile de dezbateri, con- 
ferentiarii au abordat in mod exhaustiv proble- 
matica Basarabiei, oprindu-se asupra celor mai 
importante aspecte ale cercetării istorice, cum ar 
fi: geneza problemei basarabene; politica de dez- 
naţionalizare / rusificare și mișcarea naţională a 
românilor basarabeni; organizarea guberniei Ba- 
sarabia în timpul ocupaţiei ţariste gi consecințele 
acesteia; mentalitatea și identitatea națională în 
Basarabia ţaristă; izolarea comercial-vamală a Ba- 
sarabiei după anexare; dimensiunea religioasă a 
ocupării țariste; întreruperea procesului de trans- 
formare a conştiinţei medievale românești în cea 
modernă pe teritoriul Basarabiei; învățământul în 


EVENIMENT B 


Artera principală a vechiului Chişinău 


timpul ocupaţiei rusești; cultura Basarabiei sub dominaţia țaristă gi sovietică; 
colonizarea bulgarilor în Basarabia ca rezultat al anexării; destinul Basarabiei 
reflectat în literatura autobiografică și în presa românească la începutul seco- 
lului XX; anul 1812 în discursul public al mișcării de renaștere națională din 
Republica Moldova(1989-1991); ocuparea Basarabiei în manualele școlare 
din România înainte si după 1989; chestiunea Basarabiei în spaţiul geopolitic 
european gi altele (vezi agenda conferinței pe site-ul www.antim.md). 


Un loc aparte în cadrul dezbaterilor l-a ocupat istoriografia problemei Ba- 
sarabiei, privită atât prin prisma realizărilor istoricilor români de pe ambele 
maluri ale Prutului, cât și ale celor ruşi, din timpul regimului comunist tota- 
litar şi de după revenirea la regimul democratic parlamentar actual. Astfel, a 
fost subliniat faptul că în ultimii 20 de ani a apărut o amplă literatură istorică 
românească, repunând în drepturi adevărul în legătură cu evenimentele din 
1812 şi cele care au urmat până în 1989 și contribuind la o întregire a cunoaș- 
terii istoriei nationale și la consolidarea opiniei publice asupra evenimentelor 
şi consecinţelor acestora pentru poporul român. Pe de altă parte, s-a constatat 
că, în cea mai mare parte, istoriografia rusă actuală se situează pe poziţiile ce- 
lei din perioada comunist-totalitară în problematica Basarabiei, continuând 
să servească interesele politice ale Rusiei față de Republica Moldova. 


Concluzia principală care s-a desprins după două zile de dezbateri aprinse a 
fost că repercusiunile anexării Basarabiei la 1812 de către Imperiul Rus sunt 

vizibile şi astăzi, Republica Moldova continuând să fie dependentă de Fede- 
ratia Rusă din punct de vedere energetic, economic, dar și al suveranității gi 
integrităţii teritoriale, regiunea separatistă transnistreană fiind creată de Mos- 
cova cu scopul de a împiedica teritoriul pruto-nistrean să se desprindă defini- 
tiv de sfera de influență rusă și să se integreze în Uniunea Europeană. 


Reuniunea istoricilor va fi urmată de alte două conferinţe ştiinţifice, organiza- 
te pe parcursul lunii mai 2012 de către Academia Română gi Academia de Şti- 
inte a Republicii Moldova, ale căror lucrări se vor desfășura simultan la Iași și 
Chișinău, cu participarea unor prestigioși oameni de știință și cultură din cele 
două state românești. Alegerea celor două capitale, a Moldovei medievale şi 
a Basarabiei ocupate de armatele ţariste, are o puternică semnificaţie istorică 
şi exprimă unitatea de vederi a mediului academic și nu numai de pe ambele 
maluri ale Prutului în privinţa evenimentului dramatic din 1812. 


Trebuie să subliniez faptul că este pentru prima dată după dărâmarea regimu- 
lui comunist totalitar când comunitatea istoricilor şi a oamenilor de cultură 
din România și din Republica Moldova dedică manifestări de amploare aces- 
tui eveniment. 


Din păcate, exemplul mediului academic gi al societăţii civile din cele două 
state românești nu este urmat și de politicienii de la București gi Chișinău, 
care, din considerente numai de ei stiute, adoptă o poziţie neutră, deși trăim 
într-o lume liberă, neavând curajul să se exprime în mod public în legătură cu 
evenimentul din 1812 și consecințele lui tragice pentru poporul român. 


Oamenii politici de astăzi ar trebui să înțeleagă că nu pot trece indiferenți pe 
lângă suferințele neamului, chiar dacă acestea s-au întâmplat cu sute de ani în 
urmă, ca buni creștini, că pot ierta fărădelegile vecinilor hrăpăreţi, dar nu le 
pot uita niciodată. 


Mă tem, însă, că la comemorarea a 200 de ani de la acel fatidic 1812 se va 
întâmpla la fel ca la marcarea a 100 de ani, când clasa politică de atunci a 
rămas impasibilă „din rațiuni de stat”, istoricii şi oamenii de cultură în frunte 
cu ilustrul savant A. D. Xenopol fiind gi în acel moment adevărații apărători ai 
intereselor naţionale românești. 


Poate ar fi timpul ca autorităţile de astăzi de la București și Chișinău să declare 
de comun acord data semnării Tratatului de Pace de la București ca zi de doliu 
național pe ambele maluri ale Prutului, în semn de recunoştinţă gi comemo- 
rare pentru sutele de mii de români care au căzut victime ocupaţiei ţariste gi 
sovietice pe parcursul ultimilor 200 de ani. Ar fi un act de reparaţie morală 
minimă, ştiut fiind faptul că istoria nu mai poate fi întoarsă înapoi. 

Doina CERNICA 
| Istoria Basarabiei la Suceava 


În aulă, întrebarea „Cine este din Basarabia?” a ri- 
dicat mâini de toate vârstele. Mai ales de studenți, 
însă gi de cadre didactice. Amestecati printre colegi 
şi cu toţii printre ceilalți participanţi adunaţi de 
entuziasmul preotului Viorel Vârlan gi de respec- 
tul purtat acestuia, de prestigiul profesorului și is- 
toricului Ștefan Purici, de interesul pentru ceilalți 
invitați — Aurel Preda, preşedinte, Gheorghe Băloi, 
a Uniunii Ziariştilor . Secretar al Asociaţiei Române de Politică Externă 
Profesioniști din România (A.R.PE.), şi Cristi Dumitru, director-general al 
şi a Uniunii Internationale Institutului „Eudoxiu Hurmuzachi” pentru Româ- 
a Presei Francofone, este nii de Pretutindeni, dar înainte de toate de tema 
autoare a unor cărţi de proză manifestării: „Basarabia — un destin istoric (1812- 
şi publicistică, traducătoare 2012)” Acţiunea a avut loc la Universitatea „Stefan 
şi realizatoare a paginilor cel Mare”, Suceava, coorganizatoare, împreună cu 

săptămânale de literatură ; da z 
RSL R .  Fundatia „In memoriam”, Suceava, condusă de pre- 

si artą de la cotidianul „Crai | n ` 
„c_v panes  otul Viorel Vârlan (parte componentă a A.R.PE.), 
nou’, Suceava. Distinsă | | logică di : 

cu premii nationale si A.R.P.E. si Fundaţia Ecologică din Bucovina, cu dr. 
internationale. În anul 2011, Ioan letcu, președinte, iar din desfășurarea ei nu a 
oraşul Terville (Franţa) i-a lipsit momentul de reculegere închinat amintirii 
acordat Marele Premiu celui care a fost, istoric de statura excelentei, acad. 


„Pentru calitatea scrisului Florin Constantiniu. 
şi pentru talentul de 
povestitoare” Axată pe evocarea „zilei triste — pentru toți româ- 


nii care simt româneşte — in care Basarabia a fost 
anexată de Rusia țaristă luând o parte din duhul 
Țării”, „pe ceva ce s-a întâmplat și nu trebuie să se 
mai întâmple”, cum a spus părintele Viorel Vârlan, 
întâlnirea i-a prilejuit universitarului Aurel Preda, 
fost ambasador, general (r), expert in drept inter- 
naţional și în tratate internaționale, una dintre per- 
sonalitatile care au redactat textul Declaraţiei de In- 
dependenţă a Republicii Moldova, răsfoirea unor 
pagini din trecut, cu insistență asupra rolului jucat 


D.C. — membră a Uniunii 
Scriitorilor din România, 

Aspect de la conferință 


de ruși, întotdeauna „cu stofă de cuceritori”, gi de diplomaţia rusească, „extrem 
de sofisticată”, asupra distinctiei între „suzeranitate” gi „suveranitate”, distincție 
care trebuie avută în vedere gi în analiza realitatilor de acum 200 de ani, dar si 
pentru cele de azi. Abordarea evenimentelor istorice prin raportarea prezentu- 
lui la această distincţie a fost provocată de întrebarea unor studenți, dar gi a unui 
universitar din Chișinău, Marin Alexandru, privind posibilitatea reunificării ro- 
mânilor din dreapta gi din stânga Prutului, dat fiind că România este membră 
a Uniunii Europene. Această calitate nu îi afectează condiţia de stat suveran, a 
reamintit Aurel Preda, răspunsul însă poate să ţină de schimbările care au loc 
pe plan international gi, desigur, de determinarea românilor. Cât priveşte con- 
ceptele de „suzeranitate” și „suveranitate” la începutul secolului al XIX-lea, ac- 
centuând că de-a lungul timpului primul termen a ilustrat raportul Moldovei cu 
Poarta Otomană gi eludarea ei de către interesele marilor puteri ale momentu- 
lui, acestea au fost desprinse din tabloul (scena și culisele) încheierii Tratatului 
de pace dintre Rusia şi Poarta Otomană, cu cele 16 articole (plus două secrete) 
la Hanul lui Manuc din Bucureşti pe 16/28 mai 1812, soldat cu încorporarea de 
către Rusia a unui teritoriu românesc de 45.630 km? („cu 7.400 km? mai mare 
decât partea rămasă sub stăpânirea principelui de la Iași”, teritoriu înglobând „5 
cetăți, 17 oraşe, 685 sate, cu o populaţie de circa 490.000 de locuitori”, ca să-l ci- 
tăm pe istoricul Ştefan Purici). Tabloul a fost însoţit de un avertisment: „Ce s-a 
întâmplat atunci nu e foarte diferit de ce se întâmplă acum!” A.R.P.E., asociaţie 
care cuprinde foști și actuali diplomaţi, militari, înalți ierarhi, profesori, va mar- 
ca această pagină îndurerată cu o manifestare, „chiar la Hanul lui Manuc și chiar 
în sala în care a fost semnat Tratatul”, pe 28 mai 2012. Intervenţia lui Gheorghe 
Băloi, expert în relaţii internaţionale, a avut în vedere mai ales situaţia de acum 
a României si nevoia (în spiritul căreia acționează A.R.P.E.) de a găsi „resursele 

în mediile curate ale românilor”, de a sprijini „o generaţie care să gândească ro- 
mâneşte” pentru a opri prăbuşirea țării („dacă nu punem umărul, tara aceasta se 
va prabugi”) si pentru „redesteptarea interesului national”. 


În acest sens, dar şi al dezideratului reiterat de universitarul Vasile M. Demciuc, 
al studierii gi scrierii istoriei sine ira et studio, interesul participantilor s-a focalizat 
in cealaltă secvenţă a întâlnirii din aula Universităţii „Stefan cel Mare”, Suceava, 
pe Istoria Basarabiei — note de curs de prof. univ. dr. Ştefan Purici, apărută la Edi- 
tura Semne, București, în 2011, sub egida Institutului „Eudoxiu Hurmuzachi” 
pentru Românii de Pretutindeni. Cristi Dumitru, director-general al institutu- 
lui, a povestit că, dorind să publice un manual pentru tineri despre destinul ro- 
mânilor din stânga Prutului, a descoperit că singura universitate din România 
în care se tine un curs de Istoria Basarabiei este cea din Suceava și că i s-a adresat 
titularului său, Ştefan Purici, cu rugămintea să facă din el „un instrument pentru 
liceeni şi un material ajutător pentru studenţi. Acum acest instrument, acest 
material există şi se estimează că vor beneficia de el circa 10-15.000 de studenți 
şi 2-3.000 de liceeni din Republica Moldova și România. 


Pornind de la cartea lui Ștefan Purici şi reîntorcându-se la ea, conf. univ. dr. Flo- 
rin Pintescu a subliniat dificultatea de a vorbi despre istoria Basarabiei în cadrul 
istoriei României si a Sud-Estului continentului, dar și meritul reușitei autoru- 
lui care a stăruit asupra explicării numelui Basarabiei, asupra perioadei anilor 
1806-1812, „incă de pe atunci administraţia imperială rusă pregătind Moldova 


Mânăstirea Curchi 

gi Tara Românească pentru anexare”, asupra atitudinii lui Kutuzov, care promi- 
tea să le lase moldovenilor doar ochii pentru a plânge cu lacrimi de sânge, gi, 
mai cu seamă, asupra evenimentului din mai 1812, „privit divers în România, 
Moldova şi Rusia, însă „adevărul istoric este unul singur”. Cartea, care acoperă 
cronologic răstimpul dintre 1812 și 1918, a încheiat Florin Pintescu, „se citeşte 
cu interes, Ştefan Purici binemerită recunoştinţa noastră, a cititorilor, o consi- 
der o realizare remarcabilă, deschizătoare de noi orizonturi pentru istoriografia 
noastră”. Rezultat al unei activităţi de cercetare și documentare, dar și al unui 
dialog de peste un deceniu, cartea încearcă să ofere nişte răspunsuri bine docu- 
mentate, autorul mărturisind că s-a străduit să surprindă toate dimensiunile — 
economică, politică, culturală, identitară — „pentru că au existat cultură, identi- 
tate, suflet românesc gi în perioada aceasta”, aducându-le aminte participanților 
că „Basarabia a fost prima care a votat Unirea’. 


La sfârşit, două amănunte asupra cărora merită să medităm, legate, într-un fel, 
şi de prezenţa în public a două monahii de la Mânăstirea Voroneţ, cu care am 
călătorit de câteva ori de-a lungul anilor, pentru lansări de carte româneas- 
că la Cernăuţi, carte românească atât de rară în frumosul oraș al Bucovinei. 
Primul se referă la grija cu care, sub dedicatiile scrise la lansare pe volumul 
său, Ştefan Purici menţiona data de 23 aprilie, dată la care la noi este săr- 
bătorit Sf. Gheorghe, mucenic pe cât de greu încercat, pe atât de insemnat 
cu garantul biruintei finale. Cel de-al doilea detaliu este că nu numai că pri- 
mul și deocamdată singurul curs de Istoria Basarabiei din România există la 
Universitatea „Stefan cel Mare”, Suceava, dar și că autorul lui, azi prorector al 
acestei universități din Sudul Bucovinei, este originar din Nordul Bucovinei, 
absolvent al Universităţii Cernăuţi. Biserica Mânăstirii Voroneţ, capodopera 
ocrotită de UNESCO, a fost zidită, după cum se știe, de Ştefan cel Mare, după 
depășirea unei grele înfrângeri, iar patronul, Sf. Gheorghe, i-a fost ales de Vo- 
ievod tocmai în spiritul credinţei întărite că niciodată nu trebuie pierdută nă- 
dejdea în izbândă. Or, aici, în Bucovina despicată de istorie, și sensibilitatea la 
durere, si credinţa sunt încă vii gi continuă să lucreze. 

Doina CERNICA 


Ziua Mondială a Poeziei 
și cuvântul românesc la Cernăuţi 


Imaginea cuceritoare a metroului parizian tapetat 
cu versurile câştigătoare ale concursului organizat 
special în întâmpinarea Zilei Mondiale a Poeziei, 
evocată de E. S. Tatiana Popa, consul general la 
Consulatul României la Cernăuţi, a fost încunu- 
nata de concluzia nevoii de a regândi modalitati- 
le de apropiere a poeziei de oameni. Întregind-o 
mental cu pandantul său ieşean — tramvaie purtă- 
toare de poeme și poeţi, în anul 2008, în care ve- 
chea capitală a Moldovei a sărbătorit, ca și capitala 
de odinioară a Bucovinei, șase secole de atestare 
documentară printr-un privilegiu al lui Alexandru 
cel Bun —, m-am alăturat aplauzelor sălii, mișcată 
mai ales de emoția iubitoarei de poezie care este 
doamna consul general, cum a ţinut să mentione- 
ze Tatiana Popa, amintindu-și-l şi amintindu-ni-l 
pe predecesorul Excelenței Sale, Romeo Săndu- 
lescu, gi poet, autor chiar al unui volum de poezii 
inspirate de urbea Cernăuţi. 


Iniţiativa poetului Ilie Tudor Zegrea, preşedinte 
al Societăţii Scriitorilor Români din Cernăuţi, 
şi receptivitatea Consiliilor județene Suceava gi 
Bacău ne-au adunat împreună, scriitori, ziariști, 
studenți, aceștia în frunte cu profesorii lor de lim- 
ba si literatura română, Lora Bostan și Gheorghe 
Jernovei, şeful Catedrei de română de la Univer- 
sitatea de Stat „Yuriy Fedkovyci”, Cernăuţi, cadre 
didactice liceale și elevi, în sala de lectură a Biblio- 
tecii Ştiinţifice Universale Regionale „M. Ivasiuk” 
din Cernăuţi, la echinocțiul de primăvară, de Ziua 
Mondială a Poeziei, pentru a le sărbători, sărbăto- 

Gabriel Cărăbuş, E.S. Tatiana Popa, poeţii Dumitru Brăneanu, 
Ilie Tudor Zegrea şi Ioan Prăjişteanu 


rind înainte de toate cuvântul artistic românesc. Am ajuns străbătând locuri 
ştiute, dragi, inspirând în plămâni aerul proaspăt gi bucurându-ne de binecu- 
vântarea măicuţelor de la Voroneţ gi de priveliștea ghioceilor și brândușelor 
străjuind, ca însuși timpul vechi și anotimpul nou, Codrii Cosminului. Un 
vânt puternic când ne lovea dintr-o parte, când ne stătea împotrivă, dar cum 
a spus Ilie Tudor Zegrea, în deschiderea întâlnirii, primăvara a venit, nu mai 
este cale de întoarcere. 


La fel se întâmplă cu poezia, este în cei pe care îi alege și înfloreşte la momen- 
tul ei, ne-a reamintit poeta Carmen Veronica Steiciuc, reprezentanta Centru- 
lui Cultural Bucovina din Suceava, prin poezia lui Matei Vişniec, „Ea trăieşte 
în corpul meu”, după care, desigur, ne-a dăruit și versuri din ultima sa carte. 
În spaţiul creat însă de poezia lui Matei Vişniec gi de lectura mărturisirii că 
poezia revine în viața lui, din când în când, ca o cometă, spunându-i că trebu- 
ie să ia totul de la început, este obligatoriu să consemnăm elanul cu care Ilie 
Tudor Zegrea l-a propus pe scriitorul bucovinean, născut la Rădăuți și stabilit 
la Paris, candidat la Premiul Naţional Eminescu de la Botoşani, și i-a rugat pe 
prietenii din România să îi susțină propunerea și să o transmită juriului. 


Şi poetul Dumitru Brăneanu, vicepreședinte al Consiliului județean Bacău, ne-a 
dăruit pagini din creaţia sa, dar înainte de toate a adus un elogiu limbii române şi 
lui Eminescu, cel care a îmbogăţit-o, i-a dat adâncime și a pus-o în valoare. După 
care i-a făcut plăcere să prezinte revista „Ateneu, cu exemplare din ultimul nu- 
măr așezate teanc alături de cărți ale scriitorilor noștri clasici și contemporani, 
care i-au umplut portbagajul mașinii. Cum, de altfel, plină ochi a fost și maşina 

directorului Bibliotecii Bucovinei „I. G. Sbiera”, Suceava, dr. Gheorghe Gabriel 
Cărăbuș, în care a călătorit, pentru a participa la întâlnire, și profesorul Marius 
Cazacu, de la Colegiul National „Petru Rareș”, Suceava, implicat activ, impre- 
ună cu elevii, în campania de colectare a cărții românești pentru bibliotecile și 
şcolile din regiunea Cernăuţi, inițiată de Biblioteca Bucovinei. Cu toate aces- 
tea, cărțile care ne-au însoțit reprezentau doar o mică parte din cele circa 1.500 
dăruite de suceveni cernăuțenilor. Dar, cum pe parcurs s-a impus renunțarea 
la ideea insufletitoare de la început, a derulării manifestării la Gimnaziul nr. 6 
din Cernăuţi, cu limba de predare română, gi a unei întâlniri, mult dorite de 
noi, in sala mare, cu profesorii și elevii de aici, cele mai multe volume au rămas 
deocamdată la Suceava, în așteptarea unui ceas mai prielnic donării lor, direct în 
mâna bibliotecarului, cadrului didactic, elevului cunoscător, interesat de limba 
română. Reintorcandu-ne la poetul Dumitru Brăneanu, să mai reținem și lauda 
adusă internetului, graţie căruia, azi (spre deosebire de Bucureştii şi Parisul po- 
etilor de odinioară), indiferent unde trăieşti și scrii, dacă ești de valoare, poți să 
fii cunoscut de lumea întreagă. 


O pagină aparte a fost scrisă în sufletul meu la sărbătoarea cuvântului româ- 
nesc de reîntâlnirea cu eminentul poet gi traducător Mircea Lutic. Nu numai 
pentru că mi-a dăruit minunata sa carte În lumina cuminecării, ilustrată cu 
reproduceri ale unor sculpturi de Ion Irimescu și apărută la Casa Editorială 
Bukrek, Cernăuţi, 2011, în ediţie bilingvă, cu versiunea în limba ucraineană 
de Vitali Kolodii, laureat al Premiului Naţional Eminescu la Festivalul de la 
Suceava şi Putna. Sau pentru că mi-a spus că şi-ar dori cărțile monahiei Elena 
Simionovici, de la Mânăstirea Voroneţ, şi mi-a scris, în grafie latină, cu litere 
atente, adresa (or. Cernăuţi, str. Komarov, 19/21, ap. 149). Cât mai ales pen- 
tru versurile sale și pentru mişcătoarele mărturisiri legate de poezie gi de pre- 
zenta în destinul său de om al scrisului a lui Nichita Stănescu, „cel mai mare 
după Eminescu” și care a fost și rămâne întruchiparea poeziei: „era poezia 
încarnată, gândea poetic, se scria pe sine”. 


Din acest moment, Nichita Stănescu, prințul poeziei (titlu care în Brazilia — 
vorbitoare de portugheză, soră întru latinitate a limbii române — se acordă 
ca atare celor mai importanți și mai iubiți poeţi), născut la 31 martie 1933 si 
plecat la 13 decembrie 1983, a luat loc lângă noi, în sala de lectură a Biblio- 
tecii din Cernăuţi, după o reverență făcută lui Eminescu la monumentul lui 
de aici împreună cu poetul băcăuan Ioan Prójisteanu, a cărui revistă, „Plumb, 
i-a consacrat lui Nichita Stănescu, acum, în martie, un număr special. Ne-a 
ascultat visător confidentele gi a vibrat la bucuria lor și a noastră, a mea că 
în colaborare cu Societatea pentru Cultură Românească „Mihai Eminescu”, 
Cernăuţi, condusă de ziaristul Vasile Bâcu, am inițiat manifestarea literară in- 

titulată nichitastănescian „Respirări”, şi a poetului Liviu Popescu, din Sucea- 
va, că, mai tânăr fiind, a fost distins la un concurs naţional de poezie care l-a 
avut în juriu pe însuși Nichita Stănescu, poet mare, „dar gi de o mare bunătate 
şi de o inteligenţă sclipitoare”. Liviu Popescu a mai vorbit si despre poezie ca 
despre o stare „când cel care scrie se află cu un picior în realitate și celălalt în 
imaginaţie, legătură între cer și pământ” gi a mărturisit: „Sufletul meu rever- 
berează la cote înalte la reîntâlnirea cu scriitorii din Cernăuţi gi la întâlnirea cu 
dna Alexandrina Cernov, care m-a publicat fără să mă cunoască”. loan Prăjiş- 
teanu, în ipostaza de director al revistei „Plumb” (editată la început „cu bani 
din buzunar” şi apoi cu sprijinul financiar al Consiliului municipal Bacău), a 
povestit despre pagina de poezie deschisă tinerelor speranțe, elevi, studenți, 
despre succesul concursului de creaţie literară, inițiat împreună cu Universi- 
tatea de Stat din Republica Moldova, şi despre dorinţa de a-i avea în „Plumb” 
şi pe elevii și studenții talentaţi, îndrăgostiți de poezie, din Cernăuți. 


Şi cum evocarea tinereţii aduce tinerețea, un grup de elevi din clasa a IX-a a 
Gimnaziului nr. 6 Cernăuţi, cu predare în limba română, a mișcat publicul cu 
emoția și recitările sale din versuri ale poeţilor bucovineni. 


Invitat la rându-i să citească poezie și să vorbească despre poezie, Simion Go- 
ciu a ales o pagină din cea mai recentă carte a sa și a povestit despre ora de 
lectură şi ora de creaţie ca fiind „ora de odihnă și ora de zbucium, ora în care 
îmi revin din toate durerile pământești gi din toate bucuriile pe care le am”. 
După care, moderator al întâlnirii, Ilie Tudor Zegrea a adus în atenţie inte- 
lesul cuvântului „poet” ca un calificativ, ca o marcă a superlativului („E un 
poet al baghetei!”, „Un poet al penelului!”) şi a înălțat o caldă laudatio limbii 
materne ca limbă a poeziei autentice, deplângând instalarea în ultimul timp 
a „unui fel de modă de a ieși din spaţiul limbii materne, al limbii române”, gi 
de a scrie în altă limbă, deprinsă, învățată, în care gândurile, simtirile poetice 
sunt „traduse”. După care a rememorat clipe de neuitat trăite împreună cu 
Mircea Motrici, în calitatea sa de corespondent al Radio România Actualități, 
începând cu prima întâlnire și prima sa transmisie in direct de la Cernăuţi, 
la întâia ediţie a manifestării „Limba noastră cea română”. „Un brad de om, a 
continuat, Mircea Motrici a fost mereu aici, alături de români, la evenimen- 
tele noastre, prin interviuri cu intelectuali și oameni simpli deopotrivă”. Din 
păcate, „a plecat dureros de repede si nelatimp”, lăsând în urmă cărți de poezie 
şi de publicistică, dar gi înregistrări care închid în ele, posibile, alte cărți, pre- 
cum cea adusă de soția sa, Rozalia Motrici. Cartea Ion Irimescu în împărăția 
eterului, Editura Muşatinii, Suceava, 2012 — a spus Rozalia Motrici, cu ochii 
aburiti de amintiri —, reunind interviuri realizate de Mircea Motrici cu marele 
sculptor al secolului XX care a fost Ion Irimescu, nu a ieșit de sub tipar nici 

la 27 februarie, când am sărbătorit 109 ani de la nașterea artistului, nici la 24 
martie, când Mircea Motrici ar fi împlinit 59 de ani, ci exact în ajunul sărbă- 
torii de la Cernăuţi. „« Aşa a fost oranduit!» era vorba lui Mircea, a descifrat 
întâmplarea Rozalia Motrici, să fie adusă, proaspătă, întâi la dumneavoastră, 
prietenilor dragi, sau poate că maestrul Ion Irimescu, care nu a mai ajuns, cum 
i-ar fi plăcut, la Cernăuţi, a dorit să vină astfel aici”. 


Universitara suceveană Elena-Branduga Steiciuc l-a contrazis într-o măsură pe Ilie 
Tudor Zegrea, pomenind de cazul scriitorilor din exil, uneori ajungând să gân- 
dească si să scrie în altă limbă decât cea maternă, dar aducând în discuţie și Încă- 
păţânarea cu care unii poeți își ajută limbile să supraviețuiască, citind un poem în 
occitană dintr-o revistă, „Phoenix”, recent primită de la Marsilia, Franța. De ase- 
menea, membră a conducerii revistei „Bucovina literară”, Elena-Brândușa Steiciuc 
a adresat celor prezenţi o invitaţie la lectura primului număr din acest an, în care 
publică o traducere din Îngerul din Bucovina de Michel Loyot, fragment a cărui ac- 
tiune ajunge și la Cernăuţi, gi în care semnează gi Matei Vişniec note despre „Exilul 
ca aventură culturală”. Și revista din Marsilia, şi numele lui Matei Vişniec i-au oferit 
prilejul unei deplasări la Sărbătoarea Francofoniei-2012 la Suceava. 


Redactor-şef al revistei „Glasul Bucovinei”, acad. Alexandrina Cernov s-a referit 
la publicaţie și la lupta sa de-a lungul celor 19 ani de existență pentru cauza lim- 
bii române gi a românilor din regiunea Cernăuţi, cu trimiteri la ultimul număr 
apărut, 3/2011 (alte două zăcând în tipografie din evidente motive financiare). 
Mai exact, la poezia fizicianului Radu Grigorovici din portretele dedicate das- 
călilor de la Liceul „Aron Pumnul”, dar și aceea, mai sobră, a statisticianului Vla- 
dimir Trebici din evocările sale, punându-le față în față cu o zicere a acad. Di- 


În prim-plan: Alexandrina Cernov, Ilie Luceac, Mircea Lutic 

mitrie Vatamaniuc, că Bucovina ar fi dat mari istorici şi fizicieni, nu şi poeţi, gi 
determinand-o să susțină contrariul, începând prin a-l repeta pe „încăpățânatul 
Ion Filipciuc” în convingerea sa că Eminescu a fost bucovinean. Şi Alexandri- 
na Cernov, și Ilie Luceac, redactor-șef adjunct al revistei, au apreciat dezbate- 
rea începută de „Zorile Bucovinei”, periodicul în limba română din Cernăuţi, 
privitor la nocivitatea ideii de limba moldovenească reînviată de ediția a Il-a 
a dicționarului moldovenesc-român al lui Vasile Stati. Simptomatic în această 
privinţă este tabloul studiului de caz publicat de Alexandrina Cernov sub titlul 
Statutul limbii române în Ucraina, care arată cum „limba moldovenească” şi con- 
ditia de „moldovean” reprezintă o lovitură dată situaţiei românilor din regiunea 
şi din orașul Cernăuţi, reducându-le artificial numărul (și, implicit, drepturile). 
Apropo de această dezbatere, dar gi de alte „materiale de suflet” care răspund 
asteptarii cititorilor publicaţiei, a vorbit Nicolae Toma, redactor-șef la „Zori- 
le Bucovinei”, prezent la întâlnire cu cele două condeie redutabile ale echipei 
sale, Maria Toacă, binecunoscută și cititorilor din Sudul Bucovinei, și Felicia 
Toma, dar şi cu numărul din acea zi de 21 martie 2012, cu o pagină întreagă 
de poezie la Ziua Mondială a Poeziei. Cu o intervenţie concisă, dr. Gheorghe 
Gabriel Cărăbuș a subliniat buna colaborare cu Biblioteca Regională Cernăuţi 
a Bibliotecii Bucovinei din Suceava, care poartă numele marelui cărturar cernă- 
utean I. G. Sbiera. Cărturar căruia, merită menţionat, prima monografie i-a fost 
închinată tot de un om al Bibliotecii Bucovinei, dr. Alis Niculică, de asemenea 
participantă la sărbătoare. Prozatorul băcăuan Andrei Lungu a mărturisit: „Sunt 
foarte bucuros că mă aflu aici, cu dv., la Cernăuţi, și că există un spirit românesc 
activ”, iar Ilie Tudor Zegrea ne-a oferit în încheiere un poem dedicat lui Nichi- 
ta Stănescu. Dar cum poezia poezie cheamă, încheierea sărbătorii cuvântului 
românesc de Ziua Mondială a Poeziei s-a prelungit cu versurile pe care studen- 
tul Victor Achimov a prins curaj să ni le citească. „De unde esti?”, l-a întrebat 
Mihaela Buculei, corespondent la Radio România Actualități. „De la Crasna, a 
răspuns Victor. Şi a precizat cu mândrie: De lângă Putna. 


Aş putea să văd, cu poemele limbii române și cu poeţii evocati gi prezenţi 
la Cernăuţi, clipa în plus a zilei, în creştere dupa echinoctiu. Dar ea, această 
întâlnire, înseamnă mai mult decât atât, parte dintr-o istorie pe jumătate as- 
cunsă în noapte, pe jumătate aflată la lumină. Timp. Iar faptul că ceasurile au 
numărat ore, dar că la Cernăuţi am avut parte de timp, am simtit-o foarte in- 
tens, aproape dureros, când, ieșind din Codrii Cosminului, am oprit mașina, 
pentru ca Mihaela Buculei să intre pe post gi să vorbească României întregi 
despre sărbătoarea trăită împreună în cel mai frumos oraș din Bucovina. Cu 
râs gi plâns, cum ar fi spus prinţul poeziei, Nichita Stănescu. Adică fără răs- 
puns, cel puţin deocamdată, la întrebarea dacă vom ști ce să facem cu acest 
nou timp. Și dacă știind, vom avea voinţa gi puterea necesare. Şi poate gi şansa. 

Elena BUTUCEL 
| Cititorul, cartea, scriitorul 


Miercuri, 14 martie 2012, la Biblioteca „Ovidius” 
din Chișinău a avut loc o întâlnire a doamnei Ana 
Banto$, conferenţiar doctor habilitat în filologie, 
critic gi istoric literar, colaboratoare la Dicţionarul 
General al Literaturii Române, Academia Româ- 
nă, cu profesorii de literatură, cu elevii de la Lice- 
ul „Mihai Viteazul”, cu studenţii de la Colegiul de 
> | Construcție din capitală ş.a. Având genericul „Ana 
EB. — directoare a Bibliotecii _Bantos, o prezenţă activă in viaţa literară”, mani- 
„Ovidius” din municipiul _ festarea a demarat cu prezentarea, de către Doina 
Chișinău.  Barbăroşie, studentă la Colegiul de Construcţie, 

a unui eseu despre critica literară a invitatei. Apoi 
protagonista evenimentului a ţinut o conferință 
despre literatura română a secolului al XX-lea, 
accentuând fenomenele literare mai importan- 
te de pe ambele maluri ale Prutului: corelatia 
traditionalism — modernism, în perioada interbe- 
lică, îmbinarea criteriului etic cu cel estetic, în anii 
de după cel de-al Doilea Război Mondial, ideo- 
logizarea și ieşirea literaturii de sub imperiul po- 
liticului, meritul scriitorilor în perpetuarea valo- 
rilor culturale și spirituale, precum și importanţa 
acordată, în peisajul pruto-nistrean, promovării 
limbii române. Vorbitoarea a caracterizat amplu 
câteva etape (perioade) literare: anii interbelici, 
marcați de o efervescenţă creatoare, in proză afir- 
mându-se plenar și impunând noi tehnici narative 
L. Rebreanu, H. Papadat-Bengescu, C. Petrescu, 
A. Holban, poezia română fiind înălțată pe culmi 
neintrecute de către T. Arghezi, I. Barbu, G. Baco- 
via şi L. Blaga, iar filozofia atingând parametri şi 
dimensiuni europene prin M. Eliade, C. Noica, 
E. Cioran. Cercetătoarea a menţionat că în stân- 

ga Prutului atmosfera culturală era revigorată de apariția mai multor reviste 
literare, evidentiindu-se „Viaţa Basarabiei”, prin care s-au impus personalități 
precum Pan Halippa, N. Costenco ş.a. Destinul dramatic al publicaţiei, ţinută 
la index timp de jumătate de secol, soarta colaboratorilor ei, precum si a mai 
multor scriitori şi intelectuali basarabeni au influențat negativ procesul lite- 
rar de la Est de Prut. În primii ani postbelici, foarte ideologizati, aflați sub 
dominaţia proletcultismului, literatura stagnează, subminându-i-se menirea 
ei dintotdeauna, ulterior însă, prin generaţia șaizecistă, igi restabilește echili- 
brul necesar prin N. Stănescu, M. Sorescu, A. Blandiana, I. Alexandru, M. Pre- 
da, N. Breban, L. Fulga — generaţie din România căreia în Basarabia îi cores- 
punde pleiada lui Gr. Vieru, I. Druta, S. Vangheli, L. Damian, I. Vatamanu, 
V. Teleucă, D. Matcovschi, A. Codru, M. I. Cibotaru, V. Beșleagă, V. Vasilache, 
N. Esinencu, S. Saka, Gh. Vodă. Aceștia vor fi urmaţi de gaptezecisti (N. Da- 
bija, L. Lari, V. Romanciuc, L. Butnaru, A. Suceveanu, I. Hadârcă, N. Josu, 
V. Grosu, V. Zbârciog, S. Belicov,), optzecişti (Em. Galaicu-Păun, N. Popa, 
Th. Chiriac, I. Nechit, N. Leahu), de nouăzeciști şi douămiişti (V. Garnet, 
V. Ciobanu, Nicoleta Esinencu, M. Vakulovski, C. Cheianu, M. Sleahtitchi, 
Iu. Ciocan) — marcând peisajul literar aflat in perpetuă schimbare. Vectorul 
postmodernist basarabean a fost ilustrat prin evoluţia spectaculoasă a scrii- 
torului Ştefan Bastovoi, după hirotonisire — părintele Savatie, din perspectiva 
„evadării din clișeu”, atât din clișeul postmodernist, cât gi din cel al ortodoxiei 
afectate, în totalitarism, de limbajul de lemn. Literatura română din Basara- 
bia, a subliniat protagonista întâlnirii, va fi reflectată mai amplu în noua ediţie 
a Dicţionarului General al Literaturii Române, aflată în curs de elaborare sub 
conducerea academicianului Eugen Simion, directorul Institutului de Istorie 
şi Teorie Literară „G. Călinescu”. 


Dialogul dintre dna Ana Bantoș și participanții la manifestare a scos în evidență 
necesitatea unor astfel de întâlniri menite să completeze cunoștințele elevilor 
din ultimele clase liceale, precum și a studenţilor despre literatura română, în 
general, si despre cea din Basarabia, în particular, si să stimuleze eliminarea 
lacunelor prin punerea în circuit a valorilor literare din întreg spațiul cultural 
românesc. 


In final doamna Ana Bantog a oferit exemplare din recenta sa carte Deschidere 
spre universalism. Literatura română din Basarabia postbelică bibliotecilor lice- 
elor si gimnaziilor reprezentate de elevii gi profesorii participanți la întrunire. 

Laura TUGAREV 

Festivalul Filmului Francofon — 
la cea de-a XII-a ediție 

în Republica Moldova 


Zilele Francofoniei din acest an au fost marcate 
între 17 si 31 martie și au reunit peste 220 de mi- 
lioane de vorbitori din 60 de ţări, inclusiv Repu- 
blica Moldova, în jurul unor manifestări variate. 
Membră a Organizaţiei Internaţionale a Franco- 
foniei (OIF) și exponentă a unei tradiţii didactice 
îndelungate de limba franceză, Republica Moldo- 
va celebrează în fiecare an cu multă rezonanţă Zi- 
lele Francofoniei. Mai mult, ea se distinge printre 
țările care organizează cele mai multe evenimen- 
te cu acest prilej: concursuri, dezbateri, ateliere, 
spectacole, întâlniri cu artiști, conferințe, repre- 
zentatii teatrale, concerte și manifestări literare. 


Programul cultural curent a fost unul bogat, inclu- 
zând peste 50 de evenimente și a avut aspecte lite- 
rare, plastice, dramatice, evidentiindu-se produc- 
tiile artistice din domeniul cinematografiei. Aflat 
la cea de-a douăsprezecea ediţie, Festivalul Filmu- 
lui Francofon a devenit una dintre întâlnirile de 
peste an pe care cinefilii moldoveni nu trebuie să 
le rateze. Principalii organizatori ai evenimentului 
sunt Alianţa Franceză și Ambasada Franţei în Re- 
publica Moldova. 


În cadrul festivalului desfășurat la Chişinău (ci- 
nematograful „Gaudeamus”), dar şi la Ungheni, 
Cahul, Tiraspol și Bălți, publicul a avut posibilita- 
tea să descopere o selecție diversificată dintre cele 
mai recente și mai apreciate filme de producție 
francofonă: Ces amours-lă de Claude Lelouch; La 

princesse de Montpensier de Bertrand Tavernier; 8 Femmes de Frangois Ozon; 
Potiche de François Ozon; La Môme de Olivier Dahan; Séraphine de Martin 
Provost; Versailles de Pierre Schoe ller; Des hommes et des dieux de Xavier 
Bauvois; Tout ce qui brille de Geraldine Nakache gi Hervé Mimran. Iubitorii 
de filme de animaţie s-au putut bucura și ei de două ecranizări depăşind prin 
subiecte gi abordare vârsta micului spectator: Une vie de chat de Alain Gag- 
nol şi Kérity, la maison des contes Kérity de Dominique Monfery. Producțiile 
francofone lansate în Republica Moldova s-au impus printr-un nivel artistic, 
documentar gi educativ considerabil, iar, în pofida unei anumite selecții de- 
terminată de factura acțiunii, din fericire, aceasta a atras numeroşi amatori de 
film, semn că gustul publicului autohton se rafinează pe măsura înrădăcinării 
tradiției francofone de promovare sistematică a valorilor artistico-culturale 
înalte. Creaţiile cinematografice au demonstrat o deosebită priză la public, 
astfel încât sala cu o capacitate de 350 de locuri a fost mereu arhiplină, iar pro- 
iectarea filmului Ces amours-lă a avut loc de trei ori în cadrul aceleiași sesiuni 
la cererea spectatorilor. Impactul benefic al evenimentului se datorează faptu- 
lui că acesta cultivă, în contextul unei lumi dezechilibrate valoric, dimensiuni 
precum grija pentru celălalt, diversitatea culturală, atenţia pentru destinele 
individuale, pentru fenomenele sociale dramatice etc. 


Printre operele prezentate s-au distins filmele-biografii dedicate vieților a 
două artiste franceze celebre — Edith Piaf și Seraphine de Senlis, destinele 
cărora au fost ilustrate în peliculă de către Marion Cotillard și Iolanda Mo- 
reau. În plus, publicul a avut posibilitatea să vizioneze un prim lung metraj al 
lui Pierre Schoeller — Versailles, o mărturie tulburătoare a discrepantei dintre 
diverse pături sociale, cu Guillaume Depardieu, fiul celebrului Gerard Depar- 
dieu, în rol principal. 


Unul dintre momentele-cheie ale festivalului a fost proiecția filmului-eveni- 
ment Des hommes et des dieux de Xavier Bauvois, care a obţinut Marele Pre- 
miu la Festivalul de la Cannes 2010. Creaţia este inspirată din viaţa celor opt 
călugări cistercieni ai mănăstirii de la Tibhirine, Algeria, răpiți si uciși in 1996 
de un grup de islamişti extremiști, şi pune în valoare sentimente de limită ale 
individului uman: între puterea credinţei și frica de moarte, între renunta- 
re şi tentatie, între dăruire şi conservare, între iubire şi disperare. În timp ce 
creştinismul neantizează mereu frica de moarte, aflarea față în față cu aceasta 
subliniază, de fapt, neputinta omului de a se măsura cu divinitatea. 


Deliciul festivalului l-a constituit inaugurarea acestuia cu participarea lui Lau- 
rent Couson, pianist, compozitor, dirijor şi actor francez care a menţionat cu 
încântare că „se întâmplă rar ca un film să fie aplaudat în picioare la sfârșit”, 

constatând că „publicul din Republica Moldova este atent și apreciază mult 
arta cinematografică franceză”. Actorul din filmul cu care a demarat festivalul 
(Ces amours-la), interpretând rolul lui Simon cu multă pasiune, a făcut mai 
întâi o carieră muzicală remarcabilă, desfășurând initial o activitate de crea- 
tie la Radio France, apoi operele jucandu-i-se la Salle Pleyel, la Theâtre des 
Champs Élysées. Lucrează cu artişti ca Jean-Claude Casadesus, Laurent Pe- 
titgirard sau cu Michel Piquemal, printre altele, dirijează Orchestra Nationa- 
lă din Franţa, Orchestra Operei din Paris, Orchestra Lamoureux, Orchestra 
Naţională din Praga, Orchestra Simfonică din Londra. În calitate de aranjor gi 
pianist, colaborează cu numeroși muzicieni, printre care Quincy Jones, Dee 
Dee Bridgewater, Liane Foly etc. Semnează muzică în diferite filme de lung 
metraj. Nu în ultimul rând, îmbină în mod armonios talentul de autor drama- 
tic cu cel de compozitor în diferite spectacole muzicale de succes ca Anges et 
Démons, Romeos et Juliettes sau Monsieur Luxure. 


Pianistul Laurent Couson este și partenerul Asociaţiei Mondiale Pediatrice, 
iar cu ocazia aflării la Chișinău, în calitate de sponsor al Asociaţiei „Pediatrii 
Lumii” (Asociaţie prezentă şi în Republica Moldova din 1996), a dat și un 
concert de binefacere la Sala cu Orgă din Chișinău, la 19 martie. Fondurile 
adunate au fost donate caselor de copii din Hâncești gi Orhei. Artistul francez 
a oferit astfel basarabenilor o lecţie de demnitate culturală, răsturnând pre- 
concepția că arta este o cergetoare, ci demonstrând că aceasta constituie gi un 
potenţial financiar. 


Un lucru la fel de important care a surprins plăcut la Festivalul Filmului Fran- 
cofon a fost convivialitatea spectatorilor de diferite etnii gi culturi, vârste și 
statute sociale, dovadă a faptului că valorile spirituale adevărate armonizea- 
ză o societate, conferindu-i spiritul tolerantei gi al compasiunii. Aşadar, eve- 
nimentul a avut o puternică tentă umanistă, dincolo de provocările estetice 
cărora le-au dat curs cu mult profesionalism regizorii gi actorii de cinema in 
cadrul sesiunii curente. 

Citiţi revista noastră și în 2012 

Şi în 2012 revista „Limba Română” apare bimestrial, format carte cu un vo- 
lum de 192 de pagini, inclusiv 16 color. 
În Republica Moldova abonamentele pot fi perfectate la toate oficiile poştale. 
Indice de abonament — PM77075. 
Preţul unui număr — 30 de lei. 
Preţul abonamentului anual — 180 de lei. 
În țările din CSI şi Europa, inclusiv România: prețul unui număr — 6 EURO, 
abonament pentru 1 an — 32 EURO. 
În alte țări: prețul unui număr — 8 EURO, abonament pentru 1 an - 36 EURO. 
Cititorii din străinătate se pot abona la revista „Limba Română” astfel: 
— la redacţie, achitand în valută sau echivalentul în lei moldovenești al abona- 
mentului; 
— prin virament la 
Revista „Limba Romana” SRL, c/f 1004600045323, 
Banca Comercială Română, Chișinău S.A., 
Cod RNCBMD2X, Cont 222400000100172 MDL 

Cont 222409100100172 RON 

Cont 2224501295 EURO 
Redacţia revistei „Limba Română” trebuie instiintataą asupra plăţii efectua- 
te, trimitandu-se la adresa pentru corespondenţă (limbaromanachisinau(2 
gmail.com) o copie după dispoziția de plată bancară, cu indicarea numerelor 
de revistă abonate gi a adresei postale complete a abonatului. 


„Petre Guran este plămădit din aluatul, 
rar pe plaiurile noastre, al savantului, 
al omului de bibliotecă. [...] Cu graiul lui 
molcom şi aerul că a căzut într-un veac 
in care se simte stânjenit, Petre Guran este 
un levantin tacticos eşuat într-o lume 
a goanei. [...] Este un om cum România 
nu produce în fiecare zi”. 
Adrian PAPAHAGI 

